
PROOEMIUM 


Liberiim  arbitrium  sibi  ad  iustitiam,  si  velit,  suffi- 
cere  posse,  doctrina  fuit  Pelagianorum.  Qui  non  in 
eo  tantum  pro  haereticis  habiti  sunt,  quod  assere- 
rent  satis  esse  naturale  arbitrium  voluntatis  ad  opera 
iustitiae  praecise  considerata  quoad  modum,  (modum 
autem  nunc  dico,  supernaturali  fini  vitae  aeternae 
proportionaHter  respondentem) ;  sed  in  eo  etiam,  imo 
et  per  prius,  quod  docebant  minime  requiri  in  prae- 
senti  naturae  statu  adiutoria  interioris  gratiae  ad 
substantiam  operum  quibus  secundum  regulam  divi- 
nae  legis,  recte  et  honeste  et  iuste  in  hoc  saeculo 
vivitur. 

Principale  fundamentum  eorum  erat,  liberum  arbi- 
trium  in  possibilitate  tam  boni  quam  mali  quasi  ex 
aequa  lancis  perpensione  essentialiter  et  inamissi- 
biliter  consistere,  ipsumque  tale  per  omnia  in  nobis 
permansisse,  quale  omnino  fuerat  ab  initio  ante  ori- 
ginale  peccatum,  quod  ab  eis  de  medio  tollebatur. 
Libertas  arhitrii^  inquiebant,  qua  a  Deo  emancipa- 
tus  est  homo,  in  admittendi  peccati  et  abstinendi  a 
peccato  possibilitate  consistit  (1).  Factus  est  homo  ani- 

(1)  Apud  August.  Op.  imp.  c.  Julianum,  1.  1,  n.  78, 

mal  rati()imk\  ('apax  virtutis  et  vitii,  qiiod  posset  ex 
concessa  sibi  possibilitate,  vel  servare  Dei  mandatay 
vel  transgredi,  Jiberinnqiie  haheret  altermtrani  velle 
partem,  i)i  quo  peccati  et  iustitiae  sumnia  est  (1). 
Libertas  igitur  arbitrii  possibilitas  est  vel  admittendi 
vel  vitandi  peccati.  quae  in  suo  lure  habet^  utrum  se- 
quatur  vet  ardua  asperaque  virtutum,  vel  demersa  et 
patustria  voluptatum  (2).  In  quibus  igitur  consistit 
tibemtm  arbitrium,  propter  qiiod  ad  Dei  imaginem 
facti  sunt/  Sine  dubio,  in  eo  ut  possibile  sit  homini 
voluntatem  suam  vet  immittere  in  crimen,  vel  a  cri- 
mine  cohibere:  ut  tam  tiberum  sit  homini  adutterium 
committere  vette  quam  notte,  tam  tiberum  obedire  Deo 
imperantij  quam  diaboto  consentire  persuadenti  (3). 
In  siimma.  libram  cogita.  quae  ex  utraque  parte  per 
aequalia  momenta  suspenditur:  sic  voluntas  quan- 
tum  est  libera  ad  malum.  tantumdem  ad  bonum  li- 
bera  dicenda  est  ex  semetipsa  semper  existere,  se- 
cluso  utique  omni  adiutorio  Dei  intrinsecus  in  nobis 
operantis  ut  et  quod  bonum  est  velimus,  et  quod 
bene  volumus,  opere  etiam  impleamus. 

Aliud  quoque  Pelagianorum  fundamentum  erat, 
componi  quidem  posse  arbitrium  voluntatis  cum 
externis  adiutoriis.  quatenus  cum  Deus  tam  multis 
modis  adminicula  praestet,  praecipiendo,  minitando, 
coercendo,   provocando.    illuminando.    iam   liberum 

(1)  Ibid.,  Ti.  79. 

(2)  Ibid.,  n.  83. 

(3)  Ibid.,  lib.  3.  n.  106. 

habeat  nnusquisque  eorum  qui  ratione  utuntur,  vel 

voluntatem  Dei  servare,  vel  iussa  eius  contemnere. 

At,  omni  alio  modo  perimi  atque  auferri  libertatem, 

cum  id  ipsa  rerum  natura  ferat,  ut  omnis  usus  liber- 

tatis,  sive  bonus  sive  malus  ille  sit,  ab  eo  solo  qui 

libertate  ipsa  potitur,  dependere  possit.   Ideo  dice- 

bant:  Deus  me  hominem  fecity  iustmn  ipse  me  facio. 

Si  volOy  iustus  sum;  si  nolOy  iustus  non  sum:  Tu  te 

salvum  facis,  si  volueris.  Ut  iusti  simus,  libero  id 

arhitrio  agimus.  Re  enim  vera,  quid  tam  repugnans 

subiectioni  ad  superiorem  causam,  quam  actus  li- 

beri    arbitrii?  Quid  aliud   est  in  quo  recte  gloria- 

mur,  et  de  quo  iure  laudamur,  nisi  virtus?  Aut  quo- 

modo  sua  adhuc  virtuti  laus  permaneret,  si  id  donum 

a  Deo,  non  a  nobis  haberemus?  Bene  itaque  TulHus^ 

lib.  3  de  natura  deorum,  cap.  36:   «  Atque  hoc  qui- 

«  dem  omnes  mortales  sic  habent,  externas  commo- 

«  ditates,  vineta,  segetes,  oKveta,  ubertatem  frugum 

«  et  fructuum,  omnem  denique  commoditatem  pro- 

«  speritatemque  vitae  a   Diis  se   habere ;    virtutem 

«  autem   nemo  unquam   acceptam   Deo  retulit.  Ni- 

«  mirum  recte....  At  vero,  aut  honoribus  aucti,  aut 

«  re  famihari,  aut  si  aliud  quippiam  nacti  sumus 

«  boni,  aut  depuUmus  mali,  tum    Diis  gratias  agi- 

«  mus,  tum  nihil  nostrae  laudi  assumptum  arbitra- 

«  mur.  Num  quis,  quod  bonus  vir  esset,  gratias  Diis 

«  egit   unquam?   At   quod   dives,   quod   honoratus, 

«  quod  incolumis.  lovemque  optimum  et  maximum 

«  ob  eas  res  appellant.  non  quod  iustos,  temperatos, 

«  sapientes  efficiat,  sed  quod  salvos.  incolumes,  opu- 
«  lentos.  copiosos  ».  Ita  certe,  ita  plane,  secundum 
paganam  conceptionem  liberi  arbitrii.  quae  usque 
hodie  apud  eos  omnes  qui  christiana  revelatione 
non  regulantur,  perseverat. 

Verum  de  legitimitate  huius  conceptionis  iure  me- 
ritoque  forsitan  dubitaveris,  et  principaliter  quidem 
quantum  ad  aequalem  illam  seu  boni  seu  mali  po- 
testatem,  in  qua  libertatis  essentia  reponitur.  Facile 
enim  in  hac  parte  suum  adversarium  lulianum  re- 
darguebat  Augustinus,  sumpto  exemplo  tum  ex  Deo, 
tum  ex  sanctis.  tum  ex  diabolo.  Ex  Deo  quidem. 
cui  necesse  esset  auferre  libertatem.  eo  quod  tan- 
tummodo  bonam  potest.  malam  vero  non  potest  ha- 
bere  voluntatem.  Ex  sanctis  etiam,  qui  in  regno 
beatitudinis  ubi  peccare  non  poterunt,  libero  priva- 
rentur  arbitrio.  Ex  diabolo  denique,  qui  si  adhuc 
possibilitatem  boni  habere  dicitur,  dicendus  quoque 
est  posse  non  peccare,  posse  agere  poenitentiam. 
posse  impetrare  misericordiam  Dei.  quia  cor  con- 
tritum  et  humiliatum  Deus  non  despiciet.  «  Quod 
«  quidem  visum  est  quibusdam,  Origene  ut  perhi- 
«  betur  auctore,  sed  hoc.  ut  nosse  te  existimo,  fides 
«  cathoHca  et  sana  non  recepit »  (1).  Si  igitur  ahqua 
voluntas  est  quae  libera  non  est  nisi  ad  bonum,  et 
ahqua  aHa  quae  nihil  iam  potest  nisi  ad  malum. 
falso  sic  definitur  libera  voluntas,  ut  nisi  utrumque, 
id  est,  et  bene  et  male  agere  possit,  libera  esse  non 

(1)  Augnst.,  Op.   imp.  c.  Tulianura  1.  5,  n.  47. 

possit.  Et  si  dicas,  aliam  plane  esse  conditionem  li. 
beri  arbitrii  hominis  adhuc  in  via  constituti,  in  hoc 
quideni  indubitanter  tibi  assentior:  nisi  quod  ex  eo- 
dem  principio  unde  explicatur  liberum  arbitrium 
ita  in  bono  firmatum  ut  ad  malum  deflectere  ne- 
queat,  aut  vicissim  ita  in  malo  obstinatum  ut  nulla 
ei  maneat  potestas  ad  bonum,  explicatur  quoque  li- 
berum  arbitrium  ita  et  ad  bonum  et  ad  malum  adhuc 
possibile,  ut  nihilominus  non  solum  non  aequa  lance 
ad  utrumque  libretur,  sed  imo,  expeditam  integri 
boni  facultatem  plane  non  habeat,  et  sub  quadam 
lege  peccati,  quantum  ex  se  est,  captivatum  inve- 
niatur. 

Considerandum  namque  quod  liberum  arbitrium, 
formaliter  loquendo,  non  est  circa  finem,  sed  solum 
circa  ea  quae  sunt  ad  finem,  sicut  ratiocinandi  fa- 
cultas,  formaliter  quoque  loquendo,  non  est  circa 
principia,  sed  solum  circa  conclusiones  quae  eruun- 
tur  e  principiis.  Ad  omnem  enim  electionem  libe- 
ram  praesupponi  debet  ut  principium,  quaedam  af- 
fectio  boni  quae  per  se  non  est  in  potestate  eligentis, 
et  ex  qua  deinde  sequuntur  omnes  aliae  volitiones. 
«  Quis  nesciat,  inquit  Augustinus,  de  spiritu  et  lit- 
«  tera,  c.  35,  non  esse  in  hominis  potestate  quid  sciat, 
«  nec  esse  consequens  ut  quod  appetendum  cogni- 
«  tum  fuerit  appetatur,  nisi  tantum  delectet  quantum 
«  dihgendum  est?  »  Et  rursus,  cap.  3:  «  Cum  id  quod 
«  agendum  et  quo  nitendum  est  coeperit  non  latere, 
«  nisi  etiani  delectet  et  ametur,  non  agitur,  non  su- 

«  scipitur.  non  bene  vivitur  ».  Et  ratio  est  quia  liber- 
tas  omnino  non  exercetur  nisi  circa  ea  quae  ordinem 
habent  ad  bonum  ad  quod  primo  voluntas  afficitur. 
Porro  non  eodem  modo  voluntas  afficitur  ad  bonum 
pro  variis  statibus  in  quibus  eam  versari  contingit. 
Aliquis  enim  status  est  in  quo  ad  nihil  aliud  primo 
afficitur  aut  affici  potest,  quam  ad  summum  bonum 
quod  est  Deus;  et  aliquis  alius  in  quo  ad  nihil  aliud 
quam  ad  bonum  privatum  cui  tanquam  ultimo  fini 
immobiliter  atque  irreversibiliter  inhaesit.  Loquendo 
autem  de  voluntate  pro  tempore  quo  ad  utrumquo 
ex  oppositis  finibus  adhuc  est  comertibilis,  cogitatur 
quidem  aliquis  possibilis  status  eius,  in  quo  eam 
delectaret  omne  bonum  virtutis,  nulla  deterrente 
difficultate,  et  ex  consequenti  conveniret  ei  illa  bi- 
lancis  similitudo,  per  aequalia  momenta  ex  utraque 
parte  suspensae.  Sed  et  cogitatur  quoque  status  alius, 
in  quo  ita  ad  bonum  praesentis  vitae  foret  recurva, 
ut  vix  ac  ne  vix  quidem  saperet  ei  bonum  tran- 
scendens,  bonum  supramundanum,  bonum  suprasen- 
sibile :  illud,  inquam,  immortalis  iustitiae  bonum, 
quod  nec  ignorari  nec  fastidiri  potest,  quin  eo  ipso 
in  hbero  arbitrio  praevaleat  pondus  omnimode  ad 
peccatum  trahens.  Et  status  ille  ahus,  numquid  ficti- 
tius  est? numqviid  imaginatione  suppositus?  numquid 
non  historicus? 

Certe  hominem  non  ut  a  matre,  sed  ut  a  noverca 
natura  editum  in  vitam,  corpore  nudo,  fragih  et  in- 
firmo,  animo  autem  anxio  ad  molestias,  humili  ad 

timores,  molli  ad  labores,  prono  ad  libidines,  in  quo 
tanquam  obrutus  inesset  quidam  divinusignis  ingenii 
et  mentis,  iam  pridem  lugebat  et  describebat  Tul- 
lius(l).  Qui  alibi  quoque,  ipsa  rerum  evidentia  ductus 
compulsusque,  multa  de  hominum  vanitate  atque 
infelicitate  edisserens,  in  hanc  veniebat  conclusio- 
nem :  «  Ex  quibus  humanae  vitae  erroribus  et  ae- 
«  rumnis  fit,  ut  interdum  veteres  illi,  sive  vates  sive 
«  in  sacris  initiisque  tradendis  divinae  mentis  inter- 
«  pretos,  qui  nos  ob  aliqua  scelera  suscepta  in  vita 
«  superiore,  poenarum  luendarum  oausa  natos  esse 
«  dixerunt,  aliquid  vidisse  videantur;  verumque  sit 
«  ilkid  quod  est  apud  Aristotelem,  simili  nos  affectos 
«  esse  supplicio,  atque  eos  qui  quondam,  cum  in 
«  praedonum  etruscorum  manus  incidissent,  crude- 
«  litate  excogitata  necabantur,  quorum  corpora  viva 
«  cum  mortuis,  adversa  adversis  accommodata  quam 
«  aptissime  colligabantur :  sic  nostros  animos  cum 
«  corporibus  copulatos,  ut  vivos  cum  mortuis  esse 
«  coniunctos  »  (2).  Haec  gentiles  illi  philosophi,  qui 
utique  rem  viderunt,  et  causam  nesciverunt.  Latebat 
enim  eos  cur  esset  iagum  grave  super  filios  Adam, 
a  die  exitus  de  ventre  matris  eorum^  usque  in  diem 
sepidtiirae  in  matrem  omnium  (3),  quia  sacris  litteris 
non  eruditi,  ignorabant  originale  peccatum. 

(1)  In  deperdito  libro  tertio  de  Hepuhlica,  cuius  fragmeDtum  aputl 
August.  1.  4  c.  Julian.  n.  60. 

(2)  In   deperdito    pariter   dialogo    Hortensii,    citato   ab   August. 
1.  c.  n.  78. 

(3)  Eccli.  Lx-11. 

Ignorabant,  inquani,  originale  peccatum.  Ettamen 

analogam  quamdam  causam  adhuc  suspicabantur, 

nec  prorsus   immerito.    Quoniam   peccati   alicuius, 

quodcumque  tandem  illud  sit.    ex   quo   factum    ut 

nativitas  et  origo  nostra  sub  maledicto  sit,  sat  pro- 

babilia  signa  apparent  in  malis  innumeris   quibus 

involvimur:  praecipue  vero  in  illa  debilitate  mentis 

ex  qua  contingit  ut  homo  difficulter  perveniat  ad 

veri  cognitionem.  et  de  facih  labatur    in    errorem, 

et  appetitus  bestiales  omnino  superare  non  valeat, 

sed  continuo  obnubiletur  ab   cis.   Equidem   verum 

est,  defectus  huiusmodi  esse   per   se  naturales,    ex 

necessitate  materiae  consequentes.  quatenus  necesse 

est  corpus  humanum,  cum  sit  ex  contrariis  compo- 

situm.  corruptibile  esse.  et  sensibilem  appetitum  in 

ea  quae  sunt  secundum  sensum  delectabilia  moveri, 

et   intellectum   nostrum^    utpote   natum   acquirere 

intelligibilia  ex   sensibus,  difficulter   ad   scientiam 

veritatis  pertingere,  et  de  facili  propter  phantasmata 

a  vero  deviare.  Id  certe  verissimum.   «  Sed  tamen 

«  si  quis  recte  consideret,  satis  probabiliter  poterit 

«  aestimare.  divina  providentia  supposita  quae  sin- 

«  gulis    perfectionibus   congrua   perfectibilia   coap- 

«  tavit.  quod  Deus  superiorem  naturam  inferiori  ad 

«  hoc  coniunxit  ut  ei  dominaretur,  et  si  quod  huius 

«  dominii  impedimentum  ex  defectu  naturae  contin- 

«  geret,  eius  speciali  et  supernaturaU  beneficio  toUe- 

«  retur :  ut  sciHcet,  cum  anima  rationalis  sit  altioris 

«  naturae    quam    corpus,   tali    conditione    credatur 

«  corpori  esse  coniuncta,  quod  in  corpore  aliquid 
«  esse  non  possit  contrarium  animae  per  quam  cor- 
«  pus  vivit ;  et  similiter  si  ratio  in  homine  appetitui 
«  sensuali  coniungitur,  et  aliis  sensitivis  potentiis, 
«  quod  ratio  a  sensitivis  potentiis  non  impediatur, 
«  sed  magis  eis  dominetur....  Sic  igitur,  huiusmodi 
«  defcctus,  quamvis  naturales  homini  videantur 
«  absokite,  considerando  naturam  humanam  ex  parte 
«  eius  quod  est  in  ea  inferius,  tamen,  considerando 
« divinam  providentiam  et  dignitatem  superioris 
«  partis  humanae  naturae,  satis  probabiliter  probari 
«  potest  huiusmodi  defectus  esse  poenales,  et  sic 
«  colligi  potest  humanum  genus  peccato  aliquo  oiigi- 
«  naliter  esse  infectum  »   (1). 

Porro,  quod  simplex  etiam  ratio  merito  suspicatur, 
amplissime  certissimeque  firmat  revelatio.  Non  sic 
erat  ab  initio,  non  sic.  Non  tunc  obrutus  divinus 
ignis  ingenii  et  mentis,  non  animus  ad  libidines 
pronu.s,  non  ratio  bestialibus  appetitibus  obnubilata, 
non  qui  gemendo  diceret :  Infelix  ego  homo,  quis  me 
liberabit  a  corpore  mortis  Imiiis  !  Tunc  etiam,  totius 
boni  agendi  inerat  homini  possibihtas,  et  liberum 
arbitrium  in  felicissima  illa  originaHs  iustitiae  con- 
ditione  constitutum,  tam  habebat  in  sua  potestate 
ut  Deo  obediret  imperanti,  quam  ut  diabolo  con- 
sentiret  persuadenti.  Verum  dicis^  aiebat  Augustinus 
ad  lulianum,  hoc  est  liberum  arbitrium  ;  tale  omnino 
accepit  Adam.  Verum  dicis  ;  quamdiu  stetit  homo  in 


(1)  S.  Tljoiu.  1.  4  c.  Gent.  cap.  52. 

bona  voJuntate  Uberi  arbitriiy  non  opiis  habebat  ea 
gratia  qica  levaretur.  Nunc  vero  in  ruina  sua,  ser- 
vus  est  peccati  et  liber  iustitiae,  iuxta  apostolum, 
Rom.  VI-20.  Id  est,  servili  iugo  opprimitur  sub  abo- 
minanda  peccati  lege,  et  liber  exsistit  a  praeclara 
et  unice  exoptanda  iustitiae   servitute. 

Quid  igitur?  Abeundumne  tandem  in  illam  sen- 
tentiam  quam  non  ita  absurde,  ut  videtur,  ridebat 
quondam  lulianus:  Voluntas  qiiae  nunc  quoadmalum 
libera  est,  quoad  bonum  libera  non  est?  Ita  plane, 
si  modo  bonum  intelligatur   ex    integra   causa;    si 
insuper  apponatur  conditio  quam  adiiciebat  Augu- 
stinus:  Quoad  bonum  libera  non  est,  si  non  estlibe- 
rata.  Et  a  quo  liberata  ?  A  quo,  nisi  ab  eo  qui  de 
seipso  dicebat,  loan.  VIII  -  36  :  Si  vos  Filius  libera- 
verit,  vere  liberi  eritis  ?  Nunc  enim  nemo   nisi  per 
gratiam  Christi  ad  bonum  agendum  et  ad  malum 
non  agendum  potest  Jiabere  liberum  voluntatis  arbi- 
trium.  Nemo  nisi  sanatus  a  Salvatore,  bene  vivendi 
instruitur  facultate.  Neque  hic  locus  est  subtilioribus 
distinctionibus  inter  substantiam  et  modum  actuum, 
inter  naturalis    et    supernaturalis    ordinis    bonum, 
quasi  ad  insinuandum,  duplicem  de  facto  nunc  esse 
posse  moralis   bonitatis    rationem,    supernaturalem 
unam  per  gratiam  Christi,  naturalem  alteram  sine 
gratia  Christi.  Nam  sicut  in  primitivo  innocentiae 
statu,  facilitas  et  potentia  expedita  operandi  totum 
bonum  homini  connaturale,  dependebat    a   conser- 
vata  ordinatione  mentis   ad   supernaturalem   vitae 

aeternae  finem  :  itanimc,  nonnisipersupernaturalem 
Christi  gratiam  restituitur,  simul  cum  amissis  iuri- 
bus  divinae  haereditatis  in  supercoelestibus,  quid- 
quid  libero  arbitrio  viribus  attenuato  et  inclinato 
deest  quominus  serviat  iustitiae,  idque  etiam  per 
respectum  ad  simplicem  illam  honestatis  legem 
quae  homini  ut  homo  est,  naturaliter  dominatur. 

Quapropter,  de  gratia  Christi  dum  agitur,  nil 
minus  in  considerationem  venit  quam  magnum 
illud  donum  quo  et  rehabihtatur  anima  ad  beati- 
tudinem  transcendentem  omnes  natarae  vires,  et 
etiam  captivum  liberatur  liberum  arbitrium,  ut 
propriam  sui  nominis  recuperet  dignitatem.  Sed 
quaestio  est  ardua  et  complexa  valde,  atque  ad  sui 
enodationem  necnon  et  convenientem  simphfica- 
tionem,  nonnullas  observationes,  declarationes,  notio- 
nesque  requirit  circa  proprium  praesentis  tractatus 
obiectum,  quae  priusquam  ad  particularia  descen- 
datur,  per  modum  generalis  prolegomeni  statim 
sunt  praemittendae. 

Praeclarus  ille  auctor  librorum  de  vocatione  omnium  gen- 

tium,  quicumque  tandem  ille  sit,  sive  S.  Prosper,  sive  S.  Leo 

Magnus,  sive  alius  quispiam  cuius  nomen  hactenus  remansit 

ignotum,  (nam  de  eo  lis  est  inter  eruditos),  sic  suam  dispu- 

tationem  exorditur  :  «  Inter  defensores  liberi  arbitrii  et  prae- 

«  dicatores  gratiae  Dei,  magna   et  difficilis  dudum   vertitur 

«  quaestio...  Atque  contrariarum  disputationum  nullus  termi- 

<•  nus  reperitur,  dum  non  discernitur  quid  manifestum,  quid 

«  sit  occultum.  De  hac  igitur  compugnantia  opinionum,  qua 

«  mensura  et  temperantia  sentiendum  sit,  quantum  Dominus 

«  adiuverit,  annitar  inquirere  :  exercens  atque  discutiens  mo- 

«  dulum  facultatis  meae  in  his  quae  cordi  meo  sobrie,  quan- 

« tum  arbitror,  inhaeserunt :  ut  si  in  eas  regulas  processerit 

«  stylus  quae  nihil  ofFensionis,  nihil  habeant  pravitatis,  non 

«  solum  nobis,  sed  et  aliis  utile  sit  ad  aliquem  nos  limitem 

«  pervenisse,  quem  non  debeamus  excedere  ».  Et  infra,  1.  1, 

c.  9,  idem  ille  auctor  auream  hanc  regulam  ponit:   «  Fixa 

«  ergo  hac  fide  in  cordibus  nostris,  immobiliterque  fundata, 

«  qua  saluberrime  credimus  omnia  bona,  ac  maxime  ea  quae 

«  ad  vitam  aeternam  provehunt,  Dei  munere  haberi,  Dei  mu- 

«  nere  augeri,  Dei  munere  custodiri,  puto  quod  pius  sensus 

«  non  debeat  in  ea  questione  turbari,  quae  de  omnium  et  de 

«  non  omnium  hominum  conversione  generatur,  si  ea  quae 


16  DE    1'ROPRIO    TRACTATUS    OBIKCTO 

«  dara  sunf,  non  de  his  quae  occulfa  sunt  ohscuremus,  et  dum 
« procacitev  insistimus  clausis^  excludamur  ah  apertis^  cum  suf- 
«  ficere  debeat  ut  in  eo  in  quod  pervenimus,  ambulemus  ».  Et 
rursus,  c.  21,  in  eadem  semper  sententiainsistens :  «  Quae  enim 
«  Deus  occulta  esse  voluit,  non  sunt  scrutanda  ;  quae  autem 
«  manifesta  f ecit,  non  sunt  negligenda :  ne  et  in  illis  illicite 
«  cui'iosi,  et  in  istis  damnahiliter  inveniamur  ingrati  ».  Sic 
quidem  ille^  quod  attinet  ad  voluntatem  Dei  salvificam,  ad 
divinorum  auxiliorum  distributionem,  et  sufficientiam  gratiae 
omnil:)Us  hominibus  collatae,  quos  utique  omnes,  et  non  fal- 
laciter,  verax  Scriptura  ait  ad  salutem  a  Deo  ordinari. 

Sed  non  est  profecto  cur  in  una  tantum  speciali  quaestione 
usui  esse  dicamus  tam  sana  principia  sobriae  et  moderatae 
sapientiae.  Utiliter  enim  in  memoriam  revocantur,  generatim 
quidem  in  quacumque  materia  sacrae  theologiae,  speciatim 
vero  in  omnibus  quotquot  sunt  quaestionibus  de  gratia  Christi, 
de  divina  praescientia,  providentia,  praedestinatione,  aliisque 
congeneribus.  Ecce  iam  dudum,  hoc  est  a  quatuor  circiter  sae- 
culis,  acriter  disputatur  in  scholis  de  concordia  divinae  gratiae 
cum  libero  hominis  arbitrio:  dum  alii  in  ea  abeunt  placita 
quae  ab  aliis  ut  plane  eversiva  ipsius  liberi  arbitrii  reiiciun- 
tur,  et  isti  vicissim  in  eas  veniunt  explicationes  quae  ab  illis 
traducuntur  tamquam  ex  adverso  eversivae  fundamentalium 
principiorum  metaphysicae  et  naturalis  theologiae  de  prima 
causa  et  primo  motore  Deo.  Atque  ita,  contrariarum  disputa- 
tionum  nullus  terminus  reperitur^  imo  nec  reperiendi  aliquando 
spes  ulla  affulget.  Occultum  siquidem  illud  est  de  quo  tanta 
concertatio  ;  clausum  manet  manebitque,  sicut  coniicere  licet, 
quamdiu  in  caligine  huius  vitae  per  speculum  videbimus  et 
in  aenigmate.  At  numquid  propterea,  pro  nihilo  habenda  ea 
erunt,  quae  ratio  fide  illustrata  per  sedulam  et  sobriam  in- 
quisitionem,  de  tam  sublimi  simul  et  suavi  mysterio  gratiae 
Dei  assequitur?  Aut  steriliter  atque  infructuose  insistendo 
clausis,  ea  negligemus  ad  quae  fas  est  pervenire?  Absonum 

id  quidem  foret  in  omni  hypothesi,  sed  multo  adhuc  magis 
irrationabile  apparebit,  consideranti  quod  obscurissima  quae- 
stio  non  de  iis  tandem  est  quae  supernaturali  ordini  specialia 
sunt,  sed  omnino  de  his  quae  utpote  spectantia  relationes 
libertatis  creatae  in  quantum  huiusmodi,  ad  causam  primam  a 
qua  universaliter  esse  debet  omne  ens  et  omnis  modus  entis, 
transcendunt  omnes  diiferentias  quibus  gratia  a  natura  di- 
stinguitur.  Quaestio  est  proinde,  in  qua  non  oportet  immo- 
rari  theologum  de  gratia  Dei  discurrentem,  quia  non  intra 
proprium  huius  speculationis  campum  sedem  habens.  Et  hoc 
est  quod  primo  declarandum  occurrit,  cum  praecisum  prae- 
sentis  tractatus  obiectum  quaeritur,  praemissa  in  antecessum 
claritatis  causa,  brevi  quadam  recapitulatione  doctrinae  circa 
necessitatem  et  modum  operationis  Dei  in  omni  agente  creato, 
quacumque  hypothesi  facta,  et  quocumque  providentiae  or- 
dine  supposito. 

§  !■ 

De  ratione  secundum  quam  Deus  in  omni  operante  genera- 
tim,  et  speciatim  in  omni  volente  operatur.  Et  de  eo  quod  no- 
bis  impervium  clausumque  est  quoad  conciliationem  operc- 
tionis  divinae  cum  libero  creaturae  arbitrio. 

I.  —  Ratio  operationis  divinae  in  agentibus  creatis  tripli- 
citer  consideratur.  Et  primo  quidem  in  omni  operante  Deus 
operatur,  quatenus  dat  creaturis  operantibus  virtutes  opera- 
tivas,  et  conservat  eas,  et  iugiter  tenet  eas  in  esse.  «  Unde 
«  non  solum  est  causa  actionum  in  quantum  dat  formam  quae 
«  est  principium  actionum...,  sed  etiam  sicut  conservans 
«  formas  et  virtutes  rerum,  prout  sol  dicitur  causa  mani- 
«  festationis  colorum,  in  quantum  dat  et  conservat  lumen 
«  quo  manifestantur  colores.  Et  quia  forma  rei  est  intra  rem, 
«  et  tanto  magis  quanto  consideratur  ut  prior  et  universalior, 
«  et  ipse  Deus  est  propria  causa  ipsius  esse  universalis  in  re- 

Dc  Gratia  Ckristi.  2 


18  DE   PROPRIO   TKACTATUS    OBIECTO 

«  bus  omiiibus,  quod  inter  omnia  est  magis  intimum  rebus, 
«  sequitur  quod  Deus  in  omnibus  intime  operatur  »,  inquit 
S.  Thomas,  l^  Part.  Q.  105,  a.  5. 

Praeterea  secundo,  in  omni  operante  Deus  operatur,  qua- 
tenus  applicat  virtutes  creatas  ad  agendum,  ut  de  potentia 
tiant  actu  principiantes  operationes  suas.  Quidquid  enim  est 
in  potentia  operans,  non  potest  per  seipsum  reduci  in  actum 
operandi,  cum  nihil  reducat  in  actum  operandi,  quod  in  actu 
operandi  non  sit.  Et  exemplum  est  in  artificialibus,  nam  ar- 
tifex  applicat  ad  actionem  securim,  quae  deinde  incidit  per 
suum  acumen.  Porro,  nullum  esse  quantum  ad  hoc,  inter  vi- 
ventia  et  non  viventia  discrimen,  vix  opus  est  declarare. 
Equidem  differunt  viventia  a  non  viventibus,  quatenus  pro- 
priorum  motuum  principium  sunt  elicitivum,  et  in  hoc  sensu 
semper  habent  motum  ab  intrinseco.  Sed  aliud  est  esseprm- 
cipiiim  elicitivimi,  almd  vero  esse  primum  pyicipitim  non  mo- 
tum  ab  alio.  Nihil  quippe  prohibet  quominus  principium  actus 
immanentis  applicetur  ad  agendum  per  actionem  causae  exte- 
rioris.  Et  facile  ad  omnem  vitalem  operationem  transferes 
ea  quae  de  voluntario  S.  Thomas  observavit:  «  Dicendum, 
«  inquit,  quod  de  ratione  voluntarii  est,  quod  principium  eius 
«  sit  intra.  Sed  non  oportet  quod  hoc  principium  intrinsecum 
«  sit  primum  principium  non  motum  ab  alio .  Unde  motus  volun- 
«  tarius  etsi  habeat  principium  proximum  intrinsecum,  tamen 
«  principium  primum  est  ab  extra^,  sicut  et  primum  principium 
«  motus  naturalis  est  ab  extra,  quod  scilicet  movet  naturam  »  (1). 
Caeterum,  evidenter  constat,  impossibile  esse  ut  initialis  impul- 
sio  ab  intrinseco  sit,  nisi  quis  fingat  aliquid  adhuc  inoperans, 
principium  applicationis  ad  operandiun,  quod  profecto  contra- 
dictionem  involvit  interminis.  Omnia  ergo  creata,tamviventia 
quam  non  viventia,  in  initio  saltem  agendi  indigent  effective 
impelli  ab  aliquo  agente   extrinseco.  Et  si  hoc  extrinsecum 

(l)  S.  Thom.  1-2,  Q.  9,  a.   4  ad  lum. 

agens  sit  agens  creatum,  requiritur  ex  paritate  rationis  aliud 
movens,  et  quia  in  moventibus  motis  non  est  procedere  in  in- 
finitum,  oportet  devenire  ad  primum  movens  immotum  quod 
est  Deus.  Nunc  autem^  «  si  sint  multa  agentia  ordinata,  semper 
«  secundum  agens  agit  in  virtute  primi  agentis,  nam  primum 
«  agens  movet  secundum  ad  agendum.  Et  secundum  hoc  omnia 
«  agunt  in  virtute  Dei,  et  ita  ipse  est  causa  omnium  actionum 
«  agentium  »  :  tamquam  applicans  ad  operationem,  et  quidem 
immediate,  sin  minus  immediatione  suppositi,  at  saltem  im- 
mediatione  virtutis. 

Tertio  denique,  in  omni  operante  Deus  operatur,  quatenus 
omni  operanti  influit  quo  instrumentaliter  causet  actus  suos 
omnes  et  singulos  sub  generalissima  et  communissima  ratione 
entis.  Et  sane,  ut  demonstratur  in  tractatu  de  Deo  creatore, 
cum  Deus  sit  ipsum  esse  per  essentiam,  [oportet  quod  esse 
ut  sic,  sit  proprius  effectus  Dei,  sicut  ignire  est  proprius  ef- 
fectus  ignis  (1).  Et  si  quidem  ratio  essendi  simpliciter  per 
se  primo  producatur,  siciit  cum  nulla  potentia  subiectiva  e 
qua  educatur  ens,  praesupponitur,  sed  ex  omnino  non  ente 
fit  ens:  tunc  a  solo  Deo  esse  potest  effectio,  et  haec  est  creatio. 
Sin  autem,  radicibus  praesuppositis,  id  quod  per  se  primo 
fit,  sit  solum  particularis  ratio  taliter  vel  taliter  essendi :  tunc 
creatura  operatur  quidem  ad  esse,  sed  per  modum  instru- 
menti  tantum :  quatenus  ex  propriis  et  ut  causa  principalis, 
influit  ilhid  quo  ens  ad  talem  particularem  modum  deter- 
minatur,  sed  id  unde  est  absohite  ens,  nonnisi  virtute  mo- 
tionis  quae  a  Deo  in  ea  operante  recipitur.  Nec  obstat  quod 
in  uno  eodemque,  non  reahter  differat  ens  ut  ens,  et  ens  ut  tale 
ens.  Hoc,  inquam,  non  obstat  quominus  ambae  ihae  rationes, 
tum  universahssima  entis  ut  sic,  tum  particularis  entis  ut  tahs, 
in  diversas  causas  refundantur.  Sicut  in  codice  aliquo,  non 
est  reahs  distinctio  inter  htteras  secundum  quod  hneae  sunt 

(1)  1«-  Part.   Q.  8,  a.  1. 

utcumque  in  charta  descriptae,  et  litteras  secundum  quod 
sunt  lineae  artificiose  ad  significandum  dispositae.  Et  tamen, 
primo  modo  refunduntur  ut  in  causam  in  propriam  calami 
virtutem:  alio  modo  in  motionem  instrumentalem  a  solo  agente 
intelligente  iluentem  (1). 

Sic  igitur,  omne  agens  creatum  habet  a  Deo,  primo  quidem 
virtutem  operativam,  eamque  ab  eo,  iugi  influxu  causatam  et 
conservatam.  Habet  deinde  initialem  applicationem  ad  agen- 
dum,  per  «luam  de  statu  potentialitatis  seu  inactivitatis  tran- 
seat  in  actum.  Habet  tertio  motionem  instrumentalem  qua  in- 
iluat  omnem  suum  efFectum  sub  universalissima  ratione  entis, 
cum  ipsa  causa  secunda  ex  propria  virtute  suae  naturae  non 
possit  causare  ens  nisi  ut  tale,  praecise  et  reduplicative  in 
quantum  est  tale  (2).   Et  haec  triplex  ratio   est,    secundum 

(1)  Vide  omnino  Caietaniim  in  1  Part.   Q.  45,  a.  5. 

(2)  Ad  rem  S.  Thomas,  de  Pot.  Q.JS,  a.  7  :  «  Actionis  alicuius  rei  res 
«  alia  potest  dici  causa  multipliciter.  —  Uno  modo  quia  tribuit  ei  virtuleni 
«  operandi,  et  hoc  modo  Deus  agit  omnes  actiones  naturae,  quia  dedit 
«  rebus  naturalibus  virtntes  per  quas  agere  possunt,  non  solum  sicut 
«  generaus  virtutem  tribuit  et  eam  ulterius  non  conservat,  sed  sicut  con- 
«  tinue  tenens  virtutem  in  esse,  ut  sic  possit^dici  Deus  causa  actionis 
«  in  qnantum  causat  et  conservat  virtutem  naturalem....  —  Sed  quia 
«  nulla  res  per  seipsam  movet  vel  agit  nisi  sit  movens  uon  motum,  fse- 
«  cundo)  modo  dicitur  una  res  esse  causa  actionis  altcrius  in  quantum  movet 
«  eam  ad  agendum.  In  quo  non  intelligitur  coUatio  aut  conserraiio  rirtutis 
«  activae,  sed  appUcatio  virtutis  ad  actionem/JiiCAit  homo  est  causa  inci- 
.<  sionis  cultelli  ex  hoc  ipso  quod  applicat  acnmen  cultelli  ad  inciden- 
«  dam  movendo  ipsum.  Et  quia  natura  inferior  agens  non  agit  nisi  mota, 
v<  et  movens  motum  non  cessat  quousque  perveniatur  ad  Deum,  sequitur 
«  de  necessitate  quod  Deus  sit  causa  actiouis  cuiuslibet  rei  naturalis  ut 
«  movens  et  applicans  virtutem  ad  agendum.  —  Sed  ulterius  invenimus, 
«  secundum  ordinem  causarum  esse  ordinem  effectuum.  Nec  causa  secunda 
«  potest  in  elfectum  causae  primae  per  virtutem  propriam,  quaravis  sit 
«  instrumentum  causae  x^rimae  respectu  illius  eftectus.  Unde  (tertio)  modo 
«  unum  est  causa  aciionis  aUerius  sicut  principale  agens  est  causa  actionis 
«  instrumenti.  Et  hoc  modo  etiam  Deus  est  causa  omnis  actionis  rei  natura- 

quam  in  omni  operante  Deus  operatur,  iiixta  principia  quae 
alias  in  tractatu  de  Deo  creatore  tradita  et  explicata  nunc 
supponuntur. 

II.  —  Quidquid  autem  dictum  est  de  operatione  Dei  in 
omni  operante  generatim,  consequenter  valet  de  operatione 
eius  in  omni  volente.  Nisi  quod,  cum  specialis  ibi  de  libero 
arbitrio  occurrat  difficultas,  opus  est  iam  inquirere  in  quo 
praecise  puncto  difficultas  ipsa  resideat,  idque  ex  ordine  di- 
scurrendo  per  tres  distinctos  modos  mox  declaratos. 

1.  Primo  itaque,  operatur  Deus  in  omni  volente,  pro  quanto 
ipsam  volendi  facultatem  causat,  creat,  et  conservat.  Et  ad 
hunc  modum  reducetur  illa  quoque  operatio  Dei,  qua  forte 
perficeret  naturalem  voluntatis  potentiam  per  infusas  vir- 
tutes,  vel  augeret  eius  vires  ad  bonum  per  quodvis  aliud 
habituale  donum  superadditum.  Verum  primus  ille  modus 
facile  nunc  transmittitur.  Nihil  enim  in  eo  reperiri  quod  dif- 
ficultatem  faciat,  etiam  mere  apparentem,  in  ordine  ad  libe- 
rum  arbitrium,  evidentius  sane  est  quam  ut  debeat  explicari. 

2.  Secundo,  Deus  operatur  in  omni  volente,  quatenus  vo- 
luntatem  applicat  ad  agendum.  Applicat,  inquam,  instinctive 
eam  movendo  ad  primum  actum:  pro  quanto  voluntas  per 
prius  facta  in  actu  circa  aliquem  finem,  fit  potens  sese  deinde 
movere  in  ea  quae  sunt  ad  finem.  Et  ratio  semper  eadem  as- 
signatur :  quia  nimirum  nihil  movet  efficienter  nisi  sit  in  actu, 
et  ideo,  antequam  aliqua  ex  parte  voluntas  in  actu  sit,  ne- 
quaquam  sufficiens  est  quocumque  modo  movere  se,  id  est, 

«  Us.  Ipsum  enim  esse  est  communissimus  effectus,  primus  et  intimior  omnihus 
«  aliis  efectihus,  et  idco  soli  Deo  competit  secundum  virtutem  propriam  talis 
«  cffectus.  Sic  ergo  Deus  est  causa  omnis  actionis,  prout  quodlibet  agens 
«  est  instruraentuin  diviuae  virtutis  operantis,  (nimirum,  ut  dicitur  in 
«  resp.  ad  7um^  agens  ad  esse  ut  instrumentum  primae  caiisae). 

«  Sic  ergo  Deus  est  causa  actionls  cuiuslibet,  in  quantum  dat  virtutem 
«  agendi  et  conservat  eam,  et  in  quantum  applicat  actioni,  et  in  quantum 
«  eius  vlrtute  omnis  alia  vlrtus  aglt  (ad  esse)  ». 

spmetipsam  ad  actum  applicare.  Sed  nec  potest  ad  sui  actns 
exercitium  moveri  ab  alia  interna  facultate,  cum  ipsa  sit  quae 
ad  exercitium  movet  alias  vires,  et  hoc  eodem  modo  ab  eis 
non  moveatur.  Unde  S.  Thomas,  1-2,  Q.  9,  a.  4,  quaerens  utrum 
vohmtas  moveatur  ab  ahquo  exteriori  principio:  «  Omne,  in- 
«  r[uit,  quod  quandoque  est  agens  in  actu,  et  quandoque  in 
«  potentia,  indiget  moveri  ab  aliquo  movente.  Manifestum 
«  est  autem  quod  voluntas  incipit  velle  aliquid,  cum  hoc 
«  prius  non  vellet.  Necesse  est  ergo  quod  ab  aUquo  movea- 
«  tur  ad  volendum.  Et  quidem,  ipsa  movet  seipsam  in  quan- 
«  tum  per  hoc  quod  vult  finem,  reducit  seipsam  ad  volendum 
<  ea  quae  sunt  ad  finem.  Hoc  autem  non  potest  facere  nisi 
«  consiHo  mediante.  Cum  enim  aliquis  vult  sanari.  incipit  cogi- 
«  tare  quomodo  hoc  consequi  possit,  et  per  talem  cogitationem 
«  pervenit  ad  hoc  quod  potest  sanari  per  medicum,  et  hoc  vult. 
«  Sed  quia  non  semper  sanitatem  actu  voluit,  necesse  est 
«  quod  inceperit  velle  sanari  ab  aliquo  movente.  Et  si  qui- 
«  dem  ipsa  moveret  seipsam  ad  volendum.  oportuisset  quod 
«  mediante  consilio  hoc  ageret  ex  ahqua  voluntate  praesup- 
«  posita.  Xon  est  autem  procedere  in  infinitum.  Unde  necesse 
«  est  ponere  qiiod  in  primnm  motum  vohintatis  voluntas  pro- 
«  deat  ex  instinctu  alicuius  exterioris  moventis  »  (1). 

Sed  hic,  priusquam  ulterius  procedatur,  nota  bene  quid 
nunc  nomine  finis,  quid  nomine  eius  quod  est  ad  finem  de- 
beat  intelligi.  Ximirum,  nomine  finis  nunc  intelligitur  omne 
bonum  ad  quod  voluntas  primo  afficitur  per  actualem  com- 
placentiam.  Nomine  vero  eius  quod  est  ad  finem,  quidquid 
quacumque  ratione  continetur  sub  bono  illo :  vel  vere,  vel  ap- 
parenter :  vel  per  modum  actionis  prosecutivae  illius  boni,  vel 
per  modum  medii  obiectivi  conducentis  in  illud  :  vel  tauiquam 
re  ab  eo  distinctum,  vel  tamquam  distinctum  secundum  ratio- 

(1)  Vide  omnino  Caietanum  in  h,  1.,  et  nota  bene  quod  non  agitur 
nunc  de  motione  ex  parte  obiecti,  sed  ex  parte  agentis,  quae  est  effe- 
ctiva. 

iiem  tantum,  sicut  sub  ratione  beatitudinis  in  communi  conti- 
nentur  ea  in  quibus  a  diversis  pro  cuiusque  studio  beatitudo 
reponitur,  atque  ita  porro.  In  summa,  finis  et  adfinem  nunc  non 
considerantur  praecise  ex  parte  rei,  sed  magis  ex  parte  agen- 
tis,  ut  finis  dicatur  quidquid  se  habet  ut  cuius  complacentia 
esse  potest  voluntati  principium  sese  active  movendi  ad  vo- 
lendum  aliquid.  Et  sic  accipiendo  iinem  et  id  quod  est  ad 
finem,  finis  se  habet  in  appetibilibus  sicut  principium  in  in- 
telligibilibus :  quatenus  «  intellectus  per  hoc  quod  cognoscit 
«  principium,  reducit  seipsum  de  potentia  in  actum  quantum 
«  ad  cognitionem  conclusionum,  et  hoc  modo  movet  seipsum; 
«  et  similiter  voluntas  per  hoc  quod  vult  finem,  movet  sei- 
«  psam  ad  volendum  ea  quae  sunt  ad  finem  » . 

Indiget  igitur  voluntas,  cum  primo  incipit  velle,  applicari 
ad  agendum  per  aliquod  agens  exterius  a  quo  instinctive  mo- 
veatur  ad  appetitionem  sive  complacentiam  finis.  Sed  iam  de 
illo  motore  extrinseco,  quis  sit  aut  esse  possit,  merito  inqui- 
ritur.  Et  dicendum  quod  non  est  nisi  solus  Deus.  Ratio  est 
quia  vohmtas  non  est  tantummodo  patiens  appetitum  suum, 
sed  semper  est  eliciens  illum,  etiamsi  sermo  sit  de  primo  ap- 
petitu  instinctivo  de  quo  nunc  loquimur.  In  tantum  ergo 
agens  exterius  instinctive  illam  movet,  in  quantum  agit  eam 
intrinsecus :  quod  facere  non  potest  nisi  ille  qui  causa  est  et 
auctor  voluntatis.  Et  creatura  quidem,  puta  angelus  vel 
homo,  voluntatem  alterius  movere  potest  ex  parte  obiecti,  id 
est  per  modum  suadentis,  obiectum  praesentando,  minime 
vero  ex  parte  ipsius  potentiae,  id  est  per  modum  agentis, 
intrinsecus  inclinando:  Quippe,  «  operatio  vokmtatis  est  in- 
«  clinatio  quaedam  volentis  in  volitum.  Hanc  autem  inclina- 
« tionem  solus  ille  immutare  potest,  qui  virtutem  volendi 
«  creaturae  contulit,  sicut  et  naturalem  inclinationem  sokim 
.  «  illud  agens  potest  mutare,  quod  potest  dare  virtutem  quam 
«  consequitur  inclinatio  naturalis.  Sokis  autem  Deus  est  qui 
«  potentiam  volendi  tribuit  creaturae,  quia  ipse  solus  est  au- 

«  ctor  intellectualis  naturae  (1)  » .  Et  propterea  dici  solet  quod 
voluntas  habet  tres  tantum  motores,  loquendo  de  motore  qui 
sit  per  modum  agentis  seu  active  impellentis :  seipsam  sci- 
licet,  suam  naturam,  et  Deum.  Seipsam  quidem,  in  omni  actu 
qui  primum  actum  a  quo  initium  est  volendi,  consequitur. 
Suam  vero  naturam  vel  Deum,  in  ipso  actu  instinctivo.  Sed 
nota  interim  quod  naturae  nomine  hic  intelligitur  Deus  ipse 
praecise  ut  naturae  provisor  ac  motor  universalis,  per  oppo- 
sitionem  ad  Deum  ut  specialiter  moventem  ultra  nudam  et 
simplicem  naturalis  facultatis  exigentiam.  Nam,  «  Deus  movet 
«  vohmtatem  sicut  universaUs  motor  ad  universale  obiectum 
«  vohmtatis  quod  est  bonum,  et  sine  hac  universaU  motione 
«  homo  non  potest  aUquid  vene...  Sed  tamen  interdum  spe- 
«  ciaUter  Deus  movet  aUquos  ad  aUquid  determinate  volen- 
«  dum,  sicut  in  his  quos  movet  per  gratiam  »  ait  S.  Thomas, 
1-2,  Q.  9,  a.  6  ad  3«™. 

Haec  itaque  sint  dicta  de  iUa  operatione  Dei  in  omni  vo- 
lente,  per  quam  ipse  volens  appUcatur  ad  actum.  Et  si  quis 
bene  consideret,  videbit  omnino  evidenter  quod  neque  ibi 
residere  potest  difficultas  e  conspectu  Uberi  arbitrii.  Etenim 
praedicta  appUcatio  respicit  tantum  actum  iUum  a  quo  inci- 
pere  debet  processus  voUtivus,  et  in  quo,  omnibus  consen- 
tientibus,  nequaquam  exercetur  dominium  Uberae  vohmtatis. 
«  Dicendum,  inquit  Capreohis,  quod  primus  actus  voluntatis 
«  est  a  Deo  (2).  AUi  autem  actus  volendi  sunt  effective  a  vo- 
«  luntate  (3),  et  a  prima  affectione  ad  finem.  Sicut  inteUectus 
«  factus  in  actu  principiorum  movet  se  ad  conclusiones.  Et 
«  ideo,  omnes  actus  volendi  praeter  primum,  sunt  in  pote- 
«  state  voluntatis,  etc».  Etinfra:  «  Voluntas  autem  facta  in 
«  in  actu  per  voUtionem  vel  complacentiam  boni,  movet  se 

(1)  S.  Thomas,   1»  Part.  Q.  106,  a.  2;  Q.  111,  a.  2.  Et  1-2,  Q.  9,  a.  6. 

(2)  Non  utique  elicitive,  secl  impulsive.,  mediante  motione  recepta  in 
voluntate.  —  Cf.  Ferrariensem,  1.   3,  c.  89. 

{?>)  Id  cst,  etiam  inipnlsive,  et  non  elicitive  tantnm  sicut  ])rius. 

«  ad  alios  actus  volendi.  Et  sic,  ipsa  per  aliud,  seu  per  af- 
«  fectionem  finis  causat  ia  se  effective  actum  volendi,  quem 
«  specificat  obiectum  sicut  terminus  motus  motum  »  (1).  Nunc 
autem,  ad  dictos  consequentes  actus,  quantum  est  ex  consi- 
deratione  praesenti,  plenam  relinqui  libertatem  seu  specifi- 
cationis  seu  exercitii,  constat  sat  evidenter.  Constat,  in- 
quam,  si  instinctivus  actus  a  quo  incipit  processus  volitivus, 
sit  solum  ad  bonum  in  communi;  nam  in  vi  huius  primae 
affectionis  poterit  voluntas  sese  determinare  ad  volendum 
quodcumque  bonum  vel  verum  vel  apparens,  adeoque  et  ad 
volendum  sese  continere  ab  exercitio  omnis  actus  ulterioris, 
cum  et  hoc  ipsum  sub  ratione  boni  ei  apparere  possit.  Oon- 
stat  similiter  si  forte,  simul  cum  motione  ad  bonum  in  com- 
muni,  foret  aliqua  alia  specialis  motio  instinctiva  ad  bonum 
determinatum  in  particulari^  utputa  ad  finem  sahitis  animae, 
loquendo  de  his  quos  movet  Deus  per  gratiam,  ut  supralaudatus 
dixit  S.  Thomas.  Nam  etsi  in  vi  affectionis  ad  specialem  hunc 
finem,  inclinaretur  vokmtas  ad  movendum  se  determinate  in 
ea  quae  sub  dicto  fine  continentur,  puta  ad  velle  orare,ad  velle 
inquirere  veritatem,  atque  ita  porro :  cum  tamen  ista  non 
secundum  quamcumque  considerationem  ei  bona  apparerent, 
impossibile  esset  ut  ex  necessitate  in  hos  actus  se  moveret, 
sed  semper  ei  ratio  adesset,  vel  abstinendi  ab  eis,  vel  etiam 
positive  eos  repudiandi. 

Sic  igitur,  neque  ex  parte  applicationis  ad  agendum,  grandis 
illa  de  libero  arbitrio  residet  difficultas.  Et  si  neque  ibi  re- 
sideat,  superest  ut  inveniatur  in  tertio  modo  quo  in  nobis 
volentibus  operatur  Deus,  et  de  quo  dihgentior  iam  esse  debet 
consideratio. 

B.  Tertio  ttaque,  in  omni  volente  Deus  operatur,  quatenus 
directe  et  immediate  infiuit  ad  omnes  et  singulos  actus^  non 
iam  instinctivos  tantum,  verum  etiam  et  liberos,  qui  simpli- 

(1)  In  II,  D.  25,  Q.  1. 

citer  et  sine  addito  voluntarii  dicuntur.  Id  enim  commune 
dogma  est  omnibus  orthodoxis  seu  philosophis  seu  theologis, 
qui  omnes  unanimiter  ponunt  necessitatem  concursus  causae 
primae  ad  quasvis  operationes  causarum  secundarum,  cuius- 
cumque  tandem  generis  illae  sint,  et  ad  quemcumque  entis 
modum  pertineant.  Quia  tamen  in  assignando  modo  discor- 
dant,  ideo  operae  pretium  erit  per  prius  investigare,  qua  ra- 
tione  et  qua  de  causa  concursus  ille  divinus  requiratur  pro 
actu  voluntario  libero  de  quo  nunc  specialiter  nobis  sermo. 

In  quo  quidem,  principii  loco  esse  debet,  quod  vohmtas 
per  prius  instinctive  a  Deo  mota,  et  facta  in  actu  per  com- 
placentiam  finis,  ulterius  movet  -se,  appUcat  se,  determinot 
se  ad  volendum  ea  quae  ad  finem  sunt,  omnia  intelligendo 
iuxta  explicationes  mox  datas.  Nec,  ut  opinor,  opus  est  diu- 
tius  in  eo  insistere,  quo  semel  vel  negato  vel  in  dubium  re- 
vocato,  statim  de  medio  tolleretur  ipsa  etiam  nuda  et  sim- 
plex  confessio  liberi  arbitrii.  Nunc  igitur,  si  voluntas  movet 
se,  appUcat  se^  determinat  se,  dubium  utique  non  est  quin 
ex  iis  quae  sibi  sunt  a  Deo  data,  sese  moveat  ac  determinet. 
Verumtamen  aeque  indubium  videtur  quod  in  eo  in  quo  se 
movet  et  determinat,  et  sub  ea  praecisa  ratione  sub  qua  ad  hoc 
vel  illud  sese  movet  ac  determinat,  non  a  Deo  movetur,  non 
a  Deo  determinatur.  Alioquin,  determinaretur  a  se  et  non  a 
se,  respectu  eiusdem  secundum  idem. 

Certe,  qui  praedeterminationem  actus  liberi  ponunt,  ad 
sensum  recentioris  scholae  Thomisticae,  id  ponunt  ad  quod 
immediata  quadam  consequentia,  eaque  in  terminis  (ut  vide- 
tur)  nota,  consequitur  voluntatem  nullo  omnino  modo  deter- 
minare  se,  sed  pure  et  simpliciterjdeterminari  ab  alio,  non 
secus  ac  quaevis  alia  res  naturalis.  Nam  unum  de  duobus 
remanet  dicendum.  Vel  praedeterminatio  primae  causae  ne- 
cessario  causat  determinationem  voluntatis,  vel  non  neces- 
sario  causat.  Si  non  necessario  causat,  sed  adhuc  relinquit 
vohmtatem  simpliciter  indifferentem,  non   erit  praedetermi- 

natio,  et  frustra  atque  inutiliter  ponitur.  Si  autem  necessario 
causat,  eo  ipso  tollit  determinationem  ut  ab  ipsa  voluntate 
ortam,  et  redit  comparatio  Lutheri  liberum  arbitrium  com- 
parantis  iumento,  quod  ad  dexteram  vadit  vel  sinistram  se- 
cundum  tlexionem  ab  insidente  acceptam.  Nisi  quod  valde 
adhuc  deiiciens  comparatio  ista  sit,  pro  quanto  scilicet  multis 
de  causis  accidere  potest  ut  iumentum  recalcitret;  hic  autem, 
non  esset  causa  neque  in  excelso  supra^  neque  in  inferno 
deorsum,  per  quam  impediri  posset  praedeterminationis  ef- 
fectus,  sed  tanta  necessitate  ille  sequeretur,  quanta  necessi- 
tate  determinatum  maneat  oportet,  id  quod  ab  ipso  Deo  actu 
determinatur.  Ideoque  iam  perimitur  omnino  essentialis  dif- 
ferentia  causas  naturales  inter  et  liberas :  quae  non  in  eo  de- 
mum  principaliter  consistere  dicenda  est,  quod  causa  natu- 
ralis  habet  a  natura  ipsa  assignatam  determinationem  suae 
actionis,  causa  autem  libera  non  habet,  eo  mimirum  sensu, 
quod  in  natura  eius  sit  ut,  iisdem  etiam  suppositis  actus 
primi  adiunctis,  adhuc  possit  indifferenter  in  alterutram  op- 
positionis  partem  inflecti.  Et  dico,  non  in  hoc  consistere  es- 
sentialem  differentiam,  quia  hoc  modo  differentia  accipitur 
tantum  ex  parte  passivitatis,  seu  passivae  indifferentiae  quae 
causis  liberis  conceditur,  naturalibus  negatur.  At  vero,  di- 
scrimen  essentiale  se  tenet  ex  parte  activitatis,  id  est  indif- 
ferentiae  activae  qua  voluntas  se  determinat  ad  hoc  vel  ad 
iUud,  vereque  habet  dominium  sui  actus  :  quod  quidem  causae 
iiberae  in  quantum  huiusmodi,  specifica,  distinctiva,  impe- 
ritura  proprietas  est. 

Non  ergo  ad  determinationem  actus  liberi  ponenda  est 
praedeterminatio  ex  parte  Dei.  Sed  nec  etiam  ponendus  con- 
cursus  simultaneus,  ad  sensum  eorum  qui  praedicta  inconve- 
nientia  vitare  volentes,  imaginati  sunt  causam  primam  et 
causam  secundam  liberam,  velut  duas  causas  coniugatas  et 
inter  se  non   subordinatas,  concomitanter  in  eamdem  actus 

determinationem  coinfiuentes.  Id,  inquam,  excluditur,  et  non 
minori  necessitate. 

Primo  quia  sic  opinantes,  velint  nolint,  reincidunt  in  id 
c[U()d  vitare  volebant:  siquidem  sinmltaneus  concursus  dua- 
rum  voluntatum  in  idem,  si  casualis  non  est,  (quod  in  prae- 
senti  cogitare  nefas),  debet  habere  causam  per  se  a  qua  de- 
terminetur.  Haec  igitur  causa,  vel  erit  creatura  respectu  Dei, 
vel  Deus  respectu  creaturae,  vel  denique  aliquod  tertium 
respectu  utriusque.  Porro,  istud  tertium  evidentissime  non 
datur.  Insuper  repugnat  ut  creatura  ipsum  Deum  determinet 
ad  concurrendum,  et  tanto  magis  repugnat,  quod  aliqua  ope- 
ratione  sua  determinaret  eum,  ac  per  hoc  sequeretur  ope- 
rationem  creaturae  esse  simpliciter  natura  priorem  ipso  con- 
cursu  qui  ad  eam  postulatur.  Remaneret  igitur  quod  non 
creatura  Deum,  sed  Deus  determinaret  creaturam,  et  iam  ve- 
niret  in  conclusione  id  quod  ad  salvandam  creaturae  liberta- 
tem,  iure  et  merito  removere  intendebant. 

Praeterea,  ratio  ponendi  concursum  divinum  ad  omnes  et 
singulas  creaturarum  operationes,  est  quia  omnis  creatura, 
non  modo  in  essendo,  verum  etiam  in  agendo  a  prima  causa 
dependere  debet.  Sed  in  agentibus  coniugatis  et  inter  se  non 
subordinatis,  nuUa  prorsus  est  unius  ab  alio  in  agendo  de- 
pendentia,  quia  neutrum  agit  in  virtute  alterius,  id  est  ut 
motum  ab  illo,  sed  singuhim  quodque  in  eo  quod  agit,  a  se 
agit,  solo  exsistente  nexu  concomitantiae.  Et  ideo  per  hunc 
modum,  tantum  abest  quin  salvetur  unica  illa  ratio  propter 
quam  necessitas  divini  concursus  universahter  asseritur,  ut 
de  medio  potius  positive  tollatur. 

Adhuc,  plura  agentia  coniugata  etinter  se  non  subordinata, 
ad  unum  opemtum  concurrere  quidem  possunt,  (si  tamen  sermo 
sit  de  uao  totali  operato  quod  ex  plurium  partiaHum  addi- 
tione  integratur,  sicut  plura  lumina  concurrunt  ad  unum  to- 
talem  iUaminationis  effectum,  et  plures  trahentes  navem  ad 
unam  tot-alem   impulsionem  trahendae  massae   proportiona- 

tam).  Ad  unam  autem  operationem^  praesertim  spiritualem, 
cuiusmodi  est  operatio  voluntatis,  simpliciter  et  absolute 
impossibile  istud  est.  Tum  quia  in  concursu  simultaneo 
duorum  operantium,  est  etiam  concursus  duarum  operatio- 
num,  quarum  singulae  simul  sunt  simultate  temporis  et  na- 
turae,  ita  ut  causa  alterius  neutra  esse  possit.  Tum  quia 
omnis  operatio  proximum  sui  principium  habet  in  potentia 
operantis,  non  autem  in  potentia  illa  simul  cum  extrinseca 
virtute  assistente.  Nam  etiam  operatio  instrumentalis  e  po- 
tentia  instrumenti  tota  egrediatur  necesse  est,  pro  quanto 
scilicet  causa  principalis  non  coniugatur  instrumento,  sed  in- 
fluit  ei,  quo  ultra  proportionem  propriae  virtutis  operari 
possit  et  operetur.  Quod  iterum  subordinabionem  importat, 
et  infiuxum  unius  causae  in  aliam.  quae  a  prima  in  agendo 
moveatur,  semperque  excludit  impossibilem  illam  hypothe- 
sim  associationis  duorum  agentium  in  unum  principium  unius 
numero  operationis. 

Conchidendum  igitur  est  quod  sicut  ad  actum  voluntarium 
deliberatum  operatio  Dei  nequit  omnino  admitti  per  modum 
praedeterminationis,  ita  nec  ])er  modum  concursus  simulta- 
nei.  Ad  utrumque  enim  modum  removendum  sat  clara,  satque 
dihicida  praesto  sunt  argumenta.  Sed  hoc  negativum  est,  et 
de  positivo  nunc  subintrat  quaestio.  Numquid  enim,  propter 
utriusque  praedicti  modi  exclusionem,  omnis  modus  remove- 
bitur  ?  Numquid  Deum  in  omni  volente  eatenus  tantum  ope- 
rantem  fatebimur,  quatenus  ad  ea  quae  actui  libero  praevia 
sunt  operatur,  ad  ipsum  autem  liberum  actum  non  operatur  ? 
Aut  pessum  ibunt  certiora  illa  atque  evidentiora  metaphy- 
sicae  principia  quae  in  ipsa  exsistentiae  Dei  d(imonstratione 
solent  afferri,  nihil  scilicet  de  quacumque  potentia  transire 
posse  in  quemcumque  actum,  nisi  moveatur  ab  alio  ?  Absit. 
Sed  agnoscenda  erit,  primo  quidem  subordinatio  causae  se- 
cundae  ad  primam,  quam  simultaneus  concursus  negat;  deinde 
vero,  subordinatio  eiusmodi  quae  plane  diversa  sit  ab  ea  quam 

ponit  praedeterminismus  :  Quatenus  voluntas  per  motionem 
instrumentalem  a  Deo  receptam  eliciat  actum  sub  ratione 
e/?//.N',  per  virtutem  autem  propriam,  seu  mere  naturalem,  seu 
etiam  gratuito  dono  auctam,  eamque  in  actu  primo  proximo 
constitutam,  eliciat  illum  sub  ratione  talis  vel  talis  determi- 
natl  entis :  ut  totus  actus  a  Deo  movente  sit,  totus  etiam  a 
voluntate,  sed  secundum  aliam  atque  aliam  formaiitatem :  a 
Deo  quidem  secundum  quod  est  absolute  ens,  a  voluntate 
seipsam  determinante  secundum  quod  tale  particulare  ens. 
Sicut  in  exemplo  superius  allato,  scriptura  tota  a  calamo  est, 
tota  quoque  ab  intellectu  movente  :  a  calamo  quidem,  si  in 
scriptura  consideres  simpliciter  lineas  in  charta  ductas  ;  ab 
intellectu  movente  vero,  si  consideres  lineas  ut  certo  ordinato 
modo,  significationis  gratia  descriptas.  Et  sic  est  proportio- 
naiiter  in  praesenti,  quod  attinet  ad  totalitatem  eifectus  in 
aliam  atque  aliam  causam  refundendi,  secundum  quod  sub 
alia  atque  alia  ratione  sumitur. 

Neque  lioc  dicendo  divinamur,  quia  eadem  distinctio  inter 
rationem  generalem  entis  et  rationem  particularem  talis  entis, 
ut  dictum  est  supra,  necessario  occurrit  quoad  omnes  causas 
secundas  sub  prima  operantes.  Si  enim  vere  activa  est  causa 
secunda,  oportet  assignare  rationem  effectus  ad  quam  ex  sua 
virtute  pertingat ;  alioquin,  ut  Caietanus  annotat  in  1*°^,  Q.  45, 
a.  5,  esset  activa  nihili.  Et  si  semper  indiget  a  Deo  moveri, 
oportet  assignare  rationem  aliam  quam  sola  divina  virtus 
respiciat  ut  proprium  effectum,  et  ad  quam  creatura  operans 
pertingere  non  possit  nisi  instrumentaliter  mota.  Unde  dicit 
S.  Thomas,  de  Pot.  Q.  3,  a.  1,  quod  cum  quaelibet  res  natu- 
ralis  habeat  perf  ectionem  determinatam  ad  unum  genus,  ideo 
nulla  earum  ex  propria  virtute  est  activa  entis  sub  ratione 
universali  entis,  sed  solum  sub  ratione  particulari  huius  de- 
terminati  entis.  Et  infra,  a.  7  in  responsione  ad  7^™,  expo- 
nens  causam  cur  rei  naturali  conferri  non  potuit  ut  operaretur 
absque  operatione  divina  .•  «  Sicut,  inquit,  securi  dari  potest 

«  acumen,  ut  esset  forma  in  ea  permanens,  non  autem  dari 
«  ei  potuit  quod  vis  artis  esset  in  ea  quasi  quaedam  forma 
«  permanens,  nisi  haberet  intellectum:  ita  rei  naturali  potuit 
«  conferri  virtus  propria  ut  forma  in  ipsa  permanens,  non 
«  autem  vis  qua  agit  ad  esse  ut  instrumentum  primae  cau- 
«  sae,  nisi  daretur  ei  quod  esset  universale  essendi  princi- 
«  pium.  »  Etenim,  ut  dicit  idem  Angelicus  in  3  c.  Gent.  c.  6b: 
«  Esse  est  proprius  effectus  primi  agentis,  et  omnia  alia  agunt 
«  ipsum  in  quantum  agunt  in  virtute  primi  agentis  ;  secunda 
«  autem  agentia  quae  sunt  quasi  particulanl  ia  et  determi- 
«  nantia  actionem  primi  agentis,  aguiit  sicut  proprios  effectus, 
«  alias  perfectiones  quae  determinant  esse  » .  Et  sic  alibi  fre- 
quenter.  Generale  igitur  principium  applicationem  habere 
debet  et  in  liberis  actibus  voluntatis,  ut  dicatur  Deus  ad  eos 
operari,  quatenus  influit  voluntati  motionem  qua  eliciat  actum 
secundum  quod  ens,  dum  ipsa  voluntas  quasi  particulando  et 
determinando  motionem  a  primo  agente  receptam,  virtute  sua 
a  Deo  utique  accepta,  causat  eumdem  actum  secundum  quod 
tale  determinatum  ens.  Et  hoc  est  quod  observat  Ferrariensis 
circa  praecitatam  propositionem  S.  Thomae  de  secundis  agen- 
tibus  determinantibus  actionem  primi  agentis  :  «  Quod  non 
«  est,  inquit,  sic  intelligendum  quasi  secunda  agentia  aliquid 
«  erga  divinam  actionem  ut  in  se  est  operarentur,  cum  sua 
«  actio  sit  sua  substantia.  Sed  intelligitur  secundum  quod 
«  ipsa,  mediantibus  causis  secundis  ad  effectum  aliquem  de- 
«  terminatur.  Sic  enim  virtus  divina  et  actio,  secundum  quod 
«  in  secunda  causa  recipitur,  accipit  determinatiojiem  ex  con- 
«  ditione  causae  secundae  tamquam  ex  susceptivi  conditione, 
«  quia  unumquodque  recipitur  in  alio  per  modum  recipien- 
«  tis  ».  Et  si  his  addas  quod  susceptivi  conditio  alia  est  in 
causa  libera  et  in  causa  naturali,  videbis  quod  etsi  determi- 
natio  ad  talem  vel  talem  entitatem  actus  semper  a  secundo 
agente  sit,  tamen  in  agente  naturali  provenit  haec  determi- 
natio  a  natura  eius,  et  consequenter  ab  illo  qui  ei  talem  na- 

tnram  dedit;  in  agente  autem  libero  non  ita,  praecise  quia 
qui  naturam  ei  dedit,  eam  potentiam  ei  dedit,  «  quae  ad  plura 
«  se  habet,  nec  ad  aliquod  eorum  determinatur  nisi  ex  se- 
«  ipso  (1).  Ipsa  enim  potentia  voluntatis,  quantum  in  se  est, 
«  indifferens  est  ad  plura,  sed  quod  determinate  exeat  in  hunc 
«  actum  vel  in  illum,  non  est  ab  alio  determinante,  sed  ab  ipsa 
«  voluntate  »  (2).  Quaeomnia  a  primo  ad  ultimum,  consentanea 
videntur  principiis  metaphysicae  generalis  de  causis,  et  de 
subordinatione  earum,  et  de  ea  quae  in  subordinatione  ipsa, 
unicuique  salva  manere  debet,  proprietate  et  specifica  dif- 
ferentia. 

Nunc  autem,  cum  ad  explicationem  in  particulari  descen- 
ditur,  nihil  iam  obscurius,  nihil  aenigmati  similius,  et  quod 
a  comprehensione  nostri  intellectus  magis  removeatur,  nihil. 
Quis  enim  declarare  unquam  valuit  quomodo  secunda  agentia 
particulant  et  determinant  motionem  primi  agentis  ?  Quis 
iuncturam  illam  in  qua  primi  motoris  infiuxus  cum  vera  et 
proprie  dicta  causalitate  creaturae  vehiti  compenetratur,  in- 
trospexit  ?  Quis  praesertim  in  evidentia  posuit  qua  ratione 
servetur  dominium  voluntatis,  plenaque  eius  potestas  in  al- 
terutram  partem,  dum  ad  ipsum  eligendi  actum  Deus  in  omni 
volente  operatur  ?  Reconditum  sane  arcanum,  in  quo  ab  an- 
tiquo  frustra  fatigatur  humana  inquisitio  :  cui  etiam  omnino 
convenit  id  quod  in  simili  quaestione  (de  conciliabilitate  in- 
fallibiHs  providentiae  cum  contingentia  et  libertate  nostrorum 
actuum),  in  1^"^  Part.  Q.  22,  a.  4,  dixit  Caietanus:  «  Ad  hanc 
«  dubitationem  nihil  scriptum  reperi  a  S.  Thoma,  quoniam 
«  nullibi  eum  movisse  hanc  recolo,  sed  semper  studuit  ad 
«  salvandam  contingentiam.  In  aliis  quoque  doctoribus  nihil 
"■  hactenus  comperi  ad  quaestionem  istam,  nisi  quae  commu- 
«  niter  dicuntur  de  sensu  composito  et  diviso,  de  necessitate 

(1)  8.  Thom.   in  II,  D.   39.   Q.    1,  a.  2. 

(2)  Ibid,  a.   1. 

«  consequentiae  et  consequentis,  de  libertate  electionis  divi- 
«  nae  in  aeternitate,  deque  natura  causarum  ad  utrumlibet 
« in  universo  inventarum.  Sed  haec  omnia  intellectum  non 
«  quietant  » .  Et  postquam  confessus  esset  satis  esse  ingeniolo 
suo  quiescere,  non  evidentia  veritatis  inspectae,  sed  altitu- 
dine  inaccessibili  veritatis  occultae,  concludit :  «  Optimum 
«  autem  atque  salubre  consilium  est  in  hac  re,  inchoare  ab 
«  his  quae  certo  scimus  et  experimur  in  nobis,  scilicet  quod 
«  omnia  quae  sub  libero  arbitrio  nostro  continentur,  evita- 
«  bilia  a  nobis  sunt,  et  propterea  digni  sumus  poena  vel  prae- 
«  mio.  Quomodo  autem  hoc  salvo,  divina  salvetur  providentia 
«  ac  praedestinatio,  etc,  credere  quod  sancta  mater  Ecclesia 
«  credit.  Scriptum  est  enim :  AUiora  te  ne  quaesie^^is^  phmnia 
«  enim  supra  sensum  homimim  ostensa  sunt  tihi.  Et  hoc  unum 
«  de  illis  est  ».  Haec  Caietanus,  et  recte.  Quae  etiam  eodem 
modo  valent  quoad  rationem  et  modum  quo  sub  operante 
Deo,  libere  operatur  liberum  arbitrium.  Nam  ibi  quoque  ali- 
quid  occultum  est  quod  nostrum  fugit  intellectum:  res  altius 
posita  quam  ut  nobis  pateat  accessus.  Verumtamen  haec  ob- 
scuritas  non  in  causa  esse  debet  negligendi  quae  accessibilia 
sunt,  sed  magis  revocandi  nos  ad  debitam  sobrietatem  :  et 
tanto  quidem  potiori  iure,  quod  impervium  illud  de  quo 
nunc  sermo,  non  in  eo  demum  puncto  residere  dicendum 
est,  quod  ad  proprium  praesentis  tractatus  obiectum  perti- 
neat.  Et  hoc  est  quod  quo  posse  nostro,  in  sequenti  para- 
grapho  iam  venit  declarandum. 


J)e  (irulia  Christi. 

S2. 

De  operatione  gratiae,  quae  etsi  multum  addat  supra  com- 
munem  illam  operationem  Dei  in  agentibus  liberis  quam  sim- 
plex  naturae  ordo  requirit,  nihil  tamen  vel  addit  vel  mutat 
in  eo  praecise  puncto  in  quo  e  conspectu  creatae  libertatis  re- 
sidet  obscuritas.  Et  de  eo  quod  celebris  illa  ab  exeunte  sae- 
culo  XVI  tantopere  agitata  quaestio  a  parte  ponenda  est,  tam- 
quam  non  pertinens  ad  propriam  ac  specialem  praesentis  tra- 
ctatus  materiam,  quae  intra  duos  priores  supradictos  operationis 
divinae  modos  omnino  circumscribitur. 

Si  quis  recte  consideret  ea  qiiae    hactenus    sunt  exposita, 

perspicuum  in  primis  ei  erit  quod  quaestio  illa  de  conciliatione 

libertatis  creatae  cum  operatione  primae  causae,  de  qua  actum 

est  in  ultimo  loco,  quaestio  est  quae  per  se  ad  philosophos 

devolvitur.  Cuius  ratio  evidens   est,  quod    arcanum    in  quo 

tota  quanta  versatur,  arcanum  est  simplicis  etiam  ordinis  na- 

turae,  cui,  fornialiter  loquendo,  nihil  speciale  adiungit  revela- 

tio.  Invariatum  siquidem  manet,  quacumque  hypothesi  facta, 

et  etiam  cum  a  naturali  ordine  ad  supernaturalem  fit  transi- 

tus.  Eadem  enim  semper  est  formalitas  actus  liberi  praecise 

in  quantum  huiusmodi ;  eadem  habitudo    ad   facultatem  do- 

minam  suae  determinationis :  eadem  emanationis  ratio  a  prin- 

cipio  elicitivo  potentiali  ;  eadem   praesertim   dependentia    a 

Deo  qui  omnia  opera  nostra  operatur  in  nobis,  et  a  quo  tam- 

quam  a  primo  agente  esse  debet  omne  ens  et  omnis  modus 

entis.  Denique,  quid  evidentius  quam  quod  rationes    omnes 

quae  ex  parte  divini  concursus,  in  apparenti  conflictu    sunt 

cum  integritate  liberi  arbitrii,  rationes  simt  comprehensione 

universalissimae,  transcendentes  omnes  generum  ordinumque 

differentias,  quae  idcirco  solvendae    occurrunt   antecedenter 

etiam  ad    omnem   theologicam   speculationem  ?  Vere   igitur 

quaestio  ista  per  prius  et  per  se  quaestio  est  metaphysicae 

generalis,  quam  pro  posse  suo  declarare  habet  philosophus. 

Et  dico  pro  posse  suo,  quia  si  ille  inaccessibili  altitudine  ve- 
ritatis  occultae  superetur,  non  ultra  modum  insistet,  nec  erit 
de  iis  qui  aliquid  nescire  erubescunt.  Praesertim  vero  cavebit 
ne  ea  quae  clara  sunt,  de  his  quae  occulta  sunt  obscuret,  sed 
sicut  physici  continuo  de  gravitatione  ex.  gr.,  et  attractione 
universali  loquuntur,  tametsi  quid  gravitatio  sit,  quidve  at- 
tractio,  ignorare  se  fiateantur,  contenti  interim  tenere  legem 
quam  calculus  ab  experientia  fundamentum  sumens  certis- 
sime  demonstrat:  sic  etiam  in  praesenti,  id  tenebit  metaphy- 
sicus,  quod  tenendumesse  ostendit  ratio  actus  liberi,  id  quoque 
ex  adverso,  quod  ratio  actus  e  potentiali  principio  exorientis 
et  a  Deo  primo  agente  dependentis,  nihil  ultra  requirens.  In 
omni  autem  modo,  non  erunt  ista  de  proprio  per  se,  ac  re- 
servato  theologiae  obiecto.  Et  hoc  primum  diligenter  obser- 
vatum  velim. 

At  non  satis.  Diceret  enim  quispiam,  non  ideo  aliquid  a 
theologica  speculatione  removeri,  quia  pertinet  ad  philoso- 
phiam.  Siquidem  tam  late  patet  speculatio  theologica,  quam 
late  patet  revelatio.  Revelatio  autem  non  de  solis  superna- 
turalibus  est,  sed  de  aliis  innumeris  in  ambitu  rationalium 
disciplinarum  inventis,  velut  ex.  gr.  de  exsistentia  Dei,  de  at- 
tributis  Dei,  de  scientia  Dei  seu  futurorum  seu  luturibilium, 
speciatimque  de  nostro  libero  arbitrio,  necnon  et  de  opera- 
tione  qua  ad  omnes  et  singulos  actus  nostros  Deus  opera- 
tur,  etc.  etc.  Si  ergo  theologia  cum  veritate  dicitur  fides  quae- 
rens  intellectum,  quomodo  non  ad  ipsam  pertineret  ea  omnia 
doctrinae  capita  declarare,  quae  quomodolibet  in  obiecto 
fidei  quod  est  verbum  revelatum  continentur,  ne  iis  quidem 
exceptis  quae  alias  forent  de  exclusivo  iure  naturalis  philo- 
sophiae?  Haec  sane  verissima  sunt^,  quibus  contradicere  ne- 
quaquam  in  animo  est.  Et  ideo  adiungenda  nunc  venit  alia 
principalior  consideratio :  Quod  scilicet  maximopere  interest 
ordinis,  ut  in  ipsa  theologia,  suis  quaeque  locis  singulae  quae- 
stiones  apte  distribuantur  ;  et  quod  aliud  est  loqui  de  eo  quod 

utcum  |ue  pertiiiet  ad  tlieologiam  in  communi,  aliud  vero  de 
eo  quod  cadit  sub  obiecto  huius  partis  theologiae  in  speciali. 
Porro,  ad  specialem  theologiam  de  gratia  non  videtur  uUo 
modo  spectare  motio  ad  esse  actus  deliberati,  tertio  loco  re- 
censita  in  puncto  praecedenti,  neque  ex  consequenti,  annexa 
difficultas  de  conciliabilitate  cum  humana  libertate  et  dominio 
vohmtatis.  Et  ratio  in  promptu  est.  Quia  qui  gratiam  dicit, 
dicit  donum  elevans  animam  ad  supernaturalem  seu  essendi 
seu  operandi  modum,  necnon  et  auxilium  augens  vires  liberi 
arbitrii  ad  faciendum  bonum.  Neutrum  autem  praestat  motio 
supradicta,  quae,  ut  expositum  est,  non  principiat  actum,  se- 
cundum  quod  huius  vel  huius  determinatae  entitatis,  nec 
flectit  voluntatem  in  quamcumque'  oppositionis  partem,  sed 
solum  praecise  influit  ad  generalissimam  essendi  formalita- 
tem,  ut  propterea,  intra  limites  eius  quem  vulgo  generalem 
concursum  vocant,  recte  dicatur  contineri. 

Non  ergo  computatur  motio  illa  inter  causas  actionum  no- 
strarum  prout  tales  actiones  sunt,  huius  vel  illius  speciei, 
bonae  vel  malae,  supernaturales  vel  naturales :  siquidem  non 
ea  est  per  quam  vohmtas  elevatur,  id  est,  proportionatum 
principium  actus  salutaris  efficitur;  non  ea  per  quam  homo 
quolibet  modo  in  bono  adiuvatur,  sive  ad  remotionem  impe- 
dimentorum,  sive  ad  positivam  agendi  habihtatem ;  imo  vero, 
universaliter,  uniformiter,  invariabiliter,  et  eodem  titulo  requi- 
ritur  ad  quamcumque  operationum  differentiam.  Nec  mirum 
id  tibi  forte  videbitur,  si  ad  ea  te  referas  quae  superius  dicta 
sunt,  nobis  quidem  impervia  et  inexpHcabilia,  adhuc  tamen 
necessario  admittenda :  generalem  scilicet  motionem  qua  Deus 
movet  ad  esse  omnium  effectuum  causarum  secundarum,  per 
ipsas  causassecundas,  propriasque  singularumconditiones,  ve- 
iuti  particulari  et  determinari.  Nam,  «  esse  est  proprius  effe- 
«  ctus  primi  agentis,  et  omnia  alia  agunt  ipsum  in  quantum 
«  agunt  in  virtute  primi  agentis  :  secundaautem  agentia,  quae 
«  sunt  quasi  particulantia  et  determinantia  actionem  primi 

«  agentis,  agunt  sicut  proprios  effectus  alias  perfectiones  quae 
«  determinant  esse  »,  ait  praecitatus  S.  Thomas  in  3  c.  Gent. 
c.  66.  Et  in  hoc  sensu  recte  notavit  Caietanus,  quod  de  uni- 
versali  agente  Deo  glorioso  non  est  sermo,  cum  proprias 
causas  actionum  nostrarum  quaerimus.  Dico  autem  de  univer- 
sali  agente  formaliter  in  quantum  huiusmodi,  prout  ad  omnes 
quotquot  sunt  et  esse  possunt  creaturarum  actus,  indiscrimi- 
natim  operatur. 

Sicubi  ergo  in  theologia  occurrit  examinanda  quaestio  de 
motione  illa  per  quam  voluntas  transit  de  actu  primo  actus 
salutaris  in  actum  secundum  deliberatum,  ponitque  in  esse  id 
ad  quod  libere  agendum  praesupponitur  aliunde  comparata : 
proprius  locus  eius  recte  assignabitur  tractatus  de  Deo  crea- 
tore,  conservatore,  primoque  motore  omnium  rerum.  Ubi  ni- 
mirum  declarandum  proponitur,  quomodo  ab  eo  qui  solus  est 
esse  per  essentiam  descendit  omne  ens,  omnisque  modiis  entis  ; 
item  quomodo  nihil  dat  esse,  nisi  in  quantum  agit  virtute 
divina  ;  item  quomcdo  Deus  est  causa  operandi  omnibus  ope- 
rantibus,  servata  interim  causis  secundis  omnibus  specifica 
ac  propria  cuique  activitate;  et  in  summa,  quidquid  spectat  ad 
unwersalem  deipendentisim  cYesLtuYa.r\im  a  Deo,  communemque 
ea^ni  ad  ipsum  habitudinem.  At  vero,  ubi  in  quaestionem 
venit  specialissima  illa  Dei  in  mentibus  operandi  ratio,  iis 
solis  reservata  quos  Deus  elevat  et  confortat  per  gratiam, 
oportet  ab  eo  concursu  praescindere,  qui  pro  generalitate  sua 
nihil  unquam  speciale  ponit,  et  semper  eiusdem  rationis  in- 
venitur,  quacumque  hypothesi  facta:  qui  etiam  hac  de  causa, 
simul  cum  annexa  de  libero  arbitrio  obscuritate,  tamquum  ad 
rem  non  pertinens,  a  praesenti  tractatione  semel  pro  semper 
manet  exclusus. 

Restat  igitur  considerandus  ille  solus  infiuxus  divinus,  qui 
talem  de  sui  ratione  latitudinem  habet,  ut  locus  in  eo  detur 
superadditioni  ad  naturales  animae  seu  vires  seu  operandi  con- 
ditiones.  Si  enim  conceptum  gratiae  reducere  velis   ad  suos 

simplicissimos  terminos,  qiiibus  scilicet  non  retentis,  iam  to- 
taliter  destriieretur  conceptus  ille:  standum  erit  in  notione 
alicuius  quod  a  Deo  superadditur  naturae  principiis,  naturae 
proprietatibus,  vel  qualitercumque  debitis  eidem  naturae 
adiutoriis,  idque  in  ordine  ad  verum  hominis  bonum,  quod 
est  ultimus  finis  beatitudinis. 

Primo  itaque,  attendenda  erit  illa  operandi  ratio  secmidum 
quam  Deus  virtutem  agendi  in  suis  creaturis  creat  et  con- 
servat.  Constat  enim  quod  potest  Deus  illas  solas  operativas 
virtutes  homini  elargiri,  quae  fiuunt  e  naturae  principiis,  et 
(juod  potest  etiam  addere  aliquid  ultra,  idque  dupliciter:  vel 
perficiendo  aliquo  praeternaturali  dono  subiectionem  illam 
partis  inferioris  ad  superiorem,  ex  euius  defectu  oritur  nunc 
obscuritas  in  intellectu,  debilitas  in  voluntate  :  vel  infundendo 
supernaturales  habitus,  quibus  mens  hominis  elevatur  ad  or- 
dinem  divinum,  et  simul  speciali  quadam  tum  ad  verum  tum 
ad  bonum  inclinatione  augetur.  Et  sic  locus  est  additioni  ad 
naturales  vires  per  dona  habitualia. 

Praeterea  secundo,  attendenda  illa  alia  operandi  ratio,  per 
quam  Deus  humanas  mentes  applicat  ad  agendum,  movendo 
scilicet  ad  primum  actum  a  quo  subsequentium  volitionum 
principium  sumitur  et  initium.  Etenim,  eiusmodi  ad  agendum 
applicatio  phiribus  utique  modis  fieri  posse  intelligitur.  Fieri 
enim  potest  ita,  ut  non  excedat  limites  naturalis  exigentiae 
facultatis  in  quantum  physica  quaedam  potentia  est,  nihilque 
aUud  in  ea  ponat  praeter  id  quod  absolute  requiritur  ut  se- 
cundum  eas  quas  in  se  habet  vires,  sese  movere  possit.  Et 
hoc  modo  consistit  pure  et  simpliciter  in  motione  tum  ad 
prima  principia  cognitionis,  tum  ad  universale  obiectum  vo- 
kmtatis  quod  est  bonum,  nam  sine  hac  universali  motione 
homo  non  potest  aliquid  velle,  inquit  S.  Thomas,  1-2,  Q.  0, 
a.  6  ad  3^"".  Caeterum,  quoad  flexionem  liberi  arbitrii  ad  hoc 
vel  iUud  determinate  volendum,  in  manu  sui  consiHi  homo 
omnino  relictus  supponitur,  absque  ullo  ulteriori  coUato  adiu- 

torio,  et  ideo  a  primo  acl  ultimum,  talis  est  ista  movendi  ratio, 
per  quam  propriis  viribus  liberi  arbitrii  nulla  prorsus  addi- 
tio  est. 

Verum,  aliter  quoque  potest  Deus  intellectum  et  voluntatem 

applicare  ad  agerjdum,  movendo  scilicet  tum  ad  intelligentiam 

alicuius  veri  in  particulari,  tum  ad  complacentiam  in  aliquod 

determinatum  bonum.  Et  sic  considerandi  veniunt  interiores 

illi  instinctus  per  quos  specialiter  illuminatur  intellectus,  et 

specialiter  afficitur  voluntas  circa  ea  quae  sunt  in  ordine  veri 

ultimi  finis  liumanae  vitae.  Qui  etiam  instinctus  nonnisi  a  Deo 

sunt  et  esse  possunt,  siquidem,  ut  iam   ante   dictum  est,  in 

Dei  solius  potestate  sit  menti  illabi^  id  est  in  intimo  eius  ope- 

rari,  intrinsecus  aperiendo  intellectum,  et  intrinsecus  incli- 

nando  voluntatem.  Unde  auctor  Imitationis   Christi  alicubi 

sic  orat  ad  Dominum:  «  Non  loquatur  mihi  Moyses  aut  ali- 

«  quis  ex  prophetis,  sed  tu  potius  loquere,  Domine  Deus  in- 

«  spirator  et  illuminator  omnium  prophetarum,  quia  tu  sohis 

«  sine  eis  potes  me  perfecte  imbuere,  illi  autem  sine  te  nihil 

«  proficiunt.  Possunt  quidem  verba  sonare,  spiritum  non  confe- 

«  runt.  Pulcherrime  dicunt,  sed  te  tacente,  cor  non  accendunt. 

«  Litteras  tradunt,  sed  tu  sensum  aperis.  Mysteria  proferunt, 

«  sed  tu  reseras  intellectum  signatorum.  Vias  ostendunt,  sed 

«  tu  confortas  ad  ambulandum.  Mandata  edicunt,  sed  tu  iuvas 

«  ad  perficiendum .  IIH  foris  tantum  agunt,  sed  tu  corda  in- 

«  struis  et  illuminas.  Illi  exterius  rigant,  sed  tu  fecunditatem 

«  donas.  Illi  clamant  verbis,    sed    tu   auditui   intelligentiam 

«  tribuis  » .  Haec  ille  de  illapsu  Dei  in  anima.  Nunc  autem  sa- 

tis  superque  patet  quod  per  talem  applicationem  ad  agendum, 

multum  augentur  in  via  boni  operis  liberi  arbitrii  vires.  Nam, 

ut  Augustinus  dicit,  de  pecc.  mer.  et  remiss.  c.  17:  «  Nolunt 

«  homines  facere  quod  iustum  est,  sive  quia  latet  an  iustum 

«  sit,  sive  quia  non  delectat.   Ignorantia  igitur  et  infirmitas 

«  vitia  sunt,  quae  impediunt  voluntatem  ne  moveatur  ad  fa- 

«  ciendum  opus  bonum,  vel   ab   opere  malo  abstinendum  », 

Et  ideo,  si  liuem  Deus  suis  instinctibus  ita  specialiter  movet, 
ut  incipiat  apparere  veritas  quae  latebat,  et  suave  fieri  bonum 
quod  non  delectabat,  in  hoc  utique  est  validum  auxilium  su- 
blevans  hominis  voluntatem.  In  hoc  additio  virium  ad  bene 
agendum,  non  iam  permodum  doni  habitualis,  sed  per  modum 
motionis  actualis,  pro  quanto  ex  inspirata  affectione  seu  com- 
placentia  in  speciale  bonum,  iuvatur  homo  ad  movendum  se 
in  ea  quae  sub  eiusdem  boni  ordine  quacumque  tandem  ra- 
tione  comprehenduntur. 

Sic  igitur,  circa  duos  dictos  modos  per  quos  addi  potest 
ad  congenitas  animae  vires,  tota  quanta  praesens  versatur 
tractatio.  Adhuc  tamen  oportet  magis  determinare  eius  obie- 
ctum.  Quod  ut  convenienter  fiat,  videndum  est  utrum  additio 
aliqua  semper  requiratur  ad  hoc  ut  possit  homo,  bene  hone- 
steque  vivendo,  ad  veram  beatitudinem  alterius  vitae  perve- 
nire:  et  quatenus  affirmative,  quae  et  qualis  ista  additio  sit 
secundum  diversos  status  in  quibus  considerari  potest  natura 
humana.  Et  incipiendum  claritatis  gratia  a  statu  purae  na- 
turae,  ut  sequitur. 

§3. 

De  physica  potentia  et  morali  impotentia  ad  bonum  quae  in 
libero  arbitrio  est  sub  sola  communi  operatione  et  motione  Dei. 
Et  de  auxilio  quod  fuisset  in  statu  naturae  purae  contra  insuf- 
ficientiam  congenitae  virtutis. 

Hic  per  prius  nota  quod  praesens  hypothesis  ea  est  in  qua 
homo  consideratur  cum  solis  virtutibus  operativis  quae  na- 
turae  principia  consequuntur,  itemque  cum  sola  applicatione 
ad  actum  quae  est  debita  creaturae  ne  eius  potentiae  otiosae 
remaneant.  Hinc,  ex  parte  facultatum  talis  esse  homo  sup- 
ponitur,  qualis  nunc  nascitur ;  ex  parte  vero  instinctuum, 
nihil  plus  a  causa  prima  recipere,  quam  motionem  ad  univer- 
sale  obiectum  vohmtatis  quod  est  bonum,  ut  exinde  ipsemet 

per  solam  suam  rationem  sese  determinet  ad  volendum  hoc 
vel  illud  bonum  in  concreto. 

Nota  insuper  quod  potentia  physica  hic  accipitur  ex  ipsa 
natura  facultatum  secundum  se,  id  est  ex  proportione  quae  eis 
intrinsece  inest  ad  certos  actus,  quidquid  sit  de  impedimen- 
tis  quae  aliunde  exsistere  possunt,  vel  supervenire.  Potentia 
vero  moralis  eas  addit  conditiones,  quibus  impedimenta  tol- 
luntur,  saltem  quantum  necesse  est  ut  illa  adsit  possibilitas, 
quae  iuxta  communes  operandi  normas  apud  homines,  vere 
expedita  et  dicitur  et  est. 

Nunc  igitur,  si  de  physica  potentia  sermo  sit,  dicendum 
sane  quod  liberum  arbitrium  sub  sola  etiam  communi  opera- 
tione  et  motione  Dei,  potest  in  totum  bonum  homini  conna- 
turale^  adeoque  et  in  omne  bonum  virtutis  quod  in  finis  na- 
turalis  ordine  continetur.  Nec  specialis  de  hoc  demonstratio 
esse  debet,  quandoquidem  immediate  ac  per  se  evidens  est, 
facultatem  rationis  habere  intrinsecam  cum  ipso  rationis  bono 
proportionem.  Quod  quidem  bonum  non  ad  praesentem  tan- 
tum,  sed  et  ad  futuram  maxime  vitam  se  extendit,  et  non  in 
solis  officiis  hominis  ad  seipsum  aut  ad  proximum,  sed  prae- 
sertim  in  officiis  ad  Deum  noscitur  residere.  Adeoque  de  ipsa 
physica  potentia  nulla  profecto  quaestio  esse  potest. 

At  vero  de  potentia  morali  longe  alia  est  ratio.  Etenim 
primo,  ut  in  quocumque  ordine  boni  possit  voluntas  libere 
se  movere,  necessaria  ei  est  initialis  in  finem  complacentia, 
ex  qua  mox  se  applicet  iis  quae  sunt  ad  finem,  omnia  nunc 
intelligendo  secundum  praemissa  superius,  §  1.  Insuper,  ut 
non  modo  physica,  sed  et  moralis  potentia  adsit,  non  sufficit 
complacentia  mere  platonica  quae  nudum  ac  simplex  sequitur 
iudicium  theoreticum,  sed  requiritur  complacentia  quaedam 
affectiva  et  veluti  sapida,  quae  etiam  practica  eatenus  dici 
potest,  quatenus  ad  praxim  efficaciam  habere  nata  est,  et  ad 
opus  promovere.  Haec  enim  distinctio  est,  quam  nos  docet 
ipse  sensus  intimus,  et  ubique  insinuat  Augustinus,  siquidem 

de  ea  qii-im  nunc  dicimus  afFectivam  complacentiam,  acci- 
piendum  est  quod  de  delectatione  ad  agendum  tam  saepe 
edisserit.  «  Quid  agendum  sit  videmus,  inquit,  nec  agimus, 
«  quia  non  delectat  ut  agamus,  et  cupimus  ut  delectet  »  (1). 
Et  iterum:  «  Praevolat  intellectus...  et  aliquando  non  sequitur 
«  liumanus  atque  intirmus  affectus.  Ideo  cupiens  eorum  habere 
«  delectationem,  quorum  potuit  videre  rationem,  etc.  »  (2). 
Et  rursus: «  Nisi  etiam  delectet  et  ametur  quod  agendum  cogno- 
«  scitur,  non  agitur,  non  suscipitur,  non  bene  vivitur  »  (3).  Et 
ideo,  si  in  hominis  potestate  non  sit  sub  sola  communi  opera- 
tione  ac  motione  Dei,  ad  eiusmodi  affectionem  seu  gustum  circa 
verum  humanae  vitae  finem  assurgere,  statim  sequitur  homi- 
nem  ipsum  esse  ex  viribus  sibi  congenitis  in  morali  impotentia 
operandi  totumbonumquod  in  eiusdem  finis  ordinecontinetur. 
Atqui  revera,  sic  de  facto  est.  Nam  sub  sola  communi  motione 
Dei  ad  universale  voluntatis  obiectum,  restat  ut  homo  per  se- 
ipsum  solum,  eum  sibi  determinatum  praestituat  iinem,  qui  sibi 
bonus  et  conveniens  apparebit.  Aliunde  vero,  quis,  quaeso, 
ille  finis  est,  qui  non  speculative  tantum,  sed  et  practice  ap- 
petendus  unicuique  apparere  solet,  nisi  ille  qui  congruit  habi- 
tudini  et  dispositioni  in  qua  invenitur?  «  Quod  aliquid  videatur 
«  bonum  et  conveniens,  ex  duobus  contingit,  ait  S.  Thomas 
«  in  l-*2,  Q.  9,  a.  2  :  scilicet  ex  conditione  eius  quod  propo- 
«  nitur,  et  eius  cui  proponitur  :  conveniens  enim  secundum 
«  relationem  dicitur,  unde  ex  utroque  extremorum  dependet. 

(1)  ia  Psalui.   118,  ii.   4. 

(2)  Ibid. 

(3)  De  spir.  et  litt.  n.  5.  —  Et  uota  beue  quod  doctrina  haec  uibil 
commune  habet  cum  doctrina  dc  delectatione  victrici,  sive  ad  sensum  lan- 
scnistarum,  sive  ad  sensum  Augustinieusium.  Aliud  enim  est  dicere  quod 
homo  vel  physice  vel  moraliter  necessitatur  ad  sequendum  semper  dele- 
ctatiouem  maiorem.  Aliud  omnino  dicere  quod  nisi  aliquo  saltem  modo, 
vel  in  se,  vol  iu  fino  suo,  delectet  et  ametur  id  quod  agendum  cogjioscitur, 
no7i  agitur,   non  suscipitnr,   non  hene  viritur. 

«  Et  inde  esfc  quod  gustus  diversimode  dispositus  non  eodem 
«  modo  accipit  aliquid  ut  conveniens  et  ut  non  conveniens. 
«  Unde  Philosophus  dicit :  Qiialis  unmqimqtie  est^  talis  flnis  vi- 
«  detu7'  ei.  »  Et  hoc  etiam  quotidiana  firmat  experientia,  quia 
homini  in  certa  dispositione  constituto  aliquid  videtur  con- 
veniens,  quod  non  videtur  ei  extra  eamdem  dispositionem 
exsistenti,  sicut  irato  videtur  bonum  quod  non  videtur  quieto, 
atque  ita  porro  (1).  Nunc  autem  cogita  hominem  in  ea  habi- 
tuali  dispositione  exsistentem,  quam  secum  fert  purae  naturae 
status,  nimirum  cum  tanta  dependentia  a  sensibus,  cum  tam 
praevalente  inferioris  appetitus  intluxu,  cum  tanta  pronitate 
ad  temporalia  ac  visibilia  bona,  denique  cum  iis  omnibus  in- 
trinsecis  conditionibus  quae  in  nobis  consecutae  sunt  dissolu- 
tionem  harmoniae  in  qua  consistebat  ratio  gratuitae  originalis 
iustitiae :  et  facile  aestimabis  quod  actuosus  eius  affectus  non 
valuisset  ex  sese  transcendere  ordinem  boni  praesentis  vitae, 
et  quod  ex  consequenti,  idem  ille  homo  fuisset  in  morali  im- 
potentia  faciendi  et  vitandi  quidquid  faciendum  et  vitandum 
est,  ut  humana  vita  in  suum  ultimum  finem  bene  et  recte 
dirigatur. 

Quid  ergo  dicemus?  Numquid  ideo,  aut  impossibilis  purae 
naturae  status,  aut  possibilis  eiusmodi  institutio  naturae,  in 
qua  impossibilis  consecutio  finisy  Neutrum  sane,  quia  tunc, 
contra  insufifi.cientiam  virtutis  congenitae  fuisset  utique  auxi- 
lium  Dei,  specialibus  instinctibus  determinate  moventis  hu- 

(1)  «  Quemadinoclum  enim  frigescenti  corpori  conveniens  fit  calefacti- 
«  vum  eius,  et  ex  hoc  occasionatur  in  tali  liomiue  apprehensio  calofa- 
«  ctivi  ut  convenientis,  et  ]praesentatum  voluntati  desideratur...,  ita 
«  irato  appetitui  couveuiens  tit  vindicta,  et  ex  hoc  occasionatur  quod 
«  intellectus  practicus  apprehendit  repercussionem  nt  convenientem.  Et 
«  sic  percussio  apprehensa  ut  conveniens,  movet  voluntatem  obiectivc. 
«  Et  sic  patet  quod  dispositio  appetentis  movet  voluntatem,  pro  quanto 
«  redundat  in  talem  apprehensiouem  obiecti  voluutatis  ».  Caietan.  iu  1-2, 
Q.  9,  a.  2. 

manas  mentes  in  bonum  naturae  rationalis,  secunduni  quod 
ad  beatitudinem  propriae  suae  conditioni  in  futura  vita  pro- 
portionatam,  ipsa  suae  creationis  lege  ordinatur.  Et  licet 
praedicti  instinctus  fuissent  praeter  et  ultra  communem  illam 
motionem  Dei  qua  cunctas  causas  secundas  ad  agendum  a])- 
plicat,  adliuc  tamen  non  supergrederentur  purae  naturae  or- 
dinem.  Primo,  quia  non  supra  naturam  quoad  entitatem.  Se- 
cundo,  quia  non  supra  naturam  quoad  obiectum.  Tertio  et  ma- 
xime,  quia  nequidem  supra  naturam  quoad  exigentiam,  nam 
etsi  non  deberentur  facultatibus  humanis  praecise  in  quantum 
physicae  facultates  sunt,  deberentur  certe  in  quantum  sunt 
facultates  entis  ratione  et  arbitrio  praediti,  cui  omnino  deesse 
non  potest  quidquid  requiritur  ut  sit  moraliter  expeditum  ad 
agendum  se  in  ultimum  finem,  cuius  gratia  a  sapientissimo 
creatore  ac  provisore  fuit  conditum. 

Verum  status  ille  naturae  purae,  cum  toto  genere  auxilio- 
rum  quae  ei  propria  essent,  status  est  mere  possibilis  qui 
nusquam  exstitit  in  rei  veritate.  Cui  ex  toto  opponitur  pri- 
mitivus  status  historicus,  cum  elevatione  ad  finem  superna- 
turalis  beatitudinis,  et  indita  simul  amplissima  facilitate  ad 
illum  consequendum.  Dicitur  autem  status  iustitiae  originalis. 

§4. 

De  originali  elevatione  ad  bonum  supernaturale  in  statu  na- 
turae  historico,  et  de  ratione  auxilii  quod  in  ea  includebatur 
contra  supradictam  impotentiam  liberi  arbitrii. 

Sicut  in  praecedenti  puncto  dictum  est,  ratio  impotentiae 
liberi  arbitrii  in  puris  naturalibus  constituti,  ad  operandum 
totum  bonum  homini  connaturale,  provenit  radicaliter  ex  na- 
turali  defectu  subordinationis  inter  animae  vires.  Inde  enim 
tota  de  integro  causa  cur  non  valeat  homo  ex  virtute  sibi 
inhaerente  ad  appetitum  veri  ultimi  finis  humanae  vitae  sic 
assurgere,  et  in  eo  sic  firmari,  ut  constanter  bene  operetur. 

mandataque  divina  omnia  et  singula  servet.  Porro  in  statu 
naturae  innocentis  defectus  iste  fuerat  de  facto  sublatus  per 
praeternaturale  donum^  quo  pars  inferior  superiori  totaliter 
subdebatur,  quodque  a  theologis  integritatis  donum  ideo  di- 
ctum  est,  quia  eius  ratione  natura  erat  in  suo  ordine  perfe- 
cta,  et  ea  rectitudine  aucta  quae  rationalis  creaturae  decet 
dignitatem.  Ex  quo  consequitur  quod  in  hoc  eodem  statu 
habebat  homo  in  sua  natura  sic  rectificata,  plenam  atque  ex- 
peditam  facultatem  ad  omne  bonum  virtutis  homini  ut  homo 
est,  proportionatum.  « In  statu  naturae  integrae,  ait  S.  Tho- 
«  mas  in  1-2,  Q.  109,  a.  2,  quantum  ad  sufficientiam  opera- 
«  tivae  virtutis,  poterat  homo  per  sua  naturalia  velle  et  ope- 
«  rari  bonum  suae  naturae  proportionatum,  quale  est  bonum 
«  virtutis  acquisitae».  Et  infra,  a.  3:  «  Homo  in  statu  natu- 
«  rae  integrae  poterat  operari  virtute  suae  naturae  bonum 
«  quod  est  sibi  connaturale  absque  superadditione  gratuiti 
«  doni  ».  Et  rursus,  a.  8:  «  Secundum  statum  quidem  naturae 
«  integrae,  etiam  sine  gratia  habituali  poterat  homo  non  pec- 
«  care,  nec  mortaliter  nec  venialiter,  quia  peccare  nihil  aliud 
«  est  quam  recedere  ab  eo  quod  est  secundum  naturam ;  quod 
«  vitare  poterat  homo  in  statu  naturae  integrae  » . 

Nunc  autem,    eiusmodi  originalis    rectitudo   naturae,   cum 

consequente  facultate  expedita   faciendi  totum  bonum  legis 

naturalis,  etsi  non  ex  necessitate  rei,  at  certe  ex  positiva  Dei 

institutione,  dependebat  a  dono  habitualis  gratiae  quo  ad  su- 

pernaturalem  finem  divinae  beatitudinis  in  visione  intuitiva 

homo  ordinabatur.   «  Radix  originalis  iustitiae  in  cuius  recti- 

«  tudine  factus  est  homo,    consistebat    in  subiectione  super- 

«  naturali  ad  Deum  per  gratiam  gratum  facientem  » ,  inquit 

S.  Thomas  in  l^  Part.  Q.  100,  a.  1  ad  2"-^^.  Et  Augustinus, 

1.  13  de  civit.  c.  13:   «  Postquam  praecepti  facta  transgressio 

«  est,  confestim    gratia    deserente  divina,   de  corporum  suo- 

«  rum  nuditate  confusi  sunt.  Senserunt  enim   motum  inobe- 

«  dientis    carnis    suae,  tamquam   reciprocam   poenam  inobe- 

«  dieiitiae  suae  ».  Ex  quo  datur  intelligi,  si  deserente  gratia, 
soluta  est  obedientia  carnis  ad  spiritum,  quod  dependenter 
a  gratia  in  anima  exsistente,  inferiora  spiritui  subdebantur. 
Et  hoc  est  quod  apprime  in  praesenti  considerandum  venit, 
ut  nnicitas  finls  in  statu  historico  naturae  elevatae  clare  ap- 
pareat.  Non  enim  finis  duplex,  aut  simultanee,  aut  disiunctive 
ad  libitum  prosequendus  homini  fuerat  praestitutus,  sed  unus 
omnino,  ad  quem  dona  omnia  divinitus  collata  convergebant. 
Unde  sequitur,  non  sic  datam  timc  fuisse  expeditam  facili- 
tatem  totius  boni  quod  naturae  proportionatur,  ut  posset 
homo  in  ordine  honestatis  mere  naturalis  sese  continere.  Se- 
quitur,  ipsa  naturalis  legis  mandata  fuisse  tunc  implenda, 
non  naturaliter  quoad  solam  operum  substantiam,  sed  super- 
naturaliter  quoad  agendi  modum,  sub  imperio  charitatis.  Se- 
quitur  denique,  quod  amissa  semel  gratia  per  peccatum, 
amitti  consequenter  debebant  caetera  gratuita  dona  omnia, 
ita  ut  nihil  iam  libero  arbitrio  remaneret  virium,  supra  id 
quod  in  nuda  simplicique  natura  includitur. 

Vide  ergo  ingentem  ruinam  quae  Adae  peccatum  consecuta 
est.  Vide  quam  vere  nunc  dicatur  liberum  arbitrium_,  compa- 
ratione  quidem  originalis  status,  attenuatum,  fractum,  incli- 
natum,  vulneratum ;  absolute  vero,  etiam  ad  bonum  sibi  con- 
naturale  viribus  impar.  Ecce  enim  in  primis  reducimur  ad  id 
quod  dictum  est  supra,  de  impotentia  transcendendi  ordinem 
praesentis  vitae.  Nam  si  quaeras  quid  boni  homo  lapsus  sibi 
relictus  operari  adhuc  valeat,  respondebunt  tibi  sancti  do- 
ctores  quod  nihil  aliud  moraliter  potest  per  virtutem  suae 
naturae  nisi  aliquod  bonum  particulare  agere,  sicut  aedificare 
domoSj  plantare  vineas,  et  alia  huiusmodi,  (S.  Thom.  1-2,  Q.  109, 
a.  2) ;  amare  uxorem^  filios,  fratres^  a/fines^  amicos,  (August. 
Serm.  349,  n.  2):  parentibus  obsequi,  inopi  manum  pm^rigere^ 
non  opprimere  vicinos^  non  aliena  diripere^  (Hieron.  in  ep.  ad 
Galat.  1-15) ;  agere  ea  quae  mortalem  vitam  honestare  possunt, 
(Prosper  c.  collat.  c.  12,  n.  3j ;  quae  ad   societatis  humanae 

pertinent  aequitatem,  (Fulgent.  ep.  12  ad  Petrum,  c.  26.  n.  51); 
velle  laborare  in  agro,  velle  habere  amicum^  velle  quidquid  bo- 
num  ad  praesentem  pertinet  vitam^  minime  vei^o  quae  ad  Deum 
pertinent  aut  inchoare^  aut  certe  peragere^  (Auctor  Hypogno- 
sticon  1.  3,  c.  4,  n.  5).  Quibus  similia  enumerat  auctor  de 
vocatione  omnium  gentium,  1.  1,  c.  4-6.  Sed  et  pondus  con- 
cupiscentiae  ad  peccatum  traliens,  tanto  gravius  in  eodem 
homine  lapso  esse  noscitur,  quanto  vehementioribus  nunc 
augetur  daemonis  impulsibus,  cum  hoc  habeat  ordo  divinae 
iustitiae,  ut  cuius  suggestioni  aliquis  consensit  in  culpa,  eius 
potestati  subdatur  in  poena,  iuxta  illud  2  Petr.  11-19 :  «  A 
«  quo  quis  superatus  est,  huius  et  servus  est  ».  Denique,  nec 
praesto  sunt  debitae  illae  motiones  seu  instinctus  qui  fuis- 
sent  in  pura  natura  contra  insufiicientiam  congenitae  virtutis, 
quandoquidem  finis  naturalis  ad  quem  referretur  ei^smodi  au- 
xiliorum  genus,  finis  est  mere  hypotheticus  pro  statu  pariter 
mere  hypothetico  qui  nec  unquam  fuit,  nec  nunc  est  in  pro- 
videntia  Dei  circa  nos.  Et  ideo,  si  haec  omnia  recte  perpen- 
deris,  manifeste  tibi  apparebit,  nuUam  esse  spem  residuam 
nisi  in  gratia  Salvatoris,  ut  verum  sit  quod  ait  Augustinus : 
«  Nunc  vero  in  ruina  sua  (homo)  liber  est  iustitiae,  servusque 
«  peccati,  nec  potest  servus  esse  iustitiae  et  liber  a  dominante 
«  peccato,  nisi  eum  Filius  liberaverit  » .  Et  rursus :  «  Quod 
«  datum  est  a  Conditore,  et  a  deceptore  vitiatum  (liberum 
«  arbitrium),  utique  a  Salvatore  sanandum  est».  Et  iterum: 
«  Nemo  nisi  per  gratiam  Christi  ad  bonum  agendum  et  ad 
«  malum  non  agendum  potest  habere  liberum  voluntatis  ar- 
«  bitrium  »  (1). 

Sed  iam  de  modo  et  ordine  huiusmet  liberationis,  ad  quam 
omnino  limitatur  praesentis  disputationis  materia,  superest 
aliquid  ultimo  loco  observandum. 

(1)  August.  iu  libris  contra  lulianum,  passim. 

De  iis  in  quibus  praesentis  traetatus  obiectum  reponitur:  id 
est,  de  auxiliis  pertinentibus  ad  statum  naturae  lapsae  et  per 
Christum  reparatae,  qui  etsi  quodammodo  medius  sit  inter  duos 
praecedentes,  adhuc  tamen  omnino  coincidit  cum  statu  iustitiae 
originalis,  in  eo  quod  nonnisi  dependenter  a  supernaturali  gratia, 
facultas  boni  etiam  connaturalis  confertur  seu  restituitur. 

Ex  modo  dictis  apparet  tria  fuisse  in  originalis  iustitiae 
statu  consideranda.  Primo,  ordinationem  mentis  in  Deum 
finem  supernaturalem  per  sanctificantem  gratiam  et  conse- 
quentes  liabitus  infusarum  virtutum.  Secundo,  harmoniam 
inter  omnes  animae  vires  per  praeternaturale  integritatis  do- 
num,  inferiora  liominis  perfecte  subdens  superioribus.  Tertio, 
omnimodam,  ad  factum  quod  attinet,  liuius  posterioris  doni  a 
primo  dependentiam. 

Et  ratione  quidem  doni  habitualis  gratiae^  habebat  homo 
innocens  posse  meritorie  agere  in  ordine  ad  vitam  aeternam. 
Katione  doni  integritatis,  habebat  posse  vitare  omne  pecca- 
tum,  et  expedite  ac  facile  posse  operari  quodlibet  bonum, 
tam  secundum  naturam  quam  secundum  gratiam  sibi  propor- 
tionatum.  Sed  ratione  dependentiae  unius  doni  ab  altero, 
ipsius  naturalis  boni  expeditam  facultatem  non  habebat,  nisi 
ut  cum  gratia  inseparabiliter  connexam,  et  hac  de  causa,  ad 
supernaturalem  modum  elevatam. 

Nunc  autem,  oeconomia  naturae  per  Christum  reparatae 
habet  notabile  sane  discrimen  ab  oeconomia  primitiva  status 
innocentiae.  Etenim  reparatur  homo  in  praesenti  vita  secun- 
dum  mentem  per  gratiam,  sed  nondum  secundum  inferiorem 
appetitum  per  donum  integritatis.  Insuper,  illa  ipsa  quae  se- 
cundum  mentem  est  reparatio,  non  fit  per  gratiam  homini 
infusam  in  sua  origine,  sed  solum  posterius  collatam  in  re- 
generationis  sacramento,  et  quidem,  loquendo  de  adultis,  de- 
pendenter  a  certis  quibusdam  necessariis  dispositionibus.  Et 

gecundum  haec  duo  praesens  status  participat,  tum  de  statu 
purae  naturae,  tum  de  statu  originalis  iustitiae,  inter  utrum- 
que  aliqualiter  medius  exsistens.  Verumtamen^  unum  est  in 
quo  oeconomia  nostra  cum  oeconomia  primitiva  omnino  coin- 
cidit:  in  hoc  scilicet,  quod  tam  in  una  quam  in  altera, 
omnia  auxilia  divinitus  homini  collata,  ad  unum  eumdem- 
que  supernaturalem  finem  vergunt;  et  quod  ex  consequenti, 
nulla  etiam  nunc,  potestas  est  libero  arbitrio  data  ad  iuste 
honesteque  vivendum,  nisi  inclusa  in  restituta  potentia  ope- 
randi  deiformiter  secundum  leges  gratiae.  Et  ita  verum 
est  quod  dictum  est  in  prooemio:  De  gratia  Christi  cum 
agitur,  nil  minus  in  quaestionem  venit,  quam  magnum  iilud 
donum  quo  et  rehabilitatur  anima  ad  beatitudinem  tran- 
scendentem  omnes  animae  vires,  et  etiam  captivum  liberatur 
liberum  arbitrium,  ut  propriam  sui  nominis  recuperet  digni- 
tatem . 

Et  auxilia  quidem  homini  lapso  praeparata,  duplicis  generis 
sunt.  Primo  sunt  habitus  supernaturales  quibus  iustificatur, 
sanatur,  reordinatur  quoad  superiorem  sui  partem,  et  cum 
quibus  etiam  incipit  facultas  bene  recteque  vivendi.  Nam,  «  in 
«  statu  naturae  corruptae  indiget  homo  gratia  habituali  sa- 
«  nante  naturam,  ad  hoc  quod  omnino  a  peccato  abstineat  », 
ait  S.  Thomas,  1-2,  Q.  109,  a.  8.  Et  rursus:  «  Antequam  ho- 
«  minis  ratio  reparetur  per  gratiam  iustificantem,  potest  sin- 
«  gula  peccata  mortalia  vitare,  et  secundum  aliquod  tempus... 
«  Sed  quod  diu  maneat  absque  peccato  mortali  esse  non  po- 
«test».  Secundo  sunt  motiones  seu  instinctus,  utique  etiam 
supernaturales,  quae  dantur  tam  ante  quam  post  iustificatio- 
nem.  Ante  iustificationem,  ut  per  cooperationem  liberi  arbi- 
trii  perducatur  adultus  ad  dispositiones  pro  iustificatione  ipsa 
requisitas.  Post  iustificationem,  ut  non  obstante  permanente 
deordinatione  inferioris  appetitus,  in  bono  gratiae  perseve- 
rare  possit,  imo  et  semper  amplius  proficere. 

J}e  Grittia  CJirisli.  4 

Haec  igitur  suut,  in  c^uibus  proprium  reponitur  huius  nostri 
de  gratia  Christi  tractatus  obiectum.  Porro,  inhaerendo  ordini 
quaestionum  S.  Thomae,  dicemus  primo  de  gratia  secundum 
se  (Q.  109-111).  Secundo  de  causis  eius  (Q.  112).  Tertio  de  ef- 
iectibus  iQ.  113-114). 


PARS  PRIMA 


DE  GRATIA  DEI  SECUNDUM  SE 


PARS  PRIMA 

DE  GRATIA  DEI  SECUNDUM  SE 

(Q.   109-111). 

Nomen  gratiae  quadrupliciter  accipi  consuevit.  Uno  modo, 
pro  dilectione  alicuius,  sicut  solemus  dicere  quod  iste  habet 
gratiam  principis,  id  est,  princeps  habet  eum  gratum.  Alio 
modo,  pro  aliqua  bona  qualitate  quae  est  causa  dilectionis, 
sicut  cum  dicitur  aliquis  puer  Horere  gratia  quae  eum  ama- 
bilem  reddit.  Tertio  modo,  pro  aliquo  dono  gratis  dato  quod 
descendit  ex  dilectione  ut  effectus  eius,  sicut  cum  dico:  hanc 
gratiam  facio  tibi.  Quarto  demum  modo,  pro  recompensa- 
tione  beneficii  gratis  accepti,  secundum  quod  dicimur  agere 
gratias  beneticiorum.  Nunc  autem  de  gratia  loquimur  secun- 
dum  tertiam  acceptionem,  prout  importat  donum  gratuito 
datum,  ex  Dei  amore  descendens. 

Sed  est  attendenda  differentia  araoris  in  Deo  et  in  nobis. 
Nam  in  nobis  amor  causatur  ex  bonitate  quae  partialiter  sal- 
tem  praeexsistit  in  rebus.  In  Deo  autem,  non  rerum  bonitas 
causa  amoris,  sed  amor  est  rebus  causa  bonitatis.  Quo  fit  ut 
quamlibet  Dei  dilectionem  sequatur  aliquod  bonum  in  crea- 
tura  causatum.  Et  dilectionem  quidem  communem  secundum 
quam  diligit  omnia  quae  sunt,  consequitur  bonum  naturale. 
Dilectionem  vero  specialem  consequitur  bonum  quo  trahitur 
creatura  rationalis  supra  suam  conditionem  propriam,  ad 
fruitionem  boni  aeterni,  seu  Dei  ut  est  in  se. 

Ipsa  igitur  bona  naturalia,  quaedam  Dei  gratia  merito  dici 
possunt.,  sed  non  gratia  illa  per    excellentiam  de  qua  nunc 

nobis  sermo  est.  Et  ideo  quiiique  episcopi  africaui,  Aurelius, 
A^ypius,  Augustinus,  Evodius,  Possidius,  iii  epistola  ad  lu- 
n  )oentium  I:  «  Etsi  quadam  non  improbanda  ratione  dicitur 
«  ^^Tatia  Dei,  quo  creati  sumus,  ut  non  nihil  essemus,  nec  ita 
« essemus  aliquid  ut  cadaver  quod  non  vivit,  et  arbor  quae 
«  uon  sentit,  et  pecus  quod  non  intelligit,  sed  homines  qui 
«  ussemus,  et  viveremus,  et  sentiremus,  et  intelligeremus,  et 
«  le  hoc  tanto  beneficio  creatori  nostro  gratias  agere  debea- 
«  mus  :  unde  merito  et  ista  gratia  dici  potest,  quia  non  prae- 
«  cedentium  aliquorum  operum  meritis,  sed  gratuita  Dei  bo- 
«  nitate  donata  est:  alia  est  tamen,  qua  praedestinati  voca- 
«  mur,  iustificamur,  gloriiicamur  » .  Sane  vero,  ScripturaeN.  T. 
huc  nomen  gratiae  consecrarunt  ad  signihcandum,  tum  vitam 
aeternam  (1),  tum  iustificationem  et  alia  divina  auxilia  qui- 
bus  ad  vitam  aeternam  promovemur  (2).  Nec  quidem  im- 
merito,  nam,  ut  S.  Thomas  ait,  Q.  111,  a.  1  ad  2^^:  «  Gratia 
«  secundum  quod  gratis  datur,  excludit  rationem  debiti.  Po- 
«  test  autem  intelligi  duplex  debitum.  Unum  quidem  ex  me- 
«  rito  proveniens,  quod  refertur  ad  personam,  cuius  est  agere 
«  meritoria  opera,  secundum  illud  Rom.  IV-4:  El  qui  ope- 
«  ratur^  merces  imputatur  secundum  debitum^  non  secundum 
«  gratiam.  Aliud  est  debitum  secundum  conditionem  naturae, 
«  puta  si  dicamus,  debitum  esse  homini  quod  habeat  ratio- 
«nem,  et  alia  quae  ad  humanam  pertinent  naturam...  Dona 
«  igitur  naturalia  carent  primo  debito,  non  autem  carent  se- 
«  cundo  debito.  Sed  dona  supernaturalia  utroque  debito  ca- 
«  rent,  et  ideo  specialius  sibi  nomen  gratiae  vindicant  ».  Et 
quod  hoc  speciali  sensu  nomen  illud  fuerit  ab  antiquo  in  Ec- 
clesia  vulgo  usurpatum,  luculenter  apparet  in  causa  Pelagii. 
Nam  ideo  Pelagius  in  Synodo  Diospolitana  absolutus  primum 
evasit,  teste  Augustino.  de  gest.  Pelag.  c.  22,  quia  verbo  tenus 

(1)  Roiu.  VI-23. 

(2)  Rom.  V-20,  seq.   VII-25. 

coiifessus  fuerat  gratiam,  fraudulenter  quidem  intelligendo 
liberum  arbitrium  quod  natura  nostra,  cum  conderetur,  ac- 
cepit :  ita  tamen  ut  episcopi  crediderint  ipsum  confessum 
fuisse  gratiam  illam  quam  in  catholica  Ecclesia  notissimam 
noverant,  scilicet  gratiam  Dei  per  I.  C.  D.  N. 

Porro,  haec  Dei  gratia  per  I.  C.  D.  N.,  quae  brevius  dici 
solet  gratia  Christi,  vel  gratia  Redemptoris,  nequaquam  in- 
trinsece  differt  a  gratia  status  innocentiae,  sed  diflfert  solum 
quoad  connotata.  Haec  enim  data  fuisset  non  dignis,  illa  vero 
datur  indignis.  Haec  supervenisset  naturae  per  praeternatu- 
rale  integritatis  donum  rectificatae  ;  illa  vero  datur  homini  la- 
boranti  duplici  malo  ignorantiae  et  concupiscentiae,  et  iam 
non  elevare  tantum,  verum  etiam  sanare  habet  naturam.  De- 
nique'haec  fuisset  efFectus  liberalitatis,  illa  vero  effectus  est 
misericordiae,  ut  sicut  regnavit  peccatum  in  mo7'tem,  ita  et 
gratia  regnet  per  iustitiam  in  vitam  aeternani. 

Caeterum,  duplici  modo,  ut  in  introductione  praemissum 
est,  gratia  accipitur.  Primo  quidem,  pro  forma  inhaerente 
qua  divinae  naturae  consortes  efficimur.  Deinde  vero,  pro 
motione  qua  movemur  ad  actus  utcumque  conducentes  in  di- 
vinam  beatitudinem.  Et  utroque  modo  habet  rationem  auxilii 
quo  iuvamur  a  Deo.  Atqui,  cum  alicuius  auxilii  seu  medii 
accurata  notio  quaeritur,  in  primis  videndum  est  quaenam 
sint  ea  ad  quae  comparatur  tamquam  utile  vel  necessarium 
adiutorium.  Secundo  oportet  descendere  ad  scrutandam  pe- 
nitius  intrinsecam  eius  quidditatem,  intimamque  naturam. 
Tum  tertio  veniendum  est^  si  opus  sit,  ad  considerationem 
partitionum  eius^  secundum  distinctiones  vel  entitativas,  vel 
respectivas  ad  diversos  effectus. 

Et  haec  est  ratio  processus  S.  Thomae  in  praesenti,  cum 
dicit  tripartitam  fore  considerationem  de  gratia  secundum  se. 
«  Nam  primo,  ait,  considerabitur  de  necessitate  gratiae  (Q.  1()9). 
«  Secundo  de  ipsa  gratia  quantum  ad  eius  essentiam  (Q.  110). 
«  Tertio  de  eius  divisione  »  (Q.  111). 

Finis  ad  quem  gratia  ordinatur,  est  quidem  supernaturalis 
finis  vitae  aeternae.  Verumtamen  iterum  atque  iterum  con- 
siderandum  est  quod  finis  supernaturalis  et  finis  naturalis  non 
sunt  fines  disparati,  et  non  differunt  sicut  duo  opposita,  sed 
solum  sicut  quod  excedit  et  quod  exceditur,  quandoquidem 
in  fine  supernaturali  eminenter  continetur  totum  bonum  finis 
naturalis.  Hinc  autem  sequitur  primo,  quod  in  iis  quae  sunt 
ad  supernaturalem  finem  requisita,  includuntur  quoad  sub- 
stantiam  operum,  ea  quoque  omnia  quae  ad  naturalis  finis 
consecutionem  fuissent  necessaria.  Sequitur  secundo,  quod 
ad  hanc  ipsam  eorumdem  operum  substantiam  adiuvare  nata 
sunt  supernaturalia  auxilia  gratiae,  non  secus  ac  auxilia  illa 
ordinis  mere  naturalis  de  quibus  supra,  in  prolegomeno,  §  3. 
Sequitur  denique,  quod  etsi  per  se  et  absolute  loquendo,  su- 
pernaturalis  gratia  nequaquam  necessaria  dicenda  sit  pro  sola 
substantia  operuni  quae  ex  simplici  legis  naturalis  praescripto 
requiruntur  (quemadmodum  absque  possibili  coatroversia 
cuncedunt  omnes):  potest  tamen  necessaria  evadere,  quadam 
hypothesi  facta,  videlicet,  si  in  praesenti  conditione  naturae 
humanae,  integritatis  dono  destitutae,  locum  de  facto  iam 
non  habeant  auxilia  mox  memorata,  soli  statui  purae  naturae 
propria. 

Quamobrem,  cum  fit  quaestio  de  necessitate  gratiae  ad  co- 
gnoscendum  verum  et  ad  faciendum  bonum,  consideranda 
certe  haec  necessitas  in  tota  latitudine  veri  nunc  a  nobis  co- 
gnoscendi,  et  boni  nunc  a  nobis  faciendi,  ut  in  finem  nunc 
nobis  propositum  dirigamur.  Sed  distinguenda  accurate  ratio 
cognitionis  veri  et  operationis  boni  ad  quam  necessaria  est 
gratia  ahsolute  et  per  se^  ab  illa  alia  ad  quam  non  est  neces- 

saria  nisi  liypothetice  et  per  accidens.  Insuper,  cum  gratia 
alia  sit  habitualis,  alia  vero  actualis,  per  prius  quidem  pro- 
poni  debet  generalior  necessitatis  explicatio,  in  qua  ab  eius- 
modi  distinctione  praescindatur  :  sic  tamen  ut  postea  descen- 
datur  ad  magis  praecisas  inquisitiones,  utputa  :  an  ad  posse 
bene  vivere  et  posse  vitare  peccatum,  determinate  requiratur 
gratia  etiam  liabitualis,  et  quatenus  affirmative,  utrum  ipsa 
sufficiat,  vel  adhuc  exposcat  ulteriora  gratiae  actualis  adiu- 
'toria. 

Hunc  igitur  ordinem  in  praesenti  tenebimus.  Primo  con- 
siderabimus  necessitatem  tam  hypotlieticam  quam  absolutam 
gratiae  ad  cognoscendum  verum  (art.  1).  Secundo  considera- 
bimus  eamdem  gratiae  necessitatem  ad  faciendum  bonum_  Et 
per  prius  quidem,  magis  generaliter:  praescindendo  ab  omni 
determinatione  circa  gratiam  actualem  vel  habitualem  (art.  2-7). 
Tum  deinde  magis  specialiter :  descendendo  ad  singula  in  par- 
ticulari  quae  ad  bonam  vitam  requiruntur,  a  primo  sui  initio 
usque  ad  felicissimum  ilhim  terminum  finahs  perseverantiae 
(art.  8-10). 

THESIS  I. 

(AUT.    1). 

Tam  ad  veritates  supernaturales,  quam  ad  veritates  religiosas 
ordinis  etiam  naturalis,  neeessaria  dicenda  est  divina  revelatio, 
non  tamen  eodem  modo :  absolute  quidem  quoad  primas,  hypo- 
thetice  tantum  quoad  secundas,  et  solum  ad  hoc  ut  in  prae- 
senti  generis  humani  conditione  possint  cognosci  ab  omnibus 
expedite,  firma  certitudine,  et  nuUo  errore  admixto.  Sed  ad  co- 
gnitionem  quae  sit  quomodocumque  conducens  ad  iustificatio- 
nem  et  vitam  aeternam,  interior  gratiae  illustratio  semper  et 
eodem  titulo  absolute  requiritur. 

De  duplici  gratia  in  ordine  ad  cognitionem  veri  nunc 
sermo  est.  —  Primo  de  gratia  externa  revelationis,  quae 
quoad  intelHgibilia  ordinis  naturalis,  necessaria  asseritur  non 
physice,  sed  moraliter  tantum,  non  omnibus  ac  singuHs  in- 

Hividui^j,  sed  hominuin  communitati  in  suis  historicis  condi- 
tionibus  consideratae,  et  pro  praesenti  circa  nos  oeconomia 
})rovidentiae;  quoad  intelligibilia  vero  altiora,  etiam  physice, 
universaliter,  et  absolute.  —  Secundo  de  gratia  interlori^ 
cuius  absoluta  quidem  et  physica  in  omnibus  indiscriminatim 
adstruitur  necessitas,  non  tamen  quantum  ad  cognitxonis  sub- 
stantiam,  sed  quantum  ad  modum:  modum  dico  conductivum 
in  finem  aeternae  salutis,  ad  quem  ipsa  quoque  in  tota  exten- 
sione  sua  ordinatur  divina  revelatio.  In  utraque  autem  parte 
nihil  aliud  fere  proponitur  quam  summa  eorum  quae  in  aliis 
locis  particulatim  explicantur.  Quo  fit  ut  brevi  nunc  recapi- 
tulatione  opus  sit,  potius  quam  ampla  et  accurata  demon- 
stratione. 

§1- 

1.  —  In  primis  de  absoluta  necessitate  revelationis  ad  co- 
gnitionem  eorum  quae  vel  sunt  positivae  institutionis  Dei,  vel 
vera  ac  proprii  nominis  dicuntur  mysteria,  nullam  puto  fore 
possibilem  ambigendi  causam,  partim  propter  manifestam 
rationem  intrinsecam,  partim  propter  manifestam  Scripturae 
auctoritatem.  Ait  enim  apostolus,  1  Cor.  II,  4-16:  Sermo  meus 
et  praedicatio  mea...  in  ostensione  spirifus  et  virtutis...  Loqui- 
inur  Dei  sapientiam  in  mysterio^  quae  ahscondita  est...  sicut 
scriptum  est:  Quod  oculus  non  vidit,  nec  auris  audivit,  nec  in 
cor  hominis  ascendit^  quae  praepararit  Deus  iis  qui  diligunt 
illum^  nohis  autem  revelavit  Deus per  Spiritum  suum.  In  quo 
quidemexchidit  possibilitatem  cognoscendi  naturahter  eaquae 
pertinent  ad  ordinem  vitae  aeternae,  et  simul  indicat  divinam 
revelationem  tamquam  unicam  cognitionis  viam,  subdens  : 
Xohls  autem  revelavit  Deus  per  Spiritum  suum.  Spiritus  enim 
omnia  scrutatur,  etiam  profunda  Dei.  Ac  si  diceret :  Ideo  Spi- 
ritus  Dei.  ipseque  solus,  potest  haec  revelare,  quia  cum  sit 
intimus  Deo,  omnia  Dei  secreta  novit.  Id  statim  confirmat 

exemplo  secreti  latentis  in  corde  hominis,  quod  nemo  nosse 
potest  nisi  ipse  spiritus  hominis,  tum  concludit:  Et  quae  Dei 
mnf,  nemo  cognovU  nisi  Spiritus  Dei.  Nos  autem  accepimus 
Spiritum  qui  ex  Deo  est,  ut  sciamus  quae  a  Deo  donata  sunt 
nobis.  Unde  in  Vaticano,  Sess.  3,  cap.  2,  absoluta  revelationis 
necessitas  repetitur  ex  hoc,  quod  «  Deus  ex  infinita  bonitate 
«  sua  ordinavit  hominem  ad  finem  supernaturalem,  ad  par- 
«  ticipanda  scilicet  bona  divina,  quae  humanae  mentis  intel- 
«  ligentiam  omnino  superant  ».  Et  can.  3  de  revel.,  anathema 
dicitur  asserenti :  «  hominem  ad  cognitionem  quae  naturalem 
«  superet,  divinitus  evehi  non  posse,  sed  ex  seipso  ad  omnis 
«  tandem  veri  possessionem  iugi  profectu  pertingere  posse 
«  et  debere  ». 

2.  —  Simili  modo  nulla  prorsus  occurrit  dubitandi  ratio 
quoad  absolutam  cognoscibilitatem  veritatum  religiosarum 
ordinis  naturalis  per  solas  congenitas  intellectus  nostri  vires ; 
earum  dico  veritatum  quae  spectant  Deum  unum  et  verum^, 
creatorem  et  dominum  nostrum,  tum  spiritualitatem  animae 
eiusque  immortalitatem,  tum  futurae  vitae  poenas  et  praemia^, 
tum  officia  hominis  in  primariis  saltem  legis  naturae  praeceptis 
contenta,  et  si  qua  alia  eiusmodi.  Haec  enim  cognoscibilitas 
supponi  nunc  debet  ex  alibi  dictis  contra  errorem  traditio- 
nalismi.  Caeterum,  si  philosophice  res  spectetur,  argumenta 
videntur  satis  obvia  et  per  se  manifesta,  cum  profecto  opor- 
teat  agnoscere  intrinsecam  proportionem  cuiusque  facultatis 
ad  suum  proprium  obiectum,  et  aliunde  satis  evidens  sit,  ve- 
ritates  mox  recensitas  ad  proprium  intellectus  humani  obie- 
ctum  omnino  pertinere.  Si  autem  spectetur  theologice,  adsunt 
tum  auctoritates  Scripturae,  Eom.  1-18,  seq. ;  Act.  XVII,  26  28; 
Sap.  XIII,  1-9;  tum  definitio  Vaticana,  Sess.  3,  can.  1  de 
revelatione ;  tum  alia  documenta  quae  videre  est  apud  Den- 
zinger,  n.  1505  et  seq. 

3.  —  Itaque^  si  qua  foret  obscuritas,  nonnisi  quoad  necessi- 
tatem  remedii  revelationis  contra  moraleni  illam  impotentiam 

qiia  plerique  hominum  in  praesenti  nostra  conditione  dicuntur 
laborare,  quominus  ad  sutficientem  perveniant  praefatarum 
veritatum  cognitionem.  Sed  haec  quoque  quaestio  in  ipsis 
theologiae  praeambulis  (ubi  religionis  revelatae  vindicatur 
possibilitas,  necessitas,  et  credibilitas),  solet  late  exponi,  et  a 
posteriori  demonstrari  ex  notissimis  historiae  documentis. 

His  nunc  adde  auctoritatem  antiquorum  apologetarum,  be- 
neficium  christianae  revelationis  contra  ethnicos  illustrantium 
ex  inutili  conatu  philosophorum  ad  veritates  morales  edo- 
cendas.  ItaTertullianus,  Apolog.  c.  47  (1).  Ita  Lactantius,  1.  3 
div.  inst.  n.  1.  Ita  lustinus,  dial.  cum  Tryph.  n.  7.  Ita  ve- 
tustissimus  auctor  epistolae  ad  Diognetum,  n.  8.  Adde  prae- 
sertim  auctoritatem  Scripturae  testantis,  nihil  spei  ex  parte 
humani  magisterii  in  humana  societate  residuum  esse  posse, 
quia  evanuerunt  philosophi  in  cogitationibus  suis,  et  obscu- 
ratum  est  insipiens  cor  eorum,  et  dicentes  se  esse  sapientes, 
stulti  facti  sunt  (Rom.  1-21).  Multo  minus  expectandum  esse 
ut  singuli  de  vulgo  homines  proprio  ac  personali  studio  ido- 
neam  sibi  comj)arent  notitiam  veritatis,  cum  terrena  inhabi- 
tatio  deprimat  sensum  ad  multa  distractum,  nec  fieri  possit 
ut  qui  difficile  aestimant  quae  sunt  in  terra,  recte  ea  quae 
sensus  tantopere  transcendunt,  investigent  (Sap.  IX-14,  seq.). 
Ideo  tandem  placuisse  Deo  ut  per  stultitiam  praedicationis, 
id  est  per  christianae  revelationis  viam,  imbueret  mundum 
veritate  quam  mundus  per  sapientiam,  id  est  per  naturalem 
discursum,  non  cognovit  (1  Cor.  1-21).  Adde  demum  aucto- 
ritatem  Concilii  Vaticani,  Sess.  3,  cap.  2,  diserte  definientis 

(1)  «  Inveutum  euim  (iu  Scripturis  V.  T.)  solummodo  Deum  uou  ut 
«  iuvenerant  disputaveruut,  ut  et  de  qualitate  et  de  natura  eius  disce- 
«  ptent.  Alii  iucorporalem  asseveraut,  alii  corporalem,  qua  platouici,  qua 
«  et  stoici ;  alii  ex  atomis,  alii  ex  numeris  qua  Epicurus  et  Pytha- 
«  goras....  Sic  et  de  ipso  mundo,  natus  innatusve  sit,  decessurus  man- 
«  surusve  sit  variaut.  Sic  et  de  aniraae  statu,  quam  alii  divinam  et 
<<  aeteruam,   alii  dissolubilem  contendunt,  etc.  ». 

quod  divinae  revelationi  tribuendum  est,  ut  ea  quae  in  rebus 
divinis  humanae  rationi  per  se  impervia  non  sunt,  in  prae- 
senti  quoque  generis  humani  conditione  ab  omnibus  expedite, 
firma  certitudine,  et  nullo  admixto  errore  cognosci  possint. 
Quae  omnia  longius  explanare  non  vacat,  cum  in  praesenti 
simplex  tantum  doctrinae  compendium  quaeratur.  Nec  dicas, 
redire  hoc  modo  positionem  traditionalistarum.  Id  eiiim  ve- 
rum  non  est,  nam  sive  mitiorem,  sive  rigidiorem  traditiona- 
lismi  formam  consideres,  aperta  videbis  discrimina  in  do- 
ctrina  catholica,  cuius  est  semper  recta  incedere  inter  extre- 
mos  errores  oppositos.  Equidem  mitiores  traditionalistae  ad 
moralem  potius  impotentiam  rationis  videbantur  declinare,  sed 
illam  extendebant  ad  omnia  et  singula  individua,  ad  omnes 
et  singulas  veritates,  usque  ad  primam  basim  totius  ordinis 
moralis,  quae  est  exsistentia  Dei.  Quod  quam  diversum  sit 
ab  eo  quod  adstruimus,  nemo  est  qui  non  videat.  Sed  et  longe 
longeque  magis  distamus  a  rigidioribus,  qui  cum  physicam 
etiam  ponerent  rationis  impotentiam,  nihil  relinquebant  unde 
perfici  posset  qualiscumque  de  fidei  fundamentis  demonstratio, 
sive  ante  sive  post  acceptum  revelationis  adiutorium,  in  cae- 
cum  et  irrationabilem  per  omnia  fideismum  necessario  impin- 
gentes. 

Sic  igitur,  pro  certo  tenendum,  genus  humanum  non  esse 
nunc  ex  sese  in  potentia  expedita  ad  sufhcientem^cognitionem 
veritatis  etiam  mere  naturalis.  Tenendum  praeterea,  quod  cum 
huic  morali  impotentiae  auxilia  mere  naturalia  per  se  satis 
fuissent,  convenienter  tamen  unicum  de  facto  provisum  est 
remedium  in  auxilio  quod  consentaneum  esset  supernaturali 
fini  nunc  hominibus  proposito :  Ut  quia  per  divinam  revela- 
tionem  debebat  homo  instrui  de  his  quae  humanae  mentis 
captum  omniuo  superant,  (siquidem,  ut  paulo  ante  dictum  est, 
ocuhis  non  vidit,  nec  auris  audivit,  nec  in  cor  hominis  ascendit 
quae  praeparavit  Deus  iis  qui  diligunt  iUum):  per  eamdem 
quoque  revelationem  simul  et  semel  haberet,  quo  ratio  in  sua 

propria  sphaera  iuvaretur,  atque  hoc  modo  semper  magis  ma- 
gisque  perspicuum  fieret,  nonnisi  unam  esse  nunc  viam,  non- 
nisi  unum  nunc  mediorum  ordinem,  extra  quem  non  sohim 
non  pervenitur  ad  supernaturalem  vitae  aeternae  beatitudi- 
nem,  sed  ne  ipsum  quidem  simplex  naturae  bonum  obtinetur 
et  salvatur.  Et  de  externa  quam  vocant,  revelationis  gratia, 
haec  breviter  recapitulata  veHm. 


S'i. 


At  de  interiori  gratia  in  ordine  ad  verum  cognoscendum, 
non  eadem  ratio  est.  Et  distinguere  oportet  substantiam  co- 
gnitionis  a  modo,  omnia  intelHgendo  iuxta  declarationes  fa- 
ctas  in  tractatu  de  virtutibus,  Prolegom.  c.  3,  §  1,  n.  4. 

8i  de.mZ).y^rt?2^ia  cognitionis  sermo  sit,  dicendum  quod  nulla 
esse  potest  physlca  gratiaa  necessitas,   neque   ad  intelHgen- 
dum  sensum  eius  quod  in  revelatione  proponitur,  neque  ad 
assentiendum   veritati  in  ea  propositae,   quacumque  demum 
ratione  seu  specie  assensus.   Non   quidem   ad  primum,  quia 
physica  profecto  potentia  est  in  humano  intellectu  ad  capien- 
dum  id  quod  sibi  humano   verbo   proponitur,  et  ea  ratione 
qua  proponitur,  propria  nimirum  vel  analogica   tantum   co- 
gnitione  assequendum.  (De  qua  re  vide  quae  aHas  dicta  sunt, 
ubi  de  materiaH  obiecto  fidei,  et  de  errore  relativismi  in  do- 
gmatibus  traditionis).  Neque  etiam  ad  secundum,  quia  et  de 
assensu  iUo  qui   solus   videri  posset   transcendere  propriam 
naturae  facultatem,  id  est  de  assensu  fidei  theologicae  pro- 
pter  ipsius  Dei  revelantis   auctoritatem,  abunde   id  fuit  de- 
monstratum  in  supradicto  prolegomeno    de  virtutibus,  1.  c, 
n.  2-3.  De  sola  ergo  necessitate  morali  residua  quaestio  esse 
potest,  ad  superanda  sciHcet  impedimenta  multipHcia,  quae 
pro  variis  miseri  huius  status  naturae  lapsae  conditionibus, 
obstare  solent  apud  nos  inquisitioni,  considerationi,  assecu- 
tioni  et  admissioni  divinae  veritatis.   Sed  impedimenta  ista, 

sive  ex  parte  intellectus  se  teneant,  sive  potissimum  ex  parte 
voluntatis,  semper  sunt  eiusdem  generis  ac  illa  quae  in  via 
boni  operis  occurrunt,  et  ideo,  res  iam  agitur  pertinens  ad 
materiam  quae  in  proxime  sequentibus  statim  veniet  expo- 
nenda. 

Si  autem  sermo  sit  de  modo  cognitionis  seu  assensus  per 
ordinem  ad  finem  vitae  aeternae,  (illum  dico  modum  quem 
brevi  liac  formula,  sicut  oportefj  Concilia  solent  exprimere), 
sic  absque  dubio,  necessitate  etiam  physica  gratia  interior, 
id  est  habitus  infusus,  vel  quae  loco  habitus  sit,  motio  tran- 
seunter  elevans  facultatem,  requiri  dicenda  est.  Per  hoc  enim 
nihil  aliud  signiticatur  nisi  quod  actus  quocumque  modo  con- 
ducens  in  finem  supernaturalem  debet  esse  intrinsece  super- 
naturalis,  et  quod  ipsa  actus  supernaturalitas  pendet  a  prin- 
cipio  elicitivo  prout  per  gratiam  intrinsecus  elevato,  Quae 
duo  iterum,  partim  alibi  declarata,  et  partim  inferius  confir- 
manda  supponuntur. 

IJnde  illud  unum  nunc  opportune  addendum  censeo :  ex- 
ternam  sciiicet  revelationis  gratiam  appellare  donum  gratiae 
interioris,  sine  qua  proportionatus  ipsi  revelationi  assensus 
esse  nunquam  potest:  idque  indifferenter  accipiendo  revela- 
tionem  secundum  quod,  vel  ad  ea  quae  omnem  nostram  su- 
perant  intelligentiam,  vel  ad  ea  etiam  quae  humanae  rationi 
per  se  impervia  non  sunt,  se  extendit.  Nec  a  longe  quaerenda 
ratio  est.  Nimirum  quia  revelatio  in  toto  suo  ambitu  medium 
est  de  se  supernaturale,  utpote  initians  sociale  illud  commer- 
cium,  seu  intimam  Dei  cum  creatura  rationali  communica- 
tionem,  in  qua  de  integro  supernaturalis  ordinis  quidditas 
residet  et  notio.  Coincidit  igitur  modus  assensus  proportio- 
natus  revelationi,  cum  modo  assensus  proportionato  fini  vitae 
aeternae :  qui  modus  utique  ab  interiori  elevatione  per  gra- 
tiae  donum  dependere  dicendus  est.  Iterum  igitur  redit  ob- 
servatio  lacta  paulo  supra,  de  praesenti  circa  nos  oeconomia 
providentiae.  In  ea  enim  supernaturalia  auxilia,  etiam  ad  me- 

dendum  naturalibus  defectibus,  praeparantur  et  conceduntur. 
Quibus  si  quandoque  nuda  ac  simplex  natura  absque  inte- 
rioris  gratiae  dono  uti  possit,  nusquam  tamen  eo  modo  qui 
sit  ipsis  auxiliis  adaequatus,  id  est,  conducens  in  finem  quem 
auxilia  illa  suapte  conditione  respiciunt,  quemque  unicum  sa- 
pientissimus  provisor  hominibus  consequendum  praestituit. 

Verum  amplior  horum  declaratio  iam  habebitur  in  doctrina 
sequentium  articulorum.  quae  est  de  necessitate  gratiae  ad 
facieudum  bonum. 

THESIS  11. 

(Art.  2-4). 

Etsi  homo  in  praesenti  statu  naturae  corruptae  possit  aliqua 
naturalia  opera  moraliter  bona  per  propriam  virtutem  peragere : 
ad  diligendum  tamen  Deum  super  omnia  dilectione  effectiva, 
et  ad  servandum  omnia  legis  praecepta,  etiam  quoad  nudam 
substantiam  operum,  est  ei  necessaria  gratia :  non  quidem  pro- 
pter  physicam  improportionem  facultatum  secundum  se,  sed 
propter  st^tum  infirmitatis  cui  non  aliter  quam  per  medicinalem 
supernaturalis  gratiae  Christi  influxum,  in  ea  in  qua  nune  ver- 
samur  oeconomia,  remedium  adhibetur. 

Duplex  assertio  hic  proponitur  contra  duos  errores  contra- 
rios :  hinc  quidem  Lutheranorum  et  lansenistarum,  qui  omnem 
prorsus  virtutem  ad  bonum  in  libero  arbitrio  extinctam  esse 
vohierunt :  illinc  vero  Pelagianorum  qui  e  contra,  omnem 
virtutem  primitus  acceptam  in  eo  permansisse  contendebant. 
Porro  in  utraque,  versatur  consideratio  circa  solam  hone- 
statem  quae  in  servato  ordine  morali  consistit,  praecisive 
a  quocumque  alio  respectu.  Et  quia  tam  potentia  quam  im- 
potentia  adstruitur,  primum  omnium  videndum  est  de  po- 
tentia  illa  expedita  quae  adhuc  est  residua  ad  actus  moraKter 
bonos. 

§  1. 

Actus  moraliter  bonus  generatim  intelligitur  omnis  actus 
liber  qui  quantum  est  ex  parte  tendentiae  in  obiectum  (quae 
etiam  dici  solet  substantia  actus),  invenitur  in  ordine  veri 
ultimi  finis  totius  humanae  vitae  qui  Deus  est.  Id  quidem 
constat  ex  principiis  expositis  ubi  de  essentia  moralitatis, 
cum  de  natura  et  ratione  peccati  personalis  ageretur.  Neque 
locum  hic  habet  distinctio  inter  finem  ultimum  naturalem  et 
finem  supernaturalem  qui  solus  nunc  est  homini  praestitutus, 
quia,  ut  supra  praemissum  est,  omnis  actus  suapte  natura 
tendens  in  Deum  naturae  auctorem  et  iinem,  eo  ipso,  quan- 
tum  est  ex  substantia  sua,  ordinabilis  est  in  Deum  finem  su- 
pernaturalem ;  et  si  qua  deficientia  est,  id  quidem  nonnisi  ex 
parte  modi,  qui  per  se  non  pendet  a  libero  arbitrio,  et  non 
afficit  actum  moralem  sub  praecisa  ratione  moralitatis.  Ideo 
ad  actum  moralem  bonum  praecisive  qua  talem,  in  omni 
hypothesi  duae  solae  conditiones  essentialiter  requiruntur : 
prima,  ut  obiectum  actus  sit  ex  sese  honestum;  altera,  ut 
a  sua  nativa  indole  non  retrahatur  per  positivam  perversi 
finis  intentionem,  sicut  cum  quis  ex  intentione  vanae  gloriae 
a  delectabilibus  se  abstinet,  vel  ex  intentione  fornicationis 
subvenit  indigenti,  atque  ita  porro. 

Fuerunt  igitur  qui  dixerunt,  humanam  naturam  per  origi- 
nale  peccatum  fuisse  ita  intrinsecus  corruptam,  ut  nuUius 
operis  boni  ex  sese  capax  amplius  exsisteret.  Ita  Lutherus, 
prop.  36  inter  damnatas  a  Leone  X.  Quem  deinde  secuti 
sunt  Baius^  prop.  27  inter  damnatas  a  Pio  V,  tum  Quesnel- 
his,  prop,  1  inter  damnatas  in  bulla  Unigenitus  a  Clemente  XI, 
tum  Pistorienses,  prop.  24  inter  damnatas  in  buUa  Audorem 
fidei  a  Pio  VI. 

Contra  quos  omnes,  aperta  est  doctrina  Patrum,  et  nomi- 
natim    eorum   qui  in  controversia  pelagiana   insufficientiam 

liberi  arbitrii  adversiis  haereticos  forlius  asseruerunt:  Augu- 
stini,  de  spir.  et  litt.  c.  28,  et  Serm.  349,  n.  2 ;  Hieronymi 
in  epist.  ad  Gal.  1-15;  Prosperi  contra  coUatorem,  c.  12,  n.  3; 
Fulgentii,  epist.  ad  Petrum  diaconum,  c.  26,  n.  51.  Quonmi 
testimonia,  in  re  caeteroquin  satis  aperta,  per  se  sola  suffice- 
rent.  Si  enim  illi  ipsi  qui  in  concertatione  adversus  pelagia- 
nos  praecipuas  habuerunt  partes,  et  fidem  Ecclesiae  de  ne- 
cessitate  gratiae  ad  legis  divinae  custodiam  omni  possibili 
ope  vindicarunt,  concedunt  nihilominus  nonnuUa  opera  ho- 
nesta  fieri  adhuc  posse  ab  impiis  sine  gratiae  auxilio,  signum 
est  profecto,  non  id  ferre  catholicum  dogma,  ut  haec  ipsa 
gratiae  necessitas  ad  singulorum  operum,  etiam  faciliorum, 
substantiam  protendatur. 

Kationem  intrinsecam  tibi  dabit  S.  Thomas,  art.  2:  «  Quia 
«  tamen,  inquit,  natura  humana  per  peccatum  non  est  tota- 
«  liter  corrupta...,  potest  quidem  homo  etiam  in  statu  naturae 
«  corruptae,  per  virtutem  suae  naturae  aliquod  bonum  par- 
«  ticulare  agere...,  non  tamen  totum  bonum  sibi  connaturale, 
«  ita  quod  in  nullo  deficiat.  Sicut  homo  infirmus  potest  per 
«  seipsum  aliquem  motum  habere,  non  tamen  perfecte  potest 
«  moveri  motu  hominis  sani,  nisi  sanetur  auxilio  medicinae  ». 
Et  sane,  actus  humanus  mortaliter  bonus  ex  solis  viribus  na- 
turae  esse  non  posset,  vel  ob  intrinsecam  cuiusque  actus  ex 
sese  boni  arduitatem,  vel  ob  necessitatem  debitae  ordinationis 
in  finem  ultimum.  Atqui  neutrum  admittitur.  Non  primum, 
quia  certe,  ut  vulgaris  quoque  experientia  docet,  non  gravis 
est  difficultas  in  omnibus  virtutum  operibus  ad  honestatem 
vitae  praesentis  spectantibus.  Neque  etiam  secundum,  prae- 
sertim  quia  ad  bonitatem  actus  non  requiritur  signata  ultimi 
finis  intentio,  sed  satis  est  ut  actus  ratione  proprii  sui  obiecti, 
proprio  velut  pondere  in  eum  dirigatur,  et  a  naturali  hac 
directione  non  detorqueatur  per  intentionem  finis  perversi,  ut 
dictum  est  supra.  Quod  quidem  facile  dari  posse,  nemo  est 
qui  non  videat.  Non  enim  obstat  quod  quisquis  destituitur 

gratia,  est  eo  ipso  habitualiter  conversus  ad  finem  mortalis 
peccati,  quia  non  oportet  ut  homo  semper  agat  ex  intentione 
iinis  cui  habitu  inhaeret.  Alias,  non  posset  iustus  peccare 
etiam  venialiter;  non  posset  peccator,  etiam  cum  gratiae 
adiutorio,  aliquid  boni  unquam  operari ;  quod  absit. 

Neque  his  opponitur  quod  dicit  Augustinus,  lib.  3  contra 
duas  epist.  Pelagian.  c.  8:  «  Liberum  arbitrium  captivatum 
«  nonnisi  ad  peccatum  valet;  ad  iustitiam  vero,  nisi  divi- 
«  nitus  liberatum  adiutumque^  non  valet  » .  Non  enim  ait,  li- 
beruni  arbitrium  non  posse  nisi  peccare,  sed  non  valere 
nisi  ad  peccatum:  valere^  inquam,  i.  e.  plenum  robur  habere. 
Et  hoc  non  impedit  quin  aliqua  iusta  et  bona  adhuc  operari 
queat.  Sicut  si  dicerem  quod  infirmus  nonnisi  ad  defectuo- 
sam  ambulationem  valet,  per  hoc  non  excluderem  possibili- 
tatem  omnis  recti  motus  in  ipso  (1).  Et  similiter  dicendum 
de  can.  22  Concilii  Arausicani :  «  Nemo  habet  de  suo  nisi 
«  mendacium  et  peccatum.  8i  quid  autem  homo  habet  veri- 
«  tatis  atque  iustitiae,  ab  illo  fonte  est,  quem  debemus  sitire 
«  in  hac  eremo,  ut  ex  eo  quasi  guttis  quibusdam  irrorati  non 
«  deficiamus  in  via  » .  Illud  enim  vere  hahej^e  dicimur,  quod 
habitu  in  nobis  est.  Porro  iustitia  et  veritas,  seu  conformitas 
ad  humanae  vitae  regulam  ac  mensuram,  in  nobis  habitu  ne- 
quaquam  est,  propter  aliqua  opera  moraliter  bona,  utcumque 

(1)  Ad  rem  Caietanus  in  praeseuti :  «  Homo  corporaliter  intirmus  uou 
«  diliert  a  sano,  in  hoc  quod  sanus  opus  sani,  inlirmus  nullum  opus  sani 
«  facere  possit,  (potest  namque  intirmus  videre  vel  audire  vel  odorarc 
«  ut  sanus,  licet  uon  possit  ambulare  ut  sanus) :  sed  differt  in  lioc  quod 
«  sanus  omnes  suos  actus,  intirmus  nou  omnes  suos  actus  potest  ut  sanus 
«  facere.  Unde  et  in  littera  dicitur,  homo  infirmus  potest  aliquo  motu 
«  moveri,  non  tamen  perfecte  potest  moveri  motu  liominis  sani :  totum 
«  enim  cum  sit  idem  ac  perfectum,  perfecte  et  totaliter  idem  sunt.  Ita 
«  natura  integra  et  corrupta  non  differunt  in  hoc,  quod  illa  potest  omnes 
«  suos  actus  facere  bonos,  ista  nullos :  sed  quod  illa  omnes,  ista  uon 
<<  omnes  ». 

operibus  malis  intermixta.  Recte  ergo  dicitur  neminem  habere 
de  suo  nisi  peccatum  et  mendacium,  i.  e.,  quo  habitualiter 
peccator  et  a  divinae  regulae  veritate  difformis  denominetur, 
si,  ut  iam  nunc  demonstrandum  venit,  homini  lapso  impos- 
sibilis  est  totius  legis  observantia  et  efficax  dilectio  Dei  super 
omnia,  absque  adiutorio  gratiae. 

§'2. 

Etcircahoc,  primum  omnium  nota,  eamdem  esserationem  de 
observantia  totius  legis,  et  de  dilectione  Dei  effectiva,  i.  e.  efii- 
caci  seu  exsecutiva  praeceptorum.  Dicit  enim  loannes:  «  Qui 
«  dicit  se  nosse  Deum,  et  mandata  eius  non  custodit,  mendax 
«  est...  Qui  autem  servat  verbum  eius,  vere  in  hoc  charitas  Dei 
«  perfecta  est».  Ubi  principium  enuntiat  quod  ad  omnem 
dilectionem  extenditur,  quia  ille  vere  amat  Deum  quacumque 
dilectione,  qui  eius  voluntati  conformatur,  et  est  in  vera  di- 
spositione  faciendi  quod  ipse  iubet.  Quisquis  ergo  supponitur 
non  posse  sine  speciali  auxilio  universam  legem  observare 
ad  diuturnum  tempus,  eodem  modo  ad  diligendum  Deum 
super  omnia,  impar  esse  noscitur,  illa  nimirum  dilectione  ef- 
ficaci  de  qua  nunc  sermo.  Nam  de  dilectione  inefficaci  et 
mere  platonica  qua  quis  in  actu  transeunte  forte  ferretur  in 
Deum,  etiam  cum  proposito  aliquo  quod  existimate  tantum 
excluderet  voluntatem  infringendi  legem,  alia  sane  ratio  est, 
et  ipsam  non  esse  ad  rem,  apparet  in  terminis. 

Tota  igitur  quaestio  reducitur  ad  moralem  possibilitatem 
observantiae  totius  legis  quantum  ad  ipsorimi  operum  substan- 
tiam,  prout  requiritur  ad  hoc  ut  peccatum  non  commit- 
tatur  (1). 

(1)  Nota  Ijene  qiiod  cuiu  de  possibilitate  observantiae  totius  legis  agi- 
tar,  prout  requiritur  ad  hoc  ut  peccatum  non  committatur,  semper  sermo 
est  de  his  qui  legem  in  sua  integritate  cognoscunt.  Ab  aliis  enim,  utique 

Porro  aliqui  distinguere  hic  solent  inter  praecepta  simplicis 
legis  naturalis  et  praecepta  per  legem  gratiae  superaddita, 
quasi  esset  dispar  utrorumque  conditio  in  ordine  ad  prae- 
sentem  considerationem.  Et  distinctio  ista  nusquam  in  hac 
materia  occurrens,  neque  in  Scripturis,  neque  apud  Patres, 
neque  apud  veteres  theologos,  pro  origine  videtur  habuisse 
opinionem  posterius  inventam  circa  formale  obiectum  actuum 
supernaturalium.  Quicumque  enim  in  ea  sententia  sunt,  ut 
dicant  actus  supernaturales  qua  tales  specificari  ab  obiecto, 
consequenter  dicere  debent  quod  praecepta  legi  gratiae  pro- 
pria,  ita  supernaturalia  sunt  quoad  nudam  quoque  substan- 
tiam  operum,  ut  ad  illa,  ne  physica  quidem  potentia  in  solius 
naturae  viribus  sit.  Unde,  cum  consideratio  praesens  respi- 
ciat  adimpletionem  legis,  prout  ad  eam,  non  physice  quidem, 
sed  moraliter  tantum  requiritur  auxilium  gratiae,  necesse 
habuerunt  distrahere  legem  naturalem  a  lege  per  se  revelata : 
ita  scilicet,  ut  cum  quaestionem  faciunt  de  morali  necessitate 
gratiae  ad  observationem  praeceptorum,  non  simpliciter  quae- 

hene  miiltis,  quorum  scientia  ad  sola  prima  principia  legis  naturalis  se 
extendit,  quique  in  ea  conditione  sunt,  quam  signat  apostolus  cum  di- 
cit,  Ron).  VII-7:  Concupiscentiam  nesciebam  nisi  lex  diceret :  non  concupi- 
8ces...,  ego  autem  vivebam  sine  lege  aliquando,  etc.  :  ab  his,  iuquam,  in 
tota  hac  disputatione  ubique  praescindetur.  Et  merito  quidem.  Nam  etsi 
habeant  isti  longe  maiorem  facilitatem  observandi  legem  ex  suis  natu- 
ralibus,  prout  requiritur  ad  hoc  ut  formale  peccatum  non  commiltatur:  tamen 
haec  eorum  facilitas  tota  est  ratione  ignorantiae.  luvat  certe  in  iudicio 
Dei;  debet  quoque  venire  in  consider.itionem,  cum  sermo  est  de  provi- 
dentia  et  de  potestate  unicuique  data  vitandi  reatum  aeternae  daraua- 
tionis;  sed  nullius  momenti  est,  cum  de  poteutia  seu  viribus  liberi  ar- 
bitrii  quaestio  agitatur.  Idcirco,  de  possibilitate  vel  impossibilitate 
vitandi  peccatum  nunc  loquentes,  semper  consideramus  liberum  arbi- 
trium  in  normali  conditione  coguitionis  Dei  et  totius  legis  eius,  qnam 
aupponit  apostolus  cum  dicit  :  Peccatnm,  occanione  accepta  per  maudatum, 
seduxit  me,  et  per  illud  occidit.  Et  hoc  semel  pro  sempcr  observatum 
velira.- 

rant  cum  S.  Thoma,  art.  4:  Utrum  homo  sine  gratia  per  sua 
naturalia  legis  praecepta  implere  possit,  sed  :  Utrum  legis  na- 
tfiralis  pmecepfa^  etc.  Et  cum  in  regulis  fidei  non  invenerint 
definitionem  de  necessitate  gratiae  ad  observantiam  manda- 
torum,  cum  expresso  illo  respectu  seu  expressa  determina- 
tione  ad  legem  naturalem,  haesitant  circa  notam  doctrinae 
de  qua  nunc  agitur,  dicentes  illam  esse  saltem  theologice 
certam  (1). 

Sed  si  semel  removeris  opinionem  de  formali  obiecto  actuum 
supernaturalium,  sicut  revera  removendam  suppono  ex  dictis 
in  materia  de  virtutibus,  nulla  iamratio  erit  distinguendi  inter 
praecepta  et  praecepta  in  tota  latitudine  legis  quae  homini 
nunc  imponitur :  tum  quia,  si  sola  operum  substantia  conside- 
retur,  eadem  quoad  omnia  in  naturae  viribus  physica  potentia 
est;  tum  quia,  si  supponantur  conditiones  quae  nunc  exsistunt 
de  facto,  ipsa  lex  naturalis  ad  omnia  quoque  se  extendit, 
quandoquidem  supposita  revelatione  Dei,  ipsa  iubet  fidem 
in  Deum,  et  suppositis  promissionibus  Dei,  ipsa  iubet  spem 
in  Deum,  et  supposito  quocumque  positivo  praecepto  Dei, 
ipsa  iubet  obedientiam.  Quare  nuUibi  in  controversia  pela- 
giana  vestigium  apparet  praedictae  distinctionis,  quod  attinet 
ad  necessitatem  gratiae,  et  rationem  necessitatis  eius  pro 
observatione  legis :  sed  semper  sermo  est  de  observatione  legis 
simpliciter,  et  de  adiutorio  requisito  ad  non  peccandum  sine 
addito.  Quamquam  verissimum  sit,  rationem  impotentiae  li- 
beri  arbitrii  respectu  impletionis  mandatorum,  nusquam  prae- 
cise  repeti  ex  superadditione  quam  secum  fert  oeconomia  re- 
velationis:  imo  vero,  plerumque  referri  ad  simplicem  illam 
honestatem  quae  in  homine  qua  tali  esse  debet,  utputa  ad 
honestatem  castitatis,  continentiae,  amoris  Dei,  et  huiusmodi. 
Minime  ergo  dubitandum  quin  deficiant  vires  hominis  lapsi 
quantum  ad  ea  quae  per  simplicem  legem  naturalem  iuben- 

(1)  Suarez,  De  Grat.  lib.   1,  cap.   26. 

tur,  sicut  etiam  deficiunt  quantum  ad  veritates  quae  nudum 
rationis  ordinem  non  transcendunt.  Verumtamen  non  sub  ea 
praecisione  Concilia  et  Patres  rem  considerant,  cum  de  habi- 
tudine  liberi  arbitrii  ad  legem  tractant,  et  hanc  normam  nos 
etiam  retinendam  arbitramur.  Ideoque,  propositio  nostra  est 
non  solum  theologice  certa,  sed  et  fidei  dogma,  quia  hoc  per- 
tinebat  ad  haeresim  pelagianorum,  quod  dicerent  hominem 
sine  gratia  posse  facere  omniamandata  divina,  et  quidem  posse 
ea  facere,  adhuc  praescindendo  a  modo  meritorio  vitae  aeter- 
nae,  et  pure  ac  simpliciter  sicut  requiritur  ad  hoc  ut  pecca- 
tum  non  admittatur.  Unde  in  canone  4°  Concilii  Milevitani 
qui  recipitur  a  Coelestino  I,  tamquam  proprium  Sedis  apo- 
stolicae  decretum,  sic  dicitur:  «  Quisquis  dixerit,  gratiam 
«  Dei  per  I.  C.  D.  N.  propter  hoc  tantum  adiuvare  ad  non 
«  peccandum.  quia  per  ipsam  nobis  aperitur  et  revelatur  intel- 
«  ligentia  mandatorum...,  non  autem  per  illam  nobis  prae- 
«  stari  ut  quod  faciendum  cognoverimus,  etiam  facere  dili- 
«  gamus  atque  valeamus,  anathema  sit  »  (1).  Caeterum,  etsi 
nulla  hic  et  in  aliis  circa  eamdem  materiam  canonibus,  spe- 
cialis  de  lege  naturali  mentio  fiat,  legitima  tamen  dogmatis 
interpretatio  est^  quod  moralis  impossibilitas  totius  legis  ad 
diuturnum  tempus  servandae,  adhuc  de  integro  maneret,  ab- 
stractione  facta  a  praeceptis  per  legem  gratiae  superadditis, 
quemadmodum  rationes  et  argumenta  iam  afferenda  abunde 
probabunt. 

Et  demonstratur  in  primis  praesens  veritas  auctoritate 
Pauli  ad  Romanos,  ubi  fuse  enumerat  abominanda  scelera 
gentilium,  redarguitque  iudaeos  tamquam  qui  ethnicos  iudi- 
cantes,  eadem  ipsi  patrabant  quae  condemnabant,  id  quoque 
confirmans  adductis  testimoniis  Psalmorum,  Proverbiorum, 
et  Isaiae,  (I-III).  Deinde,  universalis  huius  corruptionis  ra- 
tionem  reddens,  in  medium  adducit  praevaricationem  Adae, 

(1)  Enchirid.  n.  68,  coU.   cum  ii.   94. 

per  quam  peccatum  in  hunc  mundum  intravii,  et  sceptrum 
arripuit,  et  omnes  deinceps  homines  suo  subiecit  imperio, 
(V,  12-21).  Imo  ostendit  regnum  peccati  post  lapsum  origi- 
nalem  ita  firmatum  et  radicatum,  ut  in  lege  ludaeis  data, 
nedum  sufficiens  auxilium  contra  saevam  eius  tyrannidem,  oc- 
'casionalis  potius  causa  fuerit  abundantioris  delicti  (VII,  7-13). 
•Ultimo  describit  luctam  interioris  hominis^  meliora  videntis 
probantisque,  deteriora  sequentis ;  qui  etsi  eonsentiat  legi 
Dei  secundum  mentem,  tamen  contra  mentis  iudicium  abit 
post  carnis  concupiscentias,  (14  23) :  ac  demum  eruit  conclu- 
sionem,  quod  ab  eiusmodi  miseranda  servitute  non  est  eva- 
dendi  medium  nisi  per  gratiam  Redemptoris:  Infelix  ergo 
honio,  qiiis  me  liberahlt  de  corpore  mortis  huius '?  Gratia  Dei 
per  I.  0.  D.  X.  Et  hic  nota  quod'  argumentum  conficitur  se- 
cundum  communiorem  interpretationem,  secundum  quam  apo- 
stohis  agit  hoc  loco.  non  de  se  personaliter,  sed  de  homine 
constituto  sub  lege  absque  recursu  ad  gratiam  ;  nam  de  hac 
conditione  in  superioribus  constanter  fuerat  locutus.  At  si 
posteriorem  secutus  Augustini  sententiam,  reputes  haec  dici 
a  Paulo  de  homine  iam  iustificato,  qui  quidem  non  abit  post 
concupiscentias  suas,  sed  solum  patitur  tentationem,  a  fortiori 
valebit  argumentum.  Assereretur  enim  necessitas  auxihi 
actuahs  gratiae,  sine  quo,  etiam  iustificatus  impar  esset  legi 
observandae  quantum  satis  est  ad  vitandum  peccatum.  Quanto 
igitur  magis  ille  qui  in  nuda  naturae  lapsae  conditione  nunc 
consideratur. 

Et  contirmatur,  quia  Rom.  YIII-2,  certa  ac  definita  sen- 
tentia  est :  Lex  spiritus  vitae  in  Chri.sto  le.su ^  i.  e.  ipsa  gratia 
quae  ex  meritis  Christi  lesu  est,  Uheravit  me  a  Jege  peccati 
et  mortis.  i.  e.  a  fomite  concupiscentiae  secundum  quod  instar 
legis  servire  facit  peccato.  Nam  quod  impossihiJe  erat  legi,  in 
quo,  seu  eo  quod  infirmahatur per  carnem.,  id  praestitit  Deus, 
Filium  suum  mittens  in  simiUtudinem  carnis  peccati.  Quibus 
verbis  non  sohmi  asserit  apostolus,  impossibilem  nobis  esse 

logis  impletionem  sine  gratia  Redemptoris,  verum  etiam 
ostendit  huius  impossibilitatis  causam,  scilicet  carnis  infirmi- 
tatem,  seu  naturae  corruptionem  ex  peccato  contractam.  Huc 
quoque  pertinet  quod  idem  apostolus,  Galat.  11-21  et  deinceps, 
tradit  de  legis  infirmitate,  et  necessitate  gratiae  Christi  ad 
obtinendam  iustitiam  :  Non  abiicio  gratiam  Dei^  inquit.  Si 
enim  pei^  legem  iusfitia,  ergo  gratis  Christus  mortuus  est.  Et 
licet  loquatur  de  iustitia  complectente  supernaturalem  san- 
ctitatis  modum,  adhuc  certum  est  quod  cum  docet  neminem 
sine  gratia  iustitiam  consequi  posse,  praecipue  respicit  ad 
eam  iustitiae  partem  qua  lex  impletur  simplici  observatione 
mandatorum  eius.  Unde,  Tit.  III-3,  quales  ante  gratiam  Chri- 
sti  sint  omnes  homines,  etiam  illi  qui  videntur  honeste  et  sine 
querela  conversari  in  lege,  describens  ait :  Eramus  enim 
aliquando  et  nos  insipientes^  ina^eduli,  errantes^  servientes  desi- 
deriis  et  voluptatibus  variis,  in  malitia  et  invidia  agentes^  odi- 
biles,  odientes  imncem.  Beneficium  autem  gratiae  prosequitur, 
enarrando  quid  contigerit  cum  benignitas  et  humanitas  ap- 
paruit  salvatoris  nostri  Dei  (1). 

His  igitur,  aliisque  Scripturae  testimoniis  edocti  Patres 
doctrinam  huic  veritati  contrariam  in  conciliis  anathemate 
damnarunt.  Vide  supra  canonem  4^"^  concilii  Milevitani.  Adde 
et  canonem  5^°^:  «  Quicumque  dixerit,  ideo  nobis  gratiam 
«  iustificationis  dari,  ut  quod  facere  per  liberum  iubemur  ar- 
«  bitrium,  facilius  possimus  implere  per  gratiam,  tamquam 
«  et  si  gratia  non  daretur,  non  quidem  facile,  sed  tamen  pos- 
«  semus  etiam  sine  illa  implere  divina  mandata,  a.  s.  ».  Item 
concilium  Arausicanum  canone  ultimo  dicit,  Deum  nobis 
fidem  et  amorem  sui  prius  inspirare,  ut  cum  ipsius  adiutorio 
ea  quae  sibi  sunt  placita  implere  possimus.  Quibus  verbis 
rursus  significatur,  nos  sine  Dei  adiutorio  non  posse  implere 
quae  ipsi  sunt  placita,  i.  e.  mandata  legis.  Et  can.  21,  ideo 

(1)  Ita  fere  Estius  in  II,  Dist.  24,  ^  40. 

Christum  non  gratis  mortuum  esse,  ut  et  lex  per  illum  im- 
pleretur  ([ui  dixit  :  non  veni  legem  solvere,  sed  implere ;  et 
natura  per  Adam  perdita^  per  illum  repararetur  qui  dixit, 
venisse  se  quaerere  et  salvare  quod  perierat.  Porro,  quod  in 
his  canonibus  respectus  etiam  habeatur  ad  simplicem  substan- 
tiam  impletionis  legis,  praescindendo  a  modo,  sat  clare  appa- 
ret,  quia  absoluta  affirmatio  est,  et  non  cum  addito  illo,  sicut 
oportet^  sicut  expedit^  quod  ab  eodem  Arausicano,  can.  6  et  7, 
consulto  adhibetur,  cum  naturae  denegatur  possibilitas  vel 
minimi  actus  boni  qui  ad  vitae  aetemae  salutem  pertineat. 
Sed  accedant  et  alia  SS.  PP.  testimonia.  Innocentius  I 
in  epistola  data  ad  concilium  Milevitanum,  quae  inter  epi- 
stolas  Augustini  est  182,  dicit  n.  3  :  «  Negantes  ergo  (pela- 
giani)  auxilium  Dei,  inquiunt  hominem  sibi  posse  sufficere, 
nec  gratia  hunc  egere  divina,  qua  privatus  necesse  est  dia- 
boli  laqueis  irretitus  occumbat,  dum  ad  omnia  vitae  perfi- 
cienda  mandata,  sola  tantum  libertate  contendat.  0  pravis- 
simarum  mentium  perversa  doctrina  !  Advertat  id  tandem 
quod  primum  hominem  ita  libertas  ipsa  decepit,  ut  dum 
indulgentius  frenis  eius  utitur,  in  praevaricationem  prae- 
sumptione  conciderit;  nec  ex  hac  potuit  erui,  nisi  provi- 
dentia  regenerationis  statum  pristinae  libertatis  Christi  Do- 
mini  reformasset  adventus  » .  Ubi  et  assertores  sufficientiae 
liberi  arbitrii  censet  ecclesiastica  communione  privandos. 

Augustinus,  1.  de  spiritu  et  littera,  docet  ex  professo,  legem 
sine  spiritu  gratiae  non  impleri,  sed  facere  magis  peccato- 
rem,  iuxta  illud  :  Littera  occidit,  spiritus  vimficat.  —  Et  1.  de 
gratia  Christi,  c.  8,  dicit :  «  Usque  adeo  aliud  est  lex,  aliud 
«  gratia,  ut  lex  non  solum  nihil  prosit,  verum  etiam  pluri- 
«  mum  obsit,  nisi  adiuvet  gratia.  et  haec  ostendatur  legis 
<  utilitas,  quoniam  quos  facit  praevaricationis  reos,  cogit 
«  confugere  ad  gratiam  liberandos,  et  ut  concupiscentias  ma- 
«  las  superent,  adiuvandos  ».  —  Et  1.  2  de  pecc.  mer.  et  remiss. 
c.  5  :   «  Repellamus  itaque  ab  auribus  et  mentibus  nostris  eos 

«  qui  dicunt,  accepto  semel  liberae  voluntatis  arbitrio,  nec 
«  orare  nos  debere  ut  Deus  nos  adiuvet  ne  peccemus.  Talibus 
«  enim  tenebris  nec  pharisaeus  ille  caecabatur,  qui  quamvis 
«  in  lioc  erraret,  quod  sibi  addendum  ad  iustitiam  nihil  pu- 
«  tabat...,  Deo  tamen  gratias  agebat  quod  non  esset  sicut 
«  caeteri  homines,  iniusti,  raptores,  adulteri  ».  —  Cf.  etiam 
Serm.  7  super  Psalm.  188,  n.  1  ;  et  de  gratia  et  lib.  arb. 
c.  10-11 ;  et  de  catechiz.  rud.  cap.  ult. ;  et  inter  epistolas,  175, 
181,  182,  186,  etc. 

Prosper  in  libro  contra  Collatorem  c.  5,  negat  ullos  homi- 
nes  esse  qui  propriis  viribus  impleant  legem,  et  c.  11  ait, 
ideo  dari  homini  praeceptum,  ut  a  littera  occidente  confu- 
giat  ad  spiritum  vivificantem,  et  facultatem  quam  non  in- 
venit  in  natura,  quaerat  ex  gratia. 

Nec  putes  solos  Patres  qui  Pelagio  restiterunt,  talia  asse- 
ruisse.  Eadem  enim  doctrina  est  antiquiorum.  Est  doctrina 
Cypriani,  1.  de  orat.  dom.  n.  14 :  «  Addimus  quoque  et  dici- 
«  mus  :  fiat  voluntas  tua  sicut  in  coelo  et  in  terra,  non  ut  Deus 
«  faciat  quod  vult,  sed  ut  nos  facere  possimus  quod  Deus 
«  vult...^  quia  nemo  suis  viribus  fortis  est,  sed  Dei  indul- 
«  gentia  et  misericordia  tutus  est  ».  Et  infra,  n.  26  :  «  Quando 
«  autem  rogamus  ne  in  tentationem  veniamus,  admonemur 
«  infirmitatis  et  imbecillitatis  nostrae  dum  sic  rogamus,  ne 
«  quis  se  insolenter  extollat,  ne  quis  superbe  atque  arrogan- 
«  ter  aliquid  assumat, ...  ut  dum  praecedit  humilis  et  summissa 
«  confessio,  et  datur  totum  Deo,  quidquid  suppliciter  cum 
«  timore  et  honore  Dei  petitur,  ipsius  pietate  praestetur  » . 
—  Est  doctrina  Ambrosii  in  Psalm.  43,  n.  71 :  «  Quis  est 
«  autem  tam  fortis,  ut  rlequaquam  in  tentatione  moveatur, 
«  nisi  Dominus  adiutor  ei  assistat  ?  »  —  Est  doctrina  Chry- 
sostonii,  qui  tamen,  utpote  contra  oppositam  Manichaeorum 
haeresim  specialiter  dimicans,  tum  liberi  arbitrii  vires,  tum 
naturae  bonum  solet  instantius  vindicare  :  «  Sunt  ergo,  inquit 

«  Homil.  24  in  1  Cor.  n.  1,  tentationes  quae  ferri  non  possunt. 
«  Et  quaenam  illae  ?  Omnes,  ut  ita  dicam...  Neque  enim  illas 
«  moderatas,  ut  dixi,  propria  virtute  feremus,  sed  in  his 
«  quoque  Dei  egemus  auxilio  ut  eas  pervadamus,  et  antequam 
^<  pervadamus,  feramus  ». 

Denique  notissimum  est  quod  cum  primum  incepit  Pela- 
gius  spargere  suum  dogma  de  suificientia  liberi  arbitrii  ad 
vitandum  peccatum,  tamquam  de  inaudita  novitate  statim  ac- 
cusatus  est ;  et  vocatus  in  iudicium,  ideo  prima  vice  a  con- 
cilio  palaestinorum  episcoporum  absolutus  evasit,  quia  ver- 
bis  aequivocis  fidem  iudicum  fefellerat,  ut  narrat  Augustinus 
1.  de  gestis  Pelag.  c.  10,  n.  22.  Sed  et  semper  valet  solemne 
argumentum  ab  eodem  Augustino  toties  inculcatum,  ex  pu- 
blicis  obsecrationibus  Ecclesiae,  quae  usque  nunc,  inter  quo- 
tidianas  preces,  nihil  magis  frequentat  quam  illud  :  Deufi  in 
adiutorium  meum  intende,  Domine  ad  adiucandum  me  festina. 
Et  singulis  diebus,  gratiam  Dei  contra  tentationes  invo- 
cans  dicit :  «  Tua  nos  hodie  salva  virtute,  ut  in  hac  die  ad 
«  nullum  declinemus  peccatum,  sed  semper  ad  tuam  iustitiam 
«  faciendani  nostra  procedant  eloquia,  dirigantur  cogitationes 
«  et  opera,  per  Christum  Dominum  nostrum  ». 

Ratio  autem  intrinseca  praesentis  veritatis  repetenda  est 
ex  dictis  in  prolegomeno,  §  3.  Ad  hoc  enim  ut  moraliter 
posset  tota  lex  observari,  oporteret  hominem  lapsum  posse 
ex  suis  viribus  fivmari  in  amore  finis  ad  quem  lex  divina  or- 
dinatur,  vel  certe  in  amore  praemiorum  aut  timore  poenarum 
quibus  illa  sancitur.  Non  enim  aliter  vincimus  difficultates  et 
molestias  in  his  quae  sunt  ad  finem,  quam  amore  aut  finis 
ipsius,  aut  bonorum  quae  conversio  ad  finem  affert,  quibus 
aversio  a  fine  privat.  Atqui  in  miseranda  illa  conditione  na- 
turae  lapsae,  nequit  homo  ex  solis  suis  viribus  eousque  suum 
sublevare  affectum,  ut  in  fine  ultimo  divinae  legis,  conne- 
xisque  futurae  vitae  bonis,  coUocet  et  stabiliat  ilhim,   sicut 

1.  c.  supra  ostensum  est  (1).  Quin  imo,  neque  ad  finem  in- 
termedium  qui  est  honestas  vitae  praesentis,  ita  potest  affici, 
ut  talis  honestatis  amor  in  eo  constanter  praevaleat,  gravi 
praesertim  obnitente  illecebra  boni  vel  delectabilis  vel  utilis, 
quam  necesse  est  saepe  occurrere,  propter  instantes  motus 
concupiscentiae,  diaboli  tentationes,  currentia  scandala^  fa- 
voremque  mundanum  iis  utique  concessum  qui  secundum 
mundum  vivunt,  aliis  negatum.  Si  ergo  firma  affectio  ad 
finem  et  sanctionem  legis  est  necessaria  conditio  ad  moralem 
possibilitatem  obser\^antiae  praeceptorum,  concludendum  pro- 
fecto,  hominem  lapsum  esse  iis  de  integro  servandis  ex  seipso 
prorsus  imparem,  cum  non  habeat  unde  satis  sapiant  praecepta 
quae  immediate  respiciunt  Deum  remuneratorem  futurae 
vitae,  neque  etiam  unde  in  caeteris  quae  prohibent  adulte- 
rium,  fornicationem,  rapinam,  odia,  falsa  testimonia,  et  si 
qua  alia  mandata  hanc  nostram  mortalem  vitam  cohonestant, 
superet  difficultates,  easque  gravissimas,  identidem  et  secun- 
dum  varias  personarum  circumstantias  plus  minusve  frequen- 
ter  occurrentes. 

Haec  est  infirmitas  liberi  arbitrii  post  grande  illud  Adae  pec- 
catum,  quo  naturae  nostrae  incolumitatem  perdidimus,  deri- 
vando  inde  ac  trahendo  muitiplicem  corporis  animique  corru- 
ptionem,  ignorantiam  et  difficultatem,  illicitas  cupiditates, 
vanos  timores,  noxios  amores,  et  non  minorem  moralium  mi- 
seriarum  uumerum  quam  physicarum.  Ex  quo  enim  haec  mala 
in  communem  naturam  irruerunt,  nemo  in  se  unde  repararetur 
invenire  potuit,  et  satis  superque  testis  nobis  experientia  est, 
quod  etsi  forte  fuerunt  qui  naturah*  ratione  conati  sunt  vitiis 
reluctari  ne  turpiter  servirent  voluptati,  praesentem  tantum 
vitam  steriliter  ornaverunt,  ad  veras  autem  virtutes_,  aeternae- 

(1)  Haec  etiam  ratio  est  cur  omnis  intentio  trauscendens  ordinem  vitae 
praesentis  soleat  dici  apud  noa  intentio  supernaturalis.  Nou  quod  sit  hoc 
solo  termiuata  ad  aliquid  per  se  supernaturale,  sed  quia  ea  intentio  est 
quam  nunc  de  facto  sola  natura  non  format,  de  lege  saltem  ordinaria. 

qiie  beatitiidinis  inqiiisitionem  non  profecerunt.  Hinc  etiam 
apparet  quomodo  haec  voluntas  infirma,  instabilis,  in  cupidita- 
tibus  caeca,  curis  anxia,  suspicionibus  inquieta,  gloriae  quam 
virtutum  avidior,  famae  quam  conscientiae  diligentior,  nihil 
in  suis  viribus  habeat  praeter  lapsus  pronitatem,  et  medias 
inter  vanitates  et  insanias  falsas,  vagam  in  hoc  mundo,  fiu- 
ctuantem,  incertamque  viam.  Apparet  quoque,  quomodo  haec 
eadem  voluntas  nequeat  e  sua  recurvitate  erigi,  ut  in  iis  quae 
sursum  sunt,  suum  sicut  oportet  figat  affectum,  nisi  desuper 
intrinsecus  moveatur,  potenter  sustollatur,  et  continuo  suble- 
vetur  supra  tenebrosam  abyssum  ad  quam  j^roprio  velut  pon- 
dere  deprimitur. 

Itaque  ad  moralem  illam  possi-bilitatem  de  qua  nunc  sermo, 
requiritur  auxilium  sublevans  liberum  arbitrium.  Porro,  si 
solam  naturam  rei  absolute  consideres,  certum  et  evidens 
est  auxilium  non  requiri  ordinis  supernaturalis.  «  Non  esse 
« necessaria  interna  auxilia  proprie  supernaturalia  in  sua 
«  entitate,  ait  Suarez  1.  1  de  grat.  c.  27,  sed  sufficere  mo- 
tiones  ordinis  naturalis...  Quia  hic  effectus  non  requirit 
principia  supernaturalia  quae  per  se  ac  physice  efficiant 
actus  necessarios  ad  servandam  legem  naturae,  sed  solum 
requirit  ut  moraliter  moveant,  et  ut  mentem  illuminent, 
ac  suavem  reddant  operationem  virtutis.  Haec  autem  omnia 
per  dictas  motiones  fieri  possunt  » .  Verumtamen,  ut  idem 
addit  Suarez,  n.  12:  «  In  hoc  puncto  distinguendum  est, 
aliud  esse  loqui  ex  natura  rei,  aliud  ex  lege  Dei.  Na- 
tura  spectanda  est  iuxta  qualitatem  et  conditionem  pro- 
priam  illius  effectus,  et  internam  deordinationem  hominis 
lapsi,  et  improportionem  ac  insufficientiam  quam  ex  se  ha- 
bet  ad  perficiendum  suis  viribus  talem  effectum ;  nam  illud 
adiutorium  infimi  ordinis  quod  fuerit  sufficiens  ad  supplen- 
dam  illam  imbecillitatem  liberi  arbitrii,  dicetur  ex  natura 
rei  sufficiens.  Deas  autem  sua  voluntate  potuit  statuere  non 
facere  illum  effectum  per  tale  auxilium,  quod  infimum  vo- 
care  possumus,  sed  per  aliud  perfectius». 

Videndum  igitur,  quodnam  illud  auxilium  sit,  quod  in  re- 
gula  fidei  nobis  proponitur  tanquam  de  facto  a  Deo  nobis 
praeparatum  et  collatum,  ad  posse  non  peccare  non  violando 
legem.  Nam  plures  theologi  introduxerunt  distinctionem  inter 
gratiam  ontitative  supernaturalem  quae  elevat  ad  operandum 
sicut  expedit  ad  salutem  vitae  aeternae,  et  aliquam  aliam 
gratiam  intrinsece  naturalem  quae  solum  sanat  naturae  vul- 
nus.  Ponunt  proinde  quaestionem:  «  Utrum  ex  positiva  Dei 
«  lege  auxilium  entitative  mpernaturale  semper  et  omnibus 
«  sit  necessarium  ad  efifectum  de  quo  agitur,  ac  perinde  sem- 
«  per  detur ;  an  e  contra,  ad  id  sufficiat  auxilium  siipernatu- 
«  rale  quoad  modiim^  ac  proinde  hoc  quandoque  detur».  Et 
respondent:  «  Nihil  prohibet  quominus  gratia  ad  hoc  neces- 
«  saria,  dicatur  sanans  et  roborans,  non  elevans  naturam,  ac 
«  proinde  sit  supernaturalis  quoad  modum,  non  quoad  sub- 
«  stantiam  »  (1). 

In  quo  quidem  per  prius  observandum  quod  distinctio  ista 
videtur  non  habere  radicem,  sive  in  Scripturis,  sive  in  aliis 
fidei  regulis,  sed  fuisse  introducta  consequenter  ad  supra 
memoratam  opinionem  de  formali  obiecto  actuum  superna- 
turalium.  Cum  enim  in  principiis  huius  opinionis  non  possit 
esse  ante  fidem  actus  vere  supernaturalis,  cogebantur  dicere, 
aut  nullam  dari   gratiam  priusquam  fides  sit  actu  suscepta, 

(1)  Mazzella,  De  Grat.,  n.  283  seq.  —  Sed  liic  nota  bene  qaod  distiu- 
ctio  illa  quoad  modum,  et  qiioad  substantiamy  longe  alinm  seusum  habet 
apud  auctores  illos  ac  apud  veteres  theologos  qui  iu  actibus  superuatu- 
ralibus  viae  distinguuut  substautiam  actus  et  modum  supernaturalitatis. 
De  quo  vide  prolegomenon  de  virtutibus,  cap.  3,  §  1,  n.  4.  Gratia  igitur 
supernaturalis  quoad  substautiam  nunc  significat  gratiam  quae  est  ad 
actus  intrinsece  supernaturales.  Supernaturalis  vero  quoad  modum  illa 
est^  quae  daretur  ad  actus  entitative  naturales,  cui  tamen  aliqua  acce- 
dcret  denomiuatio  supernaturalitatis  ex  ordinatione  Dei,  qui  eo  fiue 
illam  largiretur,  ut  homo  non  poneudo  obicem  per  violationem  legis 
naturalis  receptioni  gratiae  entitative  supernaturalis,  non  positive  qui- 
dem,  adhuc  tamen  negative,  ut  aiunt,  ad  eam  se  disponeret. 

aut  certe  gratiam  hanc  non  esse  supernaturalis  ordinis,  sed 
inferioris  seu  infimi,  ut  loquitur  Suarez  ubi  supra.  Quare, 
remota  semel  opinione  illa,  subtrahitur  quoque  omne  funda- 
mentum. 

At  non  satis,  quia  non  solum  non  fundatur  in  regulis  fidei 
eiusmodi  duplicatio  auxiliorum  gratiae  pro  actuali  oeconomia 
providentiae,  verum  etiam  ab  eisdem  videtur  positive  excludi. 
Et  sane,  nullam  aliam  gratiam  nobis  commendant  Scripturae, 
Patres,  et  Concilia,  etiam  in  ordine  ad  quamcumque  obser- 
vantiam  legis  naturalis,  nisi  gratiam  Dei  per  I.  C.  D.  N. 
(Rom.  VII-25).  Statim  ergo  quaeritur  utrum  ad  eam  revocari 
possit  gratia  illa  ad  actus  entitative  naturales  data,  quam 
vocant  supernaturalem  quoad  modum.  Dico  autem  non  videri 
posse  revocari.  Etenim,  gratia  Dei  per  I.  C.  D.  N.  est  certe 
gratia  redemptoris  sive  salvatoris,  et  gratia  salvatoris  est  sine 
dubio  gratia  conducens  ad  salutem,  et  gratia  conducens  ad 
salutem  non  est  nisi  gratia  supernaturalis :  quae  nimirum,  si 
de  actuali  gratia  sermo  sit,  (nam  de  habituali  ne  quaestio 
quidem  esse  potest),  vel  secum  affert  intrinsecam  elevationem 
potentiae  ubi  illa  deest,  vel  eam  supponit  ubi  est,  quemad- 
modum  in  quaestione  sequenti  declarabitur.  Non  quod  opor- 
teat  ut  quidquid  quocumque  modo  conducit  ad  salutem  sit 
in  se  supernaturale.  Facile  enim  diceres  quod  conducit  ad 
salutem  ex.  gr.  bona  educatio,  conducit  exterior  praedicatio, 
conducunt  circumstantiae  et  eventus  humani  sub  dispositione 
providentiae,  conducere  etiam  possunt  bona  temporalia,  et 
quaecumque  demum  in  nomine  Christi,  i.  e.  Salvatoris,  legi- 
time  petimus  a  Patre.  Verumtamen  consideraiidum  est_,  nihil 
horum  conducere  ratione  sui,  sed  solum  ratione  gratiae  in- 
terioris  adiunctae :  quae  si  et  ipsa  naturalis  ordinis  esse  sup- 
ponatur,  iam  nihil  relinquitur  quo  aliquid  vel  directe  vel  in- 
directe,  vel  proxime  vel  remote,  in  salutis  linem  conducti- 
vum  esse  possit. 

.Et  confirmatur,  quia  gratia  actualis  tota  est  in  ordine   ad 

actus.  Si  ergo  gratia  illa  quam  dicunt  supernaturalem  quoad 
modum,  esset  quaedam  gratla  Dei  per  I.  0.  D.  N.,  conse- 
quens  foret  quod  in  ordine  salutis  invenirentur  illi  actus 
entitative  naturales  ad  quos  datur.  Sed  hoc,  quaeso,  quis  fe- 
ret?  Nam  si  dicas  eiusmodi  naturales  actus,  positive  quidem 
ad  salutem  non  conducere,  sed  tamen  adhuc  negative,  statim 
peto  quid  sibi  velit  iUud  negative.  Unum  enim  de  duobus. 
Vel  negatio  quae  in  positione  boni  actus  naturalis  involvitur, 
puta  negatio  novi  peccati  contra  legem  divinam  commissi, 
aliquid  confert  ad  obtentionem  medii  positivi,  i.  e.  gratiae 
quoad  substantiam  supernaturalis,  vel  nihil.  Si  nihil,  ergo 
negative  conducere  idem  erit  ac  non  conducere,  et  redit  ar- 
gumentum  de  eo  quod  gratia  quae  nihil  facit  ad  salutem, 
non  potest  esse  gratia  Salvatoris.  Si  autem  aliquid,  ergo  bo- 
nus  actus  naturalis,  ratione  saltem  negationis  quam  involvit, 
initiative  se  habebit  in  via  vitae  aeternae.  Quod  quomodo 
secundum  fidem  dici  possit,  non  satis  mihi  apparet. 

Non  ergo  admittenda  videtur  distinctio  recentius  introducta 
in  divinis  auxiliis,  sed  dicendum  quod  nulla  alia  gratia  nunc 
datur  praeter  eam  quae  salutarium  actuum  principium  est; 
de  qua  etiam  sola,  praesens  doctrina  est.  Sed  iam  superest 
ut  ad  rationes  quae  ipsi  dogmati  adversari  viderentur,  bre- 
viter  respondeamus. 

§3. 

Obiicitur  primo:  Ohsermntia  legis^  vel  est  in  potestate  Uheri 
arhitrii  sihi  relicti,  vel  non  est.  Si  est,  ergo  simpUciter  possi- 
hiUs.  Si  non  est,  ergo  transgressio  non  erit  imputahiUs,  nec 
for^nale  peccatiim.  Ergo  falso  asseritur  necessitas  gratiae  ad 
legis  ohservantiam,  quantiim  requiritur  ad  hoc  ut  peccatum., 
utique  formale^  non  admittatur . 

E-espondeo  quod  cum  de  observantia  legis  agitur,  potest 
esse  sermo,  vel  de  observantia  in    complexu  et   cumulative, 

vel  de  observantia  in  singulis  actibus  et  pro  smgulis  instan- 
tibus  distributive.  Si  primo  modo,  dico  quod  observantia  illa 
est  in  physica  potestate  liberi  arbitrii,  non  autem    in   pote- 
staie  morali.  Sed  nego    consequentiam,  vel  potius  supposi- 
tum,  quoad  inimputabilitatem,  quia  semper  imputabilitas  est 
de  singulis  seorsum  actibus  in  particulari,  non  autem  de  ob- 
servantia  in  cumulo,  cum  nunquam  cumulus  cumulative  aut 
servandus  occurrat,  aut  possit  occurrere.  Si  secundo  modo, 
dico  quod  observantia  legis  est  penes  liberum  arbitrium  tam 
physice  quam  moraliter,  quatenus  moralis  impotentia  de  qua 
nunc  sermo,  non  cadit  super  aliquem  actum  determinate  si- 
gnatum,  sed  indeterminate  super  aiiquos  de  collectione  per 
tempus    diuturnum.  Possibile  enim  est  singulis  instantibus, 
mandatum  quod  hic    et  nunc  urget  observare,   quin   tamen 
consequens  sit,  posse  hominem,  si  nec  praeceptum  ei  sapit, 
nec  finis  praecepti,  diu  in  observantia  persistere.  Unde  Hiero- 
nymus  1.  3  c.  Pelag.  n.  12:  «  In  nostra  esse  positum  potestate, 
«  vel  peccare  vel  non  peccare,  et  vel  ad  bonum  vel  ad  malum 
«  extendere  manum,  sed  hoc  pro  modo  et  conditione  fragilitatis 
«  humanae. . .  Nec  quia  adbreve  possum,  coges  me  ut  possim  iu- 
«  giter  »  (1).  Stant  ergo  haec  duo  simul :  et  quod  totius  legis  ob- 
servantia  sit  libero  arbitrio  sibi  relicto  per  diuturnum  tempus 
moraliterimpossibilis,et  quodnihilominus  singula  quaeque  le- 
gis  violatio,  non  materiale  tantum,  sed  et  formale  peccatum 
constitueret,  in  eis  profecto  qui  plena  legis  scientia  instructi 
supponuntur,  et  de  quibus  solis,  ut  supra  notatum  est,  prae- 
sens  currit  disputatio. 

At  dices  secundo :  Deus  impossihilia  non  iubet,  et  non  solum 
ea  quae  sunt  impossihilia  singiUatim  et  in  individuo,  prout  in 

(1)  Rationem  explicativam  Lnius  distinctionis  iuter  possibilitatem  vi- 
tandi  singula  peccnta  (quae  conceditur),  et  possibilitateni  vitandi  omnia 
(quae  negatur),  expositam  invenies  infra,  in  thes.  4,  ubi  ratio  impoten- 
tentiae  liberi  arbitrii  profundius  attingetur,  et  iterura  in  thes.  5,  ubi 
de  peccatis  venialibus. 

hoc  vel  illo  signato  instanti  exsequenda  occurrunt^  sed  neque  iubet, 
utique  suh  gravi  et  sub  poena  damnationis,  ea  quae  sunt  impos- 
sibilia  impossibilitate  respiciente  ipsam  seriem  operum  secundtnn 
temporis  successionem  ponendorum.  Nimis  enim  durum^  imo  et 
tyrannicum  exactorem  se  praeberet,  si  eiusmodi  onus  importa- 
bile  suae  creaturae  imponeret ;  et  quisquis  vel  parum  de  I)el 
bonitate  sentit^  a,  cogitando  talia  penitus  abhorret.  Ergo,  si  iubet 
sub  gravi  observantiam  legis^  haec  ipsa  observantia  omnihus 
modiSj  tam  physice  quam  moraliter^  tam  distributive  quam  col- 
lective,  possibilis  dicenda  est. 

Respondeo  concedendo  antecedens,  et  distinguendo  conse- 
quens.  Ergo  possibilis  dicenda  estcum  divino  adiutorio  quod 
omnibus  datur,  vel  proxime  vel  remote  sufficiens,  conc.  Sine 
60,  neg.  Unde  S.  Thomas,  a.  4  ad  2^°^ :  «  Dicendum  quod  illud 
«  quod  possumus  cum  divino  auxilio,  non  est  nobis  omnino 
«  impossibile,  secundum  illud  Philosophi :  Quod  per  amicos 
«  possumus,  aliqualiter  per  nos  possumus  ».  Porro,  hoc  auxi- 
lium  omnibus  oblatum  ad  posse  etiam  moraliter  vitare  formale 
peccatum,  dicitur  vel  proxime  vei  remote  sufficiens.  Proxime 
quidem,  si  immediate  valeatadsubveniendumimpotentiae.  Re- 
mote  vero,  si  ad  hoc  tantum  immediate  valeat,  ut  possithomo 
sese  convertere  ad  Deum  adiutorem  suum,  iuxta  illud  Augu- 
stini  1.  de  nat.  et  grat.  c.  43  :  «  Non  igitur  Deus  impossiblia 
«  iubet,  sed  iubendo  admonet,  et  facere  quod  possis,  et  petere 
«  quod  non  possis  ».  Quo  iit  ut  plurimi  revera  in  impoteiitia 
remaneant,  nolentes  levare  oculos  suos  in  montes  unde  veniet 
auxilium  sibi. 

Caeterum,  minime  sequitur :  si  Deus  iubet  observantiam 
legis,  et  sibi  debet  ratione  iussionis  suae^  ut  auxilium  quo  iussa 
impleri  possint  non  deneget :  minime  (inquam)  sequitur,  auxi- 
lium  illud  esse  homini  debitum  secundum  quod  est  ipsi  homini 
beneficum,  iuvans  eum  et  relevans  ac  reinducens  in  finem 
beatitudinis.  Sed  rursus  bene  stant  haec  duo  simul :  et  quod 
Deus  in  sensu  composito  impositae  legis,   homineir,   lapsuni 

sine  auxilio  aliquo  relinquere  nequeat,  et  quod  nihilominus 
illudmet  auxilium  omnino  gratuitum  dicendum  sit  in  ratlone 
heneficii^  seu  medii  quo  ad  praeelarum  iustitiae  bonum,  et  con- 
sequentis  felicitatis  vitae  tuturae  homo  restauratur.  At  forte 
nondum  quiescit  animus,  Nam  : 

Icl  qiiod  etiam  mere  moraliter  requiritur  ad  servandam  legem, 
saltem  naturaJem,  non  est  mh  quacumque  ratione  aliquid  gra- 
tnitum,  sed  dehitum.  lllud  enim  nunc  dehitum  dicitur,  sine  quo 
nequit  Deus,  salvo  ordine  suae  sapientiae,  condere  creaturam ; 
cuiusmodi  sane  est  donum  necessarium  ad  finem  heatitudinis  in 
quem  homo  naturaliter  ordinatur.  Ergo,  vel  non  vere  dicitur  di- 
vinum  adiutorium  requiri  ad  posse  servare  legem,  vel  certe  inter 
gratiae  adiutoria  nequaquam  erit  computandum . 

Respondeo  :  Dist.  antec.  Debitum  est  illud  quo  possit  ob- 
servari  lex  saltem  mere  naturalis,  loquendo  de  adiutorio  quod 
nec  limitem  simplicis  necessitatis,  nec  ordinem  finis  pure  na- 
turalis  transcenderet,  et  ex  consequenti,  de  eo  natijrae  statu 
cui  congrueret  huiusmodi  adiutorii  genus,  i.  e.  de  statu  na- 
turae  purae,  conc.  antec.  Loquendo  de  adiutorio  transcendente, 
quo  vel  auferretur  omnis  etiam  arduitas  ab  observantia  legis, 
vel  elevaretur  natura  ad  supernaturalem  modum  observandi 
legem,  suhdist.  antec.  Tale  adiutorium  debitum  aut  est  aut 
esse  potest,  secundum  quod  transcendens  et  eminens  supra 
illud  de  quo  prius,  neg.  Praecise  in  quantum  huius  auxilii 
locum  tenens,  iterum  suhdist.  Si  sermo  sit  de  statu  naturae  in- 
nocentis,  conc.  vel  trans.  Si  de  statu  naturae  lapsae,  neg. 
Unde  absolute  negatur  consequens,  et  statim  additur  expli- 
catio. 

Certe  negari  non  potest  quin  divina  sapientia  sibi  debeat  ut 
naturam  non  instituat  destitutam  mediis  necessariis  ad  eius 
finem.  Xaturalis  autem  finis  hominis  est  beatitudo  futurae 
vitae  in  contemplatione  Dei  per  speculum  creaturarum,  et 
ad  hunc  finem  consequendum,  legis  naturalis  observantia,  et 
quidquid  ad  illam  requiritur,  necessarium  medium  est.  Cum 

ergo  ex  solis  intrinsecis  naturae  sune  viribus  homo  non  sit 
in  potentia  satis  expedita,  remaneret  supplendus  defectus 
per  adiutorium  Dei,  praeparatum  saltem  omni  facienti  quod 
in  se  est.  Et  recte  quidem  adiutorium  eiusmodi  debitum  di- 
ceretur,  utpote  non  transcendens  neque  ordinem  nativae 
conditionis  humanae,  neque  etiam  limitem  simplicis  neces- 
sitatis. 

At  non  tanta  parcimonia  erga  hominem  usus  fuerat  Deus, 
sed  munificentissimus  naturae  conditor  exornaverat  eam,  non 
modo  supernaturalibus  gratiae  donis  quibus  ad  ordinem  di- 
vinum  elevabatur,  verum  etiam  praeternaturali  integritatis 
dono,  quo  ad  omne  bonum  summa  facilitate,  absque  ulla  re- 
hictantia  agendum,  instruebatur.  Et  si  tale  adiutorium  debi- 
tum  dicere  vehs,  praecise  in  quantum  fuit  loco  alterius  quod 
purae  naturae  conditio  exegisset,  facile  tibi  permittetur.  Sim- 
pliciter  tamen  loquendo,  gratuitum  erat  et,  per  peccatum 
fuit  amissum.  Et  si  per  peccatum  fuit  amissum,  non  amplius 
per  Deum  stat,  quod  humana  natura  ad  bonum  etiam  con- 
naturale  impar  nunc  inveniatur.  Proinde,  si  quid  iam  adiu- 
torii  conceditur  in  supplementum  eius  quod  liberaliter  semel 
naturae  concessum,  culpabiliter  ab  ea  in  suo  capite  perdi- 
tum  est,  nullo  sensu  nullaque  ratione  ipsi  naturae  debitum 
dixeris  unquam.  Sed  nec  etiam  debitum  personae,  quia  perso- 
nae  ut  sic  nihil  deberi  potest,  nisi  ut  merces  pro  opere  me- 
ritorio,  quod  in  praesenti  locum  non  habet  omnino.  Tum 
quia  omne  meritum  apud  Deum  praesupponit  statum  amici- 
tiae  cum  Deo,  ut  in  sequentibus  videbitur,  et  status  ami- 
citiae  in  homine  lapso  non  solum  non  praesupponitur,  sed 
et  positive  excluditur.  Tum  quia  impossibile  est  ut  a  persona 
ex  solis  naturalibus  operante,  ponatur  opus  quomodolibet  pro- 
portionatum  cum  divinis  illis  adiutoriis  quae  congruunt  con- 
ditioni  praesentis  oeconomiae,  quaeque  supernaturalia  sunt, 
et  ad  supernaturalem  finem  ordinata.  Sive  ergo  naturam,  sive 
personas  respicias,  de  pura  misericordia  descendunt  auxilia 

quibus  moraliter  possibilis  iiuiic  efficitur  observantia  legis,  ac 
per  lioc,  omnibus  modis  gratia  Dei  vere  nominantur  et  sunt. 
Et  demorali  quidem  necessitate  gratiae  hactenus  satis.  lam 
succedit  quaestio  de  eius  necessitate  physica.  Ad  cuius  elu- 
cidationem  sit  sequens  propositio. 

THESIS  III. 

(Akt.  5-7). 

Non  iam  per  accidens  tantum,  et  ratione  alicuius  contingentis 
circumstantiae,  sed  per  se  et  ratione  sui  est  absolute  et  simpli- 
citer  necessaria  homini  gratia  quantum  ad  tria:  Quantum  ad 
opera  vitae  aeternae  meritoria ;  quantum  ad  omnes  actus  salu- 
tares  statum  merendi  antecedentes  ac  praeparantes,  ipso  primo 
initio  fidei  comprehenso;  denique,  quantum  ad  resurrectionem 
a  peccato. 

§  1. 

De  necessitate  interioris  gratiae  ad  opus  meritorium  vitae 
aeternae  intelligitur  in  primis  illud  apostoli,  Rom.  VI-23: 
Omtia  autem  Dei  vita  aeterna  in  Christo  lesu  D.  N.  Nam 
cum  Scriptura  alias  nos  edoceat  vitam  aeternam  mercedem 
esse  bonorum  operum,  eatenus  tantum  gratia  vocari  potest 
universaliter  et  absolute,  quatenus  ipsa  opera,  quorum  re- 
spectu  merces  dicitur  et  est,  opera  sunt  gratiae.  Et  ideo  apo- 
stolus  opponens  hoc  loco  fructum  peccati  ad  fructum  ope- 
rum  iustitiae,  non  dixit  sicut  parallelismus  videbatur  exigere: 
Stipendia  peccati  mors,  stipendia  autem  iustitiae  vita  aeterna. 
Sed  dicere  maluit:  gratia  autem  Dei  vita  aeterna,  ut  scilicet 
inculcaret  solam  gratiam  esse,  ex  qua  tale  stipendium  vale- 
mus  emereri.  «  Yerumtamen,  inquit  Augustinus,  de  corrept. 
«  et  grat.  n.  41,  quia  et  ipsa  vita  aeterna,  quam  certum  est 
«  bonis  operibus  debitam  reddi^,  a  tanto  apostolo  gratia  Dei 
«  dicitur,  cum  gratia  non  operibus  reddatur,  sed  gratis  detur : 
«  sine  ulla  dubitatione  confitendum  est,  ideo  gratiam  vitam 

«  aeternam  vocari,  quia  his  meritis  redditiir  quae  gratia  con- 
«  tulit  homini.  E-ecte  quippe  ipsa  intelligitur  quae  in  evan- 
«  gelio  legitur,  loan.  1-16  :  gratia  pro  gratia^   i.   e.    pro  his 
«  meritis  quae  contulit  gratia».  Praeterea,    opera  meritoria 
non  procedunt  nisi  ex  fonte  saliente  in  vitam  aeternam,  et 
fons  ille  non  est  nisi  mystica  aqua,  quam  solus  ministrat  Chri- 
stus,  iuxta  iUud  loan.  IV-14:  Et  aqua  qiiam  ego  dabo  ei,  pet 
in  eo  fons  aquae  salientis  in  vitam  aeternam.  Adhuc,  meritum 
vitae  aeternae  non  est  nisi  consequenter  ad  filiorum  adoptio- 
nem  per  quam  solam  sumus  haeredes  Dei,  cohaeredes  autem 
Christi.  Porro,  ipsaliliatio  divinaest  gratia  de  qua,  Rom.  V-'2: 
Per  quem  (D.  N.  I.  C.)  hahemu.s  accessum  per  fidem  in  gratiam 
istam  in  qua  stamus  et  gloriamur  in  spe  gloriae  filiorum  Dei. 
Item,  opera  meritoria  illa  sunt  quae  non  vacuos  nec  sine  fructu 
nos  constituent,   pro  quanto   nobis  ministrant  introitum  in 
aeternum  regnum   D.    N.    et  salvatoris   I.   C,    ut  dicitur   2 
Petr.  I,  8-11.  Sed  opera  eiusmodi  ibidem  aperte  proponuntur 
tanquam  opera  eorum  qui  effecti  sunt  consortes  naturae  di- 
vinae,  quique  per  Christum  maxima  et  pretiosa  promissa  ac- 
ceperuntab  eoquivocavitnos  propriagloria  etvirtute.  Rursus, 
sunt  opera  illa  bona  in  quibus  sumus  creati  in  Christo  lesu,  ut 
in  illis  ambulemus   (Eph.  11-10) ;  i.  e.  opera  novae  creaturae 
quae  est  secundum  gratiam,  iuxta  illud  2  Cor.  V-17:  Si  qua 
ergo  in  Christo  nova  creatura,  et  iterum,  Gal.  V-15:  In  Christo 
enim  lesu  neque  circumcisio  aliquid   valet,  neque  praejndium, 
sed  nova  creatura.  Nova,   inquam,   creatura :  uaivf]  utLois,  per 
oppositionem  ad  creaturam  seu  hominem  veterem   qui  post 
Adae  praevaricationem  vi  suae  originis,  omnibus  supernatu- 
ralibus  gratiae  donis  remanserat  spoliatus. 

Caeterum  ratio  intrinseca  est  evidens,  supposita  supernatu- 
ralitate  vitae  aeternae,  seu  visionis  Dei  intuitivae,  sufficien- 
ter  iam  declarata  in  tractatu  de  Deo,  Q.  12.  «  Actus  perdu- 
«  centes  ad  finem  oportet  esse  fini  proportionatos.  Nullus 
«  autem  actus  excedit  proportionem  principii  activi....  Vita 

«  aiitem  aeterna  est  finis  excedens  proportionem  naturae  hu- 
«  manae,  et  ideo  homo  per  sua  naturalia  non  potest  produ- 
«  cere  opera  meritoria  proportionata  vitae    aeternae,  sed  ad 
«  hoc  exigitur  altior  virtus...  Et  ideo  sine  gratia  homo  non 
«  potest  mereri  vitam  aeternam».  Id  quidem  in  aperto.  Et 
facile  etiam    constat,  impossibilitatem    de  qua   nunc  sermo, 
non  iam  attendi  in  ordine  impossibilitatis  moralis  tantum,  sed 
physicae;  i.  e.  non   ratione  alicuius  vitii  naturae  cui  reme- 
dium  adhiberi  oporteat,   sed  ratione  intrinsecae   conditionis 
naturae  creatae,  in  quantum  creata  natura  est.  Si  enim  unio 
cum  divina  essentia  tanquam  cum  forma  intelligibili,  supra 
proprium  omnis  naturae  creatae  ordinem  esse  noscitur,   ab- 
sohite  impossibile  est  ut  ex  propriis  cuiuscumque  creaturae 
principiis  fiuant  ea  ex  quibus  quovis  modo  ad  eam  unionem, 
connexamque  operationem  ordinetur.  Quare,  per   respectum 
ad  finem  vitae  aeternae,  necessitatem  supernaturalis  gratiae 
agnoscunt  Patres,  etiam  in  angelis  :  «  Eos,  inquit  Augustinus 
«  1.  12  de  civ.  c.  9,  cum    bona   voluntate,   i.  e.    cum    amore 
«  casto  (Deus)  creavit,  simul  iis  et  condens   naturam  et  lar- 
«  giens  gratiam...  Confitendum   est  igitur  cum  debita   laude 
«  Creatoris,  non  ad  solos  sanctos  homines   pertinere,  verum 
«  etiam  de  sanctis  angelis  posse  dici  quod  charitas  Dei  dif- 
«  fusa  sit  in  eis   per   Spiritum  Sanctum  qui  datus  est  eis  ». 
Eamdem  quoque    necessitatem    agnoscunt  in  homine,    quan- 
tumvis  dono  integritatis  praedito :  «  In  statu  naturae  integrae, 
«  ait  S.  Thomas  a.  2  in  corp.,  quantum  ad  sufficientiam  ope- 
« rativae  virtutis,   poterat   homo  per   sua   naturalia  velle  et 
«  operari  bonum  suae  naturae  proportionatimi,  quale  est  bo- 
«  num  virtutis  acquisitae,  non  autem  bonum  superexcedens, 
«  quale  est  bonum  virtutis  infusae...  Sic  igitur,  virtute  gra- 
«  tuita  superaddita  virtuti  naturae  indiget  homo  in  statu  na- 
«  turae  integrae    quantum  ad  unum,  scilicet   ad    operandum 
«  et  volendum   bonum    supernaturale.  Sed   in  statu   naturae 
«  corruptae  quantum  ad  duo,  scilicet  ut  sanetur,  et  ulterius 

«  ut  bonum  supernaturalis  virtutis  operetur,  quod  est  meri- 
«  torium».Denique  definiunt,  nihil  absolute,  sivemultum  sive 
parum,  sive  magnum  sive  minimum,  sine  gratiae  adiutorio 
agere  nos  posse  sicut  oportet,  sicut  expedit  ad  finem  vitae 
aeternae.  Quod  quidem  verum  esse  omnino  non  posset,  si  in 
ordine  ad  vitam  aeternam  sola  occurreret  moralis  impotentia 
ex  infirmitate  seu  vitio  naturae  orta:  quandoquidem  nullum 
est  excogitabile  naturae  vitium  absolute  perimens  bonum  eius, 
aut  ex  toto  ligans  physicam  potentiam  quae  in  ea  esse  sup- 
poneretur. 

Et  argumenta  quidem  breviter  hic  indicata  non  pro  solis 
operibus  meritoriis  vitae  aeternae  valent,  verum  etiam  pro 
omni  opere  quod  quocumque  modo  et  quovis  titulo  vere  salu- 
tare  et  dicitur  et  est.  Applicantur  ergo  iis  quoque  actibus 
qui  statum  merendi  antecedunt  et  praeparant,  a  primo  exordio 
conversionis  ad  Deum.  Et  ideo,  non  oporteret  specialem  de 
illis  instituere  quaestionem,  nisi  ad  hoc  nos  induceret  cele- 
bris  error  Semipelagianorum,  qui  etsi  negotium  salutis  a  Dei 
gratia  pendere  non  simpliciter  difhtebantur,  fidei  tamen  ini- 
tium  et  prima  bonae  vohmtatis  exordia  soli  censebant  esse 
tribuenda  Hbero  arbitrio. 

§2. 

Supponitur  pro  nunc  id  quod  infra  (Q.  114)  demonstrabitur, 
statum  merendi  non  incipere  nisi  Cum  gratia  habituali.  Unde 
8.  Thomas  duplicem  distinguens  praeparationem  voluntatis 
ad  bonum,  dicit:  «  Una  est,  qua  praeparatur  ad  bene  operan- 
«  dum  et  ad  Deo  fruendum,  et  talis  praeparatio  voluntatis 
«  non  potest  tieri  sine  habitualis  gratiae  dono,  quod  sit  prin- 
«  cipium  operis  meritorii  » .  Igitur  actus  salutares  statum  me- 
rendi  antecedentes  pertinent  ad  aliam  praeparationem,  de  qua 
subdit  Angelicus:  «  Alio  modo  potest  intelligi  praeparatio  vo- 
«  kmtatis  humanae  ad  consequendum  ipsum  gratiae  habitualis 

«  donum.  Ad  lioc  autem...  non  oportet  praesupponere  aliquod 
<■  aliud  donum  habituale  in  anima,  quia  sic  procederetur  in 
«  infinitum,  sed  oportet  praesupponi  aliquod  auxilium  gra- 
«  tuitum  Dei  interius  animam  moventis,  sive  inspirantis  bo- 
«  num  propositum  ».  Et  liaec  est  praeparatio  quae  olini  cum 
ISemipelagianis  in  quaestionem  venit.  Volebant  enim  isti, 
liberum  arbitrium  praevenire  gratiam,  i.  e.  inchoare  ex  sese 
salutarem  ad  Deum  conversionem,  quam  deinde  continuaret, 
perficeret,  atque  consummaret  gratuitum  adiutorium  Dei. 
Concedebant  itaque,  donum  Dei  esse  incrementum  fidei.  Ini- 
tium  vero  fidei  quo  in  Christum  primitus  creditur,  ab  homine 
ipso  esse  asserebant,  nec  esse  donum  Dei,  sed  hoc  exigere 
Deum,  ut  cum  id  praecesserit,  caetera  tanquam  hoc  merito 
consequantur,  quae  Dei  dona  sunt  (1).  Et  hoc  pacto  existi- 
mabant  facilius  atque  intelligibilius  gratiam  cum  libero  arbi- 
trio  posse  conciliari. 

At  contra  hunc  errorem  aperta  est  auctoritas  Scripturae 
docentis,  nihil  nos  habere  iu  ordine  ad  salutem,  quod  non  a 
Deo  acceperimus,  totumque  salutis  nostrae  negotium  a  libera 
Dei  miseratione  dependere.  Videlicet,  tam  quoad  initium, 
quam  quoad  progressum  et  consummationem,  quocumque 
tandem  modo  initium  et  progressus  et  consummatio  conside- 
rentur:  sive  secundum  durationem,  ut  in  omnibus  actionibus 
quae  habent  successionem  partium,  et  tempore  mensurantur; 
sive  secundum  imperfectum  et  perfectum,  ut  cum  quis  prius 
imperfecte  ac  remisse  vult  aliquod  bonum,  et  paulatim  pro- 
ficit  ut  tandem  illud  velit  perfecte  et  efficaciter ;  sive  demum 
secundum  quod  bonum  opus  dicitur  habere  initium  a  cogi- 
tatione,  progressum  in  voluntate,  et  consummationem  in 
opere.  Nam  secundum  hos  omnes  modos  fide  tenendum  est, 
initium  boni  operis  prout  condistinctum  ab  eiusdem  progressu 
etfijie,  esse  a  gratia  Dei,  ut  bene  dicit  Estius  in  II,  D.  26,  §  23. 

(1)  Ita  AuguBtiuus,  cle  praedest.   SS,  c.  31. 

Quod  probatur  primo  generalibus  argumeutis  a  Scriptura, 
ut:  Quid  habes  quod  non  accepisti?  ergo  nec  initium  boni  ope- 
ris.  Sine  me  nihil  potestis  facere^  ergo  nec  incipere  bonum 
opus.  Nam  propositio  haec,  ut  sonat  universaliter  est  acci- 
pienda,  et  proportionaliter  distribuenda.  Quemadmodum  enim 
nihil  naturae  sine  Deo  principio  naturali,  ita  nihil  gratiae 
sine  eo  ut  principio  gratiae  facere  possumus.  —  Idem  adhuc 
probatur  generali  ratione  desumpta  ex  obsecrationibus  quae 
more  ab  apostolis  tradito,  in  tota  Ecclesia  uniformiter  fiunt. 
Si  enim  fideles  Deum  orarit  pro  infidelibus  et  peccatoribus, 
ut  eis  inspiret  initium  fidei  ac  bonae  voluntatis,  si  Deo  gra- 
tias  agunt  tam  pro  se  quam  pro  aliis,  quod  in  ipsis  bonum 
opus  inchoaverit,  si  denique  Deum  in  omni  ordine  agnoscunt 
primam  et  universalem  causam  efficientem  omnium  rerum, 
idque  sine  discrimine  initii,  vel  medii,  vel  finis:  certissima 
demonstratio  est,  ipsa  quoque  bonae  voluntatis  exordia  esse 
ad  gratiam  referenda,  atque  Deo  tribuenda.  Et  haec  ratio  est 
quam  expresse  proponit  Caelestinus  Papa  in  epistola  ad  epi- 
scopos  Galliae,  c.  11. 

Sed  his  generalibus  argumentis  accedit  specialis  probatio 
ex  iis  Scripturae  testimoniis  in  quibus  boni  operis  initium 
diserte  ab  eius  progressu  et  consummatione  contradistingui- 
tur.  Ut  Philipp.  1-6 :  Qui  coepit  in  vobis  opus  bonum,  perficiet 
usque  in  diem  Christi  lesu.  Et  ibid.  13 :  Deus  est  qui  operatur 
in  vobis  et  velle  et  perficere  pro  bona  voluntate.  Et  2  Cor.  III-5: 
Non  quod  sufficientes  sinius  cogitare  aliquid  a  nobis  quasi  ex 
nobis^  sed  sufficientia  nostra  ex  Deo  est.  Et  lerem.  XXXI-18 : 
Converte  me,  et  convertar.,  quia  tu  Dominus  Deiis  meus.  Fost- 
quam  enim  conmrtisti  me,  egi  poenitentiam.  Et  Act.  XVI-14 : 
Cuius  Dominus  aperuit  cor  intendere  his  quae  dicebantur  a 
Paido.  Haec  omnia  clare  docent,  initium  fidei,  conversionis, 
bonae  voluntatis  ac  boni  operis,  ipsamque  primam  cogitatio- 
nem  esse  a  Deo,  liberum  hominis  arbitrium  per  suam  gra- 
tiam  praeveniente. 

Quod  autem  ad  traditionem  spectat,  firmiter  tene  eamaem 
constanter  gratiae  Dei  praedicationem  in  Ecclesia  fuisse: 
idque  ab  ipsis  initiis,  et  ante  omne  exordium  controversiae 
pelagianae  vel  semipelagianae,  tametsi  modi  dicendi  non  es- 
sent  tunc  ita  determinati  sicut  postea  fuerunt  in  controver- 
siae  processu.  Ideo  Augustinus,  1.  4  contr.  2  epist.  Pelagian. 
n.  20,  fidenter  aiebat:  «  Ad  curam  nostram  existimo  perti- 
«  nere_,  non  solum  Scripturas  sanctas  canonicas  adversus  eos 
«  testes  adhibere...,  verum  etiam  de  sanctorum  litteris,  qui 
«  eas  ante  nos  fama  celeberrima  et  ingenti  gloria  tractave- 
<■  ru)it,  aliqua  documenta  proferre,...  ut  admoneantur  qui  pu- 
«  tant  istos  ("pelagianos)  aliquid  dicere,  quemadmodum  de  his 
<-  rebus  ante  nova  istorum  vaniloquia,  catholici  antistites 
«  eloquia  divina  secuti  sint :  et  sciant  a  nobis  rectam  et  an- 
«  tiquitus  fundatam  catholicam  fidem  adversus  recentem  pe- 
'  lagianorum  haereticorum  praesumptionem  perniciemque  de- 
«  fendi  ». 

Sane,  ipsa  aetate  apostolica,  Clemens  Romanus,  ep.  1  ad 
Corinth.  c.  32_,  scribit:  «  li  (patriarchae)  gloriam  et  amplitu- 
«  dinem  consecuti  sunt,  non  per  seipsos  aut  iustas  actiones 
«  quas  fecerunt,  sed  per  voluntatem  eius  (Dei).  Et  nos  igi- 
«  tur  ex  voluntate  eius  in  Christo  lesu  vocati,  non  per  nos- 
«  metipsos  iustificamur,  neque  per  sapientiam  nostram,  aut 
«  intelligentiam,  aut  pietatem,  aut  opera  quae  in  cordis  san- 
«  ctitate  operati  sumus,  sed  per  fidem  per  quam  omnipotens, 
«  Deus  ab  initio  omnes  iustificavit  » .  Nostra  igitur  iustitia 
non  ex  operibus,  sed  ex  fide  est ;  et  iustitia  ex  fide  non  ob- 
tinetur  nisi  per  gratuitam  vocationem  in  Christo  lesu :  quae 
quidem  vocationis  gratia  totius  salutis  initium  esse  asseritur. 

Saeculo  II,  lustinus  in  1  Apolog.  n.  lOait:  «  Quemadmo- 
«  dum  ab  initio  non  exsistentes  creavit,  eodem  modo  futurum 
«  credimus  ut  qui  elegerint  quae  ipsi  placent,  ob  hanc  eli- 
«  gendi  rationem,  immortalitate  et  Dei  convictu  et  consue- 
«  tudine    dignentur.  Xam,  ut  a  principio   fieremus   in   nobis 

«  situm  non  erat;  ut  autem  ea  sequamur  quae  ipsi  placent, 
«  adhibitis  ad  eligendum  rationalibus  facultatibus  quas  ab  eo 
«  accepimus,  id  ipse  nobis  persuadet,  et  ad  fidem  nos  addu- 
«  cit  ».  Et  in  Tryph.  n.  116:  «  Sed  ut  vobis  rationem  reddam 
«  de  revelatione  I.  C.  sancti,  repeto  sermonem,  ac  dico  eam 
«  quoque  revelationem  in  nobis  factam  esse,  qui  in  Christum 
«  summum  sacerdotem,  hunc  crucifixum  credimus :  qui  cum 
«  in  stupris  ac  omni  prorsus  sordida  actione  versaremur,  per 
«  gratiam  a  nostro  lesu  secundum  voluntatem  ipsius  Patris 
«  concessam,  sordida  omnia  quibus  induti  eramus  mala  exui- 
«  mus :  quibus  diabolus  instat  semper  adversans  et  omnes  ad 
«  se  trahere  volens,  sed  virtus  Dei  nobis  per  I.  C.  missa  in- 
«  crepat  eum,  et  a  nobis  discedit».  Ubi  vocatio  ad  fidem, 
iustificatio,  et  ipsa  perseverantia  in  bono,  operationi  gratiae 
tribuitur :  et  quidem  ad  exclusionem  meriti  operum  praece- 
dentium,  uti  ostondit,  tum  comparatio  quae  fit  cum  creatione, 
tum  expressa  mentio  omnis  sordidae  actionis,  quae  utique 
ad  vocationem  gratiae  se  habebat  ut  demeritum  etiam  posi- 
tivum. 

Saeculo  III,  Cyprianus  scribit,  epist.  1  ad  Donatum:  «  In 
<■  proprias  laudes  odiosa  iactatio  est,  quamvis  non  iactatum 
«  possit  esse,  sed  gratum,  quidquid  non  virtuti  hominis  ad- 
«  scribitur,  sed  de  Dei  munere  praedicatur ;  ut  iam  non  pec- 
«  care  esse  coeperit  fidei,  quod  ante  peccatum  est,  fuerit  er- 
«  roris  humani.  Dei  est,  inquam,  Dei  est  omne  quod  possu- 
«  mus.  Inde  vivimus,  inde  pollemus,  inde  sumpto  et  concepto 
«  vigore,  hic  adhuc  positi  futurorum  indicia  praenoscimus  ». 
Sed  et  de  integro  legenda  epistola  illa,  quae  in  aliquibus  codici- 
bus  inscribitur  degratiaDei.  In  qua  nimirum  Cyprianus  semet- 
ipsum  adducit:  quod  cum  adhuc  in  tenebris  et  nocte  caeca 
iaceret,  fieri  non  posse  credebat  ut  quis  renasci  denuo  pos- 
set,  et  corporis  licet  manente  compage,  animo  ac  mente  mu- 
taretur.  Sed  proprio  edoctus  experimento,  Christi  gratiam 
qua  fuerat  praeventus,  eo  libentius    praedicare  coepit,    cjuo 


94  QUAEST.    CIX. 

pertinaciiis  eam  priiis  reiecerat.  Evolvendus  quoque  liber  de 
Oratione  Dominica,  de  quo  Augustinus  ubi  supra,  plura  pro- 
mit  testimonia. 

Saeculo  IV,  adsertores  adsunt  inter  alios,  Athanasius  in 
Ps.  188,  ad  illa  verba :  Adiuva  me,  et  salvus  ero ;  Basilius 
in  Ps.  29,  super  illud :  In  voluntate  tua  praestitisti  decori  meo 
viHutem  ;  Nazianzenus,  Or.  37,  n.  13,  super  dictum  Apostoli : 
Non  volentis  neque  currentis,  sed  miserentis  est  Dei.  Ipse  quo- 
que  Chrysostomus^  Hom.  12  in  1  Cor.  n.  2,  ita  loquitur  ut 
ipsum  crederes  audire  Augustinum  :  «  Non  enim,  inquit,  haec 
«  tua  recte  facta  sunt,  sed  ex  Dei  gratia  proveniunt.  Si  fidem 
«  dixeris,  ex  vocatione  illa  venit.  Si  remissionem  peccatorum, 
«  si  charismata,  si  doctrinae  verbum,  si  virtutes :  omnia  inde 
«  accepistii  Quid  ergo  habes,  quaeso  te,  quod  non  acceperis, 
«  sed  ex  te  ipso  recte  acquisieris  ?  Nihil  dicere  possis  » . 

Quae  omnia  satis  superque  ostendunt,  doctrinam  de  gratiae 
necessitate,  etiam  ad  primum  bonae  actionis  initium,  non 
fuisse  ab  Augustino  inventam,  sed  universim  in  Ecclesia  inde 
ab  initio  traditam,  licet  instantius,  expressius,  et  elimatius, 
per  eiusd^m  sancti  doctoris  operam  contra  novam  exorien- 
tem  pelagianorum  et  semipelagianorum  haeresim  exstiterit 
proposita. 

§3. 

At  contra  praedicta,  tum  ex  divinis  litteris,  tum  ex  vetu- 
stiorum  Patrum  doctrina,  tum  ex  adagiis  in  theologia  re- 
ceptis  plura  obiiciuntur. 

Et  primo  occurrit  illud  Eom.  VII-18:  Velle  adiacet  mihi, 
perficere  autem  honum  non  invenio.  Ubi  videtur  sic  distingui 
inter  velle  et  perficere,  ut  velle  bonum  possit  homo  ex  seipso, 
perficere  vero,  nonnisi  ex  gratia  Dei,  ut  dicebant  semipela- 
giani.  —  Sed  locus  ille  non  est  ad  rem.  Agit  enim  apostolus  de 
observantia  legis  quoad  substantiam,  et  non  praecise  quoad 

modum,  sicut  expedit  ad  vitae  aeternae  finem.  Intendit  scili- 
cet  ostendere  liberum  arbitrium  post  Adae  praevaricationem 
ita  fractum  et  attenuatum,  ut  nequeat  non  servire  legi  peccati, 
etsi  non  desint  velleitates  et  aspirationes  ad  bonum  quas  cor- 
ruptio  naturae  utique  non  abstulit.  De  ea  autem  voluntate  qua 
initietur  opus  salutis,  nulla  in  eo  loco  mentio  est. 

Occurrunt  deinde  alia  Scripturae  loca,  velut  illud  Zach.  1-4 : 
Convertimiui  ad  me,  et  ego  convertar  ad  vos,  quasi  prius  esset 
hominem  sese  convertere  ad  Deum ,  quam  Deum  per  gratiam 
suam   se  convertere  ad  hominem.  Aut  illud  Isai.  XXX-18  : 
Exspectat  Dominus  ut  misereatur  vestri,  quasi  iterum,  hominis 
esset  incipere,  ut  postea  illius  misereatur  Deus.  —  Sed  dicen- 
dum  quod  ipsa  ad  Deum  conversio  de  qua  hic  sermo,  non  est 
nisi  per  gratiae praevenientis  auxilium,  iuxta  illud  Thren.  Y-21: 
Converte  nos^  Domine^  ad  te^  et  convertemur.  Quam  deinde  se- 
quitur  conversio  qua  Deus,  largiendo  habitualem  iustificationis 
gratiam,  se  convertit  ad  hominem.  Exspectare  autem  eatenus 
Deus  dicitur,  quatenus  aliquid  prius  exigit,  quod  etsi  donum 
gratiae  eius  sit,  est  etiam  actus  liberi  nostri  arbitrii.  Quare, 
a  primo  ad  ultimum^  nihil  aliud  per  obiecta  testimonia  edo- 
cemur,  nisi   id    quod    habet    Tridentinum,    Sess.  6,    cap.  5 : 
«  Ipsius  iustificationis  exordium  in  adultis  a  Dei  per  Christum 
«  lesum  praeveniente  gratia  sumendum  esse,  hoc  est  ab  eius 
«  vocatione  qua,  nuUis  eorum  exsistentibus  meritis,  vocantur  : 
«  ut  qui  per  peccata  a  Deo  aversi  erant,  per  eius  excitantem 
«  et  adiuvantem  gratiam  ad  convertendum  se  ad  suam  ipso- 
«  rum  iustificationem,  eidem  gratiae  libere  assentiendo  et  coo- 
«  perando  disponantur,  ita  ut,  tangente  Deo  cor  hominis  per 
«  Spiritus  Sancti  illuminationem,  neque  homo  ipse  nihil  om- 
«  nino  agat...,  neque  tamen  sine  gratia  Dei  movere  se  ad  iusti- 
«  tiam  coram  illo  libera  sua  voluntate  possit.  Unde  in  sacris 
«  litteris  cum  dicitur:  Convertimini   ad  me,  et  ego  conrertar 
«  ad  vos^  libertatis  nostrae  admonemur.   Cum  respondemus : 
«  Converte  no^,  Domine,  ad  te^  et  convertemur,  Dei  nos  gratia 

-  praeveniri  confitemur  » .  In  .summa,  duplex  est  conversio  qua 
Deus  se  ad  hominem  convertit.  Una,  per  largitionem  gratiae 
excitantis  liberimi  arbitrium  ut  se  ad  iustificationis  gratiam 
disponat.  Altera.  per  donum  ipsius  iustificantis  gratiae,  con- 
sequens  cooperationem  liberi  arbitrii.  Cooperatio  igitur  li- 
beri  arbitrii  quae  est  conversio  hominis  ad  Deum,  quodam- 
modo  sequitur  conversionem  Dei  ad  hominem,  et  quodam- 
modo  antecedit.  Sequitur  priorem,  anteceditposteriorem.  Uno 
modo  est  effectus  gratiae  praevenientis  (converfe  nos,  et  con- 
veiiemur).  Alio  modo  est  dispositio  ad  gratiam  sanctificantem 
fconverfimi  ad  me  et  ego  convertar  ad  vosj.  Denique,  cum  in 
potestate  hominis  sit  consentire  vel  non  consentire  Deo  vo- 
canti,  pulsanti  et  sollicitanti,  ideo  dicitur  Deus  e.xspecfare 
donec  misereafiir,  illa  nimirum  miseratione  qua  nos  iterum 
recipit  in  filios. 

Sed  iam,  qui  volunt  doctrinam  de  gratiae  praevenientis  ne- 
cessitate  fuisse  revera  ab  Augustino  noviter  in  Ecclesia  inve- 
ctam,  iis  nitentur  vetustiorum  Patrum,  praesertim  graecorum, 
testimoniis,  in  quibus  eaedem  passim  formulae  occurrunt,  quae 
in  semipelagianis  reprehendebantur.  —  Certe  Cyrillus  Hieros. 
catech.  1,  n.  3,  ait:  «  Dominus  delectum  faciens  animarum, 
«  voluntates  inquirit,  et  si  quis  hypocrisim  abditam  gerat,  hunc 
«  veluti  ad  veram  militiam  ineptum  reiicit;  si  vero  dignum 
«  deprehenderit,  huic  promptissime  confert  gratiam.  Non  dat 
«  sancta  canibus,  sed  ubi  probam  conscientiam  videt,  illic  sa- 
«  lutare  et  admirabile  sigiUum  confert  ».  —  Et  Basilius, 
epist.  194  ad  Eestum  et  Magnum:  «  Probe  enim  scitis...  Dei 
«  auxilium  in  vestris  situm  esse  voluntatibus :  quibus  ad  id 
«  quod  decet  directis,  Deus  adiutor  vocatus  aderit  et  invo- 
«  catus».  —  Et  Chrysostomus,  Hom.  2  in  ep.  ad  Eom.  n.  6: 
«  Xeque  enim  ex  sudore  et  labore  illam  perficis  (iustitiam 
«  Dei),  sed  ex  superno  dono  accipis,  hoc  unum  ex  teipso  af- 
«  ferens,  quod  credas  ».  Et  rursus,  Hom.  42  in  Genes.  n.  1: 
«  Forte  dicent  aliqui :  Yir  ille  (Abraham)  multam  a  Deo  con- 

«  secutus  estgratiam,  et  omnium  Dominus  singularem  habuit 
«  eius  curam.  Etiam  id  ego  fateor ;  verum  nisi  primus  et  ipse 
«  quod  suum  erat  fecisset,  non  tanta  a  Domino  obtinuisset. 
«  Etenim  qui  scit  arcana  nostrae  mentis,  cum  viderit  sanaro 
«  mentem  nostram,  et  nos  conari  et  eniti  ad  virtutis  certamina, 
«  statim  nutu  et  subsidio  suo  nosadiuvat,  infirmam  naturam  no- 
«  stram  roborans,  uberesque  retributiones  suppeditans  » .  Et  ge- 
niina  habent  Nazianzenus  Orat.  37,  n.  13,  Nyssenus  de  beatitud. 
Orat.  5,  aliique.  —  Quin  et  inter  Latinos  occurret  tibi  Hila- 
rius  in  Ps.  118  dicens,  ex  nohis  initiiim  esse  ;  ut  Deus  per ficiat  ^ 
incipiendi  a  nohis  initium  esse.  Et  Cyprianus,  exhort.  ad  mar- 
tyres,  unumquemqiie  secundum  fidei  suae  merita  accipere  de 
Dei  ope.  Et  Ambrosius,  1.  2  de  Abraham,  n.  74,  tales  nos 
praebere  oportere  honis  studiis  et  prompta  fide,  ut  Deus  nostri 
misereatur  tt  vocet  nos,  et  non  esse  expectandum  nt  excitet  nos 
GhristuSy  sed  potius  esse  a  nohis  excitandum  Christum.  Ergo 
doctrina  Augustini  merito  novitatis  arguitur. 

Ad  hoc  autem  respondetur  primo  indirecte  :  Ecclesiam  tam 
orientalem  quam  occidentalem  profanas  pelagianorum  novi- 
tates  horruisse,  et  doctrinam  eorum  repetitis  vicibus  damna- 
visse,  Zosimi  Papae  tractoriam  in  qua  confirmabantur  cano- 
nes  africanorum  conciliorum,  fuisse  subscriptam  ab  omnibus 
orbis  episcopis.  Denique,  inter  alia  quae  Pelagius  in  concilio 
Diospolitano  compulsus  est  reprobare^  ut  iudicium  efFugeret, 
fuisse  etiam  istud  :  gratiam  Dei  secundum  praecedentia  merita 
dari.  Ergo  doctrina  de  necessitate  gratiae  praevenientis  non 
potuit  esse  nova,  neque  apud  orientales  neque  apud  occi- 
dentales. 

Respondetur  secundo  directe.  Formulas  in  vetustioribus 
Patribus  notatas  eumdem  sensum  habere,  quem  supra  in  te- 
stimoniis  Scripturae  declaravimus :  ubi  conversionis  exordia 
a  nobis  esse  dicuntur,  pro  quanto  scilicet,  liberi  nostri  arbi- 
trii  est  inspirationi  praevenientis  gratiae  consentire,  cum 
eam  abiicere  possit,  et  sic  se  praeparare  ad  iustificationem, 

Dc  Gralia  Chriali.  7 

vel  quamlibet  aliam  uberiorem  gratiam  recipiendam.  Simile 
est  apud  S.  Thomam,  cum  scribit  in  II,  D.  28,  a.  4,  quod 
ad  grafiam  grafiim  facientem  habendam,  ex  solo  libero  arbitrio 
se  homo potest praeparare ;  faciendo  enim  quod  in  seestgrafiama 
Deo  consequifur.  Et  non  est  existimandus  sensisse  cum  semi- 
pelagianis.  In  responsione  enim  ad  2"^»  ait  quod  homo  nonpofest 
se  ad  gratiam  praeparare^  nec  aliquod  bonum  facere  sine  Dei 
auxilio,  et  ideo  rogandus  est  ut  nos  ad  se  converfat,  et  etiam  alios. 
Eamdem  nunc  explicationem  adhibe  quoad  obiectos  textus 
Patrum  qui  ante  Pelagium  scripserunt,  et  praecise  quia  ante 
Pelagium  scripserunt,  dum  nullo  adhuc  adversario  dogma 
gratiae  impetebatur,  liberius  loquebantur,  nec  erant  ita  sol- 
liciti  praecavere  locutiones  quae  postea  tantum,  errore  exorto, 
ansam  dare  poterant  pravae  interpretationi.  Et  re  quidem 
vera,  textus  omnes  praecitati  bonum  et  catholicum  sensum 
omnino  ferunt.  Cuius  ratio  est  quia  in  negotio  salutis  tales 
sunt  partes  gratiae  et  liberi  arbitrii,  ut  locus  sit  illi  regulae 
quae  usque  nunc  ex  doctrina  sanctorum  recipitur:  Sic  Deo 
fide,  quasi  rerum  successus  omnis  a  te,  nihil  a  Deo  penderet. 
Ita  tamen  iis  operam  omnem  admove,  quasi  tu  nihil,  Deus 
omnia  solus  sit  facturus.  Quae  quidem  regula  ad  rem  prae- 
sentem  accommodata,  huic  aequivalet:  Sic  est  confitenda 
gratia  Dei,  quasi  salus  nostra  in  solo  nostro  arbitrio  esset 
reposita;  sic  asserendum  liberum  arbitrium,  quasi  solius  Dei 
gratiae  negotium  hoc  exsisteret.  Primum  ad  pellendam  de- 
sidiam  et  negligentiam,  alterum  ad  excludendam  praesumptio- 
nem  valet.  Et  quid  mirum  si  hoc  alterum  Augustinus  in- 
stantius  inculcavit  postquam  Pelagius  dogmatizare  incepit, 
illud  vero  primum  Patres  Pelagio  antiquiores?  Sic  igitur  in- 
sistebant  isti  in  vindicanda  libertate  arbitrii  et  excutienda 
damnabili  socordia,  supposito  caeteroquin  divinae  gratiae 
auxilio,  ciiius  necessitas  per  ipsam  Ecclesiae  praxim  satis  in- 
notescebat,  nec  ab  eis,  occasione  data,  tacebatur.  Puta,  cum 
Chrysostomus,    Hom.  12  in  1  Cor.  super   haec  iverba,   quis 

te  discernit,   ait:   «  Sed    esto    sis    laudandus,  et  certe  habeas 

«  gratiam  ;  sed  neque  sic  oportet  superbia  efferri^,  quippe  qui 

«  non  ex  te  habes.  Non  enim  merita  tua  haec  sunt,  sed  Dei 

«  gratia.  Quamvis  fidem  adducas,  a  vocatione  eam  accepisti... 

«  Omnia  inde  tibi  provenerunt  » .  Et  Basilius  in  Const.  mo- 

nast.  c.  16 :  «  Neque  ullus  hominum  in  rebus  bonis  conatus 

«  absque  superna  spe  fiet,  neque  accessura  unquam  est   su- 

«  perna  gratia  ad  hominem  non  studiosum,  sed  ad  perfectum 

«  virtutis  cumulum  coniuncta  simul  esse  utraque  haec  opor- 

«  tet,  et  humanum  studium  et  caeleste  auxilium  per  fidem  e 

«  supernis  accersitum.   Et  quidem  in  omnibus  quae  recte   a 

«  nobis  fiunt,  animus  causas  rectae  actionis  referat  Deo  ac- 

«  ceptas,  nihil   omnino   suis  se  viribus  recte    facere  ratus  ». 

Vide  etiam  testimonia  Cypriani  et  Ambrosii  citata  ab  Augu- 

stino,  de  praedest.  SS.  c.  4^  et  1.  4  contra  2  epist.  pelag.  c.  1) 

et  11.  Sicut  igitur  obiicienti  verba  Dei,  Zach.  1-3:  converti- 

mini  ad  me^  et  ego  convertar  ad  vos,  respondemus  aliis  verbis 

Thren.  V-21:  converte  nos  Domine  ad  te,  et  convertemur,  dimmdid- 

vertentes  Scripturam  sibi  contradicere  non  posse,  ita  propor- 

tionaliter  in  praesenti. 

Tandem  obiici  posset  commune  theologorum  effatum:  fa- 
cienti  quod  in  se  est,  Deus  non  denegat  gratiam.  Nam  qui 
se  disponit  viribus  naturae,  facit  quod  in  se  est,  ac  per  hoc, 
gratiam  consequitur.  Recte  ergo  exordia  conversionis  attri- 
buuntur  libero  arbitrio,  secluso  etiam  omni  gratiae  adiuto- 
rio.  —  Sed  ad  hoc  dicendum  est,  praedictum  axioma  intelligi 
de  illo  qui  facit  quod  in  se  est  per  vires  a  gratia  ipsa  prae- 
stitas,  et  nequaquam  admittendum  esse  quod  scribit  Lessius, 
Opusc.  de  grat.  efhc.  c.  10  in  appendice,  maiorem  partem  Scho- 
lasticorum  aliter  illud  intellexisse.  Et  hoc  modo  subtrahitur 
vel  ipsum  difficultatis  fundamentum.  Sed  quia  de  hoc  axio- 
mate  erit  postea,  ubi  de  causa  gratiae  (Q.  112),  opportunior 
disserendi  locus,  non  opus  est  pro  nunc  in  ulteriori  explica- 
tione  immorari. 

§   4. 


Restat  denique  consideranda  necessitas  gratiae  ad  resurre- 
ctionem  a  peccato.  Resurrectio  autem  a  peccato  coincidit  cum 
iustificatione  impii,  de  qua  ex  professo  in  Q.  113.  Satis  ergo 
sit  breviter  indicare  duo  argumenta. 

Primum  ex  Scriptura,  ubi  iustificatio  expresse  dicitur  esse 
per  gratiam  Christi,  eamque  solam.  lustificati  gratis  per 
gratiam  ip.sius,  per  redemptionem  quae  est  in  Christo  lesu,  ait 
R-om.  III-24.  Et  iterum,  (_Tal.  11-21:  Si  per  legem  iustitia,  (et 
eadem  ratio  est  de  quibuslibet  operibus  naturalibus),  e?'go 
gratis  Christus  mortuus  est^  id  est,-  sine  causa.  Quod  quidem 
infert  Apostolus,  ducendo  ad  absurdum.  Concludendum  ergo, 
quod  non  potest  homo  per  seipsum  iustificari,  hoc  est,  re- 
dire  de  statu  culpae  in  statum  iustitiae. 

Alterum  argumentum  sit  ex  ratione  theologica.  Quia  nul- 
lus  purus  homo  afferre  potest  condignam  pro  peccato  satisfa- 
ctionem.  Ergo  semper  gratuita  est  oifensae  remissio  respectu 
eius  cui  remissio  fit.  Item  quia  in  praesenti  statu  e^.evatio- 
nis,  reatus  peccati  formaliter  consistit  in  privatione  gratiae. 
Ergo  non  aliter  quam  per  eiusdem  gratiae  infusionem  for- 
maliter  remittitur. 

Nota.  —  Hactenus  de  necessitate  gratiae  actum  est  in  gene- 
rali,  nulla  distinctione  facta  inter  actualem  gratiam,  vel  ha- 
bitualem.  Ideo,  ut  ab  initio  praemissum  est,  veniendum  nunc 
ad  magis  determinata,  descendendo  ad  diversos  gratiae  modos 
qui  requiruntur  pro  bona  et  virtuosa  vita,  in  sui  initio,  pro- 
gressu,  et  ultima  consummatione.  Et  ad  hoc  pertinebunt  tres 
sequentes  propositiones, 

THESIS    IV. 

(AitT.  8). 

Communior  et  in  Seripturis  Sanctis  fundatissima  doctrina  est, 
quod  gratia  habitualis  seu  sanctificans  est  determinate  requi- 
sita  ad  hoc  ut  possit  diu  vitari  mortale  peceatum.  Quo  fit  ut 
homo  extra  statum  iustitiae  exsistens,  nisi  eito  per  poeniten- 
tiam  reparetur,  nequeat  non  identidem  in  nova  mortalia  incidere. 

Haec  est  sententia  S.  Thomae  iii  praesenti,  et  de  Verit. 
Q.  24,  a.  12,  et  1.  3  c.  Gent.  c.  160,  eamdemque  nunc  frequen- 
tius  sequuntur  theologi,  ait  Suarez  1.  1  de  Grat.  c.  27,  n.  3. 

In  primis  Scriptura  sententiam  lianc  vehementer  insinuat 
in  eo  loco  epistolae  ad  Eomanos  VII-24,  qui  supra  est  alla- 
tus,  cum  agebatur  de  impossibilitate  implendi  legem  sine 
gratia.  Gonclusio  enim  apostoli  erat :  Qtds  me  liherahit  a  cor- 
pore  mortis  liuius?  gratia  Deiper  I.  0.  D.  N.  Et  statim  de. 
clarans  quaenam  sit  ista  gratia  qua  a  necessitate  serviendi 
peccato  liberamur:  Nihil  ergOj  inquit  damnationis  est  iis  qui 
.mnt  in  Christo  lestCj  qui  non  secundum  carnem  amhulant.  Lex 
enim  spiritus  vitae  in  Christo  lesu  liheravit  me  a  lege  jpeccati 
et  mortis.  Ergo  gratia  qua  liberamur  a  lege  peccati,  est  gratia 
propria  eorum  qui  sunt  in  Christo  lesu;  sed  in  Christo  lesu 
illi  soli  et  dicuntur  et  sunt,  qui  sanctificante  gratia  ornantur. 
Rursus,  est  gratia  quae  rationem  habet  spiritus  vitae,  i.  e. 
spiritus  vivifici;,  quaeque  legi  membrorum  seu  concupiscen- 
tiae  opponitur ;  sed  eiusmodi  gratia  nonnisi  ea  est,  quae  ha- 
bitualem  et  intrinsecus  inhaerentem  inclinationem  confert. 
Denique  conclusio  confirmatur  ex  consequentibus :  Si  quis^ 
inquit,  spiritum  Christi  non  hahet^  hic  non  est  eiuSj  et  tunc  de 
eo  verificatur  quod  dicitur  vers.  5-8:  Qui  secundum  carnem 
.sunt,  quae  carnis  sunt  sapiunt...  Sapientia  carnis  inimica  e.si 
Deo...  Qui  autem  in  carne  sunt^  Deo  placere  non  posstint. 
Proinde,  liberatio  a  servitute  peccati  hanc  habet  conditionem: 

quamdiu  quis  steterit  in  gratia,  i.  e.  quamdiu  spiritus  Dei 
iu  eo  inhabitaverit.  Sed  qui  per  peccatum  mortale  amittit 
gratiam  post  baptismi  susceptionem,  iam  non  habet  spiritum 
Dei.  Reincidit  ergo  in  peccati  servitutem,  i.  e.  in  eam  con- 
ditionem  in  qua,  etsi  cognoscat  homo  quid  honestum  sit,  ta- 
men  de  facto  illad  ut  plurimum  non  amplectitur,  et  peccato 
misere  inservit.  Unde  Chr^^sostomus  hunc  locum  epistolae  ad 
Romanos,  Hom.  13,  n.  5,  exponens  ait :  «  Ne  audiens  quod 
«  re  Christus  liberaverit  a  bello  peccati,  et  quod  iustificatio 
«  legis  perfecta  sit  in  te,  peccato  in  carne  damnato,  totum  ap- 

paratum  deiiceres,  ideo  postquam  dixerat:  Nihil  ergo  damna- 
<tionis  estj  adiecit  iis  qui  non  secundum  carnem  ambulant... 
«  Omnia  quae  ab  illo  erant,  perfecta  sunt;  neque  enim  pec- 
«  catum  contra  legem  mentis  nostrae,  neque  captivam  illam 
«  ut  ante  efficit,  sed  omnia  quae  penes  ipsum  erant  cessavere 
«  sohitaque  sunt,  passionesque  repressae  sunt  metuentes  ac 
«  trementes  Spiritus  gratiam.  Si  vero  tu  lumen  extinguas,  et 
« aurigam  deiicias^  gubernatoremque  expellas,  tibi  postea 
«  tempestatem  imputa...  Viden  quot  mala  sint  ex  eo  quod 
«  Spiritus  non  habeatur:  inimicitia  in  Deum,  non  posseillius 
«  legibus  placere,  etc.  ».  Confer  etiam  canonem  5^"^  concilii 
Milevitani,  canonem  IS^^Q^  Arausicani,  epistolam  Coelestini 
I  ad  Gallos,  c.  4.  Ex  qnibus  sat  clare  tibi  apparebit,  libe- 
rnm  arbitrium  nequaquam  sanari  ab  ea  debilitate  quam  ex 
peccato  originali  incurrit,  et  ex  qua  impar  est  ad  totius 
legis  observantiam,  absque  gratia  novae  regenerationis^  abs- 
que  gratia  haptismi^  uno  verbo,  absque  gratia  iustificatio- 
nis.  Si  quis  igitur  gratia  sanctificante  destituitur,  ille  non 
valet  vitare  per  diuturnum  tempus  ulteriora  peccata  mortalia, 
sed  ei  opus  est  ut  obsequens  divinae  vocationi,  e  statu  pec- 
cati  vel  primo  exsurgat,  vel  cito  per  poenitentiam  reparetur. 

Sed  iam  pro  eadem  conclusione  accedit  ratio  intrinseca  ma- 
xime  attendenda,  eaque  iam  ab  initio  multipliciter  indicata. 
Nam  liomo  gratia   santificante   privatus,  eo  ipso    destituitur 

bona  habituali  dispositione  ad  finem  salutis  aeternae,  idque 
quoad  ipsam  mentem  seu  superiorem  animae  partem.  Atqui, 
ad  posse  diu  operari  secundum  convenientiam  eiusmodi  finis, 
qui  profecto  arduus  est,  et  omnis  generis  obstaculis  in  nobis 
praepeditus,  prima  conditio  est,  ut  quis  bene  afficiatur  ad 
finem  illum,  sitque  firmatus  in  dispositione  postponendi  omnia 
quae  ab  eo  bona  abducunt^  vel  mala  deterrent.  Ubi  enim  ista 
conditio  deest,  omnibus  modis  praeponderat  privatus  amor 
pertrahens  ad  ea  quae  sunt  opposita  saluti,  et  magna  refie- 
xione  ac  consideratione  opus  est  ut,  occurrente  illicio  pec- 
cati,  adhuc  delectet  animam  honestas  virtutis,  eamque  pra- 
ctice  afficiat  veri  boni  sapor.  Nunc  autem,  quod  homo  sit 
semper  vel  diu  m  tanta  vigilantia  et  tanta  consideratione, 
iure  meritoque  aestimabis  moraliter  impossibile.  Et  ideo  di- 
cendum  quod  etsi  homo  habituali  gratia  destitutus  possit 
moraliter  vitare  peccata  mortalia  singillatim  et  distributive 
sumpta,  non  tamen  potest  ab  omni  mortali  peccato  abstinere 
per  notabile  tempus,  antequam  per  iustificationis  gratiam  ad 
statum  rectitudinis  reducatur  (1). 

Dices  fortasse,  argumentum  recte  concludere  ad  necessita- 
tem  gratiae  in  genere,  minime  vero  ad  necessitatem  gratiae 
habitualis  in  specie,  quia  etiam  per  gratias  actuales  potest 
ita  regi  humana  voluntas,  ut  semper,  et  a  fortiori  per  aliquod 
diuturnum  tempus,  in  officio  contineatur,  non  obstante  de- 
fectu  bonae  habitudinis  quam  afierunt  gratia  sanctificans  et 
virtutes  infusae.  At  respondeo,  id  quidem  possibile  esse  de 
potentia  absoluta,  non  autem  de  potentia  ordinata.  Et  poten- 
tiam  ordinatam  nuncdico,  quae  singulis  efiectibus  proprias 
et  connaturales  adaptat  causas.  Porro,  inter  proprias  et  con- 
naturales.  causas  bonae  operationis  absque  lapsu  per  diu- 
turnum  tempus  continuatae,  prae  primis  computatur  bona 
habitudo  potentiarum   ad   operationes  ipsas  et  ad  finem   ea- 

(l;  Vide  omuino  S.  Tlioniam  in  praesenti,  et  in  locia  supra  citatis. 

rumdem.  Sicut  bona  dispositio  et  vigor  tibiae  proprium  est 
et  connaturale  principium  iirmae  ambulationis ;  sicut  bona 
dispositio  et  vigor  pulmonum  ac  gutturis  proprium  quoquo 
et  connaturale  est  principium  vociferationis  ad  plures  horas 
protractae,  atque  ita  porro,  discurrendo  per  singula  opera- 
tionum  genera.  Non  quod  miraculose  iieri  non  possit  ut  in- 
firmus  firme  ambulet,  aut  plitisi  laborans  continuo  et  diu  vo- 
cem  emittat,  sed  quia  id  non  fert  cursus  naturae  et  proprius 
ordo  causarum  secundarum.  Simili  itaque  pacto,  non  est 
utique  dubitandum  quin  valeat  Deus  per  speciale  quoddam 
regimen  actualis  gratiae,  non  modo  diu,  sed  toto  etiam  vitae 
tempore,  ab  omni  ulteriori  lapsu  servare  hominem  habituali 
gratia  destitutum.  Id  tamen  certo  certius  esset  praeter  et 
contra  regulares  gratiae  leges.  Oportet  enim  ut  sit  proportio 
inter  principia  et  principiata,  adeoque  ut  constanti  cuidam 
rectitudini  in  operando,  respondeat  constans  quoque  recti- 
tudo  in  operativis  potentiis ;  cuius  quidem  constantis  ac  per- 
durantis  rectitudinis  causa  connaUiralis  non  est  gratia  actualis, 
sed  sola  habitualis.  Munus  igitur  gratiae  actualis  in  pecca- 
tore  non  est  ut  suppleat  bonam  illam  habitudinem  quam  af- 
fert  gratia  iustificationis,  sed  solum  ut  moveat  ipsum  ad  eas 
dispositiones  per  quas  sanitatem  mentis  recuperet,  qua  de- 
mum  sanitate  accepta,  primo  incipit  facultas  ambulandi  in 
bono,  absque  lapsu  in  mortale  peccatum. 

Nec  valet  si  obiicias,  peccatorem  non  destitui  auxiliis  ne- 
cessariis  ad  vincendas  tentationes.  Facile  enim  respondetur, 
distinctione  facta  inter  auxilia  proxime  et  remote  sufficientia. 
Si  enim  obediat  peccator  Deo  vocanti  atque  adiuvanti,  dispo- 
netur  ad  iustificationem  per  poenitentiam,  et  tunc  resurget 
a  peccato,  et  poterit  omnibus  tentationibus  resistere.  Sin  au- 
tem  minus,  peccabit  utique  sua  culpa.  Unde  S.  Thomas  in 
responsione  ad  1^^^,  postquam  dixisset  posse  hominem  vitare 
singulos  actus  peccati,  non  tamen  omnes  nisi  per  habitualem 
gratiam,  addit:  «  Et  tamen,  quia    ex   eius  defectu  est,  quod 

«  homo  se  ad  gratiam  habendam  non  praeparet,  propter  hoc 
«  a  peccato  non  excusatur,  quod  sine  gratia  peccatum  vitare 
«  non  potest  » . 

Sed  et  multo  minus  valeret  argumentum  deductum  ex  com- 
paratione  hominis  in  puris  naturalibus  constilTati,  qui  utique 
sine  auxilio  habituali  potuisset  omnia  servare  mandata.  Nam 
disparitas  est  in  aperto,  cum  habitualis  rectitudo  voluntatis 
nonnisi  per  habitualem  gratiam  nunc  habeatur ;  in  pura  autem 
natura  fuisset  absque  ea.  Et  ideo,  invariata  semper  pro  omni 
hypothesi  manet  formalitas  principii  ex  quo  processit  argu- 
raentatio,  tametsi  alius  sit  atque  alius  applicationis  modus 
secundum  differentiam  status,  i.  e.  ultimi  finis  et  ordinis  in 
ipsum. 

Sicut  igitur  facultas  operandi  bonum  dependebat  in  prima 
liominis  conditione  a  conservata  habituali  gratia  gratum  fa- 
ciente,  quae  vehit  fundamentum  erat  et  radix  originalis  iusti- 
tiae:  ita  nunc  consequitur  recuperationem  ipsius  gratiae  san- 
ctificantis,  extra  quam  Scripturae  et  Patres  non  agnoscunt 
vulneratae  naturae  medicinam.  Quamquam  ingens  adhuc  di- 
scrimen  sit  inter  hominem  per  Christum  ad  gratiam  nunc 
reparatum,  et  hominem  prius  in  iustitia  originali  positum.  De 
quo  quidem  discrimine,  in  thesi  quae  sequitur,  dicendum 
venit. 

THESIS  V. 

(Art.  9). 

In  praesenti  oeoonomia  naturae  reparatae,  gratia  habitualis 
quae  est  reqmsita  ad  posse  diu  perseverare  in  bono,  vitando 
omne  mortale  peccatum,  per  se  sola  non  sufficit,  sed  adhuc  opus 
est  specialibus  actualis  gratiae  adiutoriis.  Nemini  tamen  iusto- 
rum  adiutoria  illa  desunt,  cum  Deus  sua  gratia  semel  iustificatos 
non  deserat,  nisi  prius  ab  eis  deseratur.  At  vero,  quoad  venialia 
omnia  etiam  semideiiberata,  per  totam  vitam  vitanda,  neces- 
sarium  esset  post  contractam  originis  labem  auxilium  plane  ex- 
traordinarium,  quod  nulli  hominum  in  peccato  conceptorum 
fuit  unquam  concessum,  nisi  forte  ex  specialissimo  de  quo  non 
constat  privilegio. 

lam  igitur  de  auxiliis  quae  iustilicationem  conseqmmtur 
agendum  est.  Et  primo  de  necessitate  specialis  adiutorii  supra 
gratiam  habitualem  ad  posse  perseverare.  Secundo,  de  pro- 
pria  ratione  huius  adiutorii,  an  scilicet  distinguatur  vel  non , 
a  summa  eorum  quae  per  se  et  ex  natura  rei  ad  omnes  et 
singulos  actus  sahitares  requiruntur.  Tertio,  de  lege  infalli- 
biU  secundum  quam  conceditur  iustis  omnibus,  ut  possint  si 
velint,  ab  omni  mortali  peccato  semper  se  servare  immunes. 
Quarto  denique,  de  speciaU  conditione  naturae  per  Christum 
reparatae,  in  ordine  ad  veniaUa. 

§  1. 

«  Homo,  ait  S.  Thomas  in  praesenti,  dupUciter  auxiUo  Dei 
«  indiget.  Uno  quidem  modo,  quantum  ad  aUquod  habituale 
«  donum,  per  quod  natura  corrupta  sanetur,  et  etiam  sanata 
«  elevetur  ad  operanda  opera  meritoria  vitae  aeternae...  AUo 
«  modo  indiget  auxiUo  gratiae,  ut  a  Deo  moveatur  ad  agen- 
«  dum.  Quantum  igitur  ad  primum  auxiUi  modum,  homo  in 
«  gratia  exsistens  non  indiget  aUo  auxiUo  gratiae,  quasi  aU- 
«  quo  aUo  habitu  infuso.  Indiget  tamen   auxiUo   gratiae   se- 

«  cundum  alium  modum,  ut  scilicet  a  Deo  moveatur  ad  recte 
«  agendum  ».  Quae  ultima  conclusio  a  S.  Thoma  universaliter 
proposita,  iuit  deinde  a  Concilio  Tridentino  quoad  speciale 
perseverantiae  auxilium  tanquam  fidei  dogma  definita,  Sess.  6, 
can.  2'2:  Si  quis  dixerif,  iusfificahwi  sine  specinli  auxilio  Dei 
in  accepta  imfitia  perseverare  posse^  a.  s. 

Et  re  quidem  vera,  Christus  Dominus,  Matth.  VI-13,  do- 
cet  omnes,  etiam  iustos,  orare  his  verbis  :  Et  ne  nos  inducas 
in  tentationem.  Item,  loan.  XVII-15,  rogat  Patrem  pro  apo- 
stolis  suis,  utique  iam  iustificatis,  ut  eos  servet  a  malOj  ac 
paulo  infra,  orationem  hanc  ad  cunctos  fideles  extendit  di- 
cens:  Et  pro  eis  qui  credituri  .mnt  per  verhum  eorum  in  me. 
Item,  Matth.  XXVI-41,  discipulis  quos  in  hortum  secum  ad- 
duxerat,  ait:  Vigilate  et  orate  ut  non  intretis  in  tenfationem; 
spiritus  quidem  promptus  est,  caro  autern  infirma.  Et  Pauhis, 
Eph.  VI-18,  hortatur  neophytos  induere  armaturam  fidei : 
Per  oinnein  orationem  et  ohsecrationem  orantes  omni  tempore 
in  .spiritUy  et  in  ipso  vlgilantes  in  omni  instanfia  et  ohsecratione 
pro  omnihus  sanctis,  ut  scilicet  possint  omnia  tela  nequissimi 
ignea  exstinguere.  Sed  et  alia  innumera  eiusdem  tenoris 
eiusdemque  sensus  in  sacris  litteris  reperiuntur,  quae  semper 
reducunt  nos  ad  gravissimam  illam  evangelii  commendatio- 
nem :  Oportet  seniper  orare^  et  nunquam  deficere.  Atqui  ista 
tam  instanter  inculcata  necessitas  orationis  ad  vincendas  ten- 
tationes  iustis  etiam  undique  ingruentes,  satis  superque  de- 
monstrat,  necessitatem  divini  adiutorii ;  et  quidem  omnino 
distincti  a  gratia  habituali  in  qua  homo  iam  constitutus  sup- 
ponitur.  Cuiusmodi  adiutorium  nullum  aliud  esse  potest  quam 
speciale  actualis  gratiae  auxilium  de  quo  Tridentinum  ubi 
supra.  Et  ideo  Augustinus,  1.  de  nat.  et  grat.  c.  18,  Pelagio 
obiicienti  Christum  non  dixisse  hominem  saltem  iustificatum 
indigere  divino  auxilio  ne  peccet,  respondet :  «  Mirum  de  hac 
«  re  omnino  silentium,  cum  oratio  dominica  utrumque  peten- 
«  dum  esse  commoneat,  et  ut   dimittantur  nobis  delicta  no- 

«  stra,  et  ut  non  inferamur  in  tentationem :  illud,  ut  praete- 
«  rita  expientur:  hoc,  ut  futura  vitentur.  Quod  licet  non  fiat 
«  nisi  voluntas  adsit,  tamen  ut  fiat,  voluntas  sola  non  sufficit. 
«  Ideo  pro  hac  re  nec  superfiua  nec  impudens  Domino  im- 
«  molatur  oratio.  Nam  quid  stultius  quam  orare  ut  facias  quod 
«  in  potestate  habeas  ?  »  Dicendum  igitur,  vere  nos  indigere, 
etiam  post  iustificationem,  speciali  auxilio  ut  ab  ingruentibus 
tentationibus  non  vincamur,  sed  ab  omni  mortali  peccato  im- 
munes  nos  servare  valeamus. 

E,atio  autem  intrinseca  repetitur  ex  peculiari  conditione 
status  in  quo  nunc  sumus.  Nam  sanatur  quidem  natura  per 
sanctificantem  gratiam  quantum  ad  mentem,  sed  quia  gratia 
illa  non  amplius  coniungitur  cum-  dono  integritatis  sicut  ab 
initio,  remanet  corruptio  et  infectio  quantum  ad  carnem.  Huic 
autem  defectui  nisi  inter  tot  occurrentia  speciali  Dei  auxilio 
subveniatur,  ut  Caietanus  ait  in  commentario  huius  articuli, 
Infirmitas  carnii^  et  consequens  obscuritas  intellectus  abducet 
liberum  arbitrium  a  gratia,  tollendo  usum  gratiae,  et  tra- 
hendo  ad  infirma  carnis.  Et  licet  gratia  sanctificans  sufficiens 
sit  quantum  est  de  se,  quia  tamen  posita  in  tali  subiecto,  non 
sufficit,  utpote  non  auferens  haec    duo  sibi   adversantia  (1). 

(1)  Sane  vero,  hanc  obscuritatem  intellectus  et  infirmitatem  carnis,  in 
sensu  etiam  composito  intensae  gratiae  habitualis,  testantur  praeter  alia 
multa,  vel  ipsae  vicissitudines  fervoris  et  frigiditatis  quas  in  se  expe- 
rinntur  sancti,  secundum  quod  Spiritus  venit  et  recedit  pro  suae  bene- 
placito  voluntatis.  «  Unde  quidara,  praesente  iam  gratia  dicebat :  Ego 
«  diri  in  ahundantia  mea  :  non  movehor  in  aeternum.  Ahsente  vero  gratia, 
«  quid  in  se  fuerit  expertus,  adiungit  dicens:  Avertisti  faciem  tuam  a  me, 
«  et  factus  8um  conturhatus.  Inter  haec  tamen  non  desperat,  sed  instan- 
«  tins  Dominum  rogat  et  dicit  :  Ad  te,  Domine,  clamaho,  et  ad  Deum 
«  meum  deprecahor.  Denique  orationis  suae  fructum  reportat,  et  se  exau- 
«  ditum  testatur  dicens  :  Audivit  Doininus  et  misertus  est  mihi ;  Dominus 
«factus  est  adiutor  Hieu«».  (Imit.  1.  2,  c.  9).  Huc  etiam  pertinet  oratio 
iusti  in  desolatione  positi,  infra,  1.  3,  c.  50:  «  Desidero  pacis  gaudium, 
«  pacem  filiorum  tnorum  flagito,  qui  in  lumine   consolationis    a    te  pa- 

Ideo  iustus  inter  haeo  constitutus  indiget  superaddito  auxilio, 
ut  in  ea  non  declinet.  Ideo,  etiam  renatis  in  lilios  Dei  per 
gratiam,  convenit  dicere  :  Et  ne  nos  induca.s  in  tentationeni,  et 
iterum  :  Fiat  voluntas  tua  sicut  in  coelo  et  in  terra^  et  caetera 
quae  in  oratione  dominica  continentur  ad  hoc  pertinentia. 
Ita  rursus  Caietanus  post  S.  Thomam  in  praesenti,  de  adiu- 
torio  perseverantiae  generatim.  Nunc  autem  ad  propriam  eius 
quidditatem  intimius  perscrutandam,  ipsa  nos  inducit  ratio 
mox  assignata. 

§2. 

Fuerunt  namque  theologi  qui  attendentes  quod  in  ecclesia- 
sticis  decretis  contra  Pelagianos,  passim  exigitur  haec  fidei 
professio  :  gratiam  Christi  acl  singulos  actus  dari  (1),  putave- 
runt  gratiam  actualem,  nuUa  prorsus  distinctione  facta,  re- 
([uiri  in  homine  iusto  ad  omnem  actum  salutarem,  atque  inde 
ulterius  voluerunt  deducere  quod  perseverantiae  auxilium  de 
quo  nunc  sermo,  non  distinguitur  a  summa  eorum  quae  po- 
sbulantur  pro  actibus  singulis.  In  quo  quidem  dicendi  modo 
iion  unum  inconveniens  videtur  inveniri. 

«  scuatur....  Si  te  eubtraxeris  sicut  saepissime  soles,  non  poterit  servus 
^<  tuu8  currere  viam  mandatorum  tuorum,  sed  magis  ad  tundendum  pe- 
«  ctus  genua  eius  incurvantur,  quia  non  est  illi  sicut  heri  et  nudiuster- 
«  tius,  quando  spleudebat  lucorna  tua  super  caput  eius,  et  sub  umbra 
«  alarum  tuarum  protegebatur  a  tentationibus  irruentibus  ».  Talis  ergo 
alternationis  modus  demoustrat  iraperfectum  statum  gratiae  habitualis 
iu  uobis,  adeoque  necessitatem  aetualis  adiutorii  quo  defectui  pleuao 
atque  iutegrae  sanitatis  remedium  adhibeatur.  Et  in  hoc  seusu  alicubi 
dixit  Augustinus,  quod  ideo  sancti  quandoque  sciuut  et  quaudoque  ne- 
sciunt  perficere  bonum  opus,  ut  intelligant,  non  de  materiali,  sed  de 
spirituali  terra  animae  eorum  dictum  esso  per  prophetam  :  Dominus  dahit 
henignitatem,  et  terra  nostra  dahit  fructum  suum. 

(1)  Caelestinus  I,  epist.  ad  episcopos  Galiiae,  c.  8  et  12.  —  Conc. 
Arausic.  II  in  professione  fidei.  — August.  de  gestis  Pelagii,  n.  65.  Item 
epist.  217,  n.  18,  et  alibi  passim. 

Etenim  primo,  semel  supposita  sententia  ista,  nihil  plus 
diceretur  per  assertam  necessitatem  auxilii  perseverantiae, 
quam  quod  dicitur  per  assertam  necessitatem  gratiae  ad 
unumquemque  actum  in  particulari.  Sicut  non  plus  dicis  cum 
asseris  ad  viginti  panes  requiri  viginti  solidos,  quam  cum 
asseris  ad  unumquemque  ex  illis  viginti  requiri  solidum  unum. 
Et  tamen,  si  ad  ecclesiastica  decreta  te  referas,  videbis  quod 
necessitas  adiutorii  in  ordine  ad  perseverandum,  proponitur 
ut  veritas  distincta  ab  ea  qua  generaliter  statuitur  gratiam 
Dei  pro  omni  opere  salutari  qua  tali  postulari ;  et  eatenus 
quidem  distincta,  quatenus  aliquid  superaddit  quoad  rem,  et 
non  quoad  solam  verborum  formam  vel  loquendi  modum. 

Praeterea  secundo,  animadvertendum  quod  non  agitur  in 
praesenti  de  dono  perseverantiae  iis  solis  proprio  qui  de  facto 
perseverant,  sed  de  auxiUo  perseverantiae  quo  datur  posse 
perseverare  iis  quoque  qui  reipsa  non  perseverant  (Trid.  ubi 
supra,  can.  22).  Etsi  quidem  de  dono  ageretur,  non  immerito 
forsitan  diceres  ipsum  addere  rationem  efficaciae  supra  sim- 
plicem  sufficientiam,  in  summa  auxiliorum  quibus  quis  adju- 
tus,  constanter  ambulat  in  via  bonorum  operum,  non  declinans 
a  semita  iustitiae.  Sed  si  adiutorium  de  quo  nunc  sermo,  com- 
mune  est  tam  iis  qui  perseverant  quam  iis  qui  non  perseve- 
rant,  i.  e.  tam  iis  qui  supradictam  efficacium  auxiliorum  sum- 
mam  recipiunt,  quam  iis  qui  non  recipiunt,  non  in  summa 
illa,  sed  in  alio  consistat  necesse  est. 

Praeterea  tertio,  Tridentinum  1.  c.  definit  quod  ad  posse 
perseverare  requiritur  auxilium  speciale.  Nunc  autem,  unum 
de  duobus.  Vel  dices  speciale  auxilium  ad  singulum  quemque 
iusti  actum  requiri,  et  tunc,  quomodo  adhuc  verum  erit  gra- 
tiam  sanctificantem  cum  infusis  virtutum  habitibus,  esse  instar 
novae  naturae  cum  respondentibus  sibi  potentiis?  Nulla  si- 
quidem  natura  est,  cui  ad  omnes  et  singulos  actus  suos  spe- 
ciali  opus  sit  auxilio.  Vel  dices  auxilium  saltem  speciale  non 
requiri,  et  tunc,  quomodo  speciale  perseverantiae  adiutorium 

ex  omnium  summa  auxiliorum,  etiam  non  specialium,  recte 
dicetur  consurgere  ?  Propter  has  igitur,  et  alias  infra  afFe- 
rendas  rationes,  non  videtur  satisfacere  ille  dicendi  modus, 
sed  ad  propriam  auxilii  perseverantiae  rationem  assequendam, 
facienda  est  proportionalis  applicatio  ad  animam  gratia  habi- 
tuali  auctam,  eorum  principiorum  quae  in  prolegomeno,  §  2, 
exposita  sunt  de  divinis  motionibus,  prout  addunt  vel  non 
addunt  ad  proprias  liberi  arbitrii  vires. 

Et  sane,  duplici  modo  intelligi  potest,  iustum  moveri  a 
Deo  ad  volendum  vel  faciendum  bonum.  Uno  quidem  modo, 
a  Deo  ut  a  primo  motore  qui  unamquamque  creaturam  ap- 
plicat  ad  agendum  secundum  exigentiam  operativae  virtutis 
quae  in  ea  est:  pro  quanto  scilicet,  nec  plus  nec  minus,  id 
necesse  est  ut  possit  ipsa  operativa  virtus  in  actum  sibi  con- 
naturalem  exire.  Et  sic,  etiam  iustus  indiget  moveri  a  Deo  in 
ordine  ad  singulos  actus  salutares,  cum  supernaturales  habitus 
procul  dubio  non  transcendant  communem  conditionem  causa- 
rum  secundarum,  quae  semper  requirunt  initialem  motionem, 
ut  de  statu  inactivitatis  ad  activitatem  reducantur.  Proinde,  si 
nomine  actualis  gratiae  nunc  intelligamus  motionem  eiusmodi, 
per  quam  scilicet  nihil  prorsus  additur  ad  praeexistentes  ani- 
mae  vires,  sed  solum  fit  ut  secundum  eas  quas  praehabet  su- 
pernaturales  potentias,  homo  iustus  valeat  operari:  sic  utique 
verum  est,  nullum  esse  in  eo  salutarem  actum  nisi  virtute 
auxilii  actualis  gratiae.  Sic  etiam  non  sequeretur  inconveniens, 
si  forte  ad  hunc  sensum  traheres  principium  sancitum  a  Pa- 
tribus,  gratiam  Dei  ad  singulos  actus  dari  (1).  Sic  denique, 

(1)  Hoc  principium  in  monumentis  controversiae  pelagiauae  constanter 
statuitnr  in  oppositione  ad  doctrinam  Pelagii,  qui  asserebat  gratiam  nihil 
aliud  esse  quam  liberum  arbitrium  informatum  cognitione  legis.  «  Nou 
«  est  igitur  gratia  Dei  in  uatura  liberi  arbitrii  et  in  lege  atque  doctrina, 
«  sed  ad  siugulos  actus  datur  »,  ait  Angustinus  epist.  217,  n.  12.  Et  sic 
alibi  semper.  Quare  sensus  erat,  quod  gratia  non  est  ad  actus  in  com- 
muni,  prout  boni  esse  possunt  vel  mali,  eo  scilicei  modo  quo  se  babet 

niiiil  aliiid  asaerere-s  iiisi  quod  docet  8.  Thomas  iii  praeseuti 
inquiens  :  «  Indiget  (homo  in  gratia  exsistens)  auxilio  gra- 
«  tiae,  ut  scilicet  a  Deo  moveatur  ad  recte  agendum...  primo 
«  qiiidem  rafione  generali,  propter  hoc  quod,  sicut  supra  di- 
«  ctum  est,  nulla  res  creata  potest  in  quemcumque  actum 
«  prodire  nisi  virtute  motionis  divinae  ».  Verumtamen  etiam 
atque  etiam  considerandum  est  (|Uod  etsi  praedictum  motio- 
nis  genus,  utpote  intra  fines  ordinis  supernaturalis  inventum 
pro  gratiae  adiutorio  habeatur,  nulla  tamen  ratione  dici  un- 
quam  poterit  speciale  actualis  gratiae  auxilium.  Comprehen- 
ditur  enim,  ut  praemissum  est,  in  ambitu  motionum  quibus 
Deus  creaturas  omnes,  singulas  pro  gradu  et  ordine  et  con- 
ditione  sua,  ad  proprios  applicat  actus,  et  ex  consequenti 
non  debet  computari  ut  aliquid  condivisum  a  dono    gratiae 

liberum  arbitrium  quantalibet  doctrina  vel  legis  scientia  iustructunj, 
sed  ad  actus  in  singulari,  prout  sunt  determinate  supernaturales,  et  se- 
cundum  Deum.  Id  certe  contia  Pelagium  tamquam  de  fide  asserebatur. 
Utrum  rero  ad  omnes  ot  singulos  actus  bouos  secunduni  quod  a  se  iu- 
vicem  numerice  distinctos.  semper  opus  sit  totidem  gratiis  numero  quoque 
distinctis;  tunc  temporis  uuUa  quaestio  erat.  Sed  Patres,  Augustino 
duce,  contenti  fuerunt  asserere  in  progressu  controversiae  pelagianae, 
S.  Scripturae  doctrinam  interpretantes,  gratiam  illam  quae  ad  singulos 
actus  datur,  consistere  in  actuali  atque  interna  motione  tum  intellectus 
tum  voluntatis. 

Ad  rem  loannes  a  S.  Thoraa,  in  1-2,  Disp.  19,  n.  24  :  Quaudo,  inquit, 
docent  Concilia  et  Patres  contra  Pelagium,  ut  fateantur  gratiam  Dei 
ad  singulos  actus  dari,  nou  est  sensus,  requiri  gratiam  specialem  ad 
quemlibet  aetum.  Sed  cum  Pelagius  universim  intelligeret  nomine  gra- 
tiae,  non  illud  quod  datur  ad  unumquemque  actum,  sed  quod  plu- 
ribus  actibus  deservit,  (dicebat  enim  gratiam  esse  ipsam  creationem  na- 
turae  et  liberi  arbitrii,  et  ipsam  legem  quae  data  est  a  Deo,  quae  ntique 
non  ad  singulos  actus  datur)  :  ideo  ad  tollendam  aequivocationem  huius 
nominis  gratia,  voluerunt  ut  Pelagius  confiteretur,  non  gratiam  absolute, 
sed  gratiam  quae  datur  pro  unoquoque  actu,  quae  est  gratia  per  modum 
transeuntis  et  auxiliantis.  An  vero  singuli  actus  exigant  gratiam  specia- 
lem,  non  determinaveruut  PP,  contra  pelagianos. 

KabitUaiig,  sicut  nec  computatur  correspondens  motio  natu- 
ralis  ut  clonum  speciale  superadditum.  dono  naturae  et  pro- 
priarum  facultatum  eius. 

Nunc  autem  est  alia  motio  Dei  in  anima  iusti,  non  iam 
communis  ad  generale  bonum  ordinis  supernaturalis,  sed  spe- 
cialis  ad  determinata  liuius  ordinis  obiecta :  qua  sciiicet  non 
relinquitur  homo  solis  viribus  per  iustificationis  gratiam  et 
infusos  habitus  acceptis,  sed  ad  ea  quae  Dei  sunt  actuosa 
suggestione  afH.citur,  ipso  Deo  aperiente  intellectum  et  tan- 
gente  cor  eius.  Et  iste  alius  motionis  modus  convertitur  cum 
iis  instinctibus  de  quibus  dictum  est  in  quaestione  de  donis 
Spiritus  Sancti.  Huic  quoque  proprium  est  ut  multum  adau- 
geat  facultatem  boni  operis,  ac  per  hoc,  vere  habeat  ratio- 
nem  specialis  auxlUi.,  quod  a  dono  habitualis  gratiae  simpli- 
citer  iam  condistinguitur.  At  certe,  nulla  vel  verosimili  ra- 
tione  efEcietur,  hominem  iustum  indigere  tali  auxilio  ad  omnes 
et  singulos  actus  sahitares.  Imo  vero,  oppositam  conckisionem 
manifeste  evincunt  omnia  quaecumque  de  infusis  habitibus 
secundum  communem  et  veram  theologorum  sententiam  te- 
nenda  sunt.  Nam  per  virtutes  theologicas  perfectus  est  ordo 
ad  supernaturalem  finem :  per  morales  vero,  perfectus  ordo 
ad  usum  mediorum.  Hinc  perfecta  per  se  ad  operationem  sa- 
iutarem  dispositio,  nisi  ex  infirmitate  carnis  et  connexis  de- 
fectibus  seu  tentationibus  gravior  accidat  difficultas.  Quod 
tamen  non  omnibus  et  singulis  evenire  temporum  difFeren- 
tiis,  sed  quandoque  tantum  pro  variis  circumstantiarum  ad- 
iunctis,  ut  satis  superque  notum  nunc  supponitur. 

Porro,  illud  de  quo  nunc  agimus  perseverantiae  adiutorium, 
praecise  ordinatur  contra  praedictos  defectus,  et  eatenus  ne- 
cessarium  asseritur,  quatenus,  ut  supra  dictum  est,  gratia  sanc- 
tificans  non  totaliter  hominem  sanat,  sed  relinquit  in  eo  cor- 
ruptionem  et  infectionem  quantum  ad  carnem  (1).  Non  ergo 

(1)  S.  Tlioni.   Q.   109,   a.   i)  iu  cor]).  et  :iu   1. 
De  Qralia  Chrisli.  ^ 

se  tenet  adiutorium  istud  ex  parte  motionum  quae  sunt  ad 
salutares  iustorum  actus  omnes  et  singulos,  ut  dici  possit  ex 
additione  seu  summa  earum  consurgere,  sed  se  tenet  solum 
ex  parte  specialium  auxiliorum  quae  identidem  pro  tempore 
opportuno,  ad  posse  moraliter  superare  difficultates  in  via 
virtutis  occurrentes,  ultra  gratiam  liabitualem,  eique  propor- 
tionatum  commune  Dei  regimen,  desiderantur  (1). 

Verumtamen,  cum  speciale  auxilium  perseverantiae  audis, 
cave  ne  sic  accipias,  quasi  non  omnibus  iustificatis,  vel  pro- 
xime  vel  saltem  remote  sufficiens  per  orationis  gratiam,  a  Deo 
concederetur.  Et  hoc  est  quod  tertio  loco  iam  venit  breviter 
declarandum. 

§3. 

«  Nemo,  ait  Tridentinum  Sess.  6,  c.  11,  temeraria  illa  et  a 
-  Patribus  sub  anatliemate  proliibita  voce  uti  (debet),  Dei 
<-  praecepta  liomini  iustificato  ad  observandum  esse  impossi- 

<  bilia.  Nam  Deus  impossibilia  non  iubet,  sed  iubendo  monet 
«  et  facere  quod  possis,  et  petere  quod  non  possis,  et  adiuvat 

<  ut  possis  ».  Tum,  can.  18:  «  Si  quis  dixerit,  Dei  praecepta 
<^  homini  etiam  iustificato  et  sub  gratia  constituto,  esse  ad 
:<  observandimi  impossibilia,  a.  s.  »  Quare  merito  damnata  est 
iiti  haeretica  propositio  prima  lansenii:  «  Aliqua  Dei  prae- 
<^  cepta  hominibus  iustis  volentibus  et  conantibus,  secundum 
<:  praesentes  quashabent  vires,  suntimpossibilia ;  deest  quoque 
«  illis  gratia  qua  possibilia  fiant  » . 

Porro  omnes  istae  definitiones  habent  in  Scripturis  Sanctis 
manifestissima  fundamenta^  praesertim  ubi  in  eis  toties  et 
tam  instanter  commendatur  fidelitas  Dei:  Fidelis  Deus,  in- 
quit  1  Cor.  X-13,  qui  non  pafietur  fos  tentari  supra  id  quod 
potestis,  sed  faciet  etiam  cum   tentatione  proventum  ut  possitis 

(1)  Cr.   de  Virt.  Thes.   7. 

sustinere.  In  quo  enim  putas  repositam  esse  fidelitatem  Dei, 
nisi  in  hoc  quod,  inito  semel  amicitiae  foedere  cum  anima 
iustificata,  non  prius  eam  deserit  quam  ab  ea  deseratur?  Atqui 
prius  revera  eam  desereret,  si  ei  auxilium  necessarium  ad 
posse  moraliter  perseverare  ir>  via  iustitiae  per  observationem 
omnium  mandatorum,  unquam  denegaret.  Tenendum  igitur 
quod  omnibus  et  singulis  iustis  praesto  semper  est,  unde  in 
finem  usque,  a  mortali  peccato  immunes  se  servare  queant. 
Et  in  hunc  sensum  dicitur  1  loan.  V-3,  quod  mandata  eius  gra- 
via  non  sunt^  quoniam  omnequod  natum  est  ex  Deo  per  iustifica- 
tionis  gratiam  vincit  mundum^  i.  e.  habet  quo  vincat  mundum, 
seu  id  quod  in  mundo  est,  concupiscentiam  carnis,  concupi- 
scentiamoculorum,  etsuperbiam  vitae  (ibid.  11-16).  In  eumdem 
quoque  sensum  dicitur  Matth.  X~30,  quod  iugum  Christi  suave 
est,  et  onus  eius  leve,  omnibusque  ad  eum  venientibus  re- 
qiTies  animi  repromittitur,  ut  iam  dicant  cum  propheta  :  Do- 
minus  illuminatio  mea  et  salus  mea^  qiiem  timeboL..  Si  consi- 
stant  adversum  me  castra.,  non  timebit  cor  meum  ;  si  exsurgat 
adversum  me  praeliiim^  in  hoc  ego  speraho.  Unam  petii  a  Do- 
minOy  hanc  requiram;  ut  inhabitem  in  domo  Domini  omnibus 
diebus  vitae  meae...  Quoniam  abscondit  me  in  tabernaculo  suo^ 
in  die  malorum  protexit  me  in  abscondito  tabernaculi  stii,  et 
reliqua  quae  in  Psalm.  26,  aliisque  analogis  continentur. 

Rectissime  quoque  asseruit  Tridentinum,  impiam  illam  Lu- 
theri  et  lansenii  positionem  a  Patribus  sub  anathemate  iam 
dudum  prohibitam :  «  Hoc  etiam,  inquiunt  Arausicani  Patres 
«  in  professione  fidei,  secundum  fidem  catholicam  credimus, 
«  quod  accepta  per  baptismum  gratia,  omnes  baptizati,  Chri- 
«  sto  auxiliante  et  cooperante,  quae  ad  sahitem  pertinent,  pos- 
«  sint,  si  fideliter  laborare  voluerint,  adimplere  ».  Quod  idem 
sub  ipso  pelagianae  controvei*siae  initio,  in  epistola  ad  Car- 
thaginense  Concilium,  n.  7,  docuerat  Innocentius  I.  Et  Pe- 
lagius  in  synodo  Diospolitana  accusatus  quod  dixisset,  posse 
hominem  sine  peccato  esse  si  velit,  respondit  se  id  dixisse  de 

liomine  a  peccatis  converso,  per  proprium  eius  laborem  et 
Dei  gratiam.  Quibus  auditis,  episcopi  fraudem  non  suspicantes, 
haec  verba  probarunt,  ut  refert  Augustinus  de  gest.  Pel.  n.  1(>. 
Unde  certiores  reddimur,  catholicam  hanc  doctrinam  fuisse 
omnibus  compertam:  homini  iusto  semper  praesto  esse  gra- 
tiae  auxilium  quo  possit  in  finem  usque  perseverare,  et  per 
totam  vitam  omnia  peccata  mortalia  vitare.  At  nunc  de  ve- 
nialibus  alia  est  causa,  et  ideo  de  his  specialis  addenda  est 
consideratio. 

§1. 

Praemittenda  dehnitio  Tridentini,  Sess.  6,  can.  23,  et  sensus 
deiinitionis  determinandus:  «  Si  quis,  inquit,  hominem  semel 
«  iustiiicatum  dixerit...  posse  in  tota  vita  peccata  omnia,  etiam 
«  venialia,  vitare,  nisi  ex  speciali  Dei  privilegio,  quemadmo- 
«  dum  de  Beata  Virgine  tenet  Ecclesia,  a.  s.  ».  Et  primo  qui- 
dem  constat  quod  non  est  sermo  de  singulis  venialibus  di- 
stributive,  quia  si  neque  sic  vitari  possent,  nulla  in  eis  re- 
maneret  moralis  imputabilitas  aut  formalis  peccati  ratio,  ut 
satis  per  se  patet,  et  iam  supra  praemissum  est,  cap.  2,  n.  3, 
cimi  de  mortalibus  peccatis  agebatur.  Nec  secundo,  sermo  est 
de  omnibus  collective  pro  quolibet,  etiam  exiguo  temporis 
spatio,  quia  aliud  profecto  est  non  posse  in  tota  vita,  aliud 
vero,  ad  plures  ex.  gr.  horas  vel  dies,  ab  omni  omnino  ve- 
niali  carere.  Praeterea  tertio  observandum  est,  quod  venialia 
peccata  in  duplici  differentia  inveniuntur.  Alia  sunt  plene 
deliberata,  quae  venialitatem  suam  ex  solo  obiecto  trahunt; 
alia  vero  semideliberata  et  velut  subreptitia,  quae  venialitatem 
habent  ex  imperfectione  actus,  quidquid  aliunde  sit  de  gra- 
vitate  vel  non  gravitate  materiae.  Et  ideo,  cum  definitio  Tri- 
dentina  excludat  possibilitatem  vitandi  omnia,  adhuc  plenam 
servat  veritatem,  etiamsi  impossibilitas  restringatur  ad  sola 
indeliberata  quae  ex  subreptione  committuntur.  Hinc  denique 

quarto,  de  isto  genere  venialium  quae  per  antonomasiam  ve- 
nialia  vere  dicuntur  et  sunt,  praesens  procedit  assertio,  quam 
velut  fidei  dogma  tum  Sacrae  Scripturae,  tum  divinae  tradi- 
tionis  firmat  auctoritas.  Cui  etiam  suffragatur  ratio  manifesta, 
eaque  desumpta  ex  conditionibus  iustificationis  in  praesenti 
statu  naturae  lapsae  et  per  Christum  reparatae. 

Et  Scriptura  quidem  multis  in  locis  vel  docet  vel  supponit, 
iustos  quoque  in  hoc  statu  mortalitatis  et  miseriae  esse  ali- 
quo  modo  peccatores.  In  multis^  inquit  lac.  III-2,  offendimus 
omnes.  Si  autem  omnes,  ergo  et  illi  qui  sunt  in  hac  vita  per- 
fecti,  quique  dicuntur  offendere  in  multis,  non  utique  secun- 
dum  peccata  mortalia  quae  iustitiae  statum  destruunt,  sed 
secundum  venialia  quae  ex  infirmitate  mortalis  vitae  conse- 
quuntur.  Clamat  quoque  loannes  :  Si  dixerimus  quoniam  peC' 
catum  non  habemus^  ipsl  nos  seducimus^  et  veritas  in  nobis  non 
est.  Et  Christus  Dominus  omnes  indiscriminatim  iubet  rogare 
Deum  in  hunc  modum :  Dimitte  nobis  debita  nostra^  monetque 
nos,  cum  stamus  ad  orandum,  dimittere  si  quid  habemus  ad- 
versus  aliquem,  ut  et  Pater  noster  qui  in  coelis  est,  dimittat 
nobis  peccata  nostra.  Omnes  itaque  peccata  habent,  pro  quo- 
rum  remissione  iugiter  Deum  exorent.  Sed  quomodo,  quaeso, 
in  tanta  generalitate  id  obtineret,  si  possibile  esset  per  or- 
dinaria  gratiae  auxilia  in  hoc  nostro  praesenti  statu  omnia 
etiam  venialia  vitare  ? 

Unde  Patres  divinis  edocti  eloquiis,  possibilitatem  absolu- 
tae  illius  impeccantiae  quam  pelagiani  adstruebant,  tanquam 
apertam  haeresim  semper  detestati  sunt :  «  IUud  iam  tertium 
«  videamus,  ait  Augustinus  1.  4  c.  duas  epist.  Pelag.  n.  27, 
«  quod  non  minus  in  istis  (pelagianis)  omne  Christi  membrum 
«  et  totum  eius  corpus  exhorret,  quia  contendunt  esse  in  hac 
«  vita,  vel  fuisse  iustos  nullum  habentes  omnino  peccatum. 
«  Qua  praesumptione  apertissime  orationi  dominicae  contra- 
«  dicunt,  in  qua  omnia  membra  Christi :  dimitte  nobis  debita 
«  nostra,  veraci  corde  et  quotidianis  vocibus  clamant  ».  Et  1. 

de  nat.  et  grat.  n.  42:  «  Excepta  itaque  sancta  Virgine  Ma- 
«  ria,  de  qua  propter  honorem  Domini  nullam  cum  de  pec- 
«  catis  agitur  volo  haberi  quaestionem...,  hac  ergo  virgine 
«  excepta,  si  omnes  illos  sanctos  et  sanctas,  cum  hic  viverent, 
«  congregare  possemus,  et  interrogare  utrum  essent  sine  pec- 
«  cato,  quid  fuisse  responsuros  putamus?  utrum  hoc  quod 
«  iste  (Pelagius)  dicit,  an  quod  loannes  apostolus?  Rogo  vos, 
«  quantalibet  fuerint  in  hoc  corpore  excellentia  sanctitatis, 
«  si  hoc  interrogari  potuissent  nonne  una  voce  clamarent : 
«  Si  dixerimus  quia  peccatum  non  habemus,  nos  ipsos  sedu- 
«  cimus,  et  veritas  in  nobis  non  est?  »  Et  Augustino  consen- 
tiunt  Cyprianus  de  orat.  dom.  n.  2*2.  Nazianzenus  orat  16, 
n.  15,  Hieronymus  dial.  adv.  pelag.  n.  10,  Leo  Magnus  serm.  43, 
c.   1,  aliique  sine  numero. 

Sed  iam  intrinsecam  rationem  et  causam  videamus.  Desu- 
mitur  vautem  ex  insubordinatione  sensualitatis  ad  rationem, 
quam  non  tollit  praesens  iustilicationis  oeconomia.  Ex  hoc 
enim  quod  inferiores  animae  vires  remanent  in  iustis  non  to- 
taliter  rationi  subiectae,  sequitur  quod  rationem  ipsam  saepe 
praeveniunt  sensualitatis  motus,  et  quod  magna  vigilantia 
magnoque  conatu  opus  est,  ut  vel  a  principio,  et  antequam 
plena  rationis  accesserit  deliberatio,  motus  isti  retundantur, 
ne  imperfecto  quidem  praestito  consensu.  Nunc  autem,  quod 
quis  sit  semper  vel  diu  in  tanta  vigilantia  tantoque  conatu, 
quantus  ad  hoc  requiritur,  non  est  repositum  in  morali  hu- 
mana  potestate.  Et  ideo,  ut  concludit  S.  Thomas  de  Verit. 
Q.  24,  a.  12.  in  hoc  statu  miseriae,  post  reparationem  gra- 
tiae,  homo  non  potest  omnia  peccata  venalia  vitare  (1). 

(1)  «  Xous  poiivons  considdrer  trois  choses  dans  l''hommc.  Premiere- 
«  ment,  le  regne  de  la  convoitise,  tel  que  nous  le  voyons  dans  les  grands 
«  pecheurs,  qui  eteiut  toute  la  charite,  et  c'est  Pinjustice  consomra^e. 
«  Secondement,  le  regne  parfait  de  la  charite,  tel  que  nous  le  crojons 
«  dans  les  bienheureux,  qui  consume  toute  la  convoitise,  et  c'est  la  justicc 
«  parfaite.  Et  enfiu,  le  r^gue  de  la  charite,  tel  qn'il  est   en    ce  p616ri- 

Ubi  vides  primo,  idem  nunc  intervenire  principium  quan- 
tum  ad  venalia,  quod  supra  in  capite  praecedenti,  quantum 

«  uage  mortel,  ou  eucore  que  la  convoitise  soit  surmont6e,  elle  n^e.st 
«  par  enti^rement  abolie.  Ce  rcgne  do  la  charit^  fait  en  nous  une  v6- 
«  ritable  justice;  ce  melange  do  la  convoitise  erapoche  qu'ello  ne  soit 
«justice  parfaite. 

«  II  r6sulto  clairement  de  cette  doctrine,  qu'en  ce  liou  de  mis^re  et 
«  d^infirmito  oti  la  chair  convoito  contre  Pesprit,  il  n'.y  a  aucun  hommo 
«  oxempt  de  p6oh6.  Car  si  la  convoitise  domiue,  il  s^ensuit  que  la  cha- 
«  rite  est  vainoue,  et  l'hommo  est  pr6cipit6  aux  peches  damnables.  Et 
«  encore  quo  la  charit6  soit  victorieuse,  toutefois  la  convoitise  rdsistc, 
«  et  dans  une  si  apre  mel6e,  et  une  r^sistance  si  opiniatre,  oti  nous 
« avons  ii  uous  combattre  nous-raemes,  il  arrivo  infailliblement  quo 
«  1'csprit  qui  surmonte  par  la  charit^,  re^oit  quelques  blessures  par  la 
«  convoitise.  Cest  pourquoi  nous  avons  besoin  toute  notro  vie  de  re- 
«  courir  au  baptemo  des  larmes  et  au  remMe  salutaire  de  la  p^niteuce.... 
«  De  hi  vient  qne  nous  confessous  liumblement  quo  c'est  une  partie  de 
«  notre  justico  dc  reconnaltre  que  nons  sommes  pecheurs,  et  que  celui-la 
«  ost  le  plus  avance  dans  la  justice  do  cette  vie,  qui  remarque  en  pro- 
«  litant  tous  les  iourS;  combien  il  est  cloigue  de  la  perfection  de  la 
«  justice. 

«  Co  n'e8t  pas  qu'il  ne  faille  avouer  qu'il  y  a  quelque  perfection 
«  ici-bas  selon  la  raesuro  de  cet  exil.  Car.  J.  C.  n'a  pas  dit  on  vain  : 
«  Soyez  i)arfq,its  comme  votre  Pere  celcste  est  parfait ;  et  S.  Paul :  Nous  pre- 
«  clions  la  sagesse  entre  les  parfaits.  11  y  a  donc  quelque  sorto  de  per- 
«  foction,  raeme  en  ce  pdl6riuage  mortel,  parcequ'encore  que  1'homme 
«  juste  n'arrive  pas  a  la  charitd  achevdo,  il  n'ob6it  a  aucuno  convoitise  ; 
«  et  eucore  qu'il  ne  possedo  pas  entiorement  lo  souverain  bien,  il  ue  se 
«  plait  on  aucun  mal,  gemissant  avec  Papotre,  et  disant:  Malheureux 
«  homvie  que  jc  suis !  Qui  me  dclivrera  clc  ce  corps  dc  mort?...  Que  si  uos 
«  adversaires  objectent  que  les  oppositious  do  la  couvoitise  diminuent 
«  les  transports  de  la  charito,  nous  y  consentirons  volontiers.  Et  tou- 
«  tefois  nous  uo  craiudrons  pas  d'assurer  avec  1'admirablo  S.  Augustin, 
«  que  la  grace  du  S.  Esprit  abonde  telloment  en  l'ame  dos  justes,  que  leur 
«  oharite,  quoique  corabattue,  a  quelquechose  dc  plus  vigoureux  qu'ellc 
«  n'avait  eu  Adam  uotre  premier  p^re,  lorsqu^elie  y  jouissait  d'une  pleino 
«  paix.  Car  Adam  n'avait  rien  a  combattro  daus  une  si  grande  felicitd, 
«  dans  une  tello  facilitd  do  ue  p6cher  pas.  Maiuteuaut,  dit  S.  Augustiu, 

ad  mortalia.  Sicut  enim  impossibile  est  om.nia  mortalia  diu 
vitare,  dum  ratio  hominis  ad  debitum  ordinem  per  subiectio- 
nem  ad  Deum  non  est  reducta,  ita  impossibile  est  vitare  diu 
omnia  venialia,  dum  eodem  debito  ordine  per  subiectionem 
ad  rationem  destituitur  sensualitas.  Et  est  solum  differentia 
in  hoc,  quod  reparatur  ratio  per  communem  et  ordinariam 
iustificationem  in  coUatione  gratiae  sanctificantis ;  non  autem 
reparatur  inferior  appetitus,  reparatione  saltem  perfecta,  usque- 
dum  veniat  gloriae  nostrae  dies.  Vides  secundo,  quod  impos- 
sibilitas  in  qua  nunc  versamur  vitandi  venialia,  non  dicitur 
per  ordinem  ad  extraordinaria  et  veluti  miraculosa  Dei  auxi- 
lia,  sed  solum  per  ordinem  ad  potentiam  ordinatam,  cuius 
est  singulis  eflFectibus  proprias  et  connaturales  adaptare  cau- 
sas,  ut  in  quaestione  analoga  de  mortalibus  peccatis  satis  est 
explicatum.  Vides  tertio,  eamdem  impossibilitatem  esse  in- 

«  il  fant  une  libert^  plns  grande  contre  tant  de  tentations  qni  n'6ta- 
«  ient  pas  dans  le  paradis,  afin  que  ce  raonde  soit  surmont^  avec  tontes 
«  ses  erreurs,  toutes  ses  terreurs,  et  les  attraits  de  ses  fausses  amours. 
«  D^oii  vient  cette  libert^  plus  grande,  sinon  d'uue  cliarite  plas  puissante, 
\<  que  la  grace  de  J.  C.  inspira  a  ses  saints  ?  En  effet,  n'est-il  pas  n^ces- 
«  saire  que  cette  charit^  soit  plns  forte  et  plns  fortement  attach^e  a 
«  Dieu,  puisqu'ayant  h.  se  raidir  contre  tant  d'ohstacles,  malgre  tant 
«  d'euuemis  dedans  et  dehors,  elle  ne  laisse  pas  de  dire  de  tout  son  coeur  : 
«  .7.  C.  est  ma  vie  ;  et,  je  vis,  non  plus  moi,  mais  J.  C.  en  moif...  Con- 
«  cluons  donc,  et  confessons  que  la  doctriue  catholique  triomphe  de  tous 
«  les  reproches  de  aes  adversaires.  Car  s'ils  nient  la  \6rit6  de  notre  justice, 
<(  et  l'accompli8sement  de  la  loi  k  la  maniere  que  nons  avons  expos^e,  ils 
«  contredisent  a  l'Ecriture  et  outragent  l'esprit  de  la  grace.  Que  s'ils 
«  combattent  1'accomplissement  de  la  loi,  pour  montrer  qu'il  n'e8t  jamais 
«  81  exact  qu'il  ^vite  toute  sorte  de  r6pr6hension,  ils  ne  touchent  point  a 
«  notre  crcance,  puisque  1'Eglise  catholique  confesse  avec  le  plus  grand 
«  de  ses  docteurSj  que  Dieu  justifie  tellement  ses  saints,  qu'il  ne  laisse 
«  pas  d'y  avoir  toujours  quelque  chose  qu'il  accorde  libdralemeut  a  la 
«  prifere,  et  qu'il  pardonne  mis^ricordieusement  a  la  p6nitence  ».  Bos- 
spet,  RSfutation  du  cat^chisme  de  Paul  Ferry,  c.   11. 

time  connexam  cum  contractione  peccati  originalis,  ita  ut 
recte  in  thesi  dicta  sit  consequi  contractam  originis  lahem,. 
Quo  fit  utprivilegium  Beatae  Virginis  in  hac  parte  connatu- 
raliter  omnino  se  habuerit  ad  privilegium  conceptionis  im- 
maculatae,  vi  cuius  anima  eius  est  creata  in  statu  originalis 
innocentiae^  quantum  ad  omnia  dona  quae  moralem  rectitu- 
dinem  tam  superioris  quam  inferioris  appetitus  spectant.  Vi- 
des  denique  quarto,  quod  quanto  magis  homo  per  strenuum 
virtutum  exercitium  conatur  subiicere  inferiorem  partem  ra- 
tioni,  tanto  etiam  magis  tollit  de  necessitate  incidendi  in  ve- 
nialia,  et  magis  potens  efficitur  diminuendi  eorum  numerum 
ac  frequeritiam,  et  magis  accedit  ad  beatum  illum  statum  in 
quo  a  lege  peccati  perfecte  et  pro  semper  liberabimur. 

Caeterum  nihil  valent  rationes  desumptae  ex  hoc  quod  li- 
bertas  a  nececessitate  ad  formalem  rationem  cuiuscumque 
peccati  semper  requiritur.  Non  enim  verissimo  huic  princi- 
pio  contradicit  ullo  modo  dogma  catholicum,  quod  non  po- 
nit  necessitatem  quae  cadat  supra  determinatos  in  individuo 
actus.  Et  ideo,  eadem  nunc  principia  solutionis  servata  pro- 
portione  debent  adhiberi,  quae  in  hac  parte  superius  indicata 
sunt,  ubi  de  impossibilitate  servandi  legem  sine  gratia.  Multo 
minus  opponi  posset  auctoritas  Scripturae,  ubi  dicit  Christum 
sese  tradidisse  ut  exhiberet  ipse  sibi  gloriosam  ecclesiam  non 
habentem  maculam  neque  rugam :  quasi  nempe  necesse  esset 
Ecclesiam  iam  ex  nunc,  in  nobiliori  saltem  sui  parte,  ab  omni 
iiaevo  peccati  esse  prorsus  immunem.  Nam  in  his  quae  di- 
cuntur  de  Ecclesia,  semper  est  respectus  ad  statum  qui  non- 
dum  est,  sed  erit  in  futuro,  gratiae  scilicet  consummatae. 
Accedit  quod  macula,  proprie  loquendo,  nonnisi  culpae  mor- 
talis  est,  per  quam  solam  gratiae  decor  aufertur.  Accedit  quo- 
que,  quod  non  est  sic  intelligenda  impossibilitas  carendi  omni 
peccato,  quasi  ne  ad  tempus  quidem  posset  homo  esse  absque 
omni  reatu  peccati  venialis,  sed  quatenus  vitam  istam  sancti 
non  ducunt  absque  peccatis  venialibus,  ut  dicitur  in  3"'  Part. 

Q.  79,  a.  4  ad  2^^.  Nec  tandem  legitimum  sumeres  argumen- 
tum  ex  superabundantia  gratiae  Christi  supra  damna  quae 
intulit  culpa  Adami.  Nam  etsi  non  restituatur  in  praesenti 
vita  possibilitas  quae  aderat  in  statu  innocentiae,  vitandi  omni 
ex  parte  peccatum,  adhuc  tamen  gratia  Christi  prae  gratia 
originalis  iustitiae  invenitur  longe  potentior :  praesertim  quia 
non  obstante  infirmitate  illa  quae  ad  agonem  et  cautelam  et 
humilitatis  custodiam  relicta  est  (1),  datur  nunc  homini  quod 
ei  in  paradiso  non  fuit  concessum.  In  paradiso  enim  tale  da- 
tum  est  adiutorium,  ut  Augustinus  ait,  in  quo  permaneret 
homo  si  vellet^  non  quo  fieret  ut  vellet.  Nunc  autem  ea  gra- 
tia  datur  per  I.  C,  qua  etiam  fit  ut  velit,  et  tantum  tamque 
efficaciter  velit,  ut  carnis  voluntatem  contraria  concupiscen- 
tem  voluntate  spiritus  vincat.  Quibus  Augustini  verbis  ad 
magnum  illud  usque  in  finem  perseverantiae  donum  revoca- 
mur,  de  quo  iam,  priusquam  huic  disputationi  finis  impona- 
tur,  per  modum  coronidis  nonnihil  dicsndum  est. 

THESIS  IV. 
(Akt.   10). 

Ab  auxilio  perseverantiae  quo  omnibus  iustifieatis  datur  in 
accepta  prius  iustitia  per  evitationem  peccati  posse  perseverare, 
distinguendum  est  donum  perseverantiae  quo  aliquibus  datur 
ipsum  perseverare  usque  in  vitae  finem.  Et  magnum  Dei  donum 
merito  nuncupatur,  utpote  solis  electis  proprium,  et  consistens 
in  speciali  protectione  et  custodia  a  malo,  tum  per  eflficacia  con- 
tra  tentationes  adiutoria,  tum  per  providentiam  disponentem  ut 
eum  gratiae  statu  terminus  viae  coniungatur.  Quod  etsi  nec  in 
potestate  sit  liberi  arbitrii,  nec  etiam  sub  condigno  merito  ca- 
dat,  adhuc  tamen  a  iusto  impetrari,  seu,  ut  Augustinus  ait,  sup- 
pliciter  ab  eo  emereri  potest. 

§1. 

Duplici  potissimum  sensu  accipi  potest  perseverantia.  Uno 
modo  respective  ad  tempus  praesens,  secundum  quod  perse- 

(1)  Cf.  August.  1.  2.   de  pecc.  nier.  et  remiss.  n.  33, 

verare  dicitur  ille  qui  hic  et  nunc  a  peccato  sese  continendo, 
hic  et  nunc  quoque  in  ea  quam  prius  accepit  iustificationis 
gratia  perdurat  ac  permanet.  Alio  modo  respective  ad  ulti- 
mum  terminum  agonis  huius  vitae,  secundum  quod  perseve- 
rantia  dicit  continuationem  boni  usque  in  viae  finem,  et  spe- 
ciali  nomine  perseverantia  finalis  appellatur. 

Porro  perseverantia  hoc  altero  modo  dicta  nequaquam  ca- 
dit  sub  posse  quod  per  gratiae  auxilium  homini  iustificato 
datur.  Per  huiusmodi  enim  auxilium  datur  equidem  posse 
pro  quolihet  nunc  vitare  peccatum  et  servare  gratiam,  non 
autem  posse  facere  ut  cum  actuali  seu  effectiva  continuatione 
status  gratiae,  ultimum  vitae  instans  coincidat.  Nam,  eatenus 
id  posset  liberum  arbitrium,  quatenus  posset,  vel  in  eo  indivi- 
sibili  nunc  in  quo  de  facto  perseverat,  finem  sibi  viae  impo- 
nere,  vel  certe  ita  immobiliter  sese  in  bono  firmare,  ut  mors 
quandocumque  adveniens,  existentem  gratiae  statum  semper  et 
necessaria  inveniret.  Atqui  utrumque  est  impossibile.  Impos- 
sile  est  primum,  quia  indivisibile  instans  in  quo  jvia  finitur, 
in  solius  Dei  potestate  est.  Impossibile  est  secundum,  quia 
potestas  liberi  arbitrii  quantacumque  gratia  adiuti,  non  est 
nisi  respectu  eorum  quae  sub  electione  cadunt.  Quod  autem 
eligitur,  est  aliquod  particulare  operabile,  particulare  autem 
operabile  est  quod  est  hic  et  nunc.  Quod  igitur  cadit  sub 
potestate  liberi  arbitrii  est  aliquid  ut  nunc  operandum,  non 
autem  continuatio  operationis  per  totum  tempus.  Praeterea, 
etsi  homo  per  vohmtatem  et  liberum  arbitriuni  sit  dominus 
sui  actus,  non  tamen  est  dominus  suarum  potentiarum,  et 
ideo,  licet  liber  sit  ad  volendum  vel  non  volendum  aliquid, 
non  tamen  volendo  facere  potest  ut  voluntas  in  eo  quod 
vult,  ad  id  quod  vult  vel  eligit,  immobiliter  se  habeat.  Omni- 
bus  igitur  modis  perseverantia  finalis,  sub  posse  liberi  arbitrii 
nequaquam  cadit  aut  cadere  potest  (1). 

(1)  At  dices  :  Si  iion  sit  iu  potestato  nostra    id  siue   qiio  impossibile 
est  finem  obtineii,  neque  etiaui  tinis  ipso.  Sed  perseverantia  flnalis  qua 

Atque  hinc  apparere  potest  discrimen  inter  perseverantiae 
auxilium  de  quo  apostolus,  1  Cor.  X-13:  Faciet  cum  tentatione 
proventum  ut  posdtis  su.stinere^  et  perseverantiae  donum  de 
quo  intelligitur  illud  Philipp.  1-6:  Qui  coepit  in  vohis  opus 
honum,  perficiet  usque  in  diem  Christi  lesu.  Ex  duplici  enim 
capite  diflferentia  ista  oritur.  Primo  ex  hoc  quod  per  auxi- 
lium  datur  homini  posse  quod  velit,  per  donum  vero,  etiam 
velle  quod  potest :  pro  quanto  auxilium  ut  sic  praescindit 
ab  ethcaci  vel  mere  sufficiente,  donum  vero  ponit  auxilium 
determinate  ut  efficax.  Secundo  ex  hoc  quod  auxilium  cir- 
cumscribitur  ad  ilhid  tantum  quod  reponi  potest  in  nostra 
facultate,  videlicet  ad  aliquid  ut  nunc  operandum ;  donum 
vero  extenditur  ad  id  quoque  quod  omnem  hominis  potesta- 
tem  fugit,  quatenus   importat  specialem   providentiam  circa 

finalis,  revera  est  id  sine  quo  irapossibile  est  finera  snlutis  obtineri.  Se- 
qnitur  ergo,  salutera  non  esse  in  nostra  potestate,  etiam  cum  gratiae 
adjutorio. 

Respondeo :   Dist.  mai.   Xon  est  finia  in   nostra    potestate,  si  in  pote-. 
atate  nostra  uon  sit  id  sine  qno   impossibile  est  finem  obtineri,  impos- 
sibilitate  antecedente  malura  usura  liberi  arbitrii,  conc.  Impossibilitato 
tantum  conaequente,  nerj.   Contradistinguo    n)inoreui,  et  nego  sequelam. 

Etenim,  eatenus  nequit  haberi  salus  absque  finali  perseverantia,  qua- 
tenua  negatio  huius  perseverantiae  importat  defectionem  liberi  arbitrii, 
per  supervenientem  terminuni  viae  factam  irreparabilem  ;  quam  neces- 
aario  consequitur  aalutis  privatio  et  inevitabilitas  damnationis.  Proinde, 
baec  impossibilitas  non  est  antecedens,  sed  consequens,  quia  totum  hoc 
poterat  homo  cum  adiutorio  gratiae  impedire.  Xeque  enim  sic  intelli- 
gendura  est,  perseverantiam  finalem  non  esse  in  potestate  liberi  arbitrii, 
quasi  in  potestate  eius  non  esset,  per  gratiam  sibi  colla,tam  vel  praepa- 
ratam  perseverare  usque  ad  illud  instans  in  quo  de  facto  advenit  tcr- 
minus  riae.  Sf^aper  enim,  i.  e.  iu  quolibet  nunc  temporis,  potest  iustus 
perseverare,  sicut  potest  etiara  non  perseverare.  Sed  hoc  sensu  intelli- 
gendum,  quatenus  facere  nunquam  potest  ut  signatum  illud  nunc  in  quo 
forte  est  de  facto  perseverans,  ait  ultimum  nunc  suae  viae,  potius  quam 
nnnc  continuandum  cum  ulteriori  teraporis  mora,  in  qua  adhuc  iu  an- 
cipiti  esset  perseverantia. 

mortis  seu  termini  viae  opportunitatem.  Quisquis  igitur  ac- 
cipit  donum,  accipit  etiam  auxilium,  non  autem  e  converso, 
quisquis  accipit  auxilium,  accipit  etiam  donum.  Et  ideo  in 
thesi  dictum  est  quod  ab  auxilio  perseverantiae  quo  oinnibus 
iustificatis  datur  posse  perseverare,  distinguendum  est  donum 
perseverantiae  quo  aliquibus  datur  ipsum  perseverare  usque 
in  vitae  finem.  Nec  iam  magni  negotii  erit  declarare  quo- 
modo  ratione  duorum  quae  superaddit,  tum  scilicet  efficacis 
protectionis  contra  tentationes,  tum  praeterea  opportunae 
coincidentiae  termini  viae  cum  statu  gratiae,  magnum  per 
antonomasiam  Dei  donum  et  dicatur  et  revera  sit. 


§'2. 


In  primis  linalis  perseverantia  donum  Dei  est,  qua  parte 
dicit  collationem  auxiliorum  efficacium  prae  mere  sufficien- 
tibus.  Quod  quidem  adeo  clarum  existimo,  ut  vix  indigeat 
demonstrari.  Duorum  enim  piorum,  quorum  unus  in  via  boni 
operis  perseverat,  alter  ab  ea  iam  declinat,  una  tandem  atque 
eadem,  et  minime  dispar  conditio  est.  Nonne,  clamat  Augu- 
stinus  de  don.  pers.  n.  21,  utrique  a  Deo  creati,  utrique  ex 
Adam  nati,  utrique  de  terra  facti  erant,  et  ab  eo  quidixit: 
omnem  flatum  ego  feci^  unius  eiusdemque  naturae  animas  ac- 
ceperant?  Nonne  postremo  utrique  vocati  fuerant,  et  vocantem 
secuti,  utrique  renovati?  Unde  ergo  fit  ut  unus  in  bono  per- 
maneat,  alter  non  permaneat?  Ex  libero  id  dices  fieri  arbi- 
trio,  et  recte  quidem,  si  de  causa  proxima  sermo  sit.  Sed  si 
ad  causam  altissimam  velis  ascendere,  dicendum  hoc  ideo 
esse,  quia  unius,  et  non  alterius  liberum  arbitrium  per  gra- 
tiam  praeventum  est  eo  modo  qui  efficax  praesciebatur.  Quare 
autem  unius,  et  non  alterius?  Forte  non  poterat  Deus  ambos 
illos  liomines  ita  movere,  ut  ambo  vel  neuter  moventem  se- 
querentur?  Quod  si  nonnisi  insipientissime  dicitur,  unum 
profecto    Goncludendum   restat:  ad   solam   eius    referendum 

esse  voluntatem,  cuias  inscrutabilia  iudicia  sunt,  quique  unum 
dilexit  prae  altero,  gratuitum  ei  conferens  donum,  quod  absque 
iniustitia  non  contulit  et  alteri. 

Est  quoque  gratuitum  Dei  donum  finalis  perseverantia,  qua 
parte  dicit  provisam  coincidentiam  mortis  cum  statu  gratiae. 
Nam  certe,  in  manibus  Dei  esse  mortem  et  vitam,  non  est 
aliquatenus  ambigendum.  Unde  Christus  Dominus  in  evan- 
gelio:  Vlgilate  ergo^  quia  nescitis  qua  hora  dominus  vester 
venturus  sit...  Beatus  ille  servus,  quem  cum  venerit  dominus 
eiuSj  invenerit  sic  facientem.  Quibus  verbis  admonuit,  semper 
nos  paratos  esse  debere  ad  mortem  et  Dei  iudicium,  nec  posse 
confidere  de  mora  supremi  iudicis,  quia  insperato  veniet. 
NuUo  igitur  modo  ex  nobis  pendet  circumstantia  mortis,  sed 
ex  Dei  providentia,  qui  libere  disponit  humanos  eventus  se- 
cundum  beneplacitum  suae  voluntatis.  Quo  iam  praesupposito, 
dicit  Augustinus  de  dono  persev.  c.  17 :  «  Videte  quam  sit  a 
«  veritate  alienum^  negare  donum  Dei  esse  perseverantiam 
«  usque  in  tinem  huius  vitae,  cum  vitae  huic,  quando  volue- 
«  rit,  ipse  det  finem ;  quem  si  dat  ante  imminentem  lapsum, 
«  facit  hominem  perseverare  usque  in  finem  » .  Et  epist.  217, 
n.  21 :  «  Quomodo  non  gratiae  Dei  est,  non  solum  credendi 
«  voluntas  ab  initio,  verum  etiam  perseverandi  usque  in 
«  finem,  cum  finis  ipse  vitae  huius  non  in  hominis,  sed 
«  in  Dei  sit  potestate,  et  possit  utique  Deus  etiam  hoc  be- 
«  neficium  non  perseveraturo  conferre,  ut  rapiatur  ex  eor- 
«  pore  ne  malitia  mutet  intellectum  illius  ».  Ex  hoc  igitur 
quod  videmus  alios  in  tinem  perseverantes  de  hoc  saeculo 
migrare,  alios  usque  post  lapsum  in  hoc  saeculo  conservari, 
qui  utique  non  lapsi  essent  si  antequam  laberentur  hinc 
exiissent,  et  rursus  quosdam  ex  his  quousque  convertantur 
hic  manere,  qui  utique  perirent,  si,  ut  aliis  contingit,  ante- 
quam  converterentur  defuncti  essent:  ex  hoc,  inquam,  ita 
dikicide  ostenditur  conchisio,  ut  neminem  nisi  plane  caecu- 
tientem,  contradictorem  habere  possit. 

Et  non  solum  donum,  sed  magnum  per  antonomasiam  Dei 
donum  dicenda  est  haec  eadem  finalis  perseverantia  (1).  Ma- 
gnum  plane  donum,  quod  secum  fert  effectivam  salutis  aeter- 
nae  consecutionem.  Magnum  donum,  quod  iis  solis  datur, 
quos  Deus  praedestinavit  conformes  fieri  imaginis  Filii  sui, 
quosque  vocavit  vocatione  illa  de  qua  dictum  est :  Sine  poe- 
nitentia  sunt  dona  et  vocatio  Dei.  Magnum  denique  donum, 
(]Uod  non  fuit  concessum  homini  in  paradiso,  sed  nunc  per 
Christum  conceditur  electis,  et  tanto  ilhistrius,  quanto  dis- 
pares  utriusque  status  conditiones  inveniuntur.  «  Primo  ita- 
«  que  homini,  qui  in  eo  bono  quo  factus  fuerat  rectus  acce- 
«  peratposse  nonpeccare,  possenon  mori,posse  ipsum  bonum 
«  non  deserere,  datum  est  adiutorium  perseverantiae,  non 
«  quo  fieret  ut  perseveraret,  sed  sine  qiio  per  liberum  arbi- 
«  trium  perseverare  non  posset.  Nunc  vero,  sanctis  in  regnum 
<'  Dei  per  gratiam  Dei  praedestinatis  non  tale  adiutorium 
'■■  perseverantiae  datur,  sed  tale  ut  eis  perseverantia  ipsa  do- 
«  netur;  non  solum  ut  sine  isto  dono  perseverantes  esse  non 
«  possint,  verum  etiam  ut  per  hoc  donum    nonnisi   perseve- 

<  rantes  sint...  Pro  his  igitur  interpellante  Christo  ne  deficiat 
^  fides  eorum,   sine   dubio   non  deficiet    usque  in  finem,  nec 

<  eam  nisi  manentem  vitae  huius  inveniet  finis.  Maior  quippe 

<  Ubertas  est  necessaria  adversus  tot  et  tantas  tentationes, 
<;  quae  in  paradiso  non  fuerunt,  dono  perseverantiae  munita 
«  atque  firmata,  ut  cum  omnibus  amoribus,  terroribus,  erro- 
«  ribus  suis  vincatur  hic  mundus:  hoc  sanctorum  martyria 
«  docuerunt.  Denique  ille  (Adam),  et  terrente  nullo,  et  insu- 
«  per  contra  Dei  terrentis  imperium  libero  usus  arbitrio,  non 
«  stetit  in  tanta  felicitate,  in  tanta  non  peccandi  facilitate. 
«  Isti  autem  non  dico  terrente  mundo,  sed  saeviente  ne  sta- 

(1)  Trid.  Sess.  6,  cau.  IG:  «  Si  quis  maguum  illud  usque  iu  iiuem  per- 
«  severantiae  donum  se  certo  habiturum,  absoluta  et  infallibili  certitu- 
«  dine  djxerit,  uisi  lioc  er  speciali  revelaticne  «lidicerit,  a.  s.  ». 

'  rent,  steterunt  in  fide:  cum  videret  ilie  bona  praesentia 
«  quae  fuerat  relicturus,  isti  futura  quae  accepturi  fuerant 
«  non  viderent.  Unde  hoc  nisi  donante  illo  a  quo  misericor- 

<  diam  consecuti  sunt  ut  fideles  essent,  a  quo  acceperunt  spi- 
'  ritum,  non  timoris  quo  persequentibus  cederent,  sed  virtutis 
<^  et  charitatis  et  contiuentiae,  quo  cuncta  minantia,  cuncta 
«  invitantia,  cuncta  cruciantia  superarenty  IUi  ergo  (Adae) 
«  sine  peccato  ulh)  data  est,  cum  qua  conditus  est  voluntas 

<  libera,  et  eam  fecit  servire  peccato.  florum  vero  cum  fuis- 
«  set  voluntas  serva  peccati,  liberata  est  per  illum  qui  dixit: 
«  Si  vos  Filius  liberaverit,  tunc  vere  liberi  eritis.  Et  accipiunt 
«  tantam  per  istam  gratiam  libertatem,  ut  quamvis,  quamdiu 
«  hic  vivunt,  pugnent  contra  concupiscentias  peccatorum, 
«  eisque  nonnuUa  subrepant,  propter  quae  dicant  quotidie: 
«  dimitte  nobis  debita  nostra,  non  tamen  ultra  serviant  pec- 
«  cato  quod  est  ad  mortem...  Huic  peccato  ultra  non  ser- 
«  viunt,  non  prima  conditione  sicut  ille  (Adam)  liberi,  sed 
«  per  secundum  Adam  Dei  gratia  liberati,  et  ista  liberatione 

<  habentes  liberum  arbitrium  quo  serviant  Deo,  non  quo  capti- 
«  ventur  a  diabolo.  Liberati  enim  a  peccato  servi  facti  sunt 
«  iustitiae,  in  qua  stabunt  usque  in  finem,  donante  sibi  illo 
« perseverantiam,  qui  eos  praescivit,  et  praedestinavit,  et 
« secundum  propositum  vocavit,  et  iustificavit,  et  glorifi- 
«  cavit  »  (1). 

§3- 

Verum  etsi  perseverantiae  donum  nec  in  nostra  sit  pote- 
state,  nec  sub  ullo  nostro  proprie  dicto  merito  cadere  pos- 
sit,  adhuc  tamen  per  instantem  orationem  potest  certo  a  Deo 
impetrari.  Generalis  enim  Christi promissio  est,  Matth.  VII,  7-8, 
loan.  XVI-23,  etc.  nos  certo  impetraturos  quidquid  petieri- 

(1)  Angiist.  de  corrept.  et  grat.  c.    12,   u.  34-35, 

rnus  Patrem  in  nomine  eius,  utique  ad  salutem  vitae  aeter- 
nae  pertinens,  praeter  quod  nihil  peti  potest  in  nomine 
Christi  Salvatoris.  Atqui  nihil  est  magis  pertinens  ad  salu- 
tem  vitae  aeternae,  quam  perseverantia  finalis.  CFnde  notavit 
Augustinus  quod  ipsa  oratione  quae  dominica  nuncupatur,  quia 
■eam  Dominus  docuit,  quando  oratur  a  sanctis,  nihil  pene 
aliud  quam  perseverantia  posci  intelligitur  (1).  Si  ergo  patres 
terreni  ndrunt  bona  data  dare  postulantibus  filiis  suis,  quanto 
magis  Pater  noster  coelestis  dabit  perseverantiam  in  finem, 
humiliter  et  instanter  petentibus  se !  Cui  non  frustra  dicitur : 
Illumina  oculos  meos  ne  unquam  ohdormiam  in  morte,  nequando 
dicat  inimicus  meus^  praevalui  adversus  eum,  (Psalm.  XII-15). 
Non  frustra  dicitur:  Salva  me  ex  ore  leonis^  et  de  manu  canis 
unicam  meam,  (Psalm.  XXI-21).  Nonfrustra  dicitur:  Ne  tra- 
das  hestiis  animas  confitentes  tihi,  et  animas  pauperum  tuorum 
ne  ohliviscayns  in  finem,  (Psalm,  LXXII-19).  Non  frustra  di- 
citur:  Ne  proiicias  me  in  tempore  senectutis^  cum  defecerit 
virtus  mea^  ne  derelinquas  me^  (Psalm.  LXX-9).  Postremo, 
]ie  multa  commemorera,  non  frustra  dicitur:  Et  ne  nos  indu- 
cas  in  tentationem,  sicut  nec  frustra  ipsi  Christo  quotidie  di- 
cimus,  sacrosanctum  eius  corpus  ac  sanguinem  percepturi : 
Fac  me  tuis  semper  inhaerere  mandatis,  et  a  te  nunquam  sepa- 
ra7'i  permittas. 

Quanquam  hoc  ipsum  quod  est  in  oratione  persistere  cum 
debitis  conditionibus  ad  exauditionem,  et  sit  effectus  gratiae 
efificaciter  nos  moventis,  et  semper  maneat  nobis  incertum. 
Quocirca  Tridentinum  Sess.  6,  cap.  13:  «  Nemo  sibi  certi 
«  aliquid  absoluta  certitudine  polliceatur,  tametsi  in  Dei  au- 
«  xilio  firmissimam  spem  collocare  et  reponere  omnes  debent. 
«  Deus  enim,  nisi  ipsi  illius  gratiae  defuerint,  sicut  coepit 
«  opus  bonum,  ita  perficiet,  operans  velle  et  perficere». 
Unde  ultimo  ducimur  ad  dictum  apostoli,  1  Cor.  X-12:   Qui 

(1)  August.  de  dono  persev.  c.  2,  n.  4-9. 
/>«  Gralia  C/wititi.  d 

se  exMniat  dare^  videat  ne  cadat,  et  iteriim  Phili[»p.  11-12: 
Ctim  metu  et  tremore  mstram  salutem  operamini,  salva  interim 
consolatione  quae  nobis  tanquam  filiis,  1  Petr.  V-7,  loquitur 
dicens :  Omnem  sollicitudinem  vestram  proiicientes  in  eum^ 
quoniam  ipsi  cura  est  de  vohis...  Deus  autem  omnis  gratiae, 
qui  vocavit  nos  in  aeternam  suam  gloriam  in  Christo  lesu, 
modicum  passos  ipse  perficiet.  confirmabit,  solidabitque.  Ipsi 
gloria  et  imperium  in  saecula  saeculorum.  Amen. 


QUAEST.  CX. 

DE  GKATIA  QUANTUM  AD  EIUS  ESSENTIAM 

Deinde  veniendum  est  ad  scrutandum  penitius  intrinsecam 
gratiae  quidditatem,  intimamque  rationem.  Et  primo  quidem 
dicendum  de  gratia  habituali,  deinde  de  actuali. 

THESIS  VII. 

(Art.  1-4). 

Gratia  sanctificans  non  est  merus  extrinsecus  favor  Dei,  nec  te- 
gumentum  aliquod  peccatorum  per  imputatam  iustitiam  Christi, 
imo  nec  rectitudo  formaliter  consistens  in  obedientia  mandato- 
rum,  sed  supernaturale  donum  animae  infusum  et  inhaerens,  quo 
naturae  divinae  vere  consortes  efficimur,  et  ordinamur  ad  vitac 
aeternae  beatitudinem  in  visione  Dei.  Rectissime  autem  a  theo- 
logis  dicitur  qualitas  ad  speciem  habitus  reducenda.  Rectissime 
etiam  a  plerisque  asseritur  ab  infusis  virtutum  habitibus  reali- 
ter  distincta,  non  in  animae  potentiis,  sed  in  eius  essentia  sub- 
iectata. 


§  1. 


Satis  constat  inter  protestantes,  eosque  omnes  qui  a  pro- 
testanticis  principiis  pendent,  gratiam  sanctificantem  non 
esse  aliquam  realitatem  animae  infusam,  eique  inhaerentem, 
sed  vel  aliquid  quod  est  in  solo  Deo,  ut  favor  seu  benevo- 
lentia  eius;  vel  iustitiam  qua  ipse  Christus  iustus  est,  nobis 
per  quamdam  fictionem  iuris  imputatam ;  vel  ad  summum, 
ipsa  iustitiae  opera  quae  quis  exercet  conformiter  ad  prae- 
cepta  legis. 

Primus  dicendi  modus  fuit  Calvini  apud  Bellarminum  1.  1 
de  grat.  c.  3 :  «  Falsum  esse  contendo,  ait,  ullam  iustitiae 
«  partem  in  qualitate  sitam  esse,  vel  habitu  qui  in  nobis 
«  resideat,  sed  gratuita  acceptione  nos  esse  iustos  ».    Cuius 

fnndamentiim  ex  quibusdam  veteribus  (apud  S.  Thomam  de 
Verit.  Q.  27.  a.  1)  renovatum,  videtur  fuisse  in  hoc,  quod 
gratia  gratum  faciens  intelligitur  illud  quo  liomo  est  acceptus 
Deo-  Acceptus  autem  intelligitur  per  Dei  acceptationem,  quae 
quidem  in  ipso  Deo  est,  sicut  et  dicitur  quispiam  acceptus 
homini,  non  per  aliquid  quod  sit  in  acceptato,  sed  per  ac- 
ceptionem  quae  est  in  acceptante.  Quare,  aliquem  habere 
Dei  gratiam,  vel  esse  in  Dei  gratia,  id  unum  significat,  Deum 
nempe  habere  complacentiam  erga  illum,  ac  per  hoc,  gratia 
sanctificaiis  nihil  omnino  in  homine  ponit,  sed  tantummodo 
dicit  favorem  sese  tenentem  ex  parte  Dei. 

Secundus  dicendi  modus  fuit  Lutheri.  Qui  cum  naturam 
humanam  per  peccatum  originale  essentialiter  vitiatam  asse- 
reret,  volebat  hominem  etiam  iustum  in  qualibet  actione  sua 
semper  et  necessario  peccare,  ac  proinde,  semper  et  neces- 
sario  remanere  peccatorem.  Sed  perseverantem  semper  abo- 
minationem  peccati  tegit  imputata  extrinsecus  iustitia  Christi, 
ex  qua  homo,  cum  vere  in  seipso  peccator  sit  et  maneat,  per 
quamdam  fictionem  iuris  habet  denominationem  iusti. 

Tertius  denique  dicendi  modus  fuit  Baii,  cuius  est  pro- 
positio  42  a  Pio  Y  damnata:  «  lustitia  qua  iustificatur  per 
«  fidem  impius,  consistit  formaliter  in  obedientia  mandatorum, 
«  quae  est  operum  iustitia,  non  autem  in  gratia  aliqua  animae 
«  infusa,  qua  adoptatur  homo  in  filium  Dei  et  secundum  in- 
«  teriorem  hominem  renovatur  » .  Et  differt  a  duobus  prae- 
cedentibus,  quatenus  esse  in  gratia,  iam  non  ponitur  praedi- 
catio  pure  extrinseca.  Convenit  tamen,  quatenus  gratia  qua 
formaliter  iustificamur,  non  est  aliquid  inhaerens  et  infusum, 
actibus  praevium  et  ab  eis  condistinctum. 

Porro  omnes  istae  opiniones  tanquam  haereticae  damnantur 
a  Tridentino,  Sess.  6  de  iustific.  passim,  et  specialiter  in 
can.  11 :  «  Si  quis  dixerit,  homines  iustificari  vel  sola  impu- 
«  tatione  iustitiae  Christi,  vel  sola  peccatorum  remissione, 
«  exclusa  gratia  et  charitate  quae  in  cordibus  eorum  per  Spi- 

«  ritum  Sanctum  diffuiidatur  atque  illis  inhaereat;  aut  etiam, 
«  gratiam  (jua  iustificamur,  esse  tantum  favorem  Dei,  ana- 
«  thema  sit  >>.  Nam  prima  opinio  notatur  in  his  verbis :  e.s^s-e 
tantum  favorem  DeL  Secunda  in  istis :  Tiomines  kistificari  sola 
iiwputatione  iustitiae  Christi.  Tertia  simul  cum  aliis  duabus 
in  illis  aliis:  exdma  gratia  et  charitate  quae  in  cordUms  eorum 
(Hffundatur  atque  illis  inhaereat. 

Et  sane,  in  sacris  litteris  gratia  ([ua  iustificamur,  dicitur 
primo  terminus  novae  nativitatis.  lllius  dico  nativitatis  quae 
nativitati  carnali  opponitur;  quae  iam  non  est  ex  sangui- 
nibus,  neque  ex  vohmtate  carnis,  neque  ex  vohintate  viri. 
De  qua  loquitur  Christus  ad  Nicodemum,  loan.  III,  6  et  seq., 
ubi  exphcans  cpia  ratione  homo  possit  habiHs  reddi  ad  in- 
gressum  in  regnum  Dei,  id  fieri  docet  per  regenerationem 
ex  aqua  et  Spiritu  Sancto,  subditque  quod  homo  ita  ex  Deo 
renatus,  spiritus  est,  sicut  qui  ex  carne  nascitur,  caro  est. 
Quemadmodum  igitur  naturaU  nativitafce  homo  constituitur 
in  esse  suo  humanO;,  et  per  hoc  ipsum  ordinatur  ad  respon- 
dentes  operationes  humanae  vitae,  ita  per  nativitatem  ex 
aqua  et  Spiritu  Sancto,  vere  et  realiter  constituitur  in  quo- 
dam  esse  spirituaU  seu  deiformi,  ut  ex  consequenti,  deifor- 
mium  operationum  capax  efhciatur.  Et  ne  hoc  incredibile 
Nicodemo  videatur,  statim  affertur  comparatio  venti  qua- 
quaversum  vehit  ex  arbitrio  spirantis:  cuius  realitas  nobis 
dubia  utique  non  est,  siquidem  audimus  vocem  eius,  et  tamen 
nescimus  unde  veniat  aut  quo  vadat,  siquidem  latet  nos  tam 
origo  quam  terminus  eius.  SimiU  itaque  pacto  non  est  existi- 
manda  phantastica  seu  imaginaria  nativitas  ex  Spiritu,  etsi 
occultum  sit,  supernaturale  sit,  principium  a  quo  novus  homo 
sumit  originem,  sicut  occultus  est,  supernaturaUs  est,  supra 
omnem  sensum  omnemque  naturalem  cognitionem  est  et  finis 
vitae  aeternae  ad  quem  ordinatur.  Spiritus,  inquit,  id)i  vult 
.spirat,  et  vocem  eius  audisj  sed  ne.^icis  unde  veniat  aut  quo  vadat^ 
sic  est  omnis  qui  natus  est  ex  Spiritu.  Haec  igitur  sunt  quae  de 

nova  ex  Deo  nativitate  et  novo  esse  in  ea  accepto  docet  Do- 
minus  in  evangelio.  Haec  siint  ad  quae  alludit  loannes  in 
prima  sua  epistola,  III-9,  cum  dicit :  Omnis  qui  natus  est  ex 
Deo,  peccafum  non  facit,  quoniam  semen  ipsius  in  eo  manet. 
Et  Paulus,  1  Cor.  V-17,  cum  de  nova  in  Christo  creatura 
loquitur,  aut  cum  Eph.  11-10  ait :  Ipsiiis  enim  factura  sumus, 
creati  in  Christo  lesu  in  operihus  honis  (id  est  ad  opera  bona), 
quae  praeparavit  Deus  ut  in  eis  amhulemus.  Nunc  autem,  esse 
illud  quod  in  nova  nativitate  nobis  communicatur,  esse  quo 
spirituales  sive  deiformes  efficimur,  esse  cuius  ratione  sumus 
nova  factura,  nova  creatura  ad  exercenda  opera  bona  in  finem 
vitae  aeternae,  aliquid  profecto  est  non  in  Deo  exsistens,  non 
in  quadam  fictione  iuris  consistens,  non  cum  ipso  operum 
exercitio  confundendum,  sed  donum  homini  qui  renascitur 
intrinsecum,  donum  infusum,  habituale,  permanens,  fixum, 
et  meritoriorum  operorum  exercitio  natura  saltem  prius. 

Amplius,  gratia  in  sacris  litteris  dicitur  id  quo  consortes 
efficimur  naturae  divinae,  Oeiag  koivcjvoi  q^voecog.  Jta  quidem 
in  oeleberrimo  loco  2  Petr.  I,  3-11,  ubi  fit  oppositio  inter 
maxima  et  pretiosa  dona  ad  vitara  et  pietatem  conferentia, 
quae  nobis.  contulit  Deus  per  Christum,  et  ea  quae  ex  parte 
nostra  in  exercitio  virtutum  praestanda  sunt,  ut  habeamus  in- 
troitum  in  aeternum  regnum  Domini  nostri  et  Salvatoris  lesu 
Christi.  Quidquid  enim  nunc  sit  de  distinctione  inter  gratiam 
et  virtutes,  aut  de  modo  quo  plurale  illud  maxima  et  pretiosa 
promissa  debet  accipi,  certum  est  gratiam  sanctificantem,  aut 
solam,  aut  cum  aliorum  donorum  comitatu,  hic  significari. 
Per  hoc  autem  quod  gratia  illa  dicitur  divinae  naturae  consor- 
tium,  necesse  est  in  ea  intelligere  perfectionem  quamdam  su- 
peradditam,  per  quam  anima  elevatur  supra  suam  conditionem 
naturalem,  et  proportionatur  participationi  beatitudinis  Dei. 
Semper  enim  natura  indicat  essentiam  rei  eum  respectu  ad 
propriam  operationem  seu  proprium  tinem  eius,  et  ideo,  ali- 
quem  fieri  consortera  naturae  divinae,  nihil  aliud  est  quam 

ipsum  constitui  in  tali  gradu  essendi  participato  a  Deo,  se- 
cundum  quem  competens  ei  sit  finis  sive  beatitudo  soli  Deo 
connaturalis  (1).  Hinc  ergo  eruitur  eadem  conclusio  ac  supra, 
quia  huiusmodi  perfectionis  accessio  liaberi  omnino  nou  po- 
test  per  merum  extrinsecum  favorem  Dei,  aut  per  imputa- 
tionem  iustitiae  qua  iustus  est  Cliristus,  exclusa  omni  onto- 
logica  alque  interna  renovatione  spiritus  mentis  nostrae.  Imo 
nec  potest  formaliter  importari  per  iustitiam  operum,  prae- 
sertim  cum  iustitia  operum  sit  aliquid  consequens  ad  dictam 
divinae  naturae  participationern,  et  expresse  ab  ea  in  prae- 
senti  contradistinguatur :  Quomodo,  inquit,  Deus  maxima  et 
pretiosa  nobis  promissa  donavit  id  per  haec  efficiamini  divinae 
consortes  naturae^  sic  vos  curam  omnem  S2tbinferentes  mini- 
strate  in  fide  vestra  virtutem. 

Adhuc,  gratia  de  qua  nunc  sermo,  praedicatur  in  Scripturis, 
ut  quae  nos  formaliter  facit  filios  Dei :  Lex,  inquit,  per  Moysen 
data  est,  gratia  et  i^eritas  per  lesum  Christtcm  facta  est.  Ipse 
enim  lesus  Christus  est,  qui  quotquot  receperunt  eum,  dedit 
eis  potestatem  filios  Dei  fieri.  Unde  apostolus,  Eom.  VIII- 15: 
Accepistis  spiritum  adoplionis  filiorum....  Siautem  filii,  et  hae- 
redeSj  haeredes  quidem  Dei^  cohaeredes  autem  Christi.  Porro 
filius  et  haeres  Dei  eatenus  quis  efficitur,  quatenus  in  eam 
transfertur  dignitatam,  eamque  essendi  conditionem,  in  qua 
patet  accessus  ad  possessionem  propriarum  divitiarum  Dei, 
hoc  est  ad  fruitionem  summi  et  increati  boni  visi  v,i  est  in 
se.  Id  enim  appellamus  haereditatem  alicuius,  quo  ille  dives 
est;  et  cum  Deus  nonnisi  seipso  summo  bono  dives  et  beatus 
sit,  seipso  scilicet  viso,  seipso  amato,  seipso  fruitionis  obiecto  : 
constat  quod  possessio  haereditatis  Dei  cum  intuitiva  visione 
Dei  convertitur.  At  quo  pacto  putas  intelligi  posse,  crea- 
turam  transferri  in  eam  essendi  conditionem  in  qua  ad  Dei 
visionem  pateat  accessus?  Nam  cum  ultimo  fine  operandi  ipsa 

(l)  Cf.  de  Virtutibus,  Pioleg.   eap.   2,  ^  1. 

essendi  conditio  proportionetur  necesse  est:  aliunde  vero,  ex- 
cedit  proportionem  cuiusvis  naturae  creatae  visio  Dei  per  es- 
sentiam.  Iterum  igitur  apparet,  translationem  lianc  importare 
elevationem  ad  novam  quamdam  rationem  entis  per  donum  su- 
pernaturale,  infusum,  et  inhaerens ;  apparet  quoque  essentiam 
gratiae  adoptionis,  quae  et  sanctificans  gratia  dicitur,  in  hoc 
eodem  dono  esse  reponendam. 

Vide  igitur  discrimen  inter  divinam  et  humanam  adoptio- 
nem.  Nam  adoptio  humana  nihil  physicum  ponit  in  homine, 
sed  tantum  aliquid  intentionale  ad  ordinationes  rationis  per- 
tinens ;  praesupponit  enim,  et  non  facit  in  adoptato  ph^^sicam 
capacitatem  fruendi  bonis  ad  quae  ius  acquirit,  transiens  in 
familiam  adoptantis.  At  divina  adoptio  capacitatem  fruendi 
bono  proprio  Dei  non  praesupponit,  sed  causat,  et  ideo  qua- 
dantenus  assimilatur  generationi  per  quam  generantis  natura 
generato  communicatur.  Universim  autem  loquendo,  summo- 
pere  cavendum  est  ne  ea  quae  apud  nos  sunt,  transferamus 
ad  divina,  non  attendendo  conditionum  differentiam.  Sicut 
esse  gratum  homini,  nihil  ponit  in  eo  qui  gratus  esse  dicitur ; 
nulla  enim  mihi  accrescit  perfectio  aut  decrescit,  secundum 
quod  advenit  hominum  favor,  vel  recedit.  Et  forte  idem  dici 
posse  putas  de  eo  quod  est  esse  gratum  Deo  ?  Absit.  Sapienter 
enim  tibi  respondebit  S.  Thomas,  quod  «  sicut  scientia  Dei 
«  est  causa  rerum,  non  causata  a  rebus,  utnostra,  ita  vohmtas 
«  eius  est  effectrix  boni,  et  non  causata  a  bono,  sicut  no- 
«  stra  (1)  ».  Unde  quamlibet  Dei  dilectionem  sequitur  aliquod 
bonum  causatum  in  creatara,  diversum  tamen  secundum  dif- 
ferentiam  dilectionis.  Est  namque  una  communis  dilectio  se- 
cundum  quam  diligit  omnia  quae  sunt,  ut  dicitur  Sap.  XI-25, 
et  secundum  istam  dilectionem  esse  naturale  rebus  creatis 
elargitur.  Alia  autem  dilectio  est  specialis,  secundum  quam 
trahit  creaturam  rationalem   supra   conditionem   naturae  ad 

(1)  De  Verit.  Q.   27,  a.   1. 

])articipationem  divini  boni ;  et  secundum  hanc  dicitur  ali- 
quem  diligere  simpliciter^  quia  vult  ei  bonum  aeternum  quod 
est  ipse.  Proinde,^e;'  hoc  quod  dlcitur  liomo  gratiam  Dei  ha- 
here^  significattir  quiddam  supernaturale  m  homine  a  Deo  pro- 
iieniens  (1),  et  sic,  omnibus  modis  contra  haereticorum  cavil- 
lationes  positio  nostra  firmatur. 

Haec  igitur  e-!t  sanchificans  gratia,  quam  divinis  edocti 
eloquiis,  sancti  quoque  Patres  ab  initio  praedicaverunt.  Haec 
est  de  qua  Irenaeus  1.  5,  c.  G,  ubi  j)erfectum  hominem  tribus 
constare  docet,  corpore,  anima,  et  spiritu :  non  dicotomiam 
per  haec  verba  introducens,  sed  formale  supernaturalis  vitae 
principium  asserens.  De  qua  Gyprianus  epist.  1  ad  Donat. 
n.  4,  ubi  adhuc  a  baptismo  recens,  grato  animo  recolit  na- 
tivitatem  secundam  quae  eum,  genitalis  undae  auxilio,  infuso 
desuper  lumine,  et  cocilitus  hausto  spiritu,  in  novum  homi- 
nem  reparavit.  De  qua  Augustinus  1.  1  de  pecc.  m^r.  et  re- 
miss.  n.  10,  ubi  veteri  Adam  a  quo  peccatum  sola  imitatione 
iu  alios  homines  transiisse  volebant  pelagiani,  opponit  novum 
Adam  Christum,  qui  praeterquam  quod  se  ad  iustitiam  exem- 
plum  imitantibus  praebuit,  dat  etiam  sui  spiritus  occultissi- 
mam  fidelibus  gratiam,  quam  latenter  infundit  et  parvulis. 
De  qua  Cyrilhis  Hierosolymitanus,  catech.  myst.  2,  n.  6,  ubi 
Ijaptismum  nostrum  non  in  solo  extrinseco  favore,  sicut  bap- 
tisma  loannis,  consistere  docet,  sed  tum  ad  purganda  peccata 
valere  asserit,  tum  ad  conciliandum  Spiritus  Sancti  donum, 
et  ad  inserendum  nos  Christo  tanquam  pahnites  viti.  De  qua 
rursus  alter  CyriUus  1.  4  in  Isai.  orat.  2,  ubi  ait  formari  Chri- 
stum  innobis,  dum  divinam  quamdam  formam,  quae  est  vehit 
character  substantiao  Dei,  Spiritus  Sanctus  per  sanctifica- 
tionem  nobis  communicat.  De  qua  demum  alii  bene  multi, 
cum  nos  in  Christo  regeneratos,  vere  deos  appellari  dicunt, 
non  natura,  sed  partici])atione,   non  tanquam  de    substantia 

(1)  S.  Thoiu.   liic,  a.   1   iii  corp. 

natos,  sed  tanquam  ex  gratia  deificatos,  tametsi  usqiie  modo 
latens  sit  ista  deificatio.  Quippe,  nondum  apparuit  quid  eri- 
mus,  et  propterea  iusti  sunt  mundo  despecti,  sed  scimus  quo- 
niam  cum  apparuerit,  similes  ei  erimus,  videntes  eum  sicuti 

est  (1). 

§2. 

Fide  itaque  catholica  credendum  est,  gratiam  sanctificantem 
esse  quiddam  supernaturale,  animae  infusum,  eique  inhaerens. 
Hinc  autem  ulterius  infertur,  ut  in  thesi  additum  est,  rectis- 
sime  eam  a  theologis  dici  qualitatem  ad  speciem  habitus  re- 
ducendam. 

Et  Catechismus  quidem  concilii  Tridentini,  Part.  2,  c.  2, 
n.  50,  non  dubitavit  asserere  id  quoque  ad  fidem  definitam 
pertinere.  Ait  enim:  «  Est  autem  gratia,  quemadmodum  Tri- 
«  dentina  synodus  ab  omnibus  credendum  poena  anathematis 
«  proposita  decrevit,  non  solum  per  quam  peccatorum  fit  re- 
«  missio,  sed  divina  quaJifas  in  anima  inhaerens,  ac  veluti 
«  splendor  quidam  et  hix  quae  animarum  nostrarum  maculas 
«  omnes  delet,  ipsasque  animas  pulchriores  ac  splendidiores 
«reddit».  At,  quidquid  sit  de  rigore  huius  censurae,  quam 
plures  post  Dominicum  Soto  severiorem  existimant,  pro  certo 
saltem  tenendum,  doctrinam  quae  gratiam  reponit  in  quali- 
tate  et  habitu,  ad  minus  virtualiter  in  definitione  concilii 
contineri.  Unde,  ut  refert  Pallavicinus,  1.  8,  c.  14,  n.  3,  qui- 
busdam  postulantibus  ut  expressius  declararetur  fieri  iustitiam 
per  habitum  infusam,  delecti  Patres  ad  id  responderunt,  id 
satis  explicari  per  vocem  inhaeret,  quae  stabilitatem  signi- 
ficat,  et  habitibus,  non  actibus  congruit. 

(1)  Ad  complemeutiini  doctrinae,  cf.  tractatum  de  Deo,  ubi  de  lumine 
gloriae  et  visione  intuitiva,  Q.  12,  thea.  13.  Et  de  Virtutibus,  Pro- 
leo;.    c.  2. 

Non  ergo  sine  ingenti  saltem  temeritate  reiici  potest  con- 
clusio,  cui  omnium  quoque  probatorum  theologorum  sententia 
suffragatur.  Et  aperte  deducitur  ex  dictis  in  §  1.  Ibi  enim  ex 
testimoniis  revelationis  ostensum  est  nos  per  sanctificantem 
gratiam  elevari  ad  superiorem  gradum  essendi,  id  est,  actuari 
secundum  novum  esse,  quo  assimilamur  Deo  in  ordine  ad  par- 
ticipationem  propriae  eius  beatitudinis.  Atqui  esse  huiusmodi, 
utpota  homini  adveniens  post  primum  esse  completum,  est 
procul  dubio,  non  substantiale  principium,  sed  accidens  in 
sola  anima  spirituali  subiectatum.  Rursus,  accidens  quo  anima 
spiritualis  in  seipsa  perficitur,  nulhim  aliud  esse  potest  quam 
qualitas,  ut  absque  contradictione,  posita  hypothesi,  omnes 
concedent.  Vere  igitur  dicendum,  gratiam  sanctificantem  esse 
qualitatem  divinitus  infusam,  quae  etiam  quomodo  ad  speciem 
liabitus  reducatur,  alibi  iam  declaravimus,  generalem  expo- 
nendo  de  habitibus  doctrinam.  Vide  ibi  dicta. 

Nec  in  oppositum  valet  auctoritas  quorumdam  modernorum 
de  medio  tollentium  omne  accidens  ab  essentia  animae  rea- 
liter  distinctum.  Tenentur  enim  praeiudicatis  opinionibus  suae 
philosophiae,  quae  cum  irreductibilem  habere  videatur  ad 
doctrinam  fidei  oppositionem,  ex  hoc  vel  solo  capite,  prae- 
scindendo  nunc  ab  aliis,  est  prorsus  reiicienda.  Logice  enim 
ex  ea  sequeretur,  ens  supernaturale  inter  chimaeras  esse  col- 
locandum,  et  non  modo  gratiam  qua  iustificamur,  sed  et 
omnia  maxima  et  pretiosa  promissa  per  Christum  nobis  do- 
nata,  imo  ipsos  actus  sakitares,  imo  ipsum  himen  gloriae  et 
beatificam  visionem,  esse  cum  essentia  seu  natura  animae  rea- 
liter  idem.  Et  hoc  quidem  satis  nobis  esse  debet,  nam  di- 
recta  confutatio  principii  philosophici  a  quo  suam  de  gratia 
doctrinam  derivant,  pleno  iure  ad  philosophiae  scholasticae 
auctores  pertinet. 

Sed  si  gratia  sanctihcans  est  liabitus,  estne  habitus  realiter 
distinctus  ab  habitibus  virtutum,  et  speciatim  ab  habitu  chari- 
tatis?  De  qua  re  S.  Thomas  in  articulo  huius  quaestionis  tertio. 

«  Quidam  posuernnt,  inquit  Angelicus  in  praesenti,  a.  3, 
«  idem  esse  gratiam  et  virtutem  secundum  essentiam,  sed 
«  differre  solum  secundum  rationem :  ut  gratia  dicatur,  se- 
«  cundum  quod  facit  hominem  Deo  gratum,  vel  secundum 
«  quod  gratis  datur ;  virtus  autem,  secundum  quod  perficit 
«  ad  bene  operandum.  Et  hoc  videtur  sensisse  Magister  in  II, 
«  Dist.  26».  Cui  sententiae  adhaesit  postea  Scotus,  et  post 
Scotum,  praeter  ipsius  Scotisticae  scholae  ahimnos,  Bellar- 
minus  L  1  de  gratia,  c.  G.  At  S.  Thomas  constanter  docet 
gratiam  a  virtute  realiter  distingUi,  et  comparari  ad  virtutes 
sicut  comparatur  natura  ad  suas  potentias  operativas.  De  qua 
sententia  ita  censuit  Suarez  1.  6  de  grat.  c.  12,  n.  1  :  «  Sen- 
«  tentiam  hanc  praeferendam  censemus,  tum  quia  a  phiribus 
«  et  gravioribus  theologis  recepta  est,  tum  etiam  quia  est 
«  satis  conformis  Scripturae  et  Patribus,  tum  denique  quia 
«  magis  commendat  divinam  gratiam,  meliusque  totum  ordi- 
«  nem  supernaturalium  perf ectionum  declarat  » . 

Et  re  quidem  vera,  realem  distinctionem  omnia  quae  ex 
sacris  litteris  supra  allata  sunt,  satis  ostendere  videntur.  Ibi 
enim  gratia  proponitur  ut  terminus  novae  nativitatis  novae- 
que  creationis,  ut  natura  superior  participata  a  divina,  ut 
forma  qua  formaliter  efiicimur  deiformes.  Sed  illud  quod  se 
habet  ut  directus  nativitatis  terminus,  ut  natura  nova,  utforma 
regeneratorum  in  filios  Dei,  dicit  quideni  novum  essendi  iprin- 
cipium,  non  autem  operandi,  nisi  radicale  tantum  et  remotum. 
Rursus,  radicale  principium  operandi  praesupponitur  ad  prin- 
cipium  proximum  atque  immediatum,  cuiusmodi  est  virtus. 
Dicendum  igitur,  gratiam  praesupponi  ad  virtutes,  adeoque 
ab  eis  reaUter  distingui.  Et  huic  conclusioni  concordant  dicta 
conciHorum.  Nam  conciHum  Viennense  ait  parvulis  in  bapti- 
smo  infundi    gratiam   et  virtiites.  Et  Tridentinum,    Sess.    6, 

cap.  7,  dooet  iustificationem  esse  renovationem  interioris  ho- 
minis  per  voluntariam  susceptionem  gratiae  et  donorum :  quae 
dona  ibidem  explicantur  de  fide,  spe^  et  charitate,  quae  simul 
infusa  accipit  homo  per  I.  C.  cui  inseritur.  Et  catechismus 
ad  parochos,  mentem  concilii  explicans  dicit :  «  Huic  autem 
«  (gratiae  sanctificanti)  additur  nobilissimus  omnium  virtutum 
«  comitatus,  quae  in  animam  cum  gratia  divinitus  infundun- 
«  tur  » . 

Hoc  idem  apprime  suadet  analogia  ordinis  naturalis  et  su- 
pernaturalis,  quam  exponit  Angelicus  in  praesenti,  et  plenius 
de  Verit.  Q.  27,  a  2 :  «  Haec  opinio,  inquit,  (quod  charitas  et 
«  gratia  per  essentiam  differant^  et  qiiod  nulla  virtus  sit  cum 
«  gratia  idem)^  rationabilior  videtur.  Cum  enim  diversarum 
«  naturarum  diversi  sint  fines,  ad  consecutionem  alicuius  finis 
«  in  rebus  naturalibus  tria  praeexiguntur :  scilicet  natura  pro- 
«  portionata  ad  finem  illum  ;  et  inclinatio  ad  finem  illum, 
«  quae  est  naturalis  appetitus  finis  ;  et  motus  in  finem...  Homo 
«  autem  secundum  naturam  suam  proportionatus  est  ad  quem- 
«  dam  finem  cuius  habet  naturalem  appetitum,  et  secundum 
«  naturales  vires  opera-ri  potest  ad  consecutionem  illius  finis, 
«  qui  finis  est  aliqua  contemplatio  divinorum,  qualis  est  ho- 
«  mini  possibilis  secundum  facultatem  naturae,  in  qua  philo- 
«  sophi  ultimam  hominis  felicitatem  posuerunt.  Sed  est  aliquis 
«  finis  ad  quem  homo  a  Deo  praeparatur,  naturae  humanae 
«  proportionem  excedens,  scilicet  vita  aeterna  quae  consistit 
«  in  visione  Dei  per  essentiam,  quae  excedit  proportionem 
«  cuiuslibet  naturae  creatae,  soli  Deo  connaturalis  exsistens. 
«  Unde  oportet  quod  homini  detur  aliquid,  non  sohimj  per 
«  quod  operetur  ad  finem,  vel  per  quod  inclinetur  eius  ap- 
«  petitus  in  finem  illum,  sed  per  quod  ipsa  natura  hominis 
«  elevetur  ad  quamdam  dignitatem  secundum  quam  talis  finis 
«  sit  ei  competens;  et  ad  hoc  datur  gratia.  Ad  inclinandum 
«  autem  aftectum  in  hunc  finem  datur  charitas ;  ad  exsequen- 
«  dum  autem  opera  quibus  praedictus  finis  acquiritur,  dantur 

«  aiiae  virtutes.  Et  idec,  sicut  in  rehus  naturalibus  est  aliud 
«  natura  ipsa  quani  inclinatio  naturae,  et  eius  motus  vel  ope- 
«  ratio :  ita  et  in  gratuitis  est  aliud  gratia  a  charitate  et  a  cae- 
«  teris  virtutibus.  Et  quod  haec  comparatio  sit  recte  accepta, 
«  patet  per  Dionysium,  cap.  2  Coel.  Hierar.,  ubi  dicit  quod 
«  non  potest  aliquis  habere  spiritualem  operationem,  nisi  prius 
«  esse  spirituale  accipiat,  sicut  nec  operationem  alicuius  na- 
«  turae,  nisi  prius  habeat  esse  in  natura  illa  ». 

Caeterum,  cum  de  habitudine  virtutum  ad  gratiam  plenius 
dixerimus  in  tractatu  de  ipsis  infusis  virtutibus,  non  est  cur 
ea  repetantur  quae  ibi  fuerunt  exposita,  tum  in  Prolegom. 
cap.  2,  tum  ad  Quaest.  62,  thes.  1.  Et  ideo,  statim  venien- 
dum  est  ad  difficiliorem  et  maioris  momenti  controversiam, 
quae  est  de  essentia  gratiae  actualis.  De  qua  sit  sequens  pro- 
positio.  y 

THESis  vm. 

(Akt.  2). 

Praeter  gratiam  habitualem  agnoscenda  est  gratia  actualis  qua 
Deus  intellectum  et  voluntatem  hominis  intrinsecus  movet  ad 
aliquid  vel  cognoscendum  vel  volendum  vel  agendum.  Et  dupli- 
citer  consideratur :  primo  quidem  secundum  se,  deinde  vero  in 
suo  proximo  ac  necessario  efiectu.  Considerata  in  suo  proximo 
ac  necessario  efifectu,  nihii  aliud  est  quam  actus  supernatu- 
rahs  indeliberatus  potentiae  a  Deo  motae,  qui  quodam  vero 
sensu  in  nobis  esse  dicitur  sine  nobis.  At  sumpta  secundum  se, 
est  motio  in  facultate  recepta.  principians  eiusmodi  actum ;  quae 
etiam  eiusdem  indifFerenter  entitatis  est,  sive  habeat,  sive  non 
habeat  ultimum  eflfectum  actus  salutaris  deliberati,  qui  idcirco 
in  plena  potestate  voluntatis  semper  relinquitur. 


^  1. 


Praeter  habitualem  gratiam,  agnoscendum  esse  aliquod 
aliud  gratuitum  auxilium  Dei  interius  animam  moventis  ad 
aliquid  cognoscendum  vel  volendum  vel  agendum,  manifeste 

apparuit  ex  plerisque  testirnoniis  quae  in  praecedentibus  al- 
lata  sunt :  praesertim  vero,  ubi  de  necessitate  gratiae^  sive 
ad  ipsum  fidei  et  salutaris  conversionis  initium,  sive  ad 
perseverantiam  in  bono  post  conversionem  perfectam.  Non 
enim  sermo  hic  esse  potuit  de  gratia  habituali,  utpote  quae 
non  principiat,  sed  consequitur  initia  conversionis,  nec  etiam 
constituit  auxilium  perseverantiae,  sed  ad  ipsum  praesuppo- 
nitur.  Oportebat  igitur  talem  accipere  gratiam,  qua  homo 
actualiter  movetur  ad  bonum  sahitare,  tum  per  illuminatio- 
nem  in  intellectu,  tum  per  inspirationem  in  voluntate.  Et 
haec  est  gratia  actualis  de  qua  nunc  quaestio. 

Sed  ne  statim  ab  initio  circa  motionem  intellectus  et  volun- 
tatis  obrepat  aequivocatio,  animadverte  quod  motio  illa  du- 
pHciter  accipitur.  Primus  modus  est,  vel  tamquam  ab  obiecto 
facultati  praesentato,  (sicut  dicitur  quod  intelligibile  movet 
intellectum,  et  appetibile  apprehensum  movet  voluntatem), 
vel  tamquam  a  causa  obiectum  praesentante,  (sicut  dicitur 
quod  magister  movet  mentem  discipuli,  et  orator  voluntatem 
auditoris).  Qui  quidem  movendi  modus  non  est  proprius  soli 
Deo,  sed  creaturis  quoque,  etiam  in  oeconomia  sahitis  com- 
municatur,  utputa  angehs  vel  ministris  evangeHi  de  quibus 
scriptum  est :  Fides  ex  aiiditii,  auditm  auteni  per  mrhum  Chri- 
sti...  Et  quidem  in  omnem  terram,  exivit  sonus  eorum^  et  in 
fines  orhis  terrae  verha  eoruni.  Qui  etiam  in  sua  intrinseca  ra- 
tione  nunquam  variatur,  etsi  lorte  per  accidens  et  praeter 
regulam  ordinariam  contingat  praesentationem  obiecti  fieri 
immediate  a  Deo  absque  visibili  hominum  ministerio.  Sed 
nec  transcendit  ordinem  illius  gratiae  quam  externam  vocare 
solent,  reveiationis  scilicet,  seu  praedicationis,  seu  suasionis, 
seu  doctrinae ;  illius  dico  gratiae  quam  ipsi  pelagiani  coniite- 
bantur  cum  dicebant :  «  Ideo  ista  (iustitiae  opera)  sine  ope 
«  divina  non  fieri,  quia  et  hominem  Deus  creavit  cum  libero 
«  vohmtatis  arbitrio,  et  dando  praecepta  ipse  docet  quemad- 
«  modum  homini  sit  vivendum;  et  in  eo  utique  adiuvat,  quod 

«  dooendo  aufert  igQoraiitiam,  ut  sciat  homo  in  operibus 
«  suis  quid  evitare,  et  quid  appetsre  debeat ;  quo  per  libe- 
«  rum  arbitrium  naturaliter  insitum,  viam  demonstratam  in- 
«  grediens,  continenter  et  iuste  et  pie  vivendo,  ad  beatam 
«  eamdemque  aeternam  vitam  pervenire  mereatur  »  (1).  Et 
non  est  illa  motio  quam  iuxta  catholicam  fidem  ponit  gratia 
actualis,  de  cuius  essentia  praesens  currit  disquisitio. 

Est  igitur  alius  modus  quo  accipitur  motio  intellectus  et 
voluntatis  :  iam  non  ex  parte  obiecti  exterius  praesentati,  sed 
ex  parte  causae  quae  intrinsecus  applicat  et  effe^tive  deter- 
minat  facultatem  ad  agendum.  Notandum  porro,  quod  huius- 
modi  causa  non  est  nisi  vel  facultas  ipsa,  vel  Deus,  solus 
potens  menti  illabi,  i.  e.  interius  in  ea  operari,  ut  saepe  iam 
ab  initio  dictum  (2).  Et  si  quidem  sit  ipsa  facultas,  tunc  est 
automotio^  sicut  quando  intellectus  factus  per  prius  in  actu 
circa  principia,  consequenter  movet  seipsum  ad  intelligen- 
dum  conclusionem,  aut  quando  voluntas  facta  per  prius  in 
actu  circa  iinem,  consequenter  movet  seipsam  ad  volendum  ea 
quae  sunt  ad  finem.  Sin  autem  sit  Deus,  tunc  est  motio  in- 
'Stinctiva,  sicut  quando  anima  elicit  primum  actum,  a  quo 
sumit  initium  processus  seu  intellectivus  seu  volitivus,  tam 
in  naturalibus  quam  in  supernaturalibus.  Et  haec  instinctiva 
mc)tio  est,  quae  nunc  in  considerationem  venit:  motio  scilicet 
Dei  auctoris  supernaturalis,  intrinsecus  moventis  mentem  ad 
intelligentiam  alicuius  veri,  et  determinantis  voluntatem  ad 
affectionem  alicuius  boni  quod  ad  salutem  vitae  aeternae  per- 
tineat.  Haec,  inquam,  motio  est  quae  nomine  gratiae  actualis 
importatur,  et  ex  disertis  Scripturarum  testimoniis  est  nece- 
sario  agnoscenda. 

Huc  in  primis  spectat  celebris   iile   locus    loannis,  VI-44, 
ubi  Christus  incredulitatem  ludaeorum  redarguens,  ait:  Nemo 

(1)  Augnst.   de  spir.  et  litt.   c.  2,  n.   4. 

(2)  De  his  virle   Ferrarienscra,   in  1.   3  c.   Gent.   c.  88  et  89. 

potest  veni?'e  ad  me,  nisi  Pater  qui  misit  me^  traxerit  eum. 
Nam  quid  est  hoc,  traxerit  eum^  nisi  moverit  eum  ?  Ea  nimi- 
rum  interiori  motione,  quae  contradistinguitur  a  praesenta- 
tione  obiecti,  et  ab  omni  eo  quod  forinsecus  in  genere  eru- 
ditionis  vel  suasionis  vel  sollicitationis,  per  visibilium  etiam 
agentium  ministerium  aut  adhibetur,  aut  adhiberi  potest? 
Subdir  enim  paulo  infra:  Non  quia  Fatrem  vidit  quisquam^ 
nisi  is  qui  est  a  Deo^  liic  vidit  Patrem.  (Jt  scilicet  intelliga- 
mus  hic  agi  de  operatione  illi  soli  propria,  qui  est  rex  sae- 
culorum  immortalis  et  invisibilis,  qui  non  ab  extra  tantum 
tangit  mentem,  ostendendo  et  proponendo  rationes  vel  mo- 
tiva,  sicut  facere  possunt  illi  quoque  quos  videmus  homines, 
sed  intrinsecus  operatur,  suo  illapsu  applicans  potentiam  tum 
intellectivam  tum  volitivam  ad  actum  quo  mens  et  cognitione 
veri  illustretur,  et  complacentia  boni  afficiatur.  Huc  quoque 
pertinet  illud  Act.  XVI-14,  de  Lydia  purpuraria  cuius  Do- 
minus  aperuit  cor  intendere  liis  quae  dicebantur  a  Paulo.  Ubi 
interior  operatio  solius  Dei  moventis  et  inclinantis  et  inile- 
ctentis  mentem,  expresse  opponitur  propositioni  obiecti,  seu 
evangelicae  praedicationi  quae  etiam  a  Deo  erat,  sed  per  mi- 
nisterium  Pauli.  Pertinet  et  illud  1  Cor.  III-G  :  Ego  plantavi^ 
Apollo  rigavit,  Deus  autem  incrementum  dedit.  Ubi  loquitur 
apostohis  de  fructu  apostolici  ministerii,  qui  est  conversio  ad 
iidem,  reditus  ad  bonam  frugem,  exercitium  pietatis  et  con- 
stantia  in  bonis  operibus ;  eademque  semper  est  oppositio  ac 
supra,  similitudine  nunc  desumpta  ex  agricultura.  Nam  cum 
de  plantatione  et  irrigatione  sermo  est,  designatur  opera 
extrinsecus  per  praedicationem  seu  instructionem  seu  exhor- 
tationem  adhibita.  Cum  autem  sermo  est  de  incremento  quod 
soli  Deo  refertur  acceptum,  signiiicatur  altior  illa  in  intimis 
hominis  operatio,  quae  «  excedit  humanam  humilitatem,  exce- 
«  dit  angeUcam  dignitatem,  nec  omnino  pertinet  nisi  ad  agri- 
«  colam  Trinitatem  »,  ut  Augustinus  dicit,  tract.  80  in  loan. 
n.  2. 

J)e  Gratia  Chrisli.  10 

Est  autein  interior  illa  operatio,  tum  in  intellectu,  tum  in 

voluntate.  In  intellectu   quidem,   nam,  Eph.  1-18,   Deus  est 

qui  dat  illuminatos  oculos  cordis,  ad  sciendum  spem  vocatio- 

nis,  et  divitias  gloriae  eius  in  sanctis.  Et  2  Cor.   IV-6,  ipse 

illucet  in  cordihus  ad  illuminationem  scientiae  claritatis  Dei. 

Et  ib.  ITI-5,  de   cogitatione  bona   quae  primum  etiam  boni 

operis    initium    praecedere    debet:  Xon    quod,    ait,    sufficien- 

tes  simus  cogitare  aliquid  a  noMs  quasi  ex  nobis^  sed  sufficien- 

tia  nostva  ex  Deo  est.  In  voluntate  vero,  nam  ut  ait  aposto- 

lus,  Philipp.  11-13:  Deus  est  qui  operatur  in  vobis  et  velle  et 

perficere,  idque  pro  bona  voluntate,  i.  e.  secundum  misericors 

suum  consilium  et  gratuitum  propositum.  Quare,  Thren.  V-21, 

sic  orat  propheta :  Converte  iioSj  Domine^  ad  te,  et  convertemur. 

Et  Prov.  XXI-1,  dicitur  cor  hominis  esse  in  manu  Domini : 

Quocumque,  inquit,  voluerit,  inclinahit  illud,  eo  quod   potens 

est  Deus   intrinsecus  voluntatem  liectere  ad  complacentiam 

et  affectionem  cuiusvis  boni,  etiam  particulariter  determinati. 

Unde  liene  Ferrariensis  in  ].  3  c.  Gent.  c.  89:  «  Est  et  alius 

'■'  modus  quo  Deus  aliquando  intellectum  et  voluntatem  mo- 

«  vet,  non  ex  naturali  inclinatione  propriae  naturae  secundum 

«  se,  sed  ex  sola  motione  qua  applicat  intellectum  ad  intel- 

«  ligendum  et  considerandum  aliquod  obiectum,  et  volunta- 

«  tem  ad  aliquid   volendum  movet.  Qui  quidem   actus   licet 

«  non  dicatur  naturalis  tanquam  naturae  principia  consequens, 

«  dicitur   tamen  naturalis  in  quantum  fit   virtute    superioris 

«  naturae  dantis  omnibus  et  esse  et  operationem ;  est   enim 

«  unaquaeque  natura  disposita  ad  obediendum  primae  omnium 

<  causae  »  (1). 

Ubi  iterum  vides  quantum  distet  iste  modus  ab  illo  alio 
superius  assignato,  quo  creatura  aliqua,  sive  homo  sive  an- 
gehis,  inteilectum  aut  vohmtatem  alterius  per  doctrinam  vel 

(1)  Quoruodo  talis  motus  voluntatis  non  sit  violentus,  pulchre  explicat 
ideni  auotor,   cap.   praee. 

suasionem  movere  potest.  Certe  homo  praedicans  vel  docens, 
(et  eadem  est  ratio  de  angelo),  non  intluit  lumen  intelligibile, 
nec  auget  ipsum^  nec  ponit  illud  in  actum,  sed  solum  pro- 
ponit  quaedam  signa  intelligibilium  intentionum,  ad  hoc  ut 
ipse  auditor  per  virtutem  sui  intellectus  formet  intelligibiles 
conceptiones,  signis  exterius  propositis  respondentes,  et  sese 
reducat  ad  scientiae  perfectionem  adminiculo  exemplorum 
vel  argumentorum  manuducentium  in  perceptionem  conchi- 
sionum  quae  in  praecognitis  a  se  principiis  continebantur. 
[Jnde  principalis  causa  scientiae  est  ibi  interius  lumen  intel- 
lectus,  non  secus  ac  natura  interior  est  principaHs  causa  sa- 
nationis :  quatenus  sciHcet  actio  docentis  est  ex  suppositione 
iuminis  intelligibilis  et  praeexsistentis  cognitionis  principio- 
rum,  eodem  plane  pacto  quo  actio  medici  est  ex  suppositione 
virtutis  naturae  et  principii  vitalis  adhuc  incorrupti.  Coete- 
rum,  infiuere  vel  augere  lumen  intelligibile,  intrinsecus  ap- 
plicare  mentem  ad  intelhgentiam  alicuius  veri,  intrare  ter- 
minos  intellectus  quasi  ad  utendum  eo  tanquam  subiecto  sibi 
instrumento,  id  quidem  soli  prorsus  Creatori  reservatur  (1). 
Et  simile  est  quantum  ad  voluntatem.  Nam  iterum,  nec  homo 
nec  angelus,  nec  alia  quaevis  creatura  intrat  in  eam,  sed  ea- 
tenus  inducit  eam  ad  aliquod  volendum,  quatenus  monstrat^, 
manifestat,  ostendit  hoc  aliquid  tanquam  contentum  sub  or- 
dine  specialis  illius  boni  ad  quod  voluntas  praesupponitur 
iam  inclinata,  sicque  eam  allicit  ad  volitionem  quae  sit  se- 
cundum  sensum  et  directionem  praeexsistentis  affectionis.  Alio 
autem  modo  agere  in  voluntatem  quasi  ab  intus  inflectendo 
eam,  multoque  magis  convertere  voluntatem  ab  una  directione 
iti  aliam,  causando  in  ea  affectionem  primam  et  radicalem 
ad  quam  caeterae  se  habent  consequenter,  totum  hoc  extra 
potestatem  creaturae  est,  sed  pertinet  ad  motionem  gratiae 

(1)  Cf.  omnino  S.  Thom.   1*  Part.  Q.   117,  a.  1,  ot  tle  Verit.  Q.  11  de 
maaistro. 

([uam  praecitata  Scripturae  testimonia  satis  superque  demon- 
strant  (1). 

Sic  igitur  apparet  veritas  illius  actualis  auxilii  de  quo  nunc 
sermo  (2).  Sed  de  eius  natura  ampliores  iam  determinationes 
merito  desiderantur.  Et  maioris  perspicuitatis  causa,  ad  gra- 
tiam  quam  excitantem  vocant,  restringenda  erit  consideratio, 
praesertim  cum  ipsa,  ut  ex  dicendis  infra  patebit,  ab  ea  quae 
acUuvans  dicitur,  minime  secundum  rem  distinguatur. 


§2. 


Celebris  quidem  inter  tlieologos  controversia  est,  inde  a 
saeculo  XVII,  quoad  naturam  gratiae  excitantis.  Alii  cum 
Suarezio  volunt  nullum  per  eam  liaberi  auxilium  interius  in 
potentiis  animae  receptum,  praeter  actus  vitales  intellectus  et 
voluntatis.  Putant  enim  gratiam  excitantem  esse  ipsum  actum 

(1)  His  consentauea  suut  quae  scribit  S.  Ignatius  in  exercitiis  spiri- 
tiialibus,  regula  secuuda  pro  pleuiori  discretione  spirituum  :  «  Soiius  est 
«  Dei  Dfii  uostri  dare  cousolationem  auimae  siuo  causa  praecedeute,  quia 
«  proprium  est  Creatoris  auimam  iutrare,  egredi,  facere  motiouem  iu 
«  illa....  Dico,  sine  causa,  i.  e.  siue  uUo  praevio  sensu  vel  coguitioue 
«  alicuius  obiecti  per  quod  talis  cousolatio  adveniat  animae  per  eius 
«  proprios  actus  iutellectus  et  voluntatis  >>.  Et  iu  versioue  ms.,  hoc  loco 
habetur  sequons  citatio  :  B.  Thomas,  1-2,  Q.  9,  a.  6,  et  Q.  iO,  a.  4, 
quibus  locis  Doctor  augelicus  agit  de  motione  voluntatis,  moveute  Deo. 
Sic  Roothau  iu  uotis  1.  c, 

(2)  Nota  beue  quod  allata  testimonia  de  iuteriori  operatioue  Dei  iu 
nobis  uon  possunt  restringi  ad  solam  iufluentiam  habituum  aDeo  iu  auima. 
Quaedam  enim  sunt  quae  hunc  sensum  absolute  non  ferunt,  ut  loan.  VI-44. 
Quaedam  vero  quae  vel  exclusive  vel  inclusive  saltem,  referuutur  ad 
ea  quae  antecedunt  iustificationem  et  habituum  iufusiouem  :  exclusive, 
ut  Act.  XVI-14  ;  saltem  inclusive,  ut  1  Cor.  III-6,  2  Cor.  III-5,  Phi- 
lipp,  11-13,  etc.  Denique,  etiam  post  infusos  habitus  aguosceuda  est  ul- 
teriur  et  specialis  operatio  Dei  iu  corde,  ut  in  quaestioue  de  perseve- 
rantia  probatum  est.  Omnibus  ergo  modis,  speciales  actualis  gratiae  mo- 
tioues  oportet  hic  iutelligere. 

indeliberatum   bonae   cogitationis  vel  piae  afFectionis,  qui  a 
Deo  et  homine   simultanee  et  aeque   immediate   producitur. 
«  Ego,  inquit  ipse  Suarez  1.  4  de  grat.  c.  1,  n.    12,    nullum 
«  auxilium  internum,  potentiisque  animae  inhaerens,  praeter 
«  actus  vitales  et  actiones  eorum,  nec  alias  fjualitates  per  se 
«  infusas  agnosco,  nisi  vel  habitus  vel  supernaturales    actus 
«  vitales  ».  Et  infra,  c.  4,  n.  2:  «  Censeo  nullam  entitatem  in- 
«  fundi,  quae  sit  prior  tempore  vel  natura  ipso  actu  gratiae 
«  excitantis,  vel  principium  proximum  eius,  sed  solum  Spiri- 
«  tum  Sanctum  immediate  ac  per  seipsum  infundere  hos  actus, 
«  elevando  potentiam  ad  conficiendum  illos  » .  Huic  opinioni 
e  diametro  alia  opponitur,  quae  vult  gratiam  excitantem  non 
esse  formaliter  ipsum  actum  vitalem  indeliberatum,  sed  pro- 
ximam  causam  eius :  videlicet,  vim  transeunter  menti  impres- 
sam,  ad  instinctivum  actum  impulsivam  atque  applicativam, 
necnon  (si  infusus  habitus  desit),  intrinsece  elevantem  poten- 
tiam,  ut  sit  proportionatum  actus  principium  quantum  ad  su- 
pernaturalitatis   modum.   «  Alio   modo   potest  intelligi  Deus 
«  (auxilium  praebere),  aliquid  in  potentia  efficiendo,  quod  non 
':  sit  actus  secundus  seu  vitalis,  sed  tantum  aliqua  entitas  per 
«  modum  actus  primi,  non  tamen   permanentis   in   potentia 
«  non  operante,  sed  durantis  solum  quamdiu  potentia  opera- 
«  tur,  ut  in  hoc,  ab  omni  qualitate  quae  per  modum  habitus 
«  nobis  infunditur,  distinguatur.  Et  hoc  genus  auxilii  ponunt 
«  aliqui  moderni  theologi,    et   vocant  illud  actuale....,    quia 
«  est  aliquid  transiens^  ut   ita  distinguant  illud  ab  habituali 
«  auxilio  (1)  ». 

In  hoc  igitur  situm  est  totius  controversiae  punctum :  Sintne 
actus  supernaturales  indeliberati,  ipsa  secundum  se  actualis 
gratia  excitans,  an  solum  immediatus,  proximus,  et  necessa- 
rius  efFectus  eius :  ita  scilicet  ut  formalitas  gratiae  reponenda 
sit,  vel  non,  in  motione  intus  a  Deo  recepta,  qua  mens  ad  dictos 

Cl)  Suarez,  iibi  siipra,  1,  3,  c.   1,  u.   12. 

actus  eliciendos  determinetur.  Porro,  ut  cuique  consideranti 
patebit,  non  potest  controversia  eiusmodi  directe  dirimi  ex 
revelationis  documentis,  cum  revelatio  id  unum  directe  nos 
edoceat:  Deum  in  nobis  operari  velle  et  perficere,  Deum  ape- 
rire  mentem  et  tangere  cor,  adeoque  esse  in  nobis,  et  non 
ex  nobis  libere  agentibus,  quasdam  cogitationes,  et  inspira- 
tiones  a  Spiritu  Sancto.  Quo  autem  modo  haec  contingant, 
per  se  non  dicit,  sed  sicut  in  aliis  quaestionibus  pene  innu- 
meris,  relinquit  colligendum  per  ratiocinium  et  analysim  me- 
taphysicam.  Nunc  autem,  prior  ille  modus  secundum  quem 
ad  actuni  vitalem  indeliberatum  Spiritus  Sanctus  concurre- 
ret,  non  subordinando  sibi  potentiam,  i.  e.  non  immittendo 
in  ea  quo  impellatur  et  eleveturad  productionem  actus,  sed 
actum  ipsum  immediate  infiuendo,  et  cum  ea  coefficiendo  : 
iste,  inquam,  modus  non  uno  ex  capite  impossibilis  ac  me- 
taphysice  repugnans  tibi  forsitan  videbitur. 

Et  primo  quidem,  ex  parte  conventus  potentiae  creatae  cum 
Spiritu  Sancto  ad  coefficiendum  actum.  Quotiescumque  enim 
duo  agent4a  coniugantur  ad  effectum  unum,  aut  casu  coniuga- 
tio  fit,  aut  certe  ipsius  coniugationis  debet  esse  causa  per  se. 
Causa  autem  per  se  vel  erit  unum  e  duobus  agentibus  determi- 
nans  alterum  ad  coagendum,  vel  aliquod  tertium  determinans 
utrumque.  Atqui  non  est  tertium  quoddam  agens  determinans 
coniugationem  Spiritus  Sancti  cum  facultate  creata,  ut  facile, 
puto,  concedent  omnes.  Sed  nec  est  unum  e  coniugandis  deter- 
minans  alterum  ad  coagendum :  non  facultas  creata  Spiritum 
Sanctum,  ut  est  per  se  evidentissimum ;  non  Spiritus  Sanctus 
facultatem  creatam,  cum  ex  hypothesi  Spiritus  Sanctus  nihil 
in  ea  efficiat  quod  sit  per  modum  actus  primi,  sed  influat  tan- 
tum  in  actum  secundum,  (piam  cogitationem,  pium  alfectum), 
qui  causalitate  facultatis  est  natura  posterior.  Erit  ergo  ca- 
sualis  simultaneus  ille  Spiritus  Sancti  cum  intellectu  et  vo- 
luntate  concursus,  ad  coefficiendum  indeliberatos  actus  in 
quibus  essentia  gratiae  collocatur.  Et  si  casuale  est  princi- 

pium  ex  quo  proxime  gratia  procedil,  tunc^  ul  de  aliis  iunu- 
meris  repugnantiis  sileam,  gratia  illa  iam  non  est  Dei  gratia. 
Sed  haec,  si  placet,  omitto.  Veniamus  ad  influxum  quem 
in  piam  cogitationem  vel  pium  aiFectum  haberet  potentia, 
non  a  Deo  mota,  sed  concomitanter  cum  Deo  agens.  Et  pri- 
mum  omnium,  videtur  esse  aperta  impossibilitas,  si  pia  co- 
gitatio  vel  pius  affectus  consideretur  ut  actus  indeUheratu.s . 
Etenim,  omne  quod  transit  de  potentia  in  actum  debet  mo- 
veri  ad  exercitmm  actus^  aut  a  se,  aut  ab  alio.  Ad  exerci- 
tium  autem  actus  indeliberati  facultas  non  movetur  a  se. 
Unde,  si  nec  ab  alio  moveatur,  et  nihilominus  agere  suppo- 
natur,  eo  ipso  ponitur  actio  cuius  deest  ratio  suHiciens.  «  Vo- 
«  luntas,  ait  S.  Thomas,  l-'2,  Q.  9,  a4,  movet  seipsam  in  quan- 
«  tum  per  hoc  quod  vult  finem,  reducit  seipsam  ad  volendum 
«  ea  quae  sunt  ad  finem.  Hoc  autem  non  potest  facere  nisi 
«  consilio  mediante.  Cum  enim  aliquis  vult  sanari,  incipit  co- 
«  gitare  quomodo  hoc  consequi  possit,  et  per  talem  cogita- 
«  tionem  pervenit  ad  hoc  quod  potest  sanari  per  medicum, 
«  et  hoc  vult.  Sed  quia  non  semper  sanitatem  actu  voluit, 
«  necesse  est  quod  inceperit  velle  sanari  ab  aliquo  movente. 
«  Et  si  quidem  ipsa  moveret  seipsam  ad  volendum,  oportuis 
«  set  quod  mediante  consilio  hoc  ageret  ex  aliqua  voluntate 
«  praesupposita.  Non  autem  est  procedere  in  infinitum.  Unde 
«  necesse  est  ponere  quod  in  primum  motum  voluntatis  vo- 
«  luntas  prodeat  ex  instinctu  alicuius  exterioris  moventis». 
Qui  quidem  exterior  mo^^ens  est  solus  Deus,  ut  expresse  do- 
cet  Angelicus  paulo  infra,  a.  6(1).  Porro  actus  indeliberatus 
in  quaestione  nunc  positus,  ille  ipse  primus  motus  facultatis 
est,  cuius  causa  cum  non  sit  aliquod  consilium  vel  aliqua  vo- 
luntas  antecedens,  aliud  esse  non  potest  quam  instinctus  seu 
motio  applicativa  ad  agendum,  eaque  recepta  a  primo  mo- 
vente  Deo.  ToIIitur  autem  huiusmodi  instinctus,  semel  ac  fa- 

(1)  Cf.  etiam  1.  3  c.  Gent.  c.  89. 

cultas  dicilur  couiugari  Deo,  et  nihil  ab  eo  recipere  quod  sit 
natura  prius  ipso  actu  sanctae  cogitationis  vel  piae  afFectio- 
nis.  Ergo,  hac  suppositione  facta,  impossibilis  est  omnis  in- 
tluxus  creatae  facultatis  in  actum  praedictum. 

At  nondum  satis,  quia  crescit  repugnantia,  si  indeliberatus 
actus  iam  consideretur  ut  stcpeniafuraU^,  et  aliunde  facultas 
supponatur  infuso  habitu  destituta.  Nam  si  quando  agentis 
virtus  improportionata  sit  ad   aliquod  genus  actuum,   (sicut 
improportionata  est  omnis  naturalis  facultas  ad  actus  entita- 
tive  supernaturales),  eadem  illa  virtus,  nisi  augeatur  vel  ele- 
vetm%    nunquam  poterit    esse    eiusmodi  actuum    principium 
elicitivum.  Hic  autem.  ex  hypothesi,  virtus  facultatis  in  nullo 
augetur  aut  elevatur.  Repugnat  ergo  ut  sanctae  cogitationis 
et  piae  affectionis  supernaturalis,  partiale  etiam  seu  inadae- 
quatum  principium  exsistat.  Equidem  distinguere  solent  inter 
vitalitatem    actus  et  supernaturalitatem  eius,  dicendo    quod 
facultas  dat  actui  esse    vitale,  Spiritus  autem  Sanctus    assi- 
stens  esse  supernaturale.  Sed  hoc  nihil  est,  et  tota  explicatio 
nititur  falso  supposito.  Suppositum  enim  est  quod  soli  opera- 
tioni  vitali  qua  tali  proprium  sit  esse  ab  intrinseco.  At  vero, 
commune  hoc  est  onuii  operationi,  et  secundum  omnia  quae 
suscipit  praedicata.  Actio  alicuius^  etiamsi  sit  eius  ut  instru- 
menti,  oportet  quod  ah  eius  potentia  egrediatur^  inquit  S.  Tho- 
mas  de  Pot.  Q.  3,  a.  4.  Neque  in  hoc  distinguitur  actio  vi- 
talis  a  non  vitali,  bene  vero   in  eo  quod   actio    non   vitalis, 
etsi  ab  intrinseco,  non  tamen  manet  in  intrinseco,  sed  con- 
sistit  in  quadam  emissione  ad  extra,  utpote  tota  se  ordinata 
ad  perhciendum  aliquid  exterius.  E  contra,  actus  vitalis  ita 
est  ab  intrinseco,    ut  etiam  maneat  in  intrinseco,  tamquam 
omni  ex  parte  propria  ipsius  operantis  actualitas  et  perfectio. 
Unde  apud  philosophos,  operatio  non  vitalis  et  operatio  tran- 
siens,    operatio    vitalis  et   operatio  immanens  convertuntur. 
Denique,  in  hoc  distant  viventia  a  non  viventibus,  quod  vi- 
ventia  operantur  ad    suam  ipsorum  perfectionem,  alia    vero 

non.  Caeterum,  tam  impo.ssibile  est  concipere  operationem 
quamlibet,  quae  se  tota  non  egrediatur  e  virtute  agentis,  vel 
simplici,  vel  certe  intrinsecus  aucta  seu  elevata,  ac  impossi- 
bile  est  concipere  cursum  qui  non  sit  a  currente^  et  calefac- 
tionem  quae  non  sit  a  calefaciente.  Rursus  itaque  dico  :  Virtus 
facultatis  coniugatae  cum  Spiritu  Sancto,  intrinsecus  non  au- 
getur,  nec  elevatur.  Metaphysice  igitur  repugnat  ut  sit  quo- 
cumque  modo  elicitivum  principium  supernaturalis  actus  sanc- 
tae  cogitationis  et  piae  affectionis. 

Adhuc  ex  parte  unitatis  eiusdem  actus  nova  occurreret 
impossibilitas.  Non  enim  intelligitur  quomodo  duo  agentia 
possint  concurrere  in  eamdem  numero  operationem,  nisi  ad 
invicem  subordinentur,  et  unum  agat  in  virtute  ab  alio  ac- 
cepta.  Sicut  pictor  et  penicillus  eatenus  in  unam  pingendi 
actionem  conveniunt,  quatenus  penicillus  subordinatur  pic- 
tori,  et  agit  in  virtute  quam  ab  eo  accipit,  non  quidem  per 
modum  formae  permanentis,  sed  per  modum  intentionis  fluen- 
tis.  Et  idem  proportionaliter  dicendum  in  praesenti.  Unde, 
cum  S.  Thoraas,  2-2,  Q.  23,  a.  2,  excludit  opinionem  Magi- 
stri  ponentis  quod  charitas  non  sit  aliquid  creatum  in  anima, 
sed  ipse  Spiritus  Sanctus,  et  examinat  varios  modos  quibus 
opinio  ista  posset  exponi,  ne  in  cogitatlonem  quidem  ei  venit 
modus  qui  esset  consentaneus  principiis  adversariorum,  si- 
multanei  concursus  Spiritus  Sancti  cum  naturali  facultate  in 
unius  actus  coefficientiam.  Etenim,  ut  alibi  ait:  «  CJna  actio 
«  non  procedit  a  duobus  agentibus  unius  ordinis  »,  i.  e.  inter 
se  non  subordinatis  (1). 

Necesse  igitur  oranino  est  agnoscere  raotionera  a  Spiritu 
Sancto  receptara,  qua  aniraa  deterrainetur  ad  actura  indeli- 
beratum  supernaturalera.  Et  si  quidera  aniraa  habitibus  su- 
pernaturalibus  instructa  supponatur,  raotio  ista  est  motio 
applicans  facultatem  habitualiter  elevatam,  earaque  instinctive 

(1)  S.  Thom.   1  Part.  Q.   105,  a.   5  ad  2u'n. 

determinaiis  ad  actum  et  obiectum  eius.  Sin  autem  minus, 
est  motio  non  solum  applicans,  sed  simul  etiam  transeunter 
elevans  potentiam,  et  supplens  habitus  defectum.  Utroque 
autem  modo,  non  in  ipso  actu  supernaturali  indeliberato,  sed 
iii  motione  qua  principiatur  ille  actus,  recte  repones  essen- 
tiam  excitantis  gratiae,  (juae  utique  dicenda  est  esse  imme- 
diate  a  Deo^  ab  eoque.vo/o.-  a  Deo,  inquam,  aperiente  intel- 
lectum  et  tangente  cor  suae  creaturae. 

Quod  si  ulterius  quaeras^  cuiusnam  generis  sit  huius  mo- 
tionis  entitas,  respondeo  primo,  quod  satis  est  si  concipiatur 
])er  analogiam  ad  virtutem  illam  fluentem  quae  recipitur  in 
instrumentis  apud  nos  notissimis,  et  se  habet  ut  quo  instru- 
mentum  aj^plicatur,  vel  etiam  elevatur  ad  actum  excedentem 
proportionem  suae  propriae  formae.  Id,  inquam,  satis  est, 
quin  oporteat  omnino  determinare  quaenam  sit  categoria  Ari- 
stotelis  ad  quam  praedicta  entitas  est  referenda.  Nam  etiamsi 
illa  non  posset  assignari,  sequeretur  ad  summum  quod  ari- 
stotelicae  categoriae  non  adaequate  dividunt  ons  creatum  :  in 
quo  quidem  non  esset,  praesertim  pro  plerisque  adversariis, 
magnum  inconveniens.  —  Atrespondeo  secundo,  quod  aliquid 
est  in  genere  dupliciter:  nno  modo  simpliciter  et  proprie, 
sicut  species  quae  sub  genere  continetur ;  alio  modo  per  re- 
ductionem,  sicut  punctum  quod  reducitur  ad  genus  quantitatis, 
quia  licet  non  sit  extensum  in  partes,  adhuc  tamen  accipitur 
ui  quoddam  quantitatis  principium  (1).  Et  hoc  modo  tantum, 
omissis  aliis  rationibus,  motio  gratiae,  utpote  non  habens 
esse  completum  et  fixum,  sed  incompletum  et  fiuens,  sub  ge- 
nere  contineri  potest.  Nunc  autem,  cum  sit  id  quo  facultas 
fit  actu  principians  piam  cogitationem  vel  indeliberatam  af- 
fectionem,  haud  male  reducetur  ad  genus  qualitatum  quibus 
potentiae  disponuntur  ad  operationes  suas.  —  Animadverto 
denique  tertio,  quod  omnibus  modis  nihili  faciendum  erit  ter- 

(1)  S.   Thom.    1  Part.   Q.  3,  a.  5. 

riculamentum  illud  ([uod  aliqui  apponunt  de  qualitate  mor- 
tua.  Quid  enim,  quaeso,  sibi  vult  qualitas  mortua?  Si  ideo 
mortua  dicitur  qualitas,  quia  non  puUulat  ex  intrinsecis  su- 
biecti  principiis,  (et  non  apparet  alia  vel  verosimilis  ratio 
appellationis) :  tunc,  inter  qualitates  mortuas  ponere  oportobit 
gratiam  sanctificantem,  virtutes  supernaturales  tam  theolo- 
gicas  riuam  morales,  lumen  gloriae,  et  quidquid  recensetur 
inter  habitualis  gratiae  dona.  Haec  enim  omnia  ex  intimis 
nostris  nequaquam  oriuntur,  et  non  differunt  ab  actualibus 
motionibus  nisi  in  quantum  afficiunt  potentias  permanenter, 
motiones  vero  afficiunt  eas  solum  transeunter.  Sed  non  ea  de- 
mum  difFerentia  est,  qua  alia  ab  aliis  secundum  esse  vivum  et 
esse  mortuum  unquam  distinguentur.  Denique,  si  per  abusum 
terminorum,  vivam  qualitatem  vocare  placet  eam  quae  perficit 
principium  operationis  vitalis,  i.  e.  immanentis,  tam  viva  dici 
poterit  qualitas  motio,  quam  qualitas  habitus.  Quapropter,  a 
primo  ad  ultimum,  ne  umbra  quidem  solidae  rationis  in  hoc 
esse  potest. 

Caeterum,  non  in  his  et  similibus  principalis  est  opposi- 
tionis  adversariorum  causa,  sed  altius  r.epetunt  principium, 
existimantes  iam  pessum  ire  libertatem  arbitrii,  semel  ac  ad- 
mittitur  necessitas  praemotionis  ad  indeliberatum  actum.  Vi- 
detur  enim  eis  quod  propter  paritatem  rationis,  alia  adhuc 
motio  ad  unum  pariter  determinans  requireretur  pro  actu  de- 
liberato,  ac  per  hoc,  quod  in  praedeterminismi  doctrinam 
necessaria  quadam  consequentia  oporteret  devenire.  Verum, 
haec  ipsa  consequentia  et  rationis  paritas  est,  quae  omnino 
neganda  apparebit  cuilibet  attendenti  ad  principia  ab  initio 
exposita  (ex  1^-2",  Q.  9),  de  modo  quo  vohmtas  et  movet 
seipsam,  et  per  prius  a  movente  Deo  movetur.  Re  enim  vera, 
voluntas  non  secunduni  ideni  movet  et  movetur,  nec  secundum 
idem  est  in  actu  et  in  potentia^  ned  in  quantuni  actu  vult  finem, 
reducit  se  de  potentia  in  actum  respectu  eorum  quae   sunt  ad 

finem,  ut  scflicet  actu  ea  velit  (1).  Hoc  generale  priiicipium  est. 
a  quo  lucem  accipiunt  ea  fere  omnia  quae  ad  voluntatem 
spectant:  principium  autem  dico,  quod  plenam  applicationem 
habet  in  praesenti.  Nam  per  instinctivam  motionem  ad  ac- 
tum  indeliberatum.  voluntas  facta  est  in  actu  circa  aliquod 
bonum  de  ordine  salutis,  quatenus  actu  aflBcitur  exempli  causa, 
circa  Deum  prout  amabilem,  prout  colendum,  etc,  vel  circa 
bonum  fugiondi  poenas  aeternas,  tendendi  in  beatitudinem  a 
Deo  promissam,  denique  circa  quodvis  obiectum  peculiaris 
virtutis,  puta  castitatis,  sobrietatis,  patientiae,  etc.  etc.  lam 
igitur  potens  est  movere  se,  in  virtute  quidem  motionis  prius 
acceptae,  sed  cum  pleno  dominio  sui  actus,  in  id  quod  sub 
bono  praedicto  continetur,  omnia  intelligendo  iuxta  explica- 
tiones  datas  in  prolegomeno,  §  1  et  2.  Sequitur  ergo,  nuUam 
requiri  posse  ulteriorem  gratiae  motionem  pro  actu  delibe- 
rato.  Et  si  nulla  requiritur  ulterior  gratiae  motio  pro  actu 
illo,  dicendum  quod  ipsa  actualis  gratia  semper  est  eiusdem 
entitatis,  sive  habeat,  sive  non  habeat  ultimum  effectum  in 
libero  voluntatis  consensu  repositum:  eo  fere  pacto  quo  sa- 
cramenta  semper  sunt  entitate  etvirtute  et  causalitate  eadem, 
sive  obtineant,  sive  3ion  obtineaut  ultimum  illud  ad  quod 
causandum  sunt  ordinata,  scilicet  iustiticationis  gratiam  quae 
dicitur  res  sacramenti. 

Sed  sunt  qui  conclusionem  ultro  concedentes  quoad  eos 
qui  infusis  habitibus  instruuntur,  illam  reiiciunt  quantum  ad 
eos  qui  eisdem  sunt  destituti.  Et  ratio  eorum  est  quia  priores 
habent  in  se  permanentia  principia  supernaturalis  operatio- 
nis,  et  ideo  sine  difficultate  admittitur  propter  argumentum 
mox  factum,  ipsos  non  indigere  pro  actu  deliberato  aliqua 
motione  gratiae  distincta  a  motione  gratiae  excitantis.  At  in 
aliis  suppleri  debet  defectus  habitus  supernaturalis  per  mo- 
tionem  elevantem,  et  haec  motio,  cum  sit  transiens  et  tluens, 

(1)  S.  Thom.   1-2,  Q.  9,  a.   3  ad  lum. 

eadem  numero  pro  duobus  actibus  distinctis,  indeliberato  et 
deliberato,  esse  non  potest.  Quomodo  ergo  gratia  excitans, 
dato  quod  semper  sufficiat  ad  hoc  ut  voluntas  possit  seipsam 
movere  ad  bonum  opus  quoad  substantiam  actus,  valeret 
etiam  per  se  solam  ad  supernaturalitatis  modum?  Et  illi  qui- 
dem  sic  ratiocinantur,  ut  ubi  infusus  habitus  deest,  ulterioris 
motionis  necessitatem  adstruant.  Sed  nescio  an  omnes  con- 
ditiones  quae  in  considerationem  venire  debent,  sufficienter 
attenderint.  Et  recte  quidem  asseritur  debere  suppleri  per 
actualem  et  fluentem  elevationem,  id  quod  deest  facultati 
quominus  sit  proportionatum  principium  elicitivum  superna- 
turalis  actus.  Nec  de  hoc  dubium  aliquod  superesse  potest. 
Sed  eatenus  sequeretur,  elevationem  in  ordine  ad  actum  de- 
liberatum  debere  esse  entitate  et  numero  distinctam  ab  ea 
([uae  est  ad  indeliberatum,  quatenus  ad  positionem  posterioris 
actus  iam  cessasset  motio  qua  voluntas  elevatur  ad  priorem. 
Hoc  autem  impossibile  esse,  facile  est  videre.  Nam  cum  nihil 
moveat  nisi  in  quantum  est  actu,  oportet  ut  voluntas  adhuc 
sit  in  actu  piae  affectionis  indeliberatae,  quando  incipit  sei- 
psam  movere  ex  libertate  sui  arbitrii.  Et  si  ad  positionem 
actus  deliberati,  adhuc  est  actus  instinctivus  supernaturalis 
simul  cum  motione  supplente  in  potentia  habitus  defectum, 
dicendum  sane,  nullam  esse  necessitatem  novae  motionis  ele- 
vantis,  sed  unam  eamdemque  pro  utroque  actu  sufficere,  eo 
vel  magis  quod  isti  duo  non  ut  disparati  inter  se  comparan- 
tur,  sed  potius  ut  ad  invicem  subordinati.  Non  ergo  disparis 
in  hac  parte  conditionis  est  actualis  gratia  in  iusto  et  in  pec- 
catore,  sed  semper  est  eiusdem  entitatis,  habeat  vel  non 
habeat  ultimum  effectum  actus  salutaris  deliberati,  qui  ex 
consequenti,  in  plena  potestate,  plenoque  dominio  vohmtatis 
semper  etiam  relinquitur. 

Sed  haec  ampliorem  forte  lucem  accipient  ex  iis  quae  di- 
cenda  supersunt  in  sequenti  quaestione,  cui  tituhis  apud 
S.  "Thomam :  de  divisione  gratiae. 


QUAEST.  CXI. 

DE  DIVISIONE  GRATIAE 

Communis  apud  antiquos  doctores  divisio  est  gratiae  gra- 
tum  facientis,  tum  in  opemntem  et  cooperantem  fS.  Thom. 
a.  2),  tum  in  pvaevenientem  et  suhsequentem  (Id.  a.  3).  Et 
neutra  coincidit  cum  divisione  alia,  in  gratiam  excitantem  et 
adiuvantem  (Trident.  Sess.  6,  cap.  5),  quae  nonnisi  posterius 
introducta  est,  quando  exorta  haeresi  protestantica,  debue- 
runt  partes  gratiae  et  liberi  arbitrii  contra  novos  errores  di- 
ligentius  exponi.  Imo,  tum  a  prima,  tum  a  secunda,  tum  a 
tertia  divisione  distinguitur  illa  alia  in  gratiam  efpcacem  et 
sufjicientem,  quae  ordine  chronologico  ultimum  tenet  locum, 
et  tempore  demum  controversiae  iansenianae,  postquam  coe- 
pissent  agitari  subtiliores  quaestiones  quibus  disputationes 
cum  protestantibus  aperuerant  viam,  maxime  fuit  pervulgata. 

Non  est  autem  cur  mireris  divisioiies  istas  decursu  saecu- 
lorum^  unam  post  aliam,  pro  controversiae  exigentiis  pauia- 
tim  introductas.  Esset  quidem  unde  mirareris,  si  praedictae 
divisiones  importarent  gratias  diversas  secundum  essentiam, 
quasi  cum  processu  temporis,  et  secundum  necessitates  cau- 
sae,  adinvenissent  et  veluti  creavissent  theologi  nova  gratiae 
auxilia  Patribus  incognita.  Esset,  inquam,  unde  mirareris, 
quia  si  nemini  nostrum  competit  multiplicare  entia,  (aut  sine, 
aut  etiam  non  sine  necessitate),  multo  niinus  id  convenit 
theologis,  qui  doctrinam  tractant  sibi  commissam,  non  a  se 
inventam,  ad  se  perductam,  non  a  se  prolatam,  in  qua  non 
auctores  esse  debent,  sed  custodes  et  fidelos  expositores. 
Nunc  autem,  omnes  divisiones  recensitae  nihil  aliud  impor- 
tant  quam  multiplices  respectus  unius  semper  invariatae  gra- 
tiae  ad  suos  eflPectus:  quatenus  eadem  gratia  nata  est  tanto 
plures  denominationes  suscipere,  quanto  plures  in  effectibus 

eius  considerari  possunt  vel  res  vel  formalitates  distinctae. 
Unde  S.  Thomas,  a.  2  ad  4^"^:  «  Dicendum  quod  gratia  ope- 
«  rans  et  cooperans  est  eadem  gratia,  sed  distinguitur  secun- 
«  dum  diversos  eifectus  » .  Et  art.  3  in  corpore :  «  Dicendum 
«  quod  sicut  gratia  dividitur  in  operantem  et  cooperantem 
«  secundum  diversos  efFectus,  ita  etiam  in  praevenientem  et 
«  subsequentem,  qualitercumque  gratia  accipiatur  » .  Et  iterum 
in  resp.  ad  3^^"^:  «  Dicendum  quod  gratia  non  diversificatur 
«  per  hoc  quod  est  praeveniens  et  subsequens,  secundum  es- 
«  sentiam,  sed  solum  secundum  eiFectus,  sicut  de  operante 
«  et  cooperante  dictum  est  ».  Porro,  eamdem  omnino  esse 
rationem  de  aliis  divisionibus,  in  decursu  huius  disputationis 
clare  apparebit. 

Animadvertendum  denique,  quod  duae  priores  divisiones 
accommodantur  a  veteribus  gratiae  etiam  habituali :  ut  haec 
gratia  dicatur  praeveniens  vel  operans,  (operans  sciiicet,  non 
effective,  sed  formaliter),  pro  quanto  iustificat  animam,  fa- 
ciendo  hominem  gratumDeo;  subsequens  vel  cooperans,  se- 
cundum.quod  est  causa  meriti,  iam  non  solum  hominem,  sed 
opus  hominis  gratum  reddendo.  «  Per  gratiam  operantem  si- 
«  gnificatur  ipsa  gratia  {JiahituaUs)  prout  esse  divinum  in 
«  anima  operatur,  secundum  quod  gratum  facit  habentem  »  (1). 
Et  infra:  «  Dicitur  coopemm*...  quia  liberum  arbitrium  mini- 
«  strat  substantiam  actus,  et  a  gratia  est  forma  per  quam 
«  meritorius  est.  CJnde  illud  quod  gratia  ministrat,  est  sicut 
«  ultimum  complementum,  et  propter  hoc  dicitur  cooperans, 
«  quasi  complens  illud  quod  per  liberum  arbitrium  ut  prae- 
«  iacens  exhibetur  »  (2).  Verum,  quia  ista  sine  difiicultate  in- 
tolliguntur,  non  opus  erit  in  praesenti,  de  ipsa  habituali 
gratia  specialem  facere  mentionem.  Sed  convenientius  visum 
est  ab  ea  praescindere,  sicut  et  ab  omni  eo  quod  ante  iusti- 

(1)  S.  Thoni.   in  II,   D.  26,   Q.   1,  a.  5  in  corp. 
(^2)  Ibid,  atl    4wni. 

ficationem  locum  eiiis  tenet  in  ordine  ad  supernatiiralitatem 
actuum,  ut  de  sola  gratia  actuali  in  sua  liabitudine  ad  libe- 
ram  arbitrium,  tota  absque  confusione  procedat  disputatio. 

THESIS  TX. 

(Art.   2-3). 

Apud  veteres  theologos  divisio  gratiae,  non  modo  habitualis, 
verum  etiam  actualis,  nusquam  assignatur  secundum  diversas 
ipsius  gratiae  entitates,  sed  solum  secundum  diversos  quos  ha- 
bet  effectus,  a  prima  inehoatione  boni  operis  usque  ad  ultimum 
terminum  flnalis  perseverantiae.  Et  divisio  quidem  in  praeve- 
ntenfem  et  subsequenfem  attenditur  secundum  quod  dicti  ef- 
fectus  habent  ordinem  prioritatis  et  posterioritatis  ad  invieem. 
Divisio  autem  in  operantem  et  cooperantem,  secundum  quod 
alii  sunt  quibus  anima  incipit  velle  vel  intendere  aliquod  bo- 
num  pertinens  ad  salutem  vitae  aeternae,  alii  vero,  quibus 
opere  iam  explet  vel  prosequitur  id  quod  habet  in  proposito  vel 
praeconcepta  intentione. 

Dictum  est  quod  divisio  gratiae  actualis  semper  accipitur 
per  respectum  ad  eius  effectus,  qui  procul  dubio  sunt  actus 
salutares.  Sed  actus  illi  possunt  primo  considerari  compara- 
tive  ad  invicem,  secundum  quod  alii  ab  aliis  per  certas  dif- 
ferentias  diversificantur.  Et  sic  venit  divisio  gratiae  in  fvae- 
venientem  et  suhsequentem^  in  operantem  et  cooperantem.  Pos- 
sunt  secundo  considerari  sinoiUatim  in  seipsis,  secundum 
quod  sunt  a  gratia  simul  et  libero  arbitrio,  mediante  tamen 
actu  instinctivo  qui  est  a  gratia  sola.  Et  sic  est  divisio  in 
excitantem  et  adiumntem.  Possunt  tertio  considerari  in  suo 
nexu  cum  causa,  secundum  quod  cum  ea  possibiliter  tantum, 
vel  etiam  actualiter,  imo  et  infallibiliter  coniunguntur.  Et 
sic  divisio  ultima  assignatur  in  sufficientem  et  efficacem. 

Porro  veteres,  propter  rationes  infra  exponendas,  de  sola 
divisione  primo  loco  recensita  agere  solebant.  Ad  cuius  ex- 
positionem  sufficiet.adducere  auctoritates  quibus  haec  distin- 
ctio  explicatur,  simul  cum  locis  Scripturae  et  argumentis 
etiam  instrinsecis  quae  illam  legitimant. 

1. 


De  gratia  operante  et  cooperante.  —  Principio  notandum,  Scri- 
pturam  saepius  distinguere  operationem  gratiae  quantum  ad 
initium  boni  operis,  et  quantum  ad  eius  consummationem. 
Qui  coepit  in  vohis  opus  boiium,  perflciet  usque  in  diem  Christi 
lesu,  inquit  apostolus,  Philipp.  1-6.  Et  ad  idem  pertinet  quod 
paulo  infra,  11-13,  subditur :  Deits  est  qui  operatur  in  nobis  et 
velle  et  perficere.  Ad  idem  quoque  spectat  oppositio  inter 
volentem  et  currentem,  de  qua,  B,om.  IX-16:  Non  volentis 
neque  currentis,  sed  miserentis  est  Dei.  Haec  nempe  distinctio 
est,  maxime  obvia,  naturalis,  et  usitata  apud  homines,  se- 
cundum  quam  in  quocumque  genere  negotiorum  distinguitur 
inter  incipere  et  absolvere,  inter  velle  et  facere,  inter  in- 
tendere  et  exsequi,  inter  statuere  sibi  finem  et  opere  prose- 
qui  finem.  Pronum  igitur  erat  ut  in  negotio  quoque  salutis 
introduceretur  eadem  illa  distinctio,  et  gratia  movens  ad  bo- 
num  salutare  sub  diversis  denominationibus  acciperetur,  tum 
in  ordine  ad  volendum  seu  incipiendum  seu  proponendum, 
tum  in  ordine  ad  agendum  seu  explendum  seu  perliciendum. 

Hinc  Concilium  Milevitanum,  can.  4:  «  Quisquis  dixerit... 
«  non  per  gratiam  nobis  praestari  ut  quod  faciendum  cogno- 
«  verimus,  etiam  facere  diligamus  atque  valeamus,  anathema 
«  sit  ».  Et  Coeiestimus  I  in  epist.  ad  Gallos,  c.  8:  «  Praepa- 
«  ratur  voluntas  a  Domino,  et  ut  boni  aliquid  agant,  paternis 
«  inspirationibus  suorum  ipse  tangit  corda  filiorum  ».  Et  ibid. 
c.  12 :  «  Per  Deum  fit  ut  aliquid  boni  et  reUe  incipiamus  et 
«facerey>.  Et  rursus :  «  Agit  in  nobis  ut  quod  vult,  et  veli- 
«  mus  et  agamus  ».  Et  i^rausicanum,  can.  4:  «  Si  quis,  ut  a 
«  peccato  purgemur,  vohmtatem  nostram  Deum  exspectare 
«  contendit,  non  autem  ut  etiam  purgari  velimus,  per  Spiri- 
«  tus  Sancti  operationem  in  nobis  fieri  confitetur...  resistil 
«  apostolo    salubriter  praedicanti :  Deus  est  qui  operatur  in 

«  nobis  et  velJe  e>t  perficere  y> .  Et  infra,  in  line  canonum: 
«  Ipse  nobis...  amorem  sui  prius  inspirat...,  ut  cum  ipsius 
«  adiutorio  ea  quae  sibi  sunt  placita  implere  possimus  » .  Et 
Augustinus  1.  4  c.  lulian.  n.  16,  ait  quod  aliud  est  velle  esse 
castum,  sobrium,  iustum;  aliud  vero  esse  in  re  ipsa.  Deni- 
i[ue,  nihil  frequentius  apud  ipsum,  quam  quod,  tum  ad  bene 
volendum,  tum  ad  bene  agendum,  homo  divino  praevenitur 
auxilio . 

Nunc  autem,  gratiae  sic  dupliciter  acceptae,  secundum 
quod  homini  principium  est  incipiendi  seu  volendi,  deinde 
et  perficiendi  seu  agendi,  accommodatum  est  nomen  gratiae 
operantis  et  cooperantis^  iuxta  illud  Augustini  1.  de  grat.  et 
lib.  arb.  c.  17:  «  Ipse  ut  velimus  operatur  incipiens,  qui  vo- 
«  lentibus  cooperatur  perficiens...  Ut  ergo  velimus,  operatur; 
«  cum  autem  volumus,  et  sic  volumus  ut  faciamus,  nobiscum 
«  cooperatur.  Tamen,  sine  illo  vel  operante  ut  velimus,  vel 
«  cooperante  cum  volumus,  ad  bona  pietatis  opera  nihil  va- 
«  lemus  » .  Sed  nec  alia  huius  denominationis  ratio  quaerenda 
est,  praeter  illam  quam  suppeditat  vulgaris  usus  nominum 
apud  nos.  Certe,  auxiliari  cooperando  is  solus  dicitur,  qui  adiu- 
vat  alium  ad  finem  quem  ille  sibi  iam  supponitur  praestituisse. 
Quod  si  quis  id  forte  agat,  ut  alterum  adducat  ad  aliquid 
primo  volendum,  nondum  dicetur  ei  cooperari,  sed  magis  ope- 
rari  ad  reductionem  voluntatis  eius  in  intentionem  finis.  Cum 
autem  alter  inceperit  finem  velle,  si  ei  ulterius  operam  prae- 
stet  ad  finis  prosecutionem,  tunc  et  tunc  tantum  verificabi- 
tur  cooperationis  et  nomen  et  ratio.  Haec  iam,  servata  pro- 
portione,  applica  Deo  in  nobis  intus  operanti  per  gratiam, 
et  de  divisione  gratiae  in  operantem  et  cooperantem,  rectum 
conceptum  habebis. 

Sane  vero,  haec  est  notio  quam  S.  Thomas  in  praesenti 
proponit  dicens :  «  Operatio  alicuius  effectus  non  attribuitur 
«  mobilij  sed  moventi.  In  illo  ergo  effectu  in  quo  mens  no- 
«  stra  est  mota,  et  non  movens,  solus  autem  Deus  movens. 

«  operatio  Deo  attribuitiir,  et  secundum  hoc  dicitur  gratia 
«  operans.  In  illo  autem  efFectu  in  quo  mens  nostra  et  mo- 
«  vet  et  movetur,  operatio  non  solum  attribuitur  Deo,  serl 
«  etiam  animae,  et  secundum  hoc  dicitur  gratia  cooperam  ». 
Sed  cave  ne  haec  perperam  intelligas.  Cave  ne  imagineris 
quod  effedus  in  quo  mens  nostra  est  mota,  et  non  movens^  sit 
effectus  in  quo  nuUas  partes  habeat  liberum  arbitrium.  Nam 
contra  talem  interpretationem  protestaretur  evidenter  exem- 
plum  quod  statim  subiungit  Angelicus  de  actu  interiori  vo- 
luntatis,  in  quo,  inquit,  voluntas  se  habet  ut  mota.  Protesta- 
retur  et  responsio  ad  2^^^,  ubi  dicitur  quod  «  per  motum  li- 
«  beri  arbitrii,  dum  iustificamur,  Dei  iustitiae  consentimus  ; 
«  ille  tamen  motus  non  est  causa  gratiae,  sed  effectus ;  unde 
«  tota  operatio  pertinet  ad  gratiam  » .  Sensus  igitur  est,  quod 
in  illo  effectu,  eatenus  mens  nostra  est  mota  et  non  movens, 
quatenus  liberum  arbitrium  se  habet  solum  ut  obsequens  sug- 
gestioni  quae  a  Deo  est,  nondum  ut  se  movens  in  terminum 
cuius  praeconcepta  in  se  volitio  sit.  Sicut  quando  aliquis  ab  alio 
persuadetur  ut  incipiat  aliquid  velle,  consideratur  tanquam  ab 
eo  motus,  etsi  libere  consentiat ;  et  quando  iam  agit  in  virtute 
suae  praeviae  determinationis,  tunc  tantum  consideratur  tam- 
quam  ultro  se  movens,  etsi  possit  esse  et  movens  simul  et 
motus,  si  adhuc  ab  alio  adiuvetur,  sive  quoad  confirmationem 
vobmtatis,  sive  quoad  exsecutionem  operis.  Et  secundum  hunc 
sensum  distinguit  S.  Thomas  gratiam  operantem  et  coope- 
rantem,  ut  clarissime  etiam  apparet  ex  responsione  ad  3""^  : 
«  Dicendum,  ait,  quod  cooperari  dicitur  aliquis...,  iit  adiuvans 
«  ad  praesuppositum  finem.  Homo  autem  per  gratiam  operan- 
«  tem  adiuvatur  a  Deo,  ut  bonum  velit.  Et  ideo,  praesuppo- 
«  sito  iam  fine,  consequens  est  ut  gratia  nobis  cooperetur  ». 
Sic  igitur_,  gratia  actualis  semper  est  eiusdem  essentiae  in 
seipsa,  sive  operans  dicatur,  sive  cooperans,  quia  semper 
habet  eamdem  rationem  adiutorii  ad  liberos  actus  voluntatis, 
hoc  est :  tum  ad  primum  actum  qui  apud  apostolum  significa- 

tur  per  hoc  nomeii  celle,  tum  ad  actus  consequenter  se  ha- 
bentes,  qui  apud  eumdem  apostolum  signilicantur  per  hoc 
nomen  perficere.  Et  solum  superest  hic  animadvertendum, 
quod  cum  velle  et  perficere  sumi  possint,  vel  respectu  ali- 
cuius  particularis  operis,  vel  respectu  totius  operis  salutis, 
inde  diversa  enascitur  applicatio  divisionis  in  gratiam  operan- 
tem  et  cooperantem. 

Nam  si  velle  et  perficere  accipiantur  respectu  alicuius  par- 
ticularis  operis,  sic  gratia  operans  dici  poterit  in  ordine  ad 
actum  interiorem  vokmtatis ;  cooperans  in  ordine  ad  exterio- 
rem  pro  quanto  scilicet  exterior  se  habet  ad  interiorem  ut  ter- 
minus  et  consummatio.  Et  haec  est  applicatio  divisionis  quam 
facit  S.  Thomas  in  praesenti.  «  Est  in  nobis,  inquit,  duplex 
«  actus.  Primus  quidem  interior  voluntatis,  et  quantum  ad  istum 
«  actum  vohmtas  se  habet  ut  mota,  Deus  autem  ut  movens, 
«  et  praesertim  cum  vohmtas  incipit  bonum  velle,  quae  prius 
«  malum  volebat ;  et  ideo,  secundum  quod  Deus  movet  hu- 
«  manammentem  ad  hunc  acturn,  dicitur  gratiaoperans.  Alius 
«  autem  actus  est  exterior,  qui  cum  a  voluntate  imperetur, 
«  consequens  est  quod  ad  hunc  actum  operatio  attribuatur 
«  vokmtati.  Et  quia  etiam  ad  hunc  actum  Deus  nos  adiuvat, 
«  et  interius  confirmando  voluntatem,  ut  ad  actum  perveniat, 
«  et  exterius  facuUatem  operandi  praebendo,  respectu  huius- 
«  modi  actus  dicitur  gratia  cooperans  ». 

Si  autem  velle  et  perficere  sumantur  respectu  totius  ope- 
ris  salutis,  sic  gratia  operans  dicetur  omnis  gratia  quae  mo- 
vet  ad  actus  dispositivos  et  praeparatorios,  usque  ad  iUum 
in  quo  mens  consentit  Deo  iustificanti,  incipitque  veUe  bo- 
num  simpkciter,  adhaerendo  ukimo  fini.  Cooperans  vero  ea 
omnis  quae  ad  consequentes  actus  meritorios  iuvat  animam 
iam  sanatam,  et  iam  volentem  bonum  per  adhaesionem  ad 
finem  charitatis.  Et  hoc  ako  modo  kjquitur  S.  Thomas  mukis 
in  locis,  utputainfra,  Q.  113,  in  prooemio  ;  in  B^  Part.  Q.  86, 
a.  4  ad  2^"^,  et  a.  5  ad  1^^^^,  etc.  Sic  praesertim  Augustinus  in  k- 

bro  de  gratia  et  libero  arbitrio,  ut  bene  ostendit  Molina  in 
Concordia,  Q.  14,  a.  13,  Disp.  42. 


§  2. 


De  gratia  praeveniente  et  subsequente.  —  Haec  divisio  fere 
ad  praecedentem  rediicitur,  et  facilioris  adhuc  intelligentiae 
est,  cum  sit  secundum  solum  ordinem  prioritatis  et  posterio- 
ritatis  effectuum  gratiae  in  nobis.  Sunt  enim  in  anima  tres 
praecipui  effectus  gratiae  actualis :  quorum  primus  est,  ut 
bonum  velit;  secundus  est,  ut  bonum  quod  vult,  efticaciter 
operetur;  tertius  est,  ut  in  bono  perseveret.  Et  ideo  gratia 
actualis,  secundum  quod  causat  in  nobis  primum  effectum, 
vocatur  praeveniens  respectu  secundi  efifectus,  et  prout  cau- 
sat  in  nobis  secundum,  vocatur  subsequens  respectu  primi. 
Imo,  ut  addit  S.  Tliomas,  sicut  unus  effectus  est  posterior 
uno  effectu,  et  prior  alio^  ita  gratia  potest  dici  praeveniens 
et  subsequens  secundum  eumdem  effectum  respectu  diver- 
sorum. 

Caeterum,  fundatur  liaec  distinctio  super  doctrinam  Scri- 

pturae,  quae   liaec   duo   aperfcissime   docet:  primo,    quod   iu 

omnibus  a  Deo  praevenimur;  secundo,  quod  etsi  multa  Deus 

faciat  in  liomine  bona  quae  non  facit  homo,  nulla  tamen  esse 

possunt  bona   quae  facit  homo,  et  non  facit   Deus  ut  faciat 

homo.  Unde  Augustinus,  1.  2  c.  duas  epist.  Pelag.  c.  9:  «  Aver- 

« tat   Deus   hanc   amentiam,    ut    in   donis    eius  nos    priores 

«  faciamus,   posteriorem   ipsum :    quoniam   misericordia  eiiis 

«  praeveniet  me,  et  ipse  est  cui  fideliter   veraciterque  canta- 

«  tur :  Quoniam praevenisti  eum  in  benedictionihus  dulcedinis... 

«  Ergo  benedictio  dulcedinis  est  gratia  Dei,  qua  fit  in  nobis 

«  ut  nos  delectet,  et  cupiamus,  iioc  est,  amemus  quod  prae- 

«  cipit  nobis;  in  qua  si  nos  non  praevenit  Deus,  non  sohim 

«  non  perficitur,  sed  nec  inchoatur  a  nobis.  Si  enim  sine  illo 

«  nihil  possumus  facere,  profecto  nec  incipere,  nec  perficere : 

«  quia  ut  incipiamus,  dictum  est :  Misericordia  eius  praevenief 
«  ///e;ut  perficiamus,  dictum  est:  Misericordia  eius  subseqiie 
«  titr  me  ». 

Et  de  divisione  in  gratiam  operantem  et  cooperantem, 
pvaevenientem  et  subsequentem,  hactenus  satis. 

THESIS  X. 

A  praecedenti  divisione  omnino  est  seeernenda  divisio  actualis 
gratiaein  e.rcitantem  et  iicliuvantem,  quae  iam  non  attenditur 
respeetu  diversorum  actuum  volendi  et  perflciendi,  sed  respeetu 
cuiuscumque  actus  salutaris  seorsum  et  singillatim  sumpti.  Et 
ideo  haec  divisio  non  est  accipienda  secundum  plures  gratiae 
entitates,  etiam  solo  numero  distinctas,  sed  secundum  quod  una 
eademque  numero  gratia  dicitur  excitans,  in  quantum  est  prin- 
cipium  piae  afifectionis  indeliberatae,  adiuvans  vero,  in  quantum 
per  hanc  ipsam  indeliberatam  afifectionem,  causa  est  libero  ar- 
bitrio  ponendi  si  velit,  actum  salutarem  deliberatum. 

Duae  praecedentes  divisiones  satis  dividunt  gratiam  actua- 
lem  per  ordinem  ad  diversos  actus  liberos  qui  sibi  invicem 
succedunt  in  toto  opere  salutis.  Ipsae  etiam  solae  sunt,  quae 
utpote  consentaneae  vulgaribus  et  usitatis  apud  homines  dis- 
tinctionibus,  (nihil  enim  usitatius  quam  distinguere  inter 
inchoare  et  perficere,  velle  et  agere,  praevenire  et  subsequi), 
formaliter  et  expresse  in  Scripturis  sanctis  relatae  inveniuntur. 
Unde  his  duabus  solis  antiqui  doctores  stabant,  nec  prorsus 
im.merito,  quamdiu  de  libero  arbitrio  sub  motione  gratiae  salvo 
et  integro  permanente,  specialis  error,  specialisque  necessitas 
obsistendi  errori  oborta  non  fuit.  Quippe,  principium  erat 
commune,  Deum  movere  omne  ens  secundum  propriimi  unius- 
cuiusque  modum,  propriamque  eius  conditionem.  Et  quid- 
([uid  in  hac  parte  ad  gratiam  pertinebat,  habebatur  ut  simplex 
casus  particularis  generalis  doctrinae  de  actibus  humanis, 
de  motivo  voluntatis,  de  modo  quo  voluntas  movetur,  etc, 
quemadmodum  videre  est  in  omnibus  locis  supra  allegatis, 
Proleg.  i?  1.  Hinc  etiam,  de  habitudine   actualis   gratiae   ad 

singulum  quemque  actum   liberum,  formaliter  qua  liberum, 
peculiaris  quaestio  non  instituebatur. 

Sed  iam  saeculo  XVI  supervenerunt  haereses  protestan- 
tium:  Liberum  arbitrium  post  Adami  lapsum,  esse  figmen- 
tum  et  titulum  sine  re.  Liberum  hominis  arbitrium  eatenus 
admitti,  quatenus  voluntas  hominis  libera  est  a  coactione, 
non  tamen  a  necessitate.  Hominem  lapsum  non  posse  resi- 
stere  gratiae  si  velit,  adeoque  necessitari  absolute,  sive  ad 
bonum  si  habeat  gratiam,  sive  ad  malum  si  ea  careat.  Deum 
movere  voluntatem,  non  qualiter  multis  saeculis  traditum  est 
et  creditum,  ut  nostrae  postea  sit  electionis,  motioni  aut  ob- 
temperare  aut  refragari.  Humanam  voluntatem  in  medio  esse 
positam  ceu  iumentum :  si  insederit  Satan,  vult  et  vadit  quo 
vult  Satan;  si  insederit  Deus,  vult  et  vadit  quo  vult  Deus. 
Medium  motum,  cui  obsequi,  vel  quem  repellere  liberum  sit, 
aperte  excludi  ubi  asseritur  efficax  ad  perseverandum  con- 
stantia.  Itaque,  hominem  sub  gratiae  impulsu  mere  passive 
se  habere,  et  nullam  dari  posse  gratiam  sufficientem  quae  eo 
ipso  efficax  non  sit.  Ita  passim  Lutherus  in  libro  de  servo 
arbitrio,  et  Calvinus  in  1.  2  Institutionum  suarum. 

Exinde  igitur  creata  est  necessitas  expressius  affirmandi 
libertatem  a  necessitate,  et  liberi  arbitrii  cooperationem  in 
toto  negotio  salutis,  accipiendo  actualem  gratiam,  quocumque 
nomine  alias  designatam,  sub  duabus  denominationibus  di- 
stinctis :  easque  desumptas,  tum  ab  effectu  eius  immediato, 
i.  e.  pia  affectione  indeliberata  qua  liberum  arbitrium  effi- 
citur  potens  ponere  actum  salutarem^  tum  ab  effectu  mediato, 
ipso  scilicet  salutari  actu  quem  liberum  arbitrium  motum  et 
excitatum  assentiendo  ponit,  cum  posset  non  ponere  si  vellet. 
Et  hoc  est  quod  importatur  per  novam  illam  divisionem  iu 
gratiam  excitantem  et  adiuvantem,  quae  fuit  primo  consecrata 
in  Tridentino,  Sess.  6,  cap.  5,  dum  contra  supradictos  prote- 
stantium  errores  catholica  doctrina  exponitur  ac  definitur. 
«  Declarat  praeterea  (S.  Synodus),  ipsius  iustificationis  exor- 

«  dium  in  adultis  a  Dei  per  Christum  lesum  praeveniente 
«  gratia  sumendum  esse,  lioc  est,  ab  eius  vocatione  qua,  nullis 
«  eorum  exsistentibus  meritis,  vocantur:  ut,  qui  per  pecca^ta 
«  a  Deo  aversi  erant,  per  eius  excitantem  atque  adiuvantem 
«  gratiam  ad  convertendum  se  ad  suam  ipsorum  iustificatio- 
«  nem,  eidem  gratiae  libere  assentiendo  et  cooperando,  di- 
«  sponantur :  ita  ut,  tangente  Deo  cor  hominis  per  Spiritus 
«  Sancti  illuminationem,  neque  homo  ipse  nihil  omnino  agat, 
«  inspirationem  illam  recipiens,  quippe  qui  illam  et  abiicere 
«  potest,  neque  tamen  sine  gratia  Dei  movere  se  ad  iustitiara 
«  coram  illo  libera  sua  voluntate  possit  » . 

Ubi  vides  sermonem  specialiter  esse  de  gratia  quae  antecedit 
iustificationem,  de  gratia  qua  homo  per  peccata  a  Deo  aversus 
disponitur  ad  conversionem,  de  gratia  per  quam  fit  ut  voluntas 
incipiat  bonum  velle,quae  prius  malum  volebat:  uno  verbo,  de 
gratia  quae  superius  dicebatur  operans.  Et  haec  ipsa  gratia  est, 
quae  nunc  a  Concilio  in  excitantem  et  adiuvantem  distinguitur. 
Non  ergo  coincidit  divisio  ista  cum  priori  illa  in  operantem 
et  cooperantem,  sed  est  subdivisio  operantis,  imo  tam  ope- 
rantis  quam  cooperantis,  cui  aequali  iure  applicatur.  Con- 
venit  enim  cuilibet  actuali  gratiae,  secundum  causalem  habi- 
tudinem  ad  duos  effectus  subordinatos  paulo  supra  declaratos  : 
unum  immediatum  ac  necessarium,  quem  gratia  per  se  solam 
efficit,  et  cuius  respectu  dicitur  excitans;  alterum  mediatum  et 
non  necessarium,  quem  gratia  in  tantum  causat,  in  quantum 
causa  est  libero  arbitrio  ut  possit  consentire  si  velit,  et  cuius 
respectu  dicitur  adiuvans.  Dictum  est  enim  in  superioribus, 
quod  voluntas  facta  prius  in  actu  circa  finem,  potens  est  ulte- 
rius  movere  se  pro  suo  arbitrio  in  ea  quae  sunt  ad  finem.  Et 
eadem  ratio  est  si  dicam  quod  voluntas  prius  mota  affectione 
instinctiva  in  aliquid,  potens  est  ulterius  movere  se  consensu 
deliberato  in  hoc  aliquid.  Imo,  lioc  ipsum  est  quod  nomen 
consensus  per  se  semper  importat,  sicut  cum  vulgo  dicitur 
quis  consentire  in  aliquam  cogitationem  seu  affectionem  seu 

suggestionem.  Nihil  enim  aliud  nominat  consensus,  quam 
applicationem  liberi  arbitrii  ad  id  quod  praeexistit  in  pote- 
state  applicantis,  ut  dicitur  in  1-2,  Q.  15,  a  3. 

Nunc  autem,  eamdem  numero  gratiam  esse,  quae  tam  exci- 
tantis  quam  adiuvantis  nomine  venit,  sub  alio  atque  alio  re- 
spectu,  per  ordinem  ad  alium  atque  alium  effectum,  clare  tibi 
demonstrabit  Molina,  ex  Tridentino  ubi  supra.  «  Ecce,  inquit, 
«  gratiam  a  qua  (Concilium)  dixit  sumendum  iustiflcationis 
«  exordium,  et  quam  appellavit  praevenientem,  vocantem, 
«  et  excitantem,  dixit  esse  adiuvantem  adultum  ad  converten- 
«  dum  se  ad  suam  iustificationem,  eidem  gratiae  lihere  as.sen- 
«  tiendo  et  cooperando.  Quo  loco  observa,  eidem  gratiae  dixisse, 
«etnon  alteri  numero,  illique  eidem  assentiendo  et  coope- 
«  rando.  Cum  autem  cooperans  cum  operante  secum  sit  coo- 
«  perans_,  manifeste  docuit,  sicut  arbitrium  ipsum  cooperatur 
«  cum  gratia,  quando  se  disponit  ac  movet  ad  iustitiam :  ita 
«  etiam  gratiam  ipsam  cum  arbitrio  ipso  operari  eosdem  actus, 
«  quibus  ad  iustitiam  disponitur  ac  movetur ;  qui  sane  non 
«  alii  sunt  quam  actus  credendi,  sperandi,  diligendi,  ac  poe- 
«  nitendi  ut  ad  salutem  oportet.  Idem  apertissime  significant 
«  illa  alia  verba  canonis  4:  Si  quis  diocerit  liherum  hominis  ar- 
«  hitrium  a  Deo  motum  et  excitatum  nihil  cooperari  assentiendo 
«  Deo  excitantt  atqiie  vocanti,  quo  ad  ohtinendam  iustificationis 
«  gratiam  se  disponat  ac  praeparet,  neque  posse  dissentire  si 
«  velit,  anathema  sit.  Ecce  definitur,  liberum  arbitrium  a  Deo 
«  motum  et  excitatum,  utique  per  gratiam  praevenientem 
«  et  excitantem,  cooperari  cum  Deo  excitante  atque  vocante, 
<'  atque  adeo  Deum  ipsum  per  eamdem  gratiam  cum  libero 
«  arbitrio  consentiente,  operari  dispositionem  qua  ad  iusti- 
«  ficationis  gratiam  se  disponit  ac  praeparat,  posseque  idem 
«  arbitrium  dissentire,  et  non  cooperari  Deo,  si  velit  (1)  ». 

Caeterum,  ratio  intrinseca  iam  pluries  exposita  est,  et  prae- 

(1)  Molina,   Concordia,   Q.   14,  a.   13,  Disp.  40. 

sertim  in  quaestione  praecedenti  de  essentia  gratiae  actualis, 
ubi  satis  fuit  declaratum  quomodo  ipsa  sit  semper  eiusdem 
entitatis,  sive  habeat  sive  non  habeat  ultimum  effectum  actus 
sahitaris  deliberati :  fere  sicut  idem  est  semper  baptismi  sa- 
cramentum,  sive  obtiueat  effectum  iustificationis,  sive  non 
obtineat  propter  fictionem  suscipientis. 

THESIS  XI. 

Ultima  divisio  est  gratiae  in  efflcacem  et  sufflcientem,  quae 
nihil  aliud  est  quam  pura  et  simplex  subdivisio  gratiae  exci- 
tantis,  pro  quanto  efficax  a  suffieiente  non  differt  in  entitate  au- 
xilii,  sed  differt  solum  per  denominationem  extrinsecam,  utpote 
a  Deo  data  sub  praeseientia  et  proposito  absoluto  consensus 
obtinendi.  Ex  quo  ultimo  sequitur,'reiicienda  penitus  esse  sy- 
stemata  vietrieis  deleetationis  et  physieae  praedeterminationis. 

Triplex  est  possibilis  sensus  in  quo  gratia  denominari  po- 
test  etficax.  Yel  efficax  quoad  virtutem  quam  in  suo  ordine 
habet,  causandi  consensum  salutarem.  Vel  efficax  quoad  even- 
tualem  etiam  consecutionem  huius  effectus.  Yel  denique  efficax 
quoad  infallibilem  cum  illo  connexionem. 

In  primo  sensu,  efficacia  est  intrinseca  entitati  divini  au- 
xilii.  Insuper,  est  communis  omni  gratiae  quam  Deus  nobis 
elargitur  ad  omne  salutis  opus.  Unde  hoc  modo,  illa  etiam 
gratia  quae  in  vacuum  recipitur,  efficax  dici  posset  et  de- 
beret,  cum  nihil  virtutis  ei  desit  quominus,  quantum  in  se 
est,  ultimum  suum  obtineat  effectum.  De  quo  quidem,  ad- 
versus  haeresim  lansenianam  certiores  nos  reddunt  iustae 
obiurgationes  Scripturae  contra  eos  qui  sine  fructu  gratiam 
Dei  recipiunt:  2  Cor.  VI-1,  Proverb.  1-24,  Isai,  Y-3,  et  aHbi 
frequentissime.  Non  igitur  eiusmodi  efficacia  est^  quae  in  con- 
siderationem  venire  queat,  cum  de  divisione  gratiae  agitur, 
quia  omnis  divisio  sumenda  est  ab  eo  in  quo  ahqua  est  op- 
positio,  non  ab  eo  quod  communiter  et  invariabihter  in  toto 
invenitur. 

In  secundo  sensu,  efficacia  iam  non  est  communis  omni 
gratiae,  ut  constat,  quia  etsi  omnis  gratia  habeat  in  se  ef- 
ficaciam  virtutis,  aliqua  tamen  est  quae  ob  renitentiam  vo- 
luntatis,  terminum  de  facto  non  assequitur,  et  hac  de  causa, 
hacque  ratione,  inefficax  vere  dicitur  et  est.  Sic  itaque,  di- 
visioni  quidem  datur  locus.  Verum,  sistendo  in  sola  even- 
tuali  consecutione  effectus,  divisio  iii  efficacem  et  non  effi- 
cacem  non  esset  alia  ab  ea  quae  est  in  excitantem  et  adiu- 
vantem,  sed  ad  illam  reduceretur  tamquam  amplior  quaedam 
eius  explicatio.  Dictum  esb  enim  quod  gratia  excitans  est 
entitative  et  numerice  eadem  cum  adiuvante,  ita  tamen  ut 
denominationem  adiuvantis  non  recipiat,  nisi  supposita  coo- 
peratione  liberi  arbitrii,  quae  tam  potest  esse  quam  non  esse. 
Non  enim  nihil  agit  homo  inspirationem  gratiae  recipiens, 
quippe  qui  et  illam  abiicere  potest,  aiebat  Tridentinum  ubi 
supra.  Sequitur  ergo,  aliquam  esse  gratiam  quae  de  facto  est 
excitans  tantum,  (si  renitatur  voluntas) ;  aliquam  vero  quae 
est  excitans  simul  et  adiuvans,  (si  consentiat).  Atqui,  hoc  est, 
et  nihil  aliud,  quod  importaretur  per  divisionem  gratiae  in 
efficacem  et  non  efficacem,  si  efficacia  acciperetur  secundum 
solum  eventum,  id  est^  ut  de  facto  contingens,  ex  nudo  facto 
gratiam  denominans. 

Remanet  itaque  tertius  sensus,  in  quo  nudum  factum  iam 
transcenditur,  et  attenditur  efficacia  secundum  antecedentem 
quamdam  et  infallibilem  connexionem  auxili  gratiae  cum  cou- 
sensu  liberi  arbitrii.  Remanet,  inquam,  tertius  ille  sensus,  in 
quo  non  modo  datur  divisioni  locus,  verum  etiam  tali  divi- 
sioni  quae  ad  nullam  e  praecedentibus  sit  reducibilis.  Re 
enim  vera,  de  gratia  cui  ut  tali  coniunctus  sit  nexus  infalli- 
bilis  cum  effectu  salutari,  quaeque  pro  tanto  speciale  do- 
num,  specialeque  Dei  beneficium  prae  omni  alia  dicenda  sit, 
nusquam  hucusque  sermo  fuit.  De  hac  igitur  nova  divisione 
nunc  inquirendum  est,  et  quo  modo,  qua  ratione,  quove  sub 
respectu  gratia  efficax  sic  accepta,  a  sufficiente  distinguatur, 

paucis  declarandum.  Omnia  autem  sponte  tluent  ex  praece- 
denter  dictis,  vel  etiam  ex  alibi  disputatis,  praesertim  in 
tractatu  de  Deo,  contra  praedeterminismum. 

Prae  primis  nota  quod  gratia  elficax,  prout  nunc  de  effi- 
caci  gratia  loquimur,  niliil  aliud  est  in  Scripturis  quam  vo- 
catio  illa  secundum  proposltum  (Kom.  VIII-28  et  2  Tim.  1-9), 
de  qua  Augustinus  1.  de  corr.  et  grat.  c.  7,  duo  haec  apo- 
stoli  loca  exponens,  sic  dicit :  «  Quicumque  ergo  ab  illa  ori- 
«  ginali  damnatione,  ista  divinae  gratiae  largitate  discreti 
«  sunt,  non  est  dubium  quod  et  procuratur  eis  audiendum 
«  evangelium,  et  cum  audiunt,  credunt;  et  in  fide  quae  per 
«  dilectionem  operatur,  usque  in  finem  perseverant ;  et  si 
«  quando  exorbitant,  correpti  emendantur,  et  quidam  eoriim, 
«  etsi  ab  liominibus  non  oorripiantur,  in  viam  quam  relique- 
«  rant  redeunt;  et  nonnuUi  accepta  gratia  in  qualibet  aetate 
«  periculis  huius  vitae  celeritate  subtrahuntur.  Haec  enim 
«  omnia  operatur  in  eis,  qui  vasa  misericordiae  operatus  est 
«  eos,  qui  et  elegit  eos  in  Filio  suo  ante  constitutionem  mundi 
«  per  electionem  gratiae...  Non  enim  sic  sunt  vocati,  ut  non 
«  essent  electi,  propter  quod  dictum  est :  Multi  enim  vocati^ 
«  pauci  vero  electi.  Sed  quoniam  secundum  propositum  vocati 
«  sunt,  profecto  et  electi  sunt  per  electionem,  ut  dictum  est, 
«  gratiae,  non  praecedentium  meritorum  suorum.  De  talibus 
«  dicit  Apostolus:  Scimus  quoniam  diUgentihus  Deum  omnia 
«  cooperantur  in  honum,  his  qui  secundum  propositum  vocati  sunt: 
«  quoniam  quos  ante  praescivit  et  praedestinavit  conformes  ima- 
«  ginis  Filii  sui,  ut  sit  ipse  primogenitus  in  multis  fratrihus  : 
«  quos  autem  praedestinavit,  illos  et  vocavit :  quos  autem  vocavit, 
«  ipsos  et  iustificavit :  quos  autem  iiistificavit^  ipsos  et  glorifi- 
«  cavit.  Ex  istis  nullus  perit,  quia  omnes  electi  sunt.  Electi 

«  sunt  autem,  quia  secundum  propositum  vocati  sunt :  propo- 
«  situm  autem,  non  suum,  sed  Dei,    de  quo  alibi  dicit :  Non 

«secundum  opera  nostra,  sed   secundum   suum  propositum    et 

<^  gratiam.  Cum    ergo    audimus  :   Quos  autem  praedestinavit , 

«  illofi  et  vocavit,  secundum  propositum  vocatos  debemus  in- 
«  telligere.  Quoniam  inde  coepit  dicens:  Omnia  cooperantur 
«  i7i  honum^  his  qui  secundum  propo.situm  vocati  mnt,  ac  deinde 
«  subiunxit:  Quoniam  quos  ante  praescivit^  et  praedestinavit 
«  conformes  imaginis  Filii  sui,  atque  his  praemissis,  subdi- 
«  dit:  Quos  autem  praedestinavit  illos  et  vocavit.  Eos  itaque 
«  vult  intelligi,  quos  secundum  propositum  vocavit,  ne  pu- 
«  tentur  in  eis  esse  ab'qui  vocati  et  non  electi,  propter  illam 
«  dominicam  sententiam :  Multi  vocati^  pauci  electi.  Quicum- 
«  que  enim  electi,  sine  dubio  vocati ;  non  autem  quicumque 
«  vocati,  consequenter  electi.  Illi  ergo  electi,  ut  saepe  dictum 
«  est,  qui  secundum  propositum  vocati...  Horum  si  quisquam 
«  perit,  fallitur  Deus;  sed  nemo  eorum  perit,  quia  non  falli- 
«  tur  Deus.  Horum  si  qaisquam  perit,  vitio  humano  vincitur 
«  Deus;  sed  nemo  eorum  perit,  quia  nulla  re  vincitur  Deus  ». 
Hucusque  Augustinus  describens  efficacem  vocationis  gratiam, 
quam  qui  recipit,  consequens  est  ut  infallibiliter  vocantem 
sequatur,  et  infallibiliter  vocanti  consentiat,  quoniam  non 
qualiscumque  vocatio  est,  sed  vocatio  secundum  infrustrabile 
propositum  Dei,  qui  infallibilibus  ad  finem  mediis  operatur 
quidquid  estin  absoluto  consilio  voluntatis  suae.  Et  quia,  si 
quid  aliud  in  Scripturis  Sanctis  de  gratia  efiicaci  occurrit, 
certo  certius  in  hac  una  notione  vocationis  secundum  propo- 
situm  recapitulatur,  in  ea  quoque  licet  et  veram  huius  gra- 
tiae  rationem,  et  differentiam  qua  a  suffi.ciente  discriminatur 
inspicere. 

Porro  si  gratia  efficax  est  quaedam  interior  vocatio  Dei^,  eo 
ipso  dicenda  est  ad  gratiam  excitantem  qua  talem  pertinere. 
Primo  quia  gratia  excitans  ea  est,  qua  Deus  mentem  homi- 
nis  pulsat,  qua  ei  audire  facit  vocem  suam,  qua  immittit  in- 
spirationem  in  animae  auribus  intrinsecus  sonantem,  sicut 
forinsecus  sonabat  vox  Christi  Domini  ad  apostolos,  quando 
vocabat  eos  dicens  :  Venite  post  me^  sequere  me.  Secundo  quia 
gratia  excitans  ea  est  a  qua,  ut  vel  ipsum  nomen  satis  indicat, 

operis  salutaris  sumitur  exordium.  Sed  haec  est  vocationis 
gratia,  teste  Tridentino  ubi  supra,  cum  ait  iustiiicationis  exor- 
dium  a  Dei  per  Christum  lesum  praeveniente  gratia  sumen- 
dum  esse,  hoc  est,  ab  eius  vocatione  qua,  nullis  eorum  exsi- 
stentibus  meritis,  vocantur.  Tertio  quia  gratia  excitans  for- 
maliter  in  quantum  huiusmodi,  effectum  habet  in  quo  nullas 
partes  habet  liberum  atbitrium,  piam  scilicet  cogitationem  in 
intellectu,  et  indeliberatam  affectionem  in  voluntate.  In  quo 
rursus  formalem  suam  identitatem  prodit  cum  gratia  voca- 
tionis,  siquidem  ad  liberum  arbitrium  utique  non  pertinet 
cooperari  suae  vocationi,  sed  solum  praesuppositae  vocationi 
vel  consentire  vel  non  consentire.  Omnibus  ergo  modis  certis- 
sime  efficitur  quod  specialis  illa  vocatio  secundum  propositum, 
id  est,  gratia  efficax  condistincta  et  condivisa  a  sufficiente, 
nihil  aliud  est  quam  subdivisio  gratiae  excitantis  reduplicative 
in   quantum  excitans  esfc  (1). 

Quo  iam  posito,  superest  quaerendum  undenam  gratia  exci- 
tans  habere  possit  infallibilem  illam  cum  consensu  salutari 
connexionem,  quae  propria  est  vocationi  secundum  propositum. 
Et  unum  de  duobus  necessario  dicendum  erit :  Vel  ab  aliquo 
quod  sit  eidem  gratiae  intrinsecum,  vel  ab  aliquo  quod  sit 
extrinsecum.  Disiunctio  est  adaequata,  et  medium  non  datur. 
Atqui  impossibile  est  ut  repetatur  ab  intrinseco.  Primo  propter 
rationem  generalem,  sat  fuse  alias,  ubi  de  scientia  Dei,  de- 
claratam.  Quia  tunc,  infallibilis  connexio  eatenus  esset,  qua- 
tenus  ex  natura  sua  gratia  traheret  consensum,  praedetermi- 
naretque  voluntatem  ad  consentiendum.  Atqui  hoc  est  evi- 
denter  contra  libertatem  actus,  qui  iam  totaliter  subtrahitur 
a  dominio  voluntatis.  Siquidem  in  sensu,  utaiunt,  composito, 
est  necessarius ;  insuper  ipse  sensus  compositus  coniunctionis 
talis  gratiae  cum  voluntate^  antevertit  omnem  voluntatis 
electionem,  et  nullo  prorsus  pacto  ab  ea  dependet.  Nihil  ergo 

(1)  Hoc  ipsum  ex  multis  Augustini  locis  confirmat  Bellarminua,  1.  1 
de  gratia  et  libero  arbitrio,  c.   12. 

relinquitur  quod  in  eius  potestate  sit,  et  frustra  de  viro  iusto 
Scriptura  praedicat:  Qui  potuit  transgredi,  et  non  est  trans- 
gressus^  facere  mala,  et  non  fecit,  ideo  stahilita  sunt  bona  illius 
in  Domino.  Secundo  propter  rationem  specialem,  desumptam 
ex  formali  ratione  vocationis,  quae  propria  est  gratiae  efficacis 
ratio.  Non  solum  enim  vocatio  non  est  praedeterminatio,  aut 
qualiscumque  inflexio  necessitans,  sed  ei  ex  toto  opponitur. 
Quippe,  in  omnium  intellectu,  vocatio  dicitur,  cui  semper, 
in  sensu  utique  composito,  liberum  vocato  est,  vel  respondere, 
vel  non  respondere. 

Unde  concludendum  est  quod  oportet  repetere  rationem 
infallibilis  conuexionis  inter  vocationem  et  consensum  ex 
praescientia  et  electione  Dei,  qui,  ut  Augustinus  dicit  1.  de 
divers.  Qq.  ad  Simplicianum,  Q.  2,  n.  13:  «  Cuius  miseretur, 
«  sic  eum  vocat,  quomodo  scit  ei  congruere,  ut  vocantem  non 
«respuat».  De  qua  re  pro  posse  nostro  alias  disputavimus. 
Vide  si  lubet,  dicta  in  tractatu  de  Deo,  Q.  14,  Thes.  22. 

Concludendum  praeterea,  quod  gratia  efficax  non  differt  a 
sufficiente  secundum  rationem  auxilii ;  imo  quod  nihil  obstat 
quominus  sufficiens  prae  efficaci  sit  auxilium  maius.  Sed  dif- 
fert  secundum  solam  rationem  beneficii.  Non  quod,  ut  dili- 
genter  notandum  occurrit,  gratia  sufficiens  beneficium  non  sit. 
Nam  et  ipsa  magnum  bonum  est,  et  quidem  bonum  omni  ex 
parte  bonum,  quo  nemo  potest  abuti,  id  est,  male  uti.  Ubi 
maxime  cavebis  a  quibusdam  similitudinibus  quae  passim  af- 
ferri  solent,  utputa  de  patrefamilias,  qui  si  filio  daret  vel 
pecuniam  vel  arma  vel  alia  huius  generis,  quibus  abusurum 
esse  filium  praevideret,  maleficii  potius  ei,  quam  beneficii 
auctor  exsisteret.  Nullam  enim  esse  paritatem,  vel  ipse  dictat 
sensus  communis,  siquidem  ista  de  quibus  comparatio  pro- 
cedit,  bona  sunt  tam  ad  bonum  quam  ad  malum  usum  suapte 
natura  comparata.  De  gratia  autem  plane  verificatur  id  quod 
de  virtute  habet  vulgata  definitio  :  Qua  recte  vivitur,  qua 
nemo   male  utitur.  Potest  enim   homo  pro  arbitrii   libertate 

gratia  sibi  data  non  uti ;  at  male  ea  uti  nusquam  potest.  Non 
igitur  eo  sensu  dicimus  gratiam  efficacem  a  sufficiente  dif- 
ferre  secundum  rationem  beneficii,  quasi  gratia  sufficieas  be- 
neficium  non  esset,  sed  quatenus  efficax  inter  alia  dona  spe- 
cialiter  excellit,  utpote  descendens  a  praedestinatione  illa,  a 
proposito  illo,  ab  electione  illa  qua  quibusdam  praeparat  Deus 
effusionem  omnium  divitiarum  misericordiae  suae,  et  de  qua 
sic  dicit  Molina  in  fine  libri  Concordiae:  «  Praeexsistente  in 
«  Deo  ante  omnem  liberum  actum  suae  voluntatis  ratione  eius 
«  ordinis  rerum,  auxiliorum,  et  circumstantiarum,  quern  ex 
«  sua  parte  elegit,  necnon  et  infinitorum  aliorum  qui  sua  ora- 
«  nipotentia  esse  poterant;  praevidente  item  quid  in  unoquo- 
«  que  eorum  pro  libertate  arbitrii  creaturarum  esset  futurum, 
«  ex  hypothesi  quod  ipse  eum  ex  sua  parte  vellet  eligere : 
«  Utique,  neque  quod  Deus  hunc  potius  ordinem  elegerit  quam 
«  alium,  eumque  exsecutioni  ex  parte  sua  mandare  constitue- 
«  rit;  neque  proinde^  quod  in  Christo  hos  potius  elegerit  in 
«  vitam  aeternam  quam  alios ;  neque  item  quod  per  Chri- 
«  stum  ea  media  eis  conferre  statuerit,  per  quae  praevidebat 
«  eos  pro  sua  libertate  perventuros  in  vitam  aeternam:  ulla 
«  datur  causa,  ratio,  aut  conditio,  etiam  sine  qua  non,  ex  parte 
«  usus  liberi  arbitrii  ipsorum  aut  aliorum  praevisi,  ob  quam 
«  illos  praedestinaverit,  volueritve  illis  ea  media  per  quae 
«  praevidebat  perventuros  illos  in  vitam  aeternam,  aut  cur 
«  potius  haec  ipsa  voluerit  eis  quam  aliis,  sed  id  totum  in 
^<  solam  liberam  ac  misericordem  voluntatem  Dei  est  referem- 
«  dum,  qui  pro  solo  suo  beneplacito  id  ita  vohiit  »  (1). 

Et  sic  iterum  reducimur  ad  ea  que  in  aliis  theologiae  par- 
tibus  disputantur.  Quaecumque  enim  spectant  concordiam 
liberi  arbitrii  cum  efficacibus  gratiae  axiliis  qua  talibus,  ul- 
timo  refunduntur  in  quaestiones  de  praescientia  et  voluntate 
et  providentia  Dei.  Ad  eas  igitur,  ultimato  etiam  benevolum 
lectorem  liceat  remittere. 

(1)  Molina,    Conc.   Q.   23,  a.  4-5,  Disp.  1.  Menib.   11. 

Ait  Augustinus,  de  spiritu  et  littera,  c.  30:  «  Liberum  ergo 
«  arbitrium  evacuamus  per  gratiam?  Absit,  sed  magis  liberum 
«  arbitrium  statuimus.  Sicut  enim  lex  per  fidem,  Rom.  III-31, 
«  sic  liberum  arbitrium  per  gratiam  non  evacuatur,  sed  sta- 
«  tuitur.  Neque  enim  lex  impletur  nisi  libero  arbitrio ;  sed 
«  per  legem  cognitio  peccati,  per  fidem  impetratio  gratiae 
«  contra  peccatum,  per  gratiam  sanatio  animae  a  vitio  pec- 
«  cati,  per  animae  sanitatem  libertas  arbitrii,  per  liberum 
«  arbitrium  iustitiae  dilectio,  per  iustitiae  dilectionem  legis 
«  operatio.  Ac  per  hoc,  sicut  lex  non  evacuatur,  sed  statui- 
«  tur  per  fidem,  quia  fides  impetrat  gratiam  qua  lex  implea- 
«  tur:  ita  liberum  arbitrium  non  evacuatur  per  gratiam,  sed 
«  statuitur,  quia  gratia  sanat  voluntatem,  qua  iustitia  libere 
«diligatur».  Quae  omnia  ad  duo  tandem  reducuntur:  primo, 
quod  voluntas  humana  vere  libera  non  dicitur,  quamdiu  est 
vincentibus  et  vincientibus  cupiditatibus  subiugata ;  secundo , 
quod  extra  gratiam  Dei  per  I.  C.  D.  N.,  non  est  excutiendae 
probrosae  captivitatis  ulla  spes,  non  est  obtinendae  libera- 
tionis  ullum  medium  residuum. 

Certe,  ad  hoc  ut  liberetur  liberum  arbitrium,  nil  minus 
requiritur  quam  ut  inclinationem  accipiat  oppositam  ei  quam 
velut  spontaneam  habet  post  originale  peccatum.  Ex  quo 
enim  rupta  sunt  frena  quibus  sub  dominio  spiritus  caro  con- 
tinebatur,  evasit  anima  quasi  recurva  super  ea  quae  sensibus 
apparent  bona,  ut  iam  in  superiora  suo  pondere  non  feratur: 
pondus  autem  nunc  dico  propensionem  illam  quae  toti  acti- 

vitati  vitae  praesupponitur,  affectionem  primam  seu  motum 
initialem  a  quo  tam  volendi  quam  agencli  exordium  sumitur. 

Et  nota  quod  deordinatio  ista,  consequenter  se  habens  ad 
originalis  harmoniae  dissolutionem,  longe  maior  in  voluntate 
quam  in  intellectu  invenitur,  quia  quidquid  sit  de  obscuri- 
tate  mentis  nostrae  in  ordine  ad  res  invisibiles  et  divinas, 
adhuc  tamen  eas  taliter  qualiter  intelligimus.  Intelligimus, 
utcumque  quod  unus  est  Deus  creator  et  dominus  noster; 
quod  ipsi  tanquam  fini  omnia  nostra  sunt  referenda;  quod 
post  hanc  vitam  est  vita  alia,  et  animae  salus,  cum  iactura 
etiam  omnium  temporalium,  ubi  opus  fuerit,  procuranda.  At 
si,  ut  supponere  nunc  oportet,  proprio  nostro  spiritui  re- 
linquimur,  quam  arida  et  frigida  est  eiusmodi  cognitio,  quan- 
tumcumque  studio  aucta,  et  diligenti  meditatione  exculta! 
quam  impotens,  quam  inefficax  ad  corrigendam  voluntatem, 
manentem  utique  intlexam  secundum  declivitatem  quae  mi- 
seros  Adami  filios  in  praeceps  trahit!  Non  delectat,  non  sapit! 

Itaque  restat  ut  dicamus  cum  Propheta :  Converte  nos^  Deus 
salutaris  noster.  Soli  enim  Deo  sahitari  nostro  eiusmodi  opus 
reservatur,  et  non  est  in  alio  ahquo  sahis.  Nam  sicut  in  po- 
testate  nostra  non  est,  mechanicas  motus  leges  in  mundo 
corporeo  immutare,  impediendo  quominus  suo  pondere  lapis 
deorsum  feratur,  aut  faciendo  ut  versus  suum  fontem  fluvius 
retrotluat:  ita  proportione  quadam,  impossibile  nobis  est 
corrigere  voluntatis  motum,  post  iugum  illud  grave  quod  est 
super  filios  Adam,  a  die  exitus  de  ventre  matris  eorum, 
usque  in  diem  sepulturae  in  matrem  omnium.  NuUa  quippe 
causa  secunda  modificare  potest  conditiones  primas  quae 
praesupponuutur  omni  suae  activitati.  Et  quia  carnales  semel 
effecti,  carnales  remanemus  dum  nobismetipsis  relinquimur, 
carnalis  quoque  erit  primordiaKs  ille  motus  a  quo  legem  ac- 
cipiunt  et  caeteri,  ut  in  hoc  quoque  sensu  vere  dictum  sit  a 
Domino :  Nemo  potest  venire  ad  me^  nisi  Pater  qui  misit  me^ 
traxerit  sum.  Et  vide  quid  in  hac  parte,  soHus  Dei  proprium 

esse  possit.  Ipse  est  creator  noster,  creator  nostrarum  men- 
tium,  creator  nostrarum  voluntatum;  et  praecise  quia  crea- 
tor,  non  forinsecus  tantum,  sed  intrinsecus  etiam  in  nostris 
cordibus  potens  est  operari.  Quod  si  ipse  quoque  extrinsecus 
tantum  operaretur,  nec  ipse  sufficeret  ad  convertendum  cor. 
Quid  est  enim  extrinsecus  operari  ?  Est  facere  quod  humanus 
tacit  magister,  cum  instruit  discipulos ;  facere  quod  facit  ora- 
tor,  cum  auditores  suos  persuadere  satagit :  scilicet,  monstrare 
obiectum  cum  rationibus  volendi  illud.  Id  quidem,  et  nihil 
plus.  Non  est  aperire  mentem,  non  est  impellere  ex  intimo 
voluntatem,  praesertim  in  sensum  oppositum  propriae  eius 
proclivitati.  Unde,  si  bonum  propositum  sub  rationibus  illud 
volendi,  nequaquam  appareat  intra  lineam  inclinationis  pri- 
mae,  id  est  dispositionis  fundamentalis  quam  praesupponit 
et  non  immutat  ille  qui  forinsecus  tantum  operatur,  frustra 
quidem  ille  laborabit,  frustra  omnia  persuasionis  media  adhi- 
bebit.  Meliora  forsitan  videbo  probal^oque,  deteriora  sequar. 
Non  delectat,  non  rapit ! 

Ad  hoc  igitur  ut  convertatur  cor,  praeter  et  contra  incli- 
nationem  liberi  arbitrii  sub  triplicis  concupiscentiae  lege 
captivati,  virtus  requiritur  intrinsecus  operans.  Quae  quidem, 
quia  intrinsecus  operans,  plus  aliquid  facere  possit^  quam 
ponere  in  exercitium  praeexsistentem  et  praesuppositam  in- 
clinationem ;  quae  rursus,  quia  intrinsecus  operans,  potens 
sit  flectere  affectiones  animae  sicut  ei  placuerit,  secundum 
quod  ei  placuerit,  quocumque  ei  placuerit.  Eiusmodi  autem 
virtus  non  est  alicuius  creaturae,  sed  solius  Creatoris,  cui 
soli  intimum  animae  patet.  Ipse  solus  ibi  intrat.  Solus  habet 
claves  huius  domicilii.  Solus  movet,  flectit,  applicat  facultates 
ad  agendum,  easque  tenet  sibi  subiectas.  Solus  etiam,  et  ex  con- 
sequenti,  dare  potest  novas  inclinationes  tam  habituales  quam 
actuales,  quae  principium  exsistant  rectificationis  animae, 
post  originalem  lapsum  ad  praesentia  et  visibilia  recurvae. 
[Jnde  Augustinus,  Op.  imp.  c.  lul.  1.  3,  n.  114:   «  Praeparatur 

«  voluiitas  a  Domino,  non  forinsecus  sonantibus  verbis,  sed 
«  sicut  orante  exauditaque  regina,  (Esther  XV-11),  convertit 
«  Deus  et  transtulit  indignationem  regis  in  lenitatem.  Sicut 
«  enim  hoc  divino  et  occulto  modo  egit  in  hominis  corde, 
«  sic  operatur  in  nobis  et  velle  et  perficere  ». 

Vere  ergo  dicimus,  liberum  arbitrium  non  solum  non  eva- 

cuari,  sed  imo  statui  per  gratiam,  quia  ad  libertatem  veram 

quae  sine  excusso  iugo  ac  tyrannide  peccati  esse  nequaquam 

potest,  sola  nos  reparat  gratia  Salvatoris,  eaque  humili  no- 

strae  infirmitatis  agnitione,  ac  terventi  oratione  iugiter  im- 

ploranda.    Et    ideo,  promptum    nobis   est  ibi   desinere,   ubi 

sumpsimus  disputationis  exordium^  concludendo  scilicet  ver- 

bis  Augustini  ad  lulianum  asserentem,  in  hoc  consistere  li- 

berum  arbitrium^  quod  possibile  sit  homini  vohmtatem  suam 

vel  immittere  in  crimen,  vel  a  crimine  cohibere,  servare  Dei 

mandata  vel  transgredi,  sequi  ardua  asperaque  virtutum,  vel 

demersa  et  pahistria  voluptatum :  «  Verum  dicis.  Hoc  est  li- 

«  berum  arbitrium,   tale   omnino    accepit   Adam.    Sed   quod 

«  datum  est  a  conditore,  et  a  deceptore  vitiatum,    utique   a 

«  Salvatore  sanandum  est...  Quando  erat  tale  quale  describis 

«  liberum    arbitrium,    nondum    homo  vanitati   simihs  factus 

«  erat,  ut  dies  eius  sicut  umbra  praeterirent.  Nondum  dice- 

«batur:  Ego  in   uiiquitatibus    conceptus  sum.    Nondum  dice- 

«batur:   Quis  enim  est  mtindus-  a  sorde?  nec  infans  cuius  est 

. «  diei  unius  vita  super  terrani.  Postremo  non  dicebatur:  Non 

<^  quod    volo,  sed  quod  odio,  ilhid  facio.  Et:  Scio  quia  nonha- 

«  hitat  in  me,    hoc  est  in  carne  mea  bonum;  velle  enim  adiacet 

<■<  mihij  perficere  autem  bonum   non  invenio.  Et:   Video  aliam 

«  legem  in  membris  meis  repugnantem  legi  mentis   meae.  Hoc 

«  mahnn  in  Adam,  quando  rectus  creatus  est,  non  erat,  quia 

«  natura  humana  depravata  nondum  erat.  Rectorem  habebat, 

«  quem  libero    reliquit  arbitrio;  non  liberatorem   quaerebat, 

«  per  quem  heret  Hbera    a    vitio.  Nam  et  si  verba   illa,  non 

«  quod  voloj  ago^    et    caetera   talia,  hominis   sunt,  ut   dicitis, 

«  nondum  sub  Christi  gratia  constituti :  ergo  etiam  hinc  con- 
«  vincimini,  quod  tam  infirmae  voluntatis  ad  agendum  bonum 
«  homines  Christus  invenit,  et  quod  liberi  arbitrii  infirmita- 
«  tem  ad  agendum  bonum  nonnisi  per  Christi  gratiam  po- 
«  test  humana  reparare  natura.  Ac  per  hoc,  verum  est  quod 
«  dixi,  neminem  esse  liberum  ad  agendum  bonum  sine  adiu- 
«  torio  Dei...  Non  ut  voluntas  eius  ad  bonum  sicut  ad  ma- 
«  lum  captiva  rapiatur,  sed  ut  a  captivitate  liberata,  ad  libera- 
«  torem  suum^  non  servili  amaritudine  timoris,  sed  liberali 
«  suavitate  amoris  attrahatur  ». 

QUAEST.  CXII. 

DE    CAUSA    GRATIAE 

Cum  de  causa  gratiae  inquiritur,  quaestio  esse  non  potest 
nisi  de  causa  efficiente,  necnon  et  de  ea  quae  ad  materialem 
reducitur,  scilicet  dispositiva.  De  causa  enim  finali  omnia 
sunt  in  aperto,  et  ex  ipsa  gratiae  natura  immediate  nota.  In- 
super,  ipsius  simplicis  formae,  cuiusmodi  est  gratia,  causa  for- 
maiis  utique  non  est.  Superest  ergo  consideratio :  primo  de 
agente  a  quo  gratiae  efficientia  dependet,  tum  secundo  de 
dispositionibus  quae  forte  in  subiecto  requirerentur  ad  eius 
receptionem. 

Et  quod  attinet  ad  primum,  sine  discussione  admittitur, 
causam  gratiae  principalem,  (nam  de  instrumentali  alia  ra- 
tio  est,  de  qua  late  in  tractatu  de  sacramentis),  esse  solum 
Deum.  Re  enim  vera:  «  Nulla  res  potest  agere  ultra  suam 
«  speciem,  quia  semper  oportet  quod  causa  potior  sit  effectu. 
«  Donum  autem  gratiae  excedit  omnem  facultatem  naturae 
«  creatae,  cum  nihil  aliud  sit  quam  quaedam  participatio  na- 
«  turae  divinae,  quae  excedit  omnem  aliam  naturam.  Et  ideo 
«  impossibile  est  quod  aliqua  creatura  gratiam  causet.  Sic 
«  enim  necesse  est  quod  solus  Deus  deificet,  communicando 
«  consortium  naturae  divinae  per  quamdam  similitudinis  par- 
«  ticipationem,  sicut  impossibile  est  quod  aliquid  igniat  nisi 
«  solus  ignis».  Quo  quidem  argumento  nihil  evidentius.  Et 
licet  allata  ratio  directe  respiciat  solam  gratiam  habitualem, 
adhuc  tamen  et  actualem  comprehendit,  utpote  quae  eiusdem 
ordinis  sit,  principium  quoddam  in  nobis  exsistens  superna- 

turalium  ac  deiformium  operationum.  Non  ergo  de  ipsa  causa 
efficiente,  quae  et  qualis  illa  sit,  aliquid  quaestionis  occur- 
rit,  sed  solum  indagandum  relinquitur  de  extensione  ac  men- 
sura  causalitatis  eius :  utrum  ad  omnes  homines  se  porrigat, 
vel  ad  aliquos  tantum  :  et  si  ad  omnes,  an  aequaliter  vel  in- 
aequaliter,  uno  uniformi  vel  multis  diversissimisque  modis. 
Ad  huius  igitur  dubii  solutionem  ponitur  sequens  propositio. 

THESIS  XII. 

(Art.  1). 

Causa  percipiendae  gratiae  voluntas  Dei  est,  qui  cum  omnes 
homines  salvos  fieri  velit,  in  omnes  suae  gratiae  dona  diflFundit, 
eosque  etiam  qui  longe  ab  omni  influxu  Christi  Redemptoris  po- 
siti  ac  derelicti  esse  viderentur,  iis  supernaturalibus  praevenit 
auxiliis,  quibus  bene  utendo,  possint  sibi  viam  tum  ad  fldem, 
tum  ad  justificatiouem,  tum  ad  consequentem  beatitudinem  aeter- 
nam  aperire.  Adhuc  tamen  inaequalibus  valde  modis  distribuit 
singulis  prout  vult,  et  multiformis  gratiae  suae  investigabiles 
inscrutabilesque  mensuras  per  multas  diversissimas  vias  quae 
nos  saepissime  latent,  dispensat.  Unde  sequitur  non  debere  nos 
in  iis  quae  alios  spectant,  illicite  esse  curiosos,  ne  in  his  quae 
cirea  nosmetipsos  sunt,  damnabiliter  inveniamur  ingrati. 

In  tota  hac  disputatione  praescinditur  ab  infantibus.  De 
iis  enim  sufficienter  dictum  est  in  tractatu  de  Deo,  ubi  de 
voluntate  salvifica.  Sed  et  ipsi  termini  quibus  praesens  pro- 
positio  constat,  satis  superque  admonent,  de  iis  solis  nunc 
sermonem  esse,  qui  per  liberi  arbitrii  actum  suae  ipsorum 
saluti  personaliter  valent  cooperari.  Loquendo  ergo  de  adul- 
tis,  ad  duo  capita  summa  dicendorum  reducitur,  quaesunt: 
universalitas  elargitionis  gratiae,  deinde  inaequalitas  distri- 
butionis  eius,  necnon  et  impenetrabilitas  viarum  per  quas 
plerumque  pervenit  ad  singulos. 

§  1- 

Principale  Scripturae  testimonium  quo  universalitas  elar- 
gitionis  demonstratur,  ipsum   est   celebre   dictum  Apostoli, 

alias  iam  discussum  (1),  1  Tim.  11-4:  Qui  omnes  liomines  vult 
salvos  fieri,  et  ad  agnitionem  veritatis  venire.  Quisquis  enim 
non  inani  voluntate,  (quod  de  Deo  cogitare  nefas),  vult 
jQnem,  eo  ipso  vult  id  sine  quo  impossibile  est  ad  finem  per- 
venire.  Et  quantumcumque  supponeretur  ille  finem  velle  vo- 
luntate  tantum  antecedente  et  conditionata,  id  est  sub  con- 
ditione  praestanda  ab  altero,  adhuc  tamen  oportet  ut  absolute 
et  efficaciter  velit  ea  quae  a  se  solo  immediate  dependent, 
necessaria  media  suppeditare.  Alias,  nullo  vero  sensu  dice- 
tur  vere  velle  finem,  et  nequidem  conditionate  seu  quantum 
in  ipso  est,  uti  satis  per  se  evidenter  constat.  Nunc  autem 
gratia  actualis  est  in  infidelibus  medium  prorsus  necessarium 
ad  salutis  finem,  et  gratia  illa  per  quam  opus  salutis  initia- 
tur,  omnibus  modis  a  solo  Deo  immediate  dependet  ac  de- 
pendere  potest.  Consequentia  igitur  in  aperto  est ;  quam  auctor 
libri  vocationis  omnium  gentium  multiplicibus  modis,  itera- 
tisque  vicibus  enuntiat  dicens  :  «  Credimus  nullis  hominibus 
«  opem  gratiae  in  totum  fuisse  subtractum  (2).  Sed  ne  in  prae- 
«  teritis  quidem  saeculis  haec  eadem  gratia  quae  post  D.  N. 
«  I.  C.  resurrectionem  ubique  diflfusa  est,  et  de  qua  scriptum 
«  est:  illuxerunt  coruscationes  tuae  orhi  terrae,  defuit  mundo... 
«  Sicut  enim  ista  gratiae  largitas  quae  in  omnes  gentes  novis- 
«  sime  efHuxit,  non  evacuat  eam  quae  super  unum  Israel  sub 
«  lege  roravit,  nec  praesentes  divitiae  fidem  praeteritae  abro- 
«  gant  parcitati :  ita  nec  de  illa  cura  Dei  quae  patriarcharum 
«  filiis  proprie  praesidebat,  coniiciendum  est  gubernacula  di- 
«  vinae  misericordiae  caeteris  hominibus  fuisse  subtracta.  Qui 
«  quidem  in  comparatione  electorum  videntur  abiecti,  sed  nun- 
«  quam  sunt  a  manifesti^  occultisque  beneficiis  abdicati  »  (3). 
Ideoque :  «  Non  ob  hoc  excusabiles  nationes,  quae  alienatae 

(1)  De  Deo  uno  et  trino,  thes.  27. 

(2)  L.  1,  c.  20. 

(3)  L.  2,  c.  4. 


188  QUAEST.    CXII. 

«  aconversationelsrael,  spem  non  habentes,  et  sine  Deo  in  hoc 
«  mundo,  sub  ignorantiae  tenebris  perierunt,  quia  haec  abun- 
«  dantia  gratiae  quae  nunc  universum  mundum  rigat,  pari 
«  antea  largitate  non  iluxit  »  (1).  Imo  vero :  «  Ilhid  quod  de 
«  bonitateDeipiissimecreditur,  quiaomneshomines  vult  salvos 
«  fieri  oportet  perpetuum  aetemumque  sentiri,  secundum  eas 
«  mensuras  quibus  Deus  dona  generalia  specialibus  novit  cu- 
«  mulare  muneribus  »  (2). 

Est  et  ahus  classicus  locus  loannis  in  initio  Evangelii,  ubi 

de  Verbo  loquens  secundum  quod  sese  manifestavit  ad  nos, 

primum  ut  auctor  naturae  per  creationem,  deinde  ut  auctor 

gratiae  per  incarnationem,  non  ipsum  Verbum  in  causa  fuisse 

dicit,  cur  aUquibus  tantum,  et  non  omnibus    hominibus  ad- 

venerit  salus.  Ipsum  enim   Verbum   lux   lucens  in  tenebris, 

lux  vera  qiiae   iUuminat  omnem    hominem  venientem  in  Jiunc 

mundum.  Et  quanam,  quaeso,  illuminatione?  Illa   proul  du- 

bio,  de  qua  scriptum  est  apud  liUcam :  Visitavit  nos  oriens  ex 

alto^  illuminai^e  his  qui  in  tenebris  et  in  umbra  mortis  sedent, 

quae  est  certo  certius  illuminatio  gratiae.  Verum,  a  luce  sese 

ad  omnes,    quantum  in  se  erat,   porrigente,    mundus   oculos 

avertit,  et  cum  Verbum  in  propria  venisset,  sui  eum  nonre- 

ceperunt.  Ob  hanc  causam,  non  ob  aham  a  salute  exciderunt. 

Ad  rem  Chrysostomus,  Hom.  7  in  loannem:  « Illuminat,  in- 

«  quit,  omnem  hominem  venientem  in  hunc  mundum....  pro- 

«  fecto  quantum  in  ipso  est.  Si  qui  autem  sponte  sua  mentis 

«  oculis  conniventibus    ad   huius  lucis  radios  aciem  dirigere 

«  noluerunt,  non  ex  luminis  natura  in  tenebris  perstiterunt, 

«  sedexmahtia  sua...  Gratia  in  omnes  diffusa  est  ;non  iudaeum, 

«  non  graecum,  non  barbarum,  non  scytham,  non  liberum,  non 

«  servum,  non  virum,  non  mulierem,  non   senem,  non  iuve- 

«  nem  excipit  aut  dedignatur...  Omnibus  se  facile  exhibet... 

(1)  L.  2,  c.  14. 

(2)  L.   2,  c.   19. 

«  Qui  autem  eius  munere  frui  negligunt,  hanc  suam  caeci- 
«  tatem  sibi  ipsis  imputent;  cum  enim  detur  omnibus,  omni- 
«  bus  pateat,  et  a  nemine  prohibeatur,  perditi  quidam  et  ne- 
«  quam  homines  propria  duntaxat  malitia  ingredi  recusant  » . 

Huc  quoque  faciunt  verba  divinae  Sapientiae  vocantis  ho- 
mines,  et  contemptoribus  quidem  minantis  exitium,  obse- 
quentibus  vero  promittentis  abundantiam  vitae  et  salutis  a 
Domino,  Prov.  I;,  20-33,  et  VIII,  1-4:  Sapientia  foris  prae- 
dicat,  in  plateis  dat  vocem  suam.  In  capite  turbarum  cla- 
mltat,  in  forihus  portarum  urbis  profert  verba  sua  dicens: 
Usquequo  parvuli  diligitis  infantiam,  et  stulti  ea  quae  sibi  sunt 
noxia  cupient,  et  imprudentes  odibunt  scientiamf  Convertimini 
ad  correptionem  meam,  en  proferam  vobis  spiritum  meum,  et 
ostendam  vobis  verba  mea.  Quia  vocavi  et  renuistis,  extendi 
manum  meam,  et  non  fuit  qui  aspiceret.  Despexistis  omne  con- 
silium  metim,  et  increpationes  meas  neglexistis.  Ego  quoque  in 
interitu  vestro  ridebo  et  subsannabo^  cum  vobis  id  quod  timebatis 
advenerit...  Qui  autem  me  audierit,  absque  terrore  i^equiescet,  et 
abundantia  perfruetur,  timore  malorum  sublato...  Numquid  non 
sapientia  clamitat,  et  prudentia  dat  vocem  suam  ?  In  summis 
excelsisque  verticibus  supra  viam,  in  mediis  semitis  stans,  iuxta 
portas  civitatis  in  ipsis  foribus  loquitur  dicens:  0  viri  ad  vos 
clamito,  et  V)Ox  mea  ad  filios  hominum. 

Sane  vero,  congeruntur  hic  et  ingeminantur  metaphorae 
per  quas  omnibus  modis  significetur  praedicatio  Sapiontiae 
ad  omnes  perveniens,  a  qua  scilicet  nemo  nisi  sibi  ipsi  vo- 
luntarie  obturans  aures,  subducere  valeat.  Ciamantem  enim 
in  plateis,  in  mediis  semitis,  in  capite  turbarum,  in  foribus 
portarum  urbis,  in  summis  excelsisque  verticibus  supra  viam, 
quis  effugiet,  quis  evitabit,  quis  xxon  sentiet?  Nec  refert  cu- 
iusmodi  ista  sit,  quae  hic  signate  describitur,  sapientiae  prae- 
dicatio :  quia  etiamsi  forte  mere  exteriorem  eam  dixeris,  per 
ea  nimirum  quae  facta  sunt,  per  eventus  quotidianos^  per 
vicissitudines    humanas,  per  beneficia,  per   flagella,  per  illa 

demum  facta  innumera  q^uae  medio  rationis  lumine  admonent 
humanam  mentem  quaerere  Deum,  col-ere  Deum,  convertere 
se  ad  Deum :  adhuc  tamen  interioris  gratiae  concomitantem 
elargitionem  agnoscas  necesse  erit.  Nam  et  praedicatio  evan- 
gelii  nonnisi  exterior  praedicatio  est,  quam  tamen  interiori- 
bus  auxiliis  comitatam  nemo  prudens  inficiabitur,  quatenus 
scilicet,  cum  verhiim  Dei  per  ministerium  praedicantium  au- 
rihus  carnis  infertur^  miscetur  operatio  potentiae  [divinae  cum 
sono  vocis  humanae,  ut  loquitur  auctor  de  voc.  gent.  1.  1.  c.  8. 
Et  sic  quoque  Sapientia,  si  forte  perhibeatur  foris  praedi- 
cans  per  ea  quae  facta  sunt,  id  profecto  non  sine  simultanea 
elargitione  gratiae,  testante  eodem  illo  praeclaro  auctore,  ubi 
ait  1.  2,  c.  20,  fuisse  semper  generalia  Dei  beneficia,  quorum 
testimonio  ad  quaerendum  verum  Deum  possent  homines  adiu- 
vari :  quibus  donis  auctorem  suum  per  omnia  saecula  protestan- 
tihus^  specialis  gratiae  largitas  superfusa  est,  quae  licei  copiosius 
nunc  quam  antea  praestetur^  causas  tamen  distrihutionum  sua- 
rum  Dominus apud  scientiam  suam  tenuit.  Ubi  vides  supernatu- 
ralem  gratiam  sese  superinfundentem,  ac  veluti  immiscentem 
praedicationi  quae  est  ex  testimonio  creaturae  mundi.  In  quo 
fere  sensu  dixit  quoque  Augustinus,  Enarr.  inPsalm.  102,  n.  16, 
quod  Deus  vocat  undique  ad  correctionem^  vocatundique  ad  poe- 
nitentiam,  vocat  heneficiis  creaturae.,  vocat  impertiendo  tempus 
vivendi,  vocat  per  niisericordiam  consolationis .  Et  Prosper  ad- 
yersus  Collatorem  c.  2,  postquam  praemisisset  neminem  ve- 
nire  ad  Patrem,  nisi  Pater  qui  misit  Christum,  traxerit  eum, 
statini  subiungit  quod  trahit  ad  Deum  contemplatio  elemento- 
rum^  omniumque  quae  in  eis  sunt  ordinatissima  pulchritudo ; 
trahunt  rerum  gestarum  relatores^  animum  audientis  inflam- 
mant  narrantes  laudes  Dei^  virtutes  eius^  et  mirahilia  eius  quae 
fecit,  etc.  Quin  imo  ipsum  Paulum,  Act.  XIV-14,  contestan- 
tem  invenimus,  ubi  agens  de  salutari  conversione  ad  Deum 
vivum,  protestatur  quod  etsi  in  praeteritis  generationibus 
dimiserit  Deus  omnes  gentes  ingredi  vias  suas,  nihilominus 

non  sine  testimonio  semetipsum  reliquit,  benefaciens  de  coelo, 
dans  pluvias  et  tempora  fructifera^  implens  cibo  et  laetitia  corda 
nostra.  Quibus  verbis  implicite  docet,  praedicationem  quae 
est  per  testimonium  creaturarum,  fuisse  gentilibus  ad  emen- 
dationem  et  correctionem  auxilium  saltem  remote  sufficiens : 
quod  sane  non  esset  nisi  cum  testimonio  eorum  quae  facta 
sunt,  misceretur  in  praesenti  ordiue  providentiae  operatio 
potentiae  divinae,  id  est,  elargitio  interioris  sapernaturalis 
gratiae^  sine  qua  nihil  iuvat  ad  salutem,  praetereaque  nihil. 

At  dices:  Testimonium  creaturarum,  adiuncto  etiam  pro- 
portionato  Dei  auxilio,  nequaquam  ducere  valet  ad  fidem 
theologicam,  in  qua  tamen  teste  Tridentino,  agnoscere  oportet 
initium  et  radicem  totius  iustificationis.  Et  sane,  ad  fidem 
theologicam  necessaria  est  praevia  propositio  revelationis, 
idest,  verae  et  proprie  dictae  locutionis  Dei,  quae  in  testi- 
monio  creaturae  mundi  omnino  non  continetur.  Si  ergo  opus 
salutis  incipit  cum  fide,  et  in  fide  initiatur,  sequitur  quod 
ante  fidem  vel  propositionem  fidei  nullum  auxilium  est  quod 
positive  saltem  conducere  possit,  ac  per  hoc,  frustra  ea  erunt, 
et  praeter  quaestionem,  quae  supra  ex  libris  sapientialibus 
fuerunt  declarata. 

Sed  ex  alibi  traditis  responsio  patebit.  Equidem  conceden- 
dum  est  quod  cum  ordo  supernaturalis  in  intima  cum  Deo 
communicatione  seu  societate  totus  consistat,  et  omnis  so- 
cietas  media  locutione  primam  habeat  initiationem :  conce- 
dendum,  inquam,  quod  fides  adhibita  verbo  Dei  nos  vocantis 
in  communionem  suorum  bonorum,  hoc  est  in  sui  ipsius  frui- 
tionem,  primus  actus  est  quo  formaliter  initiatur  communi- 
catio,  primus  motus  quo  incipit  directa  ad  Deum  finem  su- 
pernaturalem  conversio,  prima  denique  dispositio,  caeteris 
omnibus  fundamenti  instar  necessario  supposita,  ad  statum 
amicitiae  in  quo  vere  societatem  habemus  cum  eo,  id  est, 
cum  Patre  et  cum  Filio  eius  lesu  Christo,  1  loan.  1-3.  Et  pro- 
pter  hoc  fides  a  Tridentino  dicitur  totius  iustificationis  radix 

et  fundamentum.  Verumtamen  non  ideo  excluduntur  disposi- 
tiones  antepraeparatoriae,  quibus  liomo  convertendo  se  ad 
Deum  sibi  innotescentem  per  ea  quae  facta  sunt,  disponitur 
ad  credendum  Deo  altius  sese  manifestanti  per  verbum  re- 
velationis.  Quid  enim  ?  Nonne  illae  sunt  de  quibus  Augusti- 
nus  1.  1  ad  Simplic.  n.  2,  ubi  agit  de  inchoationibus  quibusdam 
iidei,  quas  dicit  conceptionibus  similes?  Imo  vero,  huiusmodi 
dispositiones,  easque  supernaturales,  idest,  ex  gratiae  auxilio 
conceptas,  doctrina  catholica  videtur  indubitanter  agnoscere, 
siquidem  non  aliter  commode  explicabis  condemnationem 
propositionum  quibus  affirmatur  quod  nuUae  dantur  gratiae 
nisi  per  fidem,  quod  fides  est  prima  gratia  et  fons  aliarum 
omnium,  quod  pagani,  iudaei,  haeretici,  aliique  huiusmodi 
nullum  accipiunt  a  I.  C.  intluxum,  ita  ut  in  illis  voluntas 
nuda  sit  et  inermis  sine  ulla  gratia  sufficiente  (1).  Caeterum, 
non  magna  hic  difficultas  occurret,  si  modo  removeas  prae- 
iudicium  circa  obiectum  formale  actuum  supernaturalium  de 
quo  alibi  sufficienter  dictum :  si  insuper  consideres  quod 
praesens  ordo  in  quo  natura  humana  versatur,  est  superna- 
turalis,  et  quod  idcirco  ad  supernaturalem  finem  omnia  in 
eo  media  debent  collineare. 

Quocumque  ergo  modo  accipias  praedicationem  Sapientiae 
in  plateis,  In  capite  turbariDu,  in  foribus  portarum  urbis,  in 
mediis  semitis,  in  summis  excelsisque  verticibus  supra  viam, 
recte  semper  inferes  universalitatem  distributionis  gratiae 
de  qua  nunc  sermo.  Nam  permittendo  etiam  quod  ad  Deum 
auctorem  naturae  directe  referatur,  concomitantem  saltem 
gratiae  operationem,  interioremque  eius  sollicitationem  sem- 
per  oportebit  intelligere :  ut  quicumque  ad  huius  correptionis 
vocem  sese  converterit,  infallibiliter  tandem  iperducatur  ad 
eas  conditiones  in  quibus  directa  pateat  via  ad  fidem,  iusti- 
ficationem,  consequentemque  beatitudinem  aeternam. 

(1)  Prop.  26,  27,  29  inter  QuesuelliaQaa.  —  Prop.  damnata  ab  Ale- 
xandro  VIII. 

§2. 


Haec  igitur  sunt  quae  recte_,  pie,  et  catholice  tenemus,  agno- 
scimus,  persuasissimaque  habemus,  quia  in  verbo  revelato  sat 
clare  expressa  inveniuntur.  Nunc  autem,  ubi  a  generalibus  ad 
particularia  descenditur,  hoc  est,  ad  vias  in  speciali  per  quas 
singulis  praeparatur  consequendae  salutis  possibilitas,  sic,  uti 
alias  in  similibus  frequenter  accidit,  nihil  superest  praeter 
confessionem  ignorantiae  nostrae.  Nisi  quod,  ne  ex  circmn- 
stantiarum  exteriorum  apparentiis  rem  diiudicare  velimus, 
dantur  in  sacris  litteris  manifesta  quaedam  conversionnm 
exempla  medias  inter  circumstantias  externas  maxime  con- 
trarias,  dantur  et  manifestiora  obdurationis  et  renitentiae  in 
maxime  propitiis.  Nam  multi  nec  suscitatis  mortuis  credide- 
runt,  dum  e  contra  latro  tunc  credidit,  cum  vidit  Christum 
non  praestantiorem  in  operibus,  sed  consortio  crucis  aequalem, 
ut  ait  Augustinus  1.  i  ad  Simplic.  q.  2.  Simeon  quoque,  nullo 
exterius  demonstrante  vel  praedicante,  infantem  parvuhim 
agnovit,  quem  iuvenem  miracula  magna  patrantem,  et  testi- 
monio  loannis  ac  prophetarum  indigitatum  alii  contempse- 
runt.  Idque  ut  intelligamus,  non  tam  ab  iis  quae  foris  sunt 
pendere  salutem,  quam  a  secreta  operatione  Dei,  cuius  in- 
exhausta  potentia  est,  media  quoque  sunt  in  infinitum  variata, 
et  viae  prorsus  investigabiles,  dicente  Psalmista :  In  mayi 
via  tua^  et  semitae  tuae  in  aquis  multis,  et  vestigia  tua  non  co- 
gnoscentur. 

Quam  longe  ergo  aberrant  qui  considerantes  relativam  pau- 
citatem  eorum  quibus  in  praeteritis  generationibus  ab  exordio 
mundi  usque  nunc,  aut  vera  illuxit  religio,  aut  praedicatum 
est  evangeliiim  Christi,  omniaque  dimetientes  secundum  eas 
quas  cognitio,  imo  verius  ignorantia  nostra  detegere  potest 
conditiones,  praetextum  inveniunt  incredulitatis,  et  causam 
vel  non  admittendae,  vel  etiam,  quod  peius  est,  abnegandae 

fidei  christianae  !  De  aliis  solliciti,  circa  seipsos  negligentes; 
Deum  criminantes  quod  cum  exteris  gentibus  tanta  parci- 
monia  usus  sit,  divitias  vero  redemptionis  sibi  oblatas  ac 
velut  ad  manum  profusissima  liberalitate  expositas  contem- 
nentes  !  Quibus  quomodo  respondendum,  nisi  cum  distinctione 
ab  initio  proposita  inter  ea  quae  utpote  clara,  non  debent  de 
liis  quae  occulta  sunt  obscurari,  et  ea  quae  a  notitia  expe- 
rientiaque  nostra  plane  subducta,  nullo  in  casu  solidum  queunt 
praebere  in  quamlibet  partem  arguendi  fundamentum. 

Quod  si  nunc  quaeras  qui  fieri  possit  ut  in  tanta  largitate 
erogationis  gratiae,tam  multi  sint  qui  viam  perditionis  ineunt, 
et  in  ea,  quantum  aestimare  licet,  perseverant:  respondebo 
cum  generali  observatione  Caietani  circa  eam  quam  experimur 
in  nostra  specie,  singulari  miseria.  Admirandum  quippe,  in- 
quit,  quod  cum  omnibus  speciebus  quas  videmus  tam  infra 
quam  supra  hominem,  statutum  sit  bonum  ut  in  pluribus,  sola 
humana  natura  in  hac  iacet  miseria,  ut  malum  habeat  ut  in 
pluribus,  bonum  ut  in  paucioribus.  Et  rationem  huius  exor- 
bitantiae  assignat  dualitatem  naturarimi  subordinatarum  in 
homine.  Nam  quia  per  operationem  sensus  homo  pervenit 
ad  actus  rationis,  ideo  plures  sequuntur  inclinationes  naturae 
sensitivae  quam  ordinem  rationis ;  semper  enim  plures  sunt 
qui  assequuntur  inchoationem  rei  quam  qui  ad  consumma- 
tionem  perveniunt,  ait  S.  Thom.  1-2,  Q.  71,  a.  2.  Eursus, 
naturae  sensitivae  bona  sunt  quoad  nos  magis  connaturalia, 
utpote  ab  ineunte  aetate  in  usu,  et  magis  nota,  et  magis  mo- 
ventia,  et  ratione  adstantisdelectationis,necnon  et  imminentis 
oppositi  contristantis,  in  promptu.  Rationis  autem  bonum  post 
aetatem  percipitur,  et  parum  cognoscitur,  et  parum  movet, 
ut  experimur.  Haec  autem  humanae  naturae  infelicitas  osten- 
dit,  ipsam  non  esse  eiusdem  conditionis  cum  aliis  quas  vi- 
demus,  sed  altiorem  ingredi  ordinem^  pariim  tamen  de  illo 
participando. 

Porro,  si  ita  se  res  habeant,  etiam  quoad  bonum  quod  est 

secundum  naturam,  et  malum  quod  est  contra  naturam,  cu- 
iusmodi  sunt  virtus  et  vitium  in  ordine  pure  naturali,  quid 
mirum  si  gratia,  quantumcumque  large  diffusa,  nonnisi  ut 
in  paucioribus  suum  obtineat  effectum?  Explicatio  datur  in 
parabola  evangelica  de  homine  qui  fecit  coenam  magnam,  et 
misit  servum  suum  hora  coenae  dicere  invitatis  ut  venirent, 
quia  iam  parata  sunt  omnia.  Et  coeperimt  simul  omnes  excit- 
sare.  Primus  dixit  ei:  villam  emi  et  necesse  habeo  exire  et  vi- 
dere  illam,  rogo  te,  habe  me  excusatum.  Et  alter  dixit:  iucja 
boum  emi  quinque,  et  eo  probare  illa^  rogo  te  habe  me  excu- 
satum.  Et  alius  dixit:  uxorem  duxi,  et  tdeo  non  possum  ve- 
nire.  Ubique  pro  excusatione  negotia  carnis  afferuntur.  luga 
boum,  inquit,  emi  quinque.  Quinque  iuga  boum,  quinque 
sunt  sensus  carnis  huius.  Et  quare  boum  dicuntur  iuga? 
quaerit  Augustinus.  Quia  per  sensus  istos  carnis  terrena 
requiruntur.  Boves  enim  terram  versant.  Sunt  autem  ho- 
mines  remoti  a  fide,  terrenis  dediti,  carnalibus  occupati ; 
nolunt  credere  aliquid  nisi  ad  quod  sensu  sui  corporis  quin- 
quepartito  perveniunt.  In  eis  quinque  sensibus,  totius  volun- 
tatis  sibi  regulas  ponunt.  Non,  inquit,  credo  ego  nisi  quod 
video.  Ecce  quod  novi,  ecce  quod  scio.  Album  est,  nigrum 
est,  rotundum  est,  quadratum  est,  sic  vel  sic  coloratum  est: 
novi;,  sentio,  teneo,  natura  ipsa  me  docet.  Non  cogor  credere 
quod  mihi  non  potes  ostendere.  Vox.  est:  sentio  quia  vox 
est,  suavis  est,  rauca  est;  novi,  scio,  pervenit  ad  me.  Bene 
olet,  male  olet,  scio,  sentio.  Hoc  dulce  est,  hoc  amarum;  hoc 
salsum,  hoc  fatuum.  Quid  mihi  plus  dicas  nescio.  Tangendo 
novi  quid  durum,  quid  moUe  sit,  quid  lene  sit,  quid  aspe- 
rum  sit ;  quid  caleat,  quid  frigeat.  Quid  mihi  plus  demon- 
straturus  es?  (1).  Et  ecce  tibi  positivismus  a  diebus  antiquis, 
imo  ab  origine  saeviens,  quo  aures  cordis  obturantur  et  clau- 

(1)  Augnst.   Serm.   112,  n.  3. 

dantur  ei  qui  stat  ad  ostium  et  pulsat.  Quod  tamen,  ut  patet, 
non  gratiae  defectum,  sed  liberi  arbitrii  abusum  demonstrat. 

Quidquid  igitur  de  his  quae  foris  apparent,  vel  afferatur, 
vel  afferri  possit,  omnino  inliaerendum  in  hac  quaestione  de 
distributione  gratiae,  tribus  illis  saluberrimis  et  veracissimis 
definitionibus,  cum  quibus  suam  disputationem  conclusit  au- 
ctor  de  vocatione  omnium  gentium :  «  Quarum  una  profite- 
«  tur  aeternum  et  proprium  divinae  esse  bonitatis,  ut  omnes 
«  homines  salvos  fieri  velit,  et  in  agnitionem  veritatis  venire. 
«  Alia  simul  praedicat,  omnem  hominem  qui  salvus  fit,  qui- 
«  que  in  agnitionem  veritatis  venit,  Dei  auxilio  iuvari  et 
«  regi,  utque  in  fide  quae  per  dilectionem  operatur  perma- 
«  neat,  custodiri.  Tertia  vero  .temperanter  et  sobrie  prote- 
«  statur,  non  omnem  voluntatis  Dei  comprehendi  posse  ra- 
«  tionem,  et  multas  divinorum  operum  causas  ab  humana  in- 
«  telligentia  esse  subductas:  ut  cum  in  temporibus,  in  natio- 
«  nibus,  in  familiis,  in  parvulis,  in  nondum  natis  et  geminis 
«  quaedam  aut  varie  aut  insigniter  gesta  noscuntur,  non  am- 
«  bigamus  ea  ex  illis  esse  quae  iustus  et  misericors  Deus  in 
«  hoc  transituro  saeculo  noluit  sciri.  Quod  quidem  ad  utili- 
«  tatem  nostram  dispositum  sentiendum  est :  ut  quoniam  spe 
«  salvi  facti  sumus,  cui  praeparavit  Deus  quod  oculus  non 
«  vidit,  nec  auris  audivit,  nec  in  cor  hominis  ascendit:  sicut 
«  constanter  credimus  videndum  quod  nondum  videmus,  ita 
«  patienter  expectemus  intelligendum  quod  nondum  intelli- 
«  gimus.  Si  ergo  cesset  insidiosa  maligmtas,  si  insolens  prae- 
«  sumptio  conquieocat,  his  recte,  ut  arbitror,  pertractatis, 
«  nullius  superest  causa  certaminis,  neque  ultra  necesse  est 
«  nos  interminabilibus  quaestionibus  occupari  » . 

Et  omnia  quidem  hactenus  dicta  ad  causam  gratiae  elfi- 
cientem  spectabant.  Sequitur  iam  consideratio  de  causa  di- 
spositiva. 

THESIS  XIII. 

(AllT.   2-3). 

Ad  gratiam  quidem  iustificationis  consequendam  necesse  est 
hominem  adultum  divinitus  motum  et  excitatum  libero  suae  vo- 
luntatis  actu  praeparari  atque  disponi.  Sed  si  sermo  sit  de  gratia 
actuali  per  quam  opus  salutis  initiatur,  sic  nuUa  esse  potest  ex 
parte  hominis  praeparatio  saltem  positiva,  quasi  praeveniens 
divinum  auxilium.  Quin  imo,  vuigatum  axioma  quo  gratia  di- 
citur  a  Deo  dari  facienti  quod  in  se  est,  videtur  esse  semper 
intelligendum,  ad  veterum  theologorum  mentem,  de  faciente 
quod  in  se  est  per  alicuius  praecedentis  gratiae  vires. 


Necessitas  dispositionum  ad  iustificationis  gratiam  conse- 
quendam  est  de  notioribus  theologiae  dogmatibus.  Quam 
abunde  explicat  doctrina  de  sacramentis,  demonstrant  for- 
males  Scripturae  auctoritates,  supponunt  repetitae  in  sacris 
litteris  exhortationes  ad  fidem,  ad  poenitentiam,  ad  conver- 
sionem  cordis,  proponit  denique  manifestissima  et  instantis- 
sima  Ecclesiae  praedicatio.  Pro  qua  etiam,  tam  clara  tamque 
evidentia  documenta  prostant,  ut  nemini  unquam  relicta  sit 
denegationis  possibilitas.  Quo  fit  ut  cum  protestantibus  lis 
nobis  sit  de  qualitate  seu  quidditate  dispositionum,  non  de 
generali  principio  necessitatis  earumdem. 

At  de  gratia  actuali  aliter  sentiendum  est.  Nisi  enim  ve- 
limus  in  semipelagianum  dogma  declinare,  quo  asseritur  ini- 
tium  fidei  dari  sccunduiti  merita  liberi  arbitrii,  necessario  de- 
veniendum  est  ad  aliquam  gratiam  primam  cuius  nulla  omnino 
vel  ex  nobis  vel  in  nobis  causa  habeatur,  quae  idcirco  totius 
praeparationis  principium  exsistat,  nedum  praevenientem  ali- 
quam  praeparationem  requirat.  «Si  loquamur,  inquitS.  Thomas 
«  in  praesenti,  de  gratia  secundum  quod  significat  auxilium  Dei 
«  moventis  ad  bonum,  sic  nulla  praeparatio  requiritur  ex 
«  parte  hominis,  quasi    praeveniens    divinum  auxilium.    Sed 

«  potius,  qiiaecumqne  praeparatio  in  homine  esse  potest,  est 
«  ex  auxilio  Dei  moventis  animam  ad  bonum,  et  secundum 
«  lioc  ipse  bonus  motus  liberi  arbitrii  quo  quis  praeparatur 
«  ad  donum  gratiae  suscipiendum,  est  actus  liberi  arbitrii 
«  moti  a  Deo.  Et  quantum  ad  lioc  dicitur  homo  se  praeparare, 
«  secundum  illud  Prov.XVI:  Hominis  est  praeparare  animum^ 
«  et  est  principaliter  a  Deo  movente  liberum  arbitrium.  Et  se- 
«  cundura  hoc  dicitur  a  Deo  voluntas  hominis  praeparari,  et 
«  a  Domino  gressus  hominis  dirigi  ». 

Haec  porro  omnia,  si  de  praeparatione  positiva  intelligan- 
tur,  indubia  sunt,  et  in  confesso  apud  omnes  catholicos.  Sed 
superest  aliquid  controversiae  circa  praeparationem  quam 
aliqui  negaticam  dicunt,  interpretantes  vulgatum  apud  theo- 
logos  axioma:  facienti  quod  in  se  est,  Deiis  non  denegat  gra- 
tiam,  de  faciente  per  naturae  vires:  quasi  ad  hoc  fuisset  adin- 
ventum,  ut  ratio  redderetur  possibilitatis  datae  ad  salutem 
iis  quoque  omnibus,  puta  infidelibus  negativis,  qui  sub  solo 
naturae  ductu  supponerentur  per  prius  constituti.  De  qua 
re  pauca  nunc  occurrunt  observanda,  praemisso  in  anteces- 
sum  sensu  in  quo  dictum  axioma  fuit  constanter  a  veteribus 
theologis  intellectum. 

§2. 

luxta  veteres,  intelligitur  axioma  dupliciter:  Primo,  in  or- 
dine  ad  obtinendam  gratiam  sanctificantem^  et  tunc  sensus 
est:  qui  facit  quod  in  se  est,  convertendo  se  ad  Deum  toto 
corde  ex  supernaturali  motione,  ille  a  Deo  gratiam  iustifica- 
tionis  consequitur.  Secundo,  in  ordine  ad  obtinendam  gra- 
tiam  actualem,  et  tunc  sensus  est:  qui  facit  quod  in  se  est, 
non  resistendo  gratiae  Dei,  ille  accipit  ulteriorem  gratiam 
per  quam  perficiatur  conversio,  et  usque  ad  sufficientiam 
proximae  dispositionis  perducatur.  In  omni  autem  modo, 
semper  oportebit  devenire  ad  aliquam  gratiam  primam  quae 

sit  ita  praeveniens,  ut  non  supponat  hominem  fecisse  quod 
n  se  est,  quia  nihil  prius  fecit,  sed  illa  gratia  primo  datur 
ut  faciat,  et  sic,  respectu  huius  gratiae  non  procedit  axioma, 
sed  solum  respectu  gratiae  subsequentis  primam.  Hic  est  sen- 
sus  veterum,  et  planum  est  videre  documenta  apud  Palmieri, 
de  gratia  divina  actuali^  Thes.  34:  ubi  proferuntur  testimonia 
S.  Thomae  (1),  tum  S.  Bonaventurae  (2),  necnon  et  Aegidii 
Romani  (3),  Argentinae  (4),  Caietani  (5),  et  aliorum.  Unus  in- 
terim  pro  omnibus  testis  afferatur  loannes  Driedo,  Tract.  5, 
de  capt.  et  redempt.  gen.  hum.,  sic  dicens:  «  Quod  dicimus 
«  hominem  facere  quantum  in  se  est,  potest  trifariam  intel- 
«  ligi.  Uno  quidem  modo  facere  quantum  in  se  est,  est  fa- 
«  cere  quantum  ipsa  natura  potest  ex  se,  id  est  ex  suis  vi- 
«  ribus  a  conditore  naturae  insitis,  non  peculiariter  attractis 
«a  Ueo  Patre...  Et  sic  faciens  quod  in  se  est^  neque  meretur 
«  gratiam^  nec  ad  acquirendam  gratiam  se  praeparat,  quia  ad 
«  habendam  gratiam  praeparatur  voluntas  a  Domino.  Secundo 
«  facere  quantum  in  se  est,  est  pro  tempore  et  loco  quantum 
«  ipsa  natara  absque  habituali  gratiae  dono  potest  facere  ex 
«  rationalibus  viribus  peculiariter  a  Deo  Patre  ad  initia  fidei 
«  attractis.  Et  sic  facienti  quantum  in  se  est,  Deus  largitur 
«  initium  iidei,  ex  qua  etiam  valeat  orare,  invocare,  quaerere, 
«  implorare  Dei  misericordiam.  Et  hic  iam  est  primus  ratio- 
«  nalis  animae  tractus^  qui  est  ponendus  non  tamquam  gene- 
«  ralis  Dei  iniluxus,  sed  est  peculiaris  et  gratuitus  tractus. 
«  Tertio  modo  facere  quantum  in  se  est,  est  facere  quantum 
«  natura  adiuta  fide  desuper  data  potest  facere  pro  remissione 
«  peccati    aut   pro  perseverantia  gratiae    impetranda,    et  sic 


(1)  In  1-2,  Q.  109,  a.  6,  et  Q.   112,  a.  3,  et  de  Verit.   Q.  24,  a.   15. 

(2)  In  II,  D.  28,  a.  2,  q.   1. 

(3)  In  II,  D.  28,  q.  1,  a.  3. 

(4)  In  II,  D.  27,  a.  3,  concl.  2. 

(5)  In  1-2,  Q.  109,  a.   6. 

«  Deus  facienti  quantum  in  se  est  dat  gratiam.  Et  his  duobus 
«  posteriorilms  modis  intellexerunt  sacrae  theologiae  interpretes^ 
«  docentes  Deum  illustrare  et  gratiam  facere  his  qui  faciunt 
<!i  quantum  in  se  est».  Ubi  vides  quod  a  primo  ad  ultimum, 
faciens  quod  in  se  est,  in  mente  veterum,  semper  est  faciens 
ex  viribus  gratiae,  ut  sit  in  substantia  sensus  quem  verba 
evangelica,  Luc.  XIX-26,  prae  se  ferunt:  Habenti,  id  est, 
bene  utenti  gratiis  habitis,  dabitur  et  abundabit ;  ab  eo  autem 
qui  non  habet,  et  quod  habet  auferetur  ab  eo. 

Aliter  nunc  plerique  intelligere  volunt,  videlicet,  etiam  et 

potissimum  de  eo  qui  facit  viribus   naturae,  utputa    de  infi- 

deli  quem  supponunt  viribus  supernaturalis  gratiae  undequa- 

que  destitutum,  adhuc  tamen  volunt  habere,  quo  se  ad  gra- 

tiam  et  ad  initium  fidei  disponere  queat.  Sed  quomodo  ?  Non 

sane  positive,  ne  pelagianus  vel  semipelagianus  error  incur- 

ratur.  Ergo  negative  tantum,  quatenus  bene  utendo  natura- 

libus  viribus  liberi  arbitrii,  non  ponet  obicem  ad  vocationem 

.?;ratiae;  quae  quidem  vocatio,  remoto   omni  prohibente,  in- 

fallibiliter  demum  dabitur,  in  vi  generalis  voluntatis  qua  Deus 

decrevit    gratiam  suam  omnibus  hominibus,  quantum  ex   se 

est  elargiri.  Rem  sic  exponit  Suarez,  de  auxiliis  1.  3,  c.  2,  §  3: 

«  Supponunt  ("supradicti    auctores)  id  quod  est  certissimum, 

«  Deum  quantum  in  se  est,  paratum  esse  ad  dandam  omnibus 

«  gratiam  suam,  et  ad  vocandum  omnes  adultos...  Hoc  ergo 

«  modo  est  in   potestate  cuiuscumque  hominis    salvari,  quia 

«  est  in  potestate  eius  habere  hoc  divinum  auxilium,  non  ex 

«  merito  aut  dispositione  sua,  sed  ex  liberali  et  generali  lar- 

«  gitione  Dei.   Quamvis   autem  homo   nihil  ex  se  possit  effi- 

«  cere,  quo  divinum    hoc   auxilium   obtineat,  sed  Deus  sola 

«  gratuita  voluntate  sua  illud  offerat,  potest  tamen  homo  sua 

«  voluntate  impedire  sufficienter  et  quantum  in  ipso  est,  ne 

«  a  Deo  actu  recipiat   iioc  auxilium  et   hanc  vocationem,    si 

«  multiplicando  peccata,  magis  magisque  illius  indignum  sei- 

«  psum  reddat...  Hinc  est  quod  si  homo  habens  solum  natu- 

«  rale  lumen  rationis  ita  se  gereret  ut  nullum  novum  impe- 
«  dimentum  gratiae  adhiberet,  infallibiliter  opportuno  tem- 
«  pore  auxilium  vel  vocationem  gratia(^.  reciperet,  non  ex  suo 
«  merito,  sed  ex  generali  illa  liberalitate  Dei,  qua  stat  ad 
«  omnium  ostium  et  pulsat.  In  hoc  ergo  sensu  dixerunt  illi 
«  auctores,  facienti  quod  in  se  est  Deus  non  denegat  gratiam. 
«  Et  clarius  diceretur :  Non  ponenti  obicem  et  impedimentum 
«  per  id  quod  ex  se  facere  potest,  Deum  ex  sua  liberalitate 
«  dare  gratiam,  quam  homo  promereri  non  potest...  Verum 
«  est,  Deum  dare  gratiam  suam  non  ponenti  obicem,  nec  per 
«  hoc  homini  aliquid  attribuitur,  quo  gratiam  promereatur, 
«  sed  solum  quod  possit  illam  per  peccatum  impedire,  vel 
«  ad  summum,  quod  possit  vitare  peccatum  contra  legem  na- 
«  turae  quod  possit  illam  impedire ;  potest  autem  id  homo 
«  per  liberum  arbitrium  ».  Sic  quidem  ille. 

Sed  contra  est,  quod  suppositum  huius  interpretationis  vi- 
detur  esse  omnino  negandum.  Suppositum  enim  est,  infideles 
negativos  omniope  gratiae  supernaturalis  destitui,  etnon  aiiter 
posse  quam  per  naturae  vires  operari.  Sed  hoc  quis  demon- 
strabit,  imo  quis  non  improbabile  admodum  iudicabit?  Nam 
quod  gratia  vere  et  proprie  dicta  detur  ante  fidem,  et  ex 
certissimis  Ecclesiae  documentis  constat,  uti  iam  supra  no- 
tatum  est,  et  monstratur  etiam  evidenter  in  iis  actibus  ad 
tidem  praeviis,  puta  iudicii  credibilitatis  et  pii  credulitatis 
afFectus,  qui  omnibus  theologis  consentientibus,  intrinsece 
supernaturales  esse  debent,  adeoque  ex  viribus  gratiae  eli- 
citi.  Id  praesertim  suadet  totus  de  integro  praesentis  pro- 
videntiae  modus,  quia  si  gratia  disponit  nos  ad  amandum 
Deum  inspirando  timorem  quo  timentes  a  Deo  puniri,  ces- 
samus  a  peccato :  si  introducit  ad  charitatem  per  spem  re- 
munerationis ,  ad  spem  remunerationis  per  metum  gehennae, 
ad  metum  gehennae  per  castigationes  etiam  temporales,  atque 
ita  porro  :  qua  tandem  vel  verosimili  ratione  dices,  non  esse 
eiusdem    gratiae    disponere    infidelem  ad    fidem,  inducendo 

eum  et  adiuvando  ad  obediendum  Deo  in  iis  quae  legis  na- 
turalis  sunt,  ad  serviendum  Deo  per  eum  modum  quem  na- 
turalis  ratio  dictat,  ad  submittendum  se  Deo  secundum  quod 
Optimum  Maximum  creatura  mundi  eum  manifestat?  Quasi 
non  esset  et  ipsa  fides,  quidam  erga  Deum  submissionis 
modus,  et  quidem,  facta  hj^pothesi  re velationis ,  vel  sola  sim- 
plici  naturae  lege  praescriptus !  Quasi  obedientia  quae  prae- 
statur  in  observatione  mandatorum  etiam  naturalium,  non 
esset  nata  praeparare  ac  disponere  ad  obedientiam  quae  prae- 
statur  per  fidem  adhibitam  verbo  revelato!  Quasi  denique 
gratia  non  haberet  elevare  omnem  omnino  operationem  quae 
secundum  substantiam  actus  referibilis  est  quacumque  ra- 
tione,  mediate  vel  immediate,  proxime  vel  remote,  ad  vitae 
aeternae  finem !  Si  ergo  ipsum  quod  dicunt  facere  quod  in 
se  est,  revera  non  fit  in  praesenti  statu,  etiam  apud  infideles, 
sine  gratiae  supernaturalis  adiutorio,  ubi  iam  relinquetur 
locus  praeposterae  interpretationi  qua  faciens  quod  in  se  est, 
intelligitur  faciens  ex  viribus  naturae,  ut  deinde  pronus  de- 
scensus  sit  in  difficultates  omnis  generis  quibus  illa  quam 
dicunt,  negativa  praeparatio  amplam  materiam  praebet? 

Certe,  negativa  praeparatio  consisteret  iuxta  auctores  illos, 
in  non  ponendo  obicem  peccati  ad  gratiam,  intelligendo  nunc 
primam  gratiam  actualem,  id  est,  gratiam  qua  homo  primo 
sollicitatur  ad  conversionem,  primo  invitatur  ad  poenitentiam, 
primo  vocatur  ad  fidem.  Sed  quis  iam  concipiet  peccatum 
esse  obicem  ad  huiusmodi  gratiam,  praesertim  si  sermo  sit 
de  gratia  Redemptoris  qui  venit  in  hunc  mundum  peccatores 
salvos  facere,  non  vocare  iustos  sed  peccatores,  salvum  fa- 
cerepopulum  suum  a  peccatis  eorum,  seu,  ut  dicitur  Luc.XIX, 
quaerere  et  salvum  facere  quod  perierat  ?  —  Praeterea,  com- 
munis  doctrina  est,  quam  auctores  etiam  illi  pro  virili  de- 
fendunt,  neminem  esse  in  hac  vita  adeo  obstinatum  in  malo, 
ut  quavis  gratia  sufficiente  ad  salutem  consequendam  sit  de- 
stitutus.  Sed  huiusmodi  obdurati  profecto  non  faciunt  quod 

in  se  est.  Si  ergo,  hoc  non  obstante,  adhuc  Deus  dat  eis 
gratiam,  ergo  peccatum  quantumvis  multiplicatum  non  con- 
stituit  obicem  per  quem  elargitio  actualis  gratiae  impediatur. 
Et  si  forte  dicas  fore  semper  obicem  quantum  est  ex  natura 
sua:  quid  hoc,  quaeso,  te  iuvat,  siquidem,  ut  axioma  de  quo 
nunc  sermo,  rationabilem  sensum  habeat,  oporteret  peccatum 
esse  impedimentum  etiam  de  facto.  Alioquin,  si  tam  facienti 
quam  non  facienti  quod  in  se  est,  gratiam  de  facto  non  denegat 
Deus,  nihil  dicitur  dum  diciturnon  denegari  ei  qui  facit,  prae- 
tereaque  nihil.  —  Adhuc,  quaerere  liceat:  si  expectat  Deus  ut 
homo  faciat  quod  in  se  est,  vel  non  expectat  ?  Si  non  expe- 
ctat,  iterum  idem  quod  supra.  Si  expectat,  videtur  esse  con- 
sequens  quod  homo  est  qui  initiat  opus  suae  salutis,  ponendo 
saltem  praeviam  conditionem  sine  qua  non.  Et  hoc  quo- 
modo  concordare  possit  cum  documentis  tum  Scripturae  tum 
Traditionis  edocentis  nos,  nullum  prorsus  esse  posse  initium 
ex  parte  nostra,  mihi  quidem,  ut  iterum  dicam,  non  appa- 
ret  satis. 

Quanto  ergo  potiori  iure  exemplar  facientis  quod  in  se  est 
ante  vocationem  ad  fidem,  nobis  propositum  agnoscemus  in 
Cornelio  centurione,  de  quo  Augustinus  1.  de  praedest.  SS. 
c.  7:  «  Solet  dici:  ideo  credere  meruit,  quia  vir  bonus  erat 
«  et  antequam  crederet.  Quod  de  Cornelio  dici  potest,  cuius 
«  acceptao  sunt  eleemosynae  et  exauditae  orationes  antequam 
«  credidisset  in  Christum...  Quidquid  igitur  et  antequam  in 
«  Christum  crederet,  et  cum  crederet,  et  cum  credidisset, 
«  bene  operatus  est  Cornelius,  totum  Deo  dandum  est,  ne 
«  f orte  quis  extollatur  » .  In  quibus  Augustini  verbis  duo  con- 
tinentur.  Primum  est,  quod  in  Cornelio  iidem  praecesserant 
orationes  et  eleemosynae,  prout  evidenter  datur  per  narra- 
tionem  Actuum.  Alterum  est,  evidenti  pariter  Scripturae  te- 
stimonio  firmatum,  quod  orationes  et  eleemosynae  illae  fuerant 
opera  gratiae  proprie  dictae,  in  quibus  non  negativa  tantum, 
sed  positiva  prorsus  praeparatio  agnoscitur.  Alias,  nec  tales 

fuissent  per  quas  meruisset  credere  Cornelius,  nec  [tribue- 
rentur  Deo  sicut  caetera  bona  o^uae  operatus  est,  cum  cre- 
deret  et  cum  credidisset.  Caeterum  non  obstat  id  quod  in- 
terponit  Augustinus,  ubi  de  eleemosynis  et  orationibus  Cor- 
nelii  loquens,  ait:  «  Non  tamen  sine  aliqua  fide  donabat  et 
«  orabat,  nam  quomodo  invocabat  in  quem  non  crediderat? 
«  Sed  si  posset  sine  fide  Christi  esse  salvus,  non  ad  eum 
«  aedificandum  mitteretur  architectus  apostolus  Petrus  ».  Id, 
inquam,  non  obstat,  quia  illa  aliqua  fides  non  est  nisi  fides 
secundum  quid,  fides  omnino  distincta  ab  ea  ad  quam  fundan 
dam  mittitur  architectus  Petrus,  fides  denique  ex  qua  potest 
tantummodo  invocari  Deus  ut  viam  salutis  demonstrare  di- 
gnetur,  sicut  reipsa  Cornelio  denionstrare  dig)iatus  est.  Est 
ergo  fides  late  dicta,  ex  iis  quae  facta  sunt:  qua,  ut  idem 
Augustinus  dicit  1.  de  nat.  et  grat.  c.  2,  natura  humana  credit 
in  Deum  qui  fecit  coelum  et  terram,  a  quo  et  se  factam  na- 
turaliter  sentit. 

Omnibus  ergo  perpensis,  non  videtur  esse  undequaque  de- 
clinandum  ab  interpretatione  veterum,  secundum  quam  ille 
qui  facit  quod  in  se  est,  semper  intelligitur  faciens  per  vires 
gratiae,  idque  indifferenter  tam  ante  quam  post  fidem.  Se- 
curior  quippe  ista  sententia  est,  rationi  etiam  theologicae 
conformior,  denique  magis  consentanea  indoli  praesentis  su- 
pernaturalis  providentiae,  in  qua  nihil  debet  esse  vacuum 
opere  gratiae,  sed  sicut  scriptum  est  de  sole  isto  qui  ortu  et 
oucasu  peragit  diem :  Sol  illuminans  per  omnia  respexit^  et 
gJoria  Domini  plenum  est  opus  eius. 

Sed  iam  ex  hactenus  dictis  de  causa  gratiae,  consectarium 
aliquod  deducere  oportet,  de  quo  S.  Thomas  art.  5,  ut  in 
thesi  quae  sequitur. 

THESIS  XIV. 

(Art.  5). 

Gratiae  iustificationis  ea  causa,  eaeque  conditiones  sunt,  ut 
unusquisque,  dum  seipsum  suamque  infirmitatem  respicit,  de 
seipso  formidare  ac  timere  possit,  et  nemo  scire  valeat  certi- 
tudine  fidei,  cui  non  potest  subesse  falsum,  se  gratiam  Dei  esse 
consecutum. 

Duo  sunt  in  praesenti  extra  omnem  controversiam  posita. 

Primum  est^  quod    potest  aliquis    cum    certitudine  scire   se 

esse  in  gratia  Dei,  si  specialis  de  hoc  sibi  revelatio  fiat.  Al- 

terum  est,  quod  seclusa  speciali  revelatione,  adhuc  scire  id 

potest  coniecturaliter,    imo    cum    illa   maxima  probabilitate 

quae  apud  quosdam  nomine  moralis   certitudinis  solet  insi- 

gniri,   pro    quanto   non    habet  contra  se  positivum    dubium 

quod  in  ordine  ad  praxim,  virum  prudentem  movere  possit. 

Utrumque  horum  complectitur  S.  Thomas  his  verbis  :  «  Uno 

«  modo  (aliquid    cognosci   potest)  per  revelationem,    et   hoc 

«  modo  potest  aliquis  scire  se  habere  gratiam.  B-evelat  enim 

«  Deus  hoc  aliquando  aliquibus  ex  speciali  privilegio  ut  se- 

«  curitatis  gaudium  etiam  in  hac  vita  in  eis  incipiat,  et  con- 

«  fidentius  et  fortius  magnifica  opera  prosequantur,  et  mala 

«  praesentis  vitae  sustineant...    (Alio)  modo  cog)ioscitur  ali- 

«  quid  coniecturaliter  per  aliqua  signa.  Et  hoc  modo  aliquis 

«  cognoscere  potest  se  habere    gratiam,  in  quantum  scilicet 

«  percipit  se  delectari  in  Deo,  et  contemnere  res  mundanas, 

«  et  in  quantum  homo  non  est  conscius  sibi  alicuius  peccati 

«  mortalis.  Secundum  quem  modum  potest  intelligi  quod  ha- 

«  betur  Apoc.  I,  vincenti  dabo  manna  ahsconditum  quod  nemo 

«  novit  nisi  qui  accipit:  quia  scilicet  ille  qui  accipit,  per  quam- 

«  dam    experientiam    dulcedinis  novit,    quam  non   experitur 

«  ille  qui  non  accipit  » .  * 

His  igitur  extra  omnem  possibilem  controversiam  exsisten- 

tibus,  fit  nunc  quaestio  utrum  liomo  cui  nulla  specialis  re- 
velatio  facta  est,  valeat  certo  scire,  et  quidem  certitudine 
non  iam  abusive,  sed  proprie  et  simpliciter  dicta,  se  esse  in 
statu  gratiae  sive  amicitiae  cum  Deo.  Et  solutio  esse  debet 
omni  ex  parte  negativa.  Equidem,  concilium  Tridentinum 
Sess.  6,  c.  9,  solius  certitudinis  fidei  mentionem  explicite 
fecit.  E-atio  est  quia  intendebat  destruere  errorem  protestan- 
tium  dicentium,  unumquemque  debere  credere  se  esse  iustifi- 
catum,  et  in  hac  ipsa  fiducia  de  remissione  peccatorum  fidem 
iustificantem  reponentium.  Propterea  ergo_,  dum  haeresi  Lu- 
theri,  Melanctonis  et  Buceri  directe  sese  opponebat,  certitu- 
dinem  fidei  adduxit  in  medium.  Verumtamen,  omnem  aliam 
veram  et  proprie  dictam  certitudinem  esse  iuxta  mentem 
Concilii  simul  removendam,  apparet  ex  apposito  adiuncto, 
cui  non  potest  suhesse  falsum.  Quasi  nimirum,  eatenus  tidei 
certitudo  locum  ibi  non  obtineat,  quatenus  falsum  ei  subesse 
nunquam  potest.  Atqui  constat  quod  haec  est  communis  nota 
omnis  verae  et  non  existimatae  tantum  certitudinis,  salva  in- 
terim  speciali  ratione  secundum  quam  convenit  certitudini 
fidei,  potioribus  scilicet  titulis,  et  ex  altioribus  causis. 

Nunc  autem,  certitudinem  proprie  dictam,  cuiuscumque 
demum  generis  illa  sit,  non  habere  revera  ibi  locum,  osten- 
ditur  primo  ex  Scriptura.  Etenim,  si  homo  certo  scire  posset 
se  esse  in  gratia  Dei,  id  quidem  maxime  et  potissimum  ex 
hoc  quod  nullius  mortalis  culpae  conscius  sibi  esset.  Inde 
enim  praecipuum  fundamentum  iudicandi  de  non  statu  pec- 
cati,  ac  per  hoc,  de  statu  gratiae  qui  statui  peccati  ita  op- 
ponitur,  ut  non  possit  cadere  aliquid  medium.  Atqui  funda- 
montum  hoc  sufiiciens  non  est,  teste  apostolo  1  Cor.  IV-4, 
ubi  dicit:  Nihil  mllii  conscius  sum,  sed  non  in  hoc  iustificatus 
suin^  id  est,  non  in  hoc  de  mea  iustificatione  iudicare  valeo. 
Sed  neque  meipsum  iudico...  Qui  autem  iudicat  me^  Dominus 
est,  id  est,  soli  Deo  deferendum  est  certum  in  hac  re  iudi- 
cium.  Sciebat  enim  scriptum  esse :  Delicta  quis  intelUgitf  Ah 

occidtis  meis  munda  me^  et  ah  alienis  parce  se?'vo  tuo.  Unde 
Augustinus,  Serm.  93,  n.  14,  parabolam  virginum  interpretans, 
sic  exponit  responsionem  prudentumadfatuas,  neforte  non  suf- 
ficiat  nobis  et  vobis^  ite  potius  ad  vendentes  et  emite  vohis:  «  Vix 
«  enim  de  nobis  iudicamus,  quanto  minus  possumus  iudicare 
«  de  vobis.  Quid  est,  vix  de  nobis  iudicamus?  Quia  cum  rex 
«  iustus  sederit  in  throno,  quis  gloriabitur  castum  se  habere 
«  cor?  Forte  tu  non  invenis  aliquid  in  conscientia  tua,  et 
«  invenit  ille  qui  melius  videt,  cuius  acies  divina  penetrat 
«altiora;  videt  forte  aliquid,  invenit  forte  aliquid.  Quanto 
«  melius  illi  dicis:  Ne  intres  in  iudicium  cumservo  tuo.  Etiam 
«  quanto  melius  dicis :   Dimitte  nohis  dehita  nostra  » . 

Idem  quoque  constabit  facili  inductione.  Quia  exsistentia 

habitus  gratiae  certo  innotesceret,  vel  in  se,  vel  in  suis  ef- 

fectibus,  vel  in  suis  causis,  vel  denique  in  conditionibus  sub 

quibus  revelatio  docet  recipi  hommes  a  Deo  m  filios  et  ami- 

cos.  Atqui  nullus  modus  est,  per  quem  vera  et  proprie  dicta 

certitudo  provenire  possit.  —  Et  primus  quidem  evidentius 

excluditur,  quia  si  nec  animam,  nec  potentias,  nec  naturales 

habitus  in  seipsis  intuemur_,    quanto    minus  habitus  infusos 

et  supernaturales,  cuiusmodi  est  gratia  formaliter  iustificans. 

—  Excluditur  pariter  et  secundus,  qui  esset  per  effectus,  id 

est  per  actus.  Equidem  per  actus  devenimus  in  cognitionem 

potentiarum  et  habituum  naturalium,  minime  vero  superna- 

turalium.  Et  ratio  fuit  late    explicata    in    generali   prolego- 

meno  de  virtutibus  infusis:  quia    nimirum    conscientia   non 

attingit  directe  nisi    substantiam    actuum,  quae  in  hac  vita 

plane  similis  esse  potest  tam  in  naturalibus  actibus  quam  in 

supernaturalibus.    «  Cuni  igitur  ex  effectu  uno  qui   potest   a 

«  duabus  causis  procedere,  non  licet  inferre  determinate  unam 

«  illarum  causarum,  sed  volentibus  sic  inferre  accidet  dece- 

«  ptio,  sequitur  pro  constanti    esse    tenendum  quod   ab  hac 

«  nunc  facta  boni  operis  exhibitione  non  potest  quis  certitudi- 

«  naliter  inferre,  bonam  operationem  hanc  procedere  a  gratia, 

«  nisi  forte  disiunctim  loquendo,  id  est,  illam  procedere 
«  vel  a  natura  vel  a  gratia.  Sed  tunc  per  disiunctivam  hane, 
<^  ut  patet,  non  concludit  certitudinem,  imo  concludit  incer- 
«  titudinem  gratiae  (1)  ».  —  Adhuc  excluditur  tertius  modus, 
per  causas.  Nam  causa  principalis  est  Deus  qui  propter  sui 
excellentiam  est  nobis  ignotus,  et  ideo  eius  praesentia  et  ab- 
sentia  in  nobis  certo  cognosci  non  potest,  secundum  illud 
lob  IX:  ,si  tenerit  ad  me,  non  videbo  eiim^  si  autem  ahierit,  non 
inteUigam.  Causa  autem  instrumentalis  sunt  sacramenta,  de 
quorum  valida  administratione  in  casibus  particularibus  nun- 
quam  habebitur  proprie  dicta  certitudo,  ut  facile  patebit 
consideranti  omnia  quae  requiruntur,  maxime  ex  parte  mini- 
stri.  Praeterquam  quod  non  satis  est,  ut  patet,  valida  colla- 
tio,  nisi  ex  parte  subiecti  adsint  dispositiones  ad  fructum 
sacramenti  :  et  ex  hoc  capite,  longe  longeque  plura  fundata 
dubia  semper  occurrent.  —  Universim  namque  loquendo,  sive 
sermo  sit  de  iustificatione  in  sacramento,  sive  de  iustifica- 
tione  extra  sacramentum,  modus  quarto  loco  propositus,  ex 
verificatione  scilicet  conditionum  sub  quibus  promissa  est 
iustificatio,  prorsus  insufficiens  ad  certitudinem  generandam 
ostenditur.  Conditiones  enim  sunt  supernaturalis  fides,  super- 
naturalisspes,  supernaturalis  poenitentia  de  peccato,  et  quidem 
super  omnia,  aut  etiam  supernaturalis  amorcharitatis  appretia- 
tive  summus.  Porro,  iis  nunc  praetermissis  quae  supra  dicta 
sunt  de  cognoscibilitate  supernaturalitatis,  et  hic  quoque  ple- 
nam  applicationem  habent :  quis,  quaeso,  de  gradu  appre- 
tiativo  seu  amoris  seu  poenitentiae  certum  omni  ex  parte 
iudicium  feret?  Quis  castum  cor,  id  est,  ita  in  affectu  boni 
firmatum  ut  sit  actu  in  dispositione  vere  incompossibili 
cum  omni  prorsus  voluntate  peccandi,  absque  uUa  formidine 
se  habere  gloriabitur?  Aut  forte  recusabimus  Sapientiam, 
Prov.  XX-9,  interrogantem  nos,  et  in  hunc  moduni  provo- 

(1)  Porrecta,  in  1-2,  Q.   112,  a.  5. 

cantem  :  Quis  poted   dicere,    miindiim  est  coi^   meum^  purus 
sum  a  peccato  ? 

Recte  ergo  Tridentinum,  Sess.  6,  c.  9:  «  Sicut  nemo  pius 
«  de  Dei  misericordia,  de  Christi  merito,  deque  sacramento- 
«  rum  virtute  et  efficacia  dubitare  debet :  sic  quilibet,  dum 
«  seipsum  suamque  propriam  infirmitatem  et  indispositionem 
« respicit,  de  sua  gratia  formidare  et  timere  potest,  cum 
«  nullus  scire  valeat  certitudine  iidei  cui  non  potest  subesse 
«  falsum,  se  gratiam  Dei  esse  consecutum  » .  Neque  ad  rem  sunt 
auctoritates  quas  afferunt  protestantes,  velut  illa  Rom.  YIII-16: 
Ipse  Spiritus  testimonium  reddit  spiritui  nostro  quod  sumus  filii 
Dei.  Nam  testimonium  de  quo  apostolus  in  praesenti,  testimo- 
nium  ost  quod  reddit  Spiritus,  non  loquendo,  sed  movendo  nos 
ad  amorem  filialem  erga  Deum:  testimonium  dico  quod  dat  in 
actu  exercito,  dum  facit  nos  clamare:  Abba  Pater.  Proinde,  in 
tantum  est  cognoscibile  quoad  nos,  in  quantum  cognoscibilis 
est  ipsa  motio  qua  nos  movet  Spiritus  Sanctus.  Haec  autem, 
ut  ex  dictis  patet,  non  est  a  nobis  cognoscibilis  certitudina- 
liter,  siquidem  coniecturaliter  tantum  scire  valemus  an  actus 
amoris  quem  elicimus,  vere  sit  necne,  ex  motione  gratiae. 
Et  similis  responsio  adhibebitur  ad  alias  auctoritates  analo- 
gas,  dato  interim  quod  ad  singulas  personas  referantur,  et 
non  potius  ad  Ecclesiam  in  communi,  cuius  privilegium  est 
habere  Spiritum  Sanctum  dirigentem  ac  inhabitantem ;  tunc 
enim,  ut  constat,  omnino  extra  quaestionem  versarentur. 

Adde  tandem  quod  carentia  proprie  dictae  certitudinis  nulli 
omnino,  ut  aliqui  mentiuntur,  occasio  esse  debet,  aut  de- 
sperandi,  aut  remissius  bene  agendi.  Imo  vero,  ad  hoc  con- 
sulto  relinquitur,  ut  stimulo  nobis  sit  salutem  nostram  cum 
timore  ettremore  impensius  operandi,  praestando  cum  maiori 
sollicitudine  quidquid  ex  parte  nostra  requiritur,  et  nunquam 
pausando  in  iis  quae  a  nobis  iam  habita,  iam  acquisita  videri 
possent ;  inde  enim  negligentiores  et  praesumptiores  in  f utu- 
rum  redderemur.    Universim  naraque  loquendo,    sive   sermo 

/>e  Graiia  ChrisU.  11 

sit  de  statu  nostro  praesenti,  sive  de  fiituro,  bonum   nobis 
est  si  iion  in  nobismetipsis,  non  in  nostra  industria,  non  in 
Qostra  conscientia,  non  in  nostris  providentiis  fundamentum 
securitatis  unquam  collocemus ;  labile  quippe  et  ruinosum  per 
omnia  fundamentum  est.  Sed  tutius  offertur  refugium  confi- 
dentiae  in  Deo  iuxta  monitum  apostoli:  Omnem  soUicitudinem 
vestram  proiicientes  in  eum^  quoniam  ipsi  cura  est  de  vobpi.  Qua- 
propter  omni  homini  bonae  voluntatis  de  sua  salute  anxio 
opportune  semper  proponentur  aurea  illa  Augustini  verba : 
«  Miror,  inquit,  homines  infirmitati  suae  se  malle  committere, 
«  quam  firmitati  promissionis  divinae  » .  Et  statim  praeveniens 
obiectionem  dicentis:  incerta  est  mihi  de  me  ipso  voluntas 
Dei :  «  Quid  ergo,  prosequitur,.  tuane  tibi  voluntas  de  te  ipso 
«  certa  est,  nec  times:  Qui  videtur  stare,  videat  ne  cadat?  Cum 
«  igitur  utraque  inceria  sit,  cur  non  homo  firmiori  quam  infir- 
«  mi(»ri  fidem  suam,  spem,  charitatemque  committit?  »  Haec 
quidem  Augustinus,  de  praedest.  SS.  n.  21,  ostendens  quod 
cum  una  tantum  firma  voluntas  sit,  voluntas  scilicet  Dei  quae 
voluntatem  nostram  in  sua  potestate  habet,  una  nobis  est  re- 
sidua  securitas :  inniti  super  omnia  huic  supremae  voluntati 
quae  sola  facere  potest  ut  revera  operemur  sicut  oportet  ad 
salutem.  Quod  ipsum  tandem  aliquando,  quis  iure  meritoque 
sperabit,  nisi  qui  se  illi  integre  committit,  «  cui  non  frustra 
«dicitur:  Deus^  tu  convertens  vivificahis  nos:  non  frustra  di- 
«  citur:  Ne  des  ad  movenduni  pedem   meum ;  non  frustra  di- 
«  citur  :  Ne  tradas  me,  Domine,  a  desiderio  meo  peccatori;  po- 
«  stremo,  ne  multa  commemorem,  non  frustra  dicitur:  Ne  nos 
«  inferas  in  tentationem  »  (1). 

(1)  Angust    de  dono  persev.  n.   17. 


DE  EFFECTIBTTS  GRATIAE 

Qq.   CXIII-CXIV. 

Deinde  considerandum  est  de  effectibus  gratiae.  Et  primo 
de  iustificatione  impii  quae  est  eftectus  gratiae  operantis. 
Deinde  de  merito  quod  est  efFectus  gratiae  cooperantis. 

QUAEST.  CXIII. 

DE  lUSTIFICATIONE  IMPII, 
QUAE  EST  EFFECTUS  GRATIAE  OPERANTIS. 

lustificatio  generatim  idem  est  ex  vi  nominis,  ac  motus  ad 
iustitiam,  sicut  calefactio  motus  ad  calorem.  Theologice  au- 
tem  accepta^,  importat  transmutationem  qua  liomo  transfertur 
in  statum  iustitiae  coram  Deo  auctore  et  fine  supernaturali. 
Ex  quo  statim  apparet  quomodo  sit  accipienda  iustitia  a  qua 
sumptum  est  iustificationis  nomen:  nimirum,  non  pro  spe- 
ciali  virtute  contra  alias  cardinales  divisa,  nec  pro  generali- 
tate  virtutum  prout  intelliguntur  ad  alios  homines  ordinare 
actus  suos,  sed  pro  interiori  rectitudine  secundum  quam  id 
quod  est  in  homine  praecipuum  et  excellens,  id  est  mens  et 
ratio,  subditur  Deo,  et  deinde  id  quod  est  infimum  rationi. 
Nam  iustitia,  inquit  S.  Thomas  in  praesenti,  de  sui  ratione 
importat  quamdam  rectitudinem  ordinis,  et  dupliciter  accipi 
potest.  Uno  modo,  secundum  quod  importat  ordinem  rectum 
in  actu  hominis,  idque  vel  in  comparatione  ad  alium  singu- 
larem  hominem,  et  sic  est  particularis  iustitiae  virtus,  vel  in 
comparatione  ad  bonum  commune  multitudinis,  et  sic  est  iu- 
stitia  generalis  quam  legalem  appellant.  Alio  modo  dicitur 
iustitia,  «  prout  importat  rectitudinem  quamdam  ordinis  in 
«  ipsa  interiori  dispositione  hominis,  prout  scilicet  supremum 
«  hominis  subditur  Deo,  et  inferiores  vires  animae  subduntur 

«  supremae  »  :  cui  rectitudini  omne  peccatum  opponitur,  cum 
per  quodlibet  peccatum  aliquid  de  praedicto  ordine  corrum- 
patur.  Porro  iustitia  hoc  altero  modo  dicta  formaliter  habetur 
per  gratiam  sanctificantem  et  consequentem  comitatum  vir- 
tutum.  Ipsa  ergo  est,  a  qua  iustificatio  theologica  nominatur, 
sive  sicut  motus  a  termino,  sive  etiam  sicut  effectus  formalis 
a  forma. 

Considerandum  autem  quod  iustificatio  ista  potest  concipi 
dupliciter.  Primo  per  modum  simplicis  mutationis  a  negativo 
in  positivum.  Quo  quidem  modo  iustiiicatio  posset  competere 
etiam  ei  qui  non  esset  in  peccato,  sicut  Adam  dicitur  iusti- 
ficatus  ante  omnem  culpam,  quando  accepit  a  Deo  iustitiam 
originalem.  Secundo  per  modum  motus  ab  uno  extremo  in 
aliud  extremum  contrarie  oppositum.  Et  tunc  est  iustificatio 
impii,  includens  mutationes  duas,  quarum  una  est  iustitiae 
acquisitio,  altera  culpae  abiectio,  siquidem  terminus  eius  non 
est  iustitia  sola,  sed  iustitia  expellens  culpam.  Et  de  hac 
sermo  est  in  praesenti,  nam  quod  attinet  ad  priorem  modum, 
nihil  addendum  superesset  iis  quae  dicta  sunt  supra,  Q.  110, 
thes.  7. 

Porro  circa  utrumque  iustificationis  impii  elementum  pe- 
nitus  errant  protestantes,  quia  per  ipsos,  sicut  nulla  est  vera 
adeptio  iustitiae,  ita  quoque  nulla  vera  remissio  peccatorum. 
Volunt  enim^  peccata  in  iustificatione  vere  et  proprie  non 
deleri,  sed  tantum  non  imputari  ad  poenam,  ob  Christi  iusti- 
tiam  qua  circumvestimur.  Volunt  praeterea,  iustificationis 
naturam  in  mera  illa  peccati  non  imputatione  consistere, 
absque  interiori  hominis  renovatione  et  sanctificatione.  Vo- 
lunt  denique,  iustificationem  non  fieri  per  formam  internam 
ac  inhaerentem,  sed  externam  et  imputatam,  iustitiam  nempe 
Dei  vel  Ghristi  ope  fidei  apprehensam  (1).  Quapropter  iusti- 
ficationi  protestanticae  ne  illa  quidem  congrueret  comparatio 

(1)  Wircebiirg.   de  grat  n.   421. 

Christi  Domini  de  sepulcris  dealbatis,  quae  dum  speciosa  fo- 
rinsecus  apparent,  intus  plena  sunt  ossibus  mortuorum  et 
omni  spurcitia.  Siquidem  sepulcrorum  speciositas,  etsi  ex- 
terna  tantum,  adhuc  tamen  inhaeret  et  informat ;  hic  autem 
nihil  esset  praeter  imputationem  extrinsecam,  et  quidem  fal- 
sitate  plenam,  dum  scilicet  Deus  haberet  pro  non  peccatore, 
qui  reipsa  esset  maneretque  peccator,  et  pro  iusto,  qui  reipsa 
nec  iustus  esset,  nec  fieret. 

Nunc  autem,  conceptui  protestantico  catholici  doctores  per 
omnia  repugnant.  Docent  peccata  in  iustificatione  vere  de- 
leri,  seu^  ut  Tridentinum  Sess.  5,  can.  6  definivit,  tolli  totiim 
id  quod  vevam  et  propriam  peccati  rationem  hahet.  Docent  iu- 
stificationem  non  esse  sitam  in  sola  peccatorum  remissione, 
ad  exclusionem  gratiae  et  charitatis  quae  iustificatis  inhae. 
reat,  quemadmodum  in  eodem  Tridentino  habetur,  Sess.  6, 
can.  11.  Consequenterque  docent  fieri  ontologicam  interioris 
hominis  renovationem,  de  qua  iterum  Tridentinum,  1.  c.  cap.  7. 
In  his  ergo  nullus  inter  eos  dissensus  est.  Sed  adhuc  dispu- 
tant  circa  modum  quo  se  habet  remissio  peccatorum  ad  gra- 
tiae  infusionem.  Nam  Scotistae  generatim  autumant,  pecca- 
tum  et  gratiam  nequaquam  opponi  formaliter,  aut  ex  natura 
rei ;  imo  posse  de  potentia  absoluta  consistere  gratiam  simul 
cum  peccato  in  eodem  subiecto.  Et  ideo,  si  peccatum  nunc 
non  remittitur  nisi  quando  infunditur  gratia,  id  quidem  tri- 
buunt  positivae  voluntati  Dei,  qui  sic  de  facto  instituit,  cum 
potuisset  aliter  instituere.  Cui  opinioni  plus  minus  accedit 
Suarez  1.  7  de  grat.  c.  12,  ubi  etsi  teneat  non  posse  iam  sine 
magna  temeritate  negari  quod  gratia  habitualis  habeat  ex 
natura  sua  efiectum  expellendi  peccatum,  nihilominus  n.  12 
addit,  «  per  iustitiam  inhaerentem  et  informantem  animam, 
«  non  expelli  peccatum  siiie  peculiari  voluntate  quasi  coope- 
«  rativa  Dei  ad  remissionem  peccati  » .  Et  cum  hac  explica- 
tione  facile  videretur  in  Scotisticam  sententiam  tandem  ali- 
quando  reincidere.  At  vero  in  oppositum  est  longe  commu- 

nior  theologorum  doctrina  docentium,  causam  formalem  ius- 
(ificationis  impii  esse  infusionem  gratiae,  et  gratiam  ex  na  - 
tura  rei  expellere  peccata  sicut  lux  expellit  tenebras,  et  al- 
bedo  nigredinem.  De  qua  re  statuitur  sequens  propositio. 

THESIS  XV. 
(AUT.   1-2). 

lustificatio  impii  terminatur  ad  veram  ac  realem  remissionem 
peccatorum.  Et  haec  remissio  uon  modo  cum  dono,  verum  etiam 
per  donum  gratiae  inhaerentis  atque  animam  informantis  for- 
maliter  fit:  idque,  non  in  virtute  positivae  cuiusdam  disposi- 
tionis  divinae  volimtatis,  sed  omnino  ex  natura  rei,  quae  non 
patitur  ut  de  potentia  etiam  absoluta,  reatus  mortalis  peccati 
simul  cum  gratia  in  anima  remanere  possit. 

§  1- 

Dogma  de  remissione  peccatorum  unus  est  e  principalibus 
fidei  nostrae  articulis,  et  ideo  mirum  non  est  si  Sacra  Scri- 
ptura  ea  quae  ad  remissionem  illam  spectant,  multifariam 
multisque  modis  expresserit.  In  ea  quippe  passim  praedicatur 
D3US  tamquam  peccata  obliviscens,  peccata  non  imputans, 
peccata  tegens:  frequentius  vero,  tamquam  ea  lavans,  mun- 
dans^  delens,  toUens,  auferens,  longe  a  nobis  faciens.  Exem- 
plum  primae  classis  testimoniorum :  Beatl  qiiorum  remissae 
sunt  iniquitates,  et  quoruni  tecta  sunt  peccata.  Beatus  vir  cui 
non  imputavit  Dominus  peccatum.  (Psalm.  XXXI-1).  Exempla 
secundae :  Quantum  distat  ortus  ab  occidente,  longe  fecit  a  nohis 
iniquitates  nostras,  (Psalm.  011-12).  Deponet  iniquitates  no- 
stras,  et  proiiciet  in  profundum  maris  omnia  peccata  nostra, 
(Mich.  YII-19).  Ego  sum^  ego  sum  qui  deleo  iniquitates  tuas 
propter  me,  (Isai.  XLIII-25j.  Secundum  multitudinera  misera- 
tionum  tuarum  dele  iniquitatem  meam,  et  a peccato  meo  munda 
me,  (Psalm  L-3).  Qui  dilexit  nos  et  lavit  nos  a  peccatis  nostris  in 
sanguine  suo,  (Apoc.  I-oj.  Quanto  magis  sanguis  Christi  qui  per 

Spirltum  Sancfum  semetipsum  ohtulit  iw.maculatum  Deo^  emun- 
dabit  conscientiam  nostram  ahoperihus  mortuis^  (Heb.IX-14),  et 
slc  pene  in  infinitum.  Porro  omnes  istae  locutiones  ad  unum 
idemque  remissionis  beneficium  signiiicandum  referuntur,  sed 
quia  sese  mutuo  vel  complent  vel  explicant,  ideo  non  in  una 
alterave  solitarie  ac  seorsum  sumpta  adaequatus   Scripturae 
sensus  quaerendus  est.  Ex  quo  sequitur,  plane  caecutire  pro- 
testantes  dum  sistunt  in  solis  textibus  in   quibus  inveniunt 
quod  peccat  tegiintur  aut  non  imputantur,  praetermissis  aliis 
innumeris  contestantibus  quia  amplius  non  sunt.  Nisi  forte 
quis  adeo  desipuerit  ut  dicat,  non  tolli  id  quod  Deus  ipse  delet, 
manere  in  nobis  id   quod   Deus  ipse  longe  a  nobis  proiicit, 
semper  adhaerere  maculas  quas   Deus  ipse  lavare,  purgare, 
et  abstergere  asseritur.  Quae  si  nonnisi  blasphematorie  non 
solum  dicuntur,  verum  etiam  cogitantur,  concludendum  pro- 
fecto  est  quod  Deus  eatenus  peccata  non  imputat,  quatenus 
eorum  reatum  aufert,  eatenus  tegit,  quatenus  illa  vere  delet, 
et  delendo  facit  ut  in  oculis  suis,  quibus  nihii  eorum  subtra- 
hitur  quae  quocumque  modo  sunt,  iam  non  appareant.  Ideo 
apostolus,  1  Cor.  VI-9,  postquam   enumerasset    eos    qui  re- 
gnum  Dei  non  possidebunt,  fures  scilicet,   avaros,  ebriosos, 
fornicarios,  adulteros,  statim  subdit :  Etlhaec  quidam  fuistis^ 
sed  ahluti  estis,  sed  sanctificati  estis^  sed  iicstificati  estis  in  no- 
mine  D.  N.  I.  C.  et  in  Spiritu  Dei  nostri.  Quasi  diceret:  haec 
fuistis,  sed  nunc  iam  non  estis.  Et  unde  non  estis?  Ex  hoc 
quod  abluti  estis,  quod  sanctificati  estis,  quod  iustificati  estis. 
Ergo  abluere,  sanctificare,  iustificare,  non  est  tantum   de- 
clarare  quod  cessat   imputatio  eius  quod   aliquando   fuimus, 
sed  est  facere   ut    quod  fuimus,  nunc  iam   non    simus.  Non 
est  tantum  pronuntiare  nos  non  fore  condemnandos  propter 
crimina  quibus  maculata   manet  conscientia  nostra,  sed  est 
lacere  ut  a  macula  conscientia    nostra   vere   purgetur.   Non 
est   tantum  reputare  nos    nitidos,  reputare    nos  sanctos,  re- 
putare   nos    iustos,  sed    est   facere   nitidos,    facere    sanctos, 

iacere  iustos.  Et  propter  lioc  ipsum  semper  manet  veritas 
eius  quod  prius  dicium  fuerat  ab  apostolo:  iniustos,  liomi- 
cidas,  adulteros,  in  regnum  Dei  non  esse  intraturos.  Non 
quod  non  intrent  plures  qui  adulteri  et  homicidae  fuerunt, 
sed  quia  non  intrant  manentes  liomicidae  et  aduiteri.  Abluti 
enim  sunt,  sanctiilcati  sunt,  iustiiicati  sunt.  Iniustitia  eorum 
ablata  est,  quia  iuit  deleta  in  nomine  D.  N.  T.  C.  et  in  Spiritu 
Dei  no.stri. 

Unde  Augustinus  repellens  calumniam  pelagianorum  obii- 
cientium  quod  ex  eius  doctrina  de  peccato  originali  et  con- 
cupiscentia  sequeretur,  baptisma  non  dare  omnem  indulgen- 
tiam  peccatorum,  nec  auferre  crimina,  sed  radere,  ut  omnium 
peccatorum  radices  in  mala  carne  teneantur:  «  Quis  hoc,  in- 
«  quit,  adversus  pelagianos  nisi  iniidelis  aifirmet  ?  Dicimus 
«  ergo  baptisma  dare  omnium  indulgentiam  peccatorum^  et 
«  auferre  crimina,  non  radere:  nec  ut  omnium  peccatorum 
«  radices  in  mala  carne  teneantur,  quasi  rasorum  in  capite 
«  capillorum,  unde  crescant  iterum  resecanda  peccata.  Nam 
«  et  istam  similitudinem  comperi^  suae  illos  adhibere  ca- 
«  lumniae,  tamquam  hoc  nos  sentiamus  atque  dicamus».  Et 
magis  magisque  sensum  suum  aperiens  statim  subdit,  concu- 
piscentiam  quae  manet,  ex  hoc  ipso  quod  manet,  demonstrari 
non  esse  vere  ac  proprie  peccatum :  «  Sed  de  ista  concupi- 
«  scentia  carnis  falli  eos  credo,  vel  fallere  :  cum  qua  necesse 
«  est  ut  etiam  baptizatus....  pia  mente  coniligat.  Sed  haec 
«  etiamsi  vocetur  peccatum,  non  utique  quia  peccatum  est, 
«  sed  quia  peccato  facta  est,  sic  vocatur  :  sicut  scriptura  ma- 
«  nus  cuiusque  dicitur,  quod  manus  eam  fecerit.  Peccata  autem 
«  sunt,  quae  secundum  carnis  concupiscentiam  illicita  iiunt 
«  dicuntur,  cogitantur  :  quae  transacta  etiam,  reos  tenent  si 
«  non  remittantur....  Nec  propter  ipsam  (concupiscentiam)... 
«  dicunt  in  oratione  baptizati  :  Dimitte  nobis  debita  nostra 
«  sed  propter  peccata  quae  iiunt  in  eius  consensionibus  (1)  » 

(1)  Contra  2  epist.  pelagiaii.  1.   1,  c.   13. 

Quibus  utique  verbis  futuram  Lutheranorum  haeresim  circa 
remissionem  peccatorum,  tanto  ante  tempore  contra  pela- 
gianos  agens,  penitus  destruebat  Augustinus. 

Principale  porro  protestantium  argumentum  in  duobus  est. 
Primo,  quod  hoc  nomen  mstificare  saepe  sumitur  in  Scriptu- 
ris  ad  significandam  simplicem  iustitiae  declarationem,  ve- 
lut  a  Reg.  VIII-32,  lob.  IX-'2(),  Psalm.  L-5,  Eccli.  XVIII-1, 
Matth.  XI-19,  XII-37,  Luc.  VII-29,  X-29,  XVI-15,  et  sic  in 
locis  aliis  quam  plurimis.  Secundo,  quod  iustificationis  ter- 
minus  est  sumptus  a  rebus  forensibus,  ubi  idem  valet  ac  absol- 
vere  per  actum  iudicialem,  id  est,  declarare  immunem  a  poena 
qui  de  crimine  accusabatur.  Sed  nihil  horum  valet,  praete- 
reaque  nihii.  —  Non  primum,  quia  norunt  omnes,  unum 
idemque  verbum,  tam  in  profanis  quam  in  sacris  litteris,  non 
habere  semper  significationem  uniformem,  sed  diversam  pro 
adiunctorum  et  contextuum  diversitate  (1).  —  Non  secundum, 
quia  dato  etiam  antecedente,  negatur  plane  consequentia, 
siquidem  nomina  quae  a  rebus  humanis  originem  habent, 
cum  transferuntur  ad  divina,  ad  augustiorem  quoque  sensum 
evehuntur,  prout  exigit  proportionalis  dififerentia  quae  est 
inter  Deum  et  homines  (2).  Non  ergo  haec,  etiam  apparenter 

(1)  «  Ils  disent  quo  le  mot  de  jmtificr  est  pris  tr^s  sonvent  dans  les 
('  Eciitures  dans  le  seus  auquel  ils  Poxposent,  ce  que  nous  leur  accor- 
«  dons  sans  difficult^.  Mais  (]ui  ne  sait  que  dans  les  livres  divins  un 
«  nj^me  torme  u'a  pas  toujours  une  siguificatiou  uniforme,  et  que  le  lieu, 
«  le  sujet  et  les  circonstances  y  apporteut  une  ditference  uotable  ?  Cest 
«  par  ces  circonstances  bieu  examindes  que  nous  leur  montrerous,  dans 
«  les  saintes  lettres,  que  la  justitication  du  p^cheur  ue  se  prouonce  pas 
«  au  debors,  mais  qu'elle  s'op^ro  au  dedans  par  P  iufasiou  de  la  gnice  ». 
Bossuet,  R^futatiou  du  cat^chisme  de  Ferry,  c.  3. 

(2)  «  Ils  ajoutent  qno  le  terme  de  justific}'  a  6t6  tir^  du  Palais,  ou  il 
«  signifie  absoudre  par  \u\  acto  judiciaire;  de  sorte  qn' h  lciir  avis,  il 
«  doit  retenir  la  signification  uaturelle  ;  et  ils  contirment  leur  raison- 
«  nement  par  Tautorit^  do  V  ap6tre,  lequel  Rom.  V-VIII,  et  ailleurs, 
«  oppose  le  niot  de  justifier  a  celui  iVaccuser  et  do   condamner,  qui  sont 

aliquid  valent,  nec  de  vera  et  propria  peccatorum  remissione 
dubium  ullum  relinquitur. 

At,  quomodo  fiat  vera  ista,,  et  realis,  et  non  extrinsecus 
tantum  imputata  peccatorum  remissio^  adhuc  forte  obscurum 
est.  Dicendum  autem  eam  fieri,  non  modo  cum  dono,  verum 
etiam  ipso  dono  gratiae  habitualis,  quae  per  Spiritum  Sanctum 
difiunditur  in  cordibus  nostris. 

§a. 

Ad  cuius  evidentiam  sufficeret  vel  sola  comparatio  seu  op- 
positio  quam  E,om.  V  instituit  apostolus  inter  Adam  qui  fuit 
forma  futuri,  et  Christum.  In  ea  enim  oppositione  contine- 
tur  principium,  tota  retro  traditione  firmatum,  videlicet,  e 
regione  sibi  ad  amussim  respondere  contractionem  culpae  in 
Adamo,  et  iustificationem  a  culpa  per  Christum.  Nunc  autem, 
ipsa  procul  dubio  nativitas  ex  Adamo  est,  quae  nos  consti- 
tuit  peccatores.  Ergo  ipsa  quoque  regeneratio  in  Christo  esse 
debet,  quae  nos  emundat  a  peccato,  et  constituit  iustos.  Sed 
quid  aliud  ponit  regeneratio  in  Christo  nisi  gratiam  qua 
efficimur  deiformes,  divinae  consortes  naturae,  filii  Dei 
et  haeredes,  uti  supra  habitum  est  cum  de  gratia  habituali 
ageretur  ?  Ergo  a  primo  ad  ultimum,  per  habitualem  gra- 
tiam  formaliter  remittuntur  crimina,  per  habitualem  gratiam 

«  sans  difficult6  termes  de  Justice.  Cest  tres  d^fectueux.  Car  suppos^ 
«  meme  qu'il  soit  veritable  que  le  mot  de  justifier  soit  prie  du  Palais, 
«  n'est-ce  pas  raisonner  faiblemeut  de  croire  qu'il  faille  toujours  le  res- 
«  treindre  a  la  significatiou  du  Palais  ?  Que  si  nos  adversaires  8'opi- 
«  niatrent  a  ne  vouloir  poiut  sortir  du  barreau,  qu'  ils  nous  disent  en 
«  quel  tribunal  et  devant  quel  juge  il  faut  s'appliquer  par  la  foi  la  aen- 
«  tence  qui  nous  absout,  comme  ils  enseignent  qu'  il  est  u^cessaire  dans 
«  la  justification  du  p^cheur....  Prcnons  douc  un  autre  principe^  et  di- 
«  sons  qu'il  n'est  pas  nouveau  daus  les  Ecritures,  que  diverses  faQons 
«  de  parler,  prises  originairemeut  des  choses  bumaines,  soient  ^lev^es  a 
«  uu  sens  plus  augnste  lorsqu'on  les  applique  anx  divines  ». 

formaliter  iustificamur  a  peccato.  At  forte  conclusionem  va- 
lere  dices  de  sola  iustificatione  ab  originali  ?  Nullo  modo. 
Nam  etsi  non  in  eadem  ratione  univoca  peccatum  originale 
et  personale  conveniant,  adliuc  tamen  idem  est,  quo  ab  ori- 
ginali,  et  quo  a  personalibus  emundamur,  dicente  apostolo, 
Rom.  V-16:  Et  non  sicut  per  unum  peccatum^  ita  et  donum ; 
nam  iudicium  quidem  ex  uno  in  condemnationem,  gratia  autem 
ex  multis  delictis  in  iustificationem.  Et  ideo  Augustinus  qui 
1.  2  de  grat.  et  pecc.  orig.  n.  45  dicit:  «  Sic  itaque  in  damna- 
«  tione  hominem  prima  nativitas  tenet,  unde  nisi  secunda 
«  non  liberat  » ,  paulo  supra  n.  44  dixerat :  «  Eegeneratione  spi- 
«  ritus  modo  fit  ut  peccata  omnia  praeterita  remittantur  » . 
Regeneratione  spiritus,  inquit :  id  est,  secunda  nativitate  quae 
est  ex  aqua  et  Spiritu  Sancto.  Peccata  omnia :  id  est,  non 
originale  solum,  sed  et  omnia  personalia. 

Idem  quoque  constabit  ex  iis  testimoniis  ex  quibus  edoce- 
mur  quod  nos  Deus  iustilicat,  non  pronuntiando  exterius  sen- 
tentiam  sicut  homo  iudex  pro  tribunali,  sed  longe  longeque  su- 
blimiori  modo,  Spiritum  suum  interius  infundendo  :  Sed  abluti 
estis,  inquit,  sed  sanctificati  estis,  sed  iustificati  estis  in  nomine 
D.  N.  I.  C.  et  in  Spiritu  Dei  nostri.  Nam  quid  est  justificari 
in  Spiritu  Dei  nostri,  nisi  iustificari  per  donum  Spiritus 
Sancti,  quod  utique  in  scripturis  tamquam  in  dono  sanctifi- 
cantis  gratiae  consistens  praedicatur  ? 

Adliuc,  discipulum  suum  Titum  instruens  apostolus  ait : 
Cum  autem  henignitas  et  humanitas  apparuit  Salvatoris  nostri 
Dei...,  secundum  suam  misericordiam  salvos  nos  fecit  per  la- 
vacrum  regenerationis  et  7^enovationis  Spiritus  Sancti  quem  ef- 
fudit  abunde  in  nos.  Ubi,  cum  dicit,  salvos  nos  fecit,  dubium 
non  est  quid  illud  sit  a  quo  nos  fecerit  salvos:  nimirum  a 
pec.catis  quibus  opprimebamur,  praeoertim  cum  Salvator  ille 
noster  ipse  sit  de  quo  dictum  fuerat  ab  angelo:  Salvum  fa- 
ciet  populum  .suum  a  peccatis  eorum.  Iterum  ergo  remissio 
peccatorum  et  iustificatio   signatur ;  unde  et  concludit  apo- 

stolus  his  verbis :  Ut  iustifivati  gvatia  ipsiiis,  haeredes  simus 
secundum  spem  vitae  aeteniae.  Nunc  autem  iustificatio  haec 
asseritur  fieri  per  lavacrum  regenerationis  et  renovationis 
Spiritus  Sancti,  id  est,  per  regenerationem  et  renovationem 
baptismalem,  ut  non  aliurl  sit,  ([uo  iustificamur,  et  quo  re- 
generamur  atque  renovamur.  Ideo  Augustinus,  epist.  98,  n.  2: 
«  Aqua  igitur  exhibens  forinsecus  sacramentum  gratiae,  et 
«  Spiritus  operans  intrinsecus  beneiicium  gratiae,  solvens 
«  vinculum  culpae,  reconcilians  bonum  naturae,  regenerant 
«  hominem  in  uno  Christo,  ex  uno  Adam  generatum  ».  Ubi  vi- 
desquod  Augustinoteste,  regeneratio  baptismalis  per  Spiritum 
Sanctum  comprehendit  simul,  et  peccatorum  remissionem,  et 
gratiae  infusionem.  Non  solum  autem,  sed  remissionem  pec- 
catorum  quae  per  ipsam  infusionem  gratiae  habeatur.  Nam, 
1.  1  de  pecc.  merit.  et  remiss.  n.  10,  postquam  asseverasset 
quod  Deus  «  dat  sui  Spiritus  occultissimam  fidelibus  gratiam, 
«  quam  latenter  infundit  et  parvulis  »,  statim  addit,  n.  11  : 
«  Legimus  in  Christo  iustiticari  qui  credunt  in  eum  ».  Et  hoc, 
quo  modo,  qua  ratione,  quave  de  causa  ?  «  Propter  occultam 
«  inquit,  communicationem  et  inspirationem  gratiae  spiri- 
«  tualis  ». 

Dicamus  ergo  secundum  Scripturas  et  perpetuam  fidem  Ec- 
clesiae,  iustificationem  impii  non  tam  esse  actum  iudicis  pro- 
nuntiantis,  quam  operationem  omnipot^ntis  creatoris,  inte- 
riora  nostra  renovantis.  Dicamus  quod  gratia  regenerans,  si- 
mul  et  remittit  peccata,  et  dono  iustitiae  nos  ditat;  imo,  per 
hoc  ipsum  peccata  remittit,  quod  nos  ditando  dono  gratiae, 
nos  facit  interius  gratos  Deo.  Dicamus  denique  quod  haec 
doctrina  de  remissione  peccatorum  per  iustitiam  inhaerentem, 
non  solum  non  deprimit,  sed  mire  etiam  extollit  gloriam  Sal- 
vatoris  nostri,  et  efficaciam  passionis  eius,  quae  iam  non  va- 
let  ad  meram  quamdam  fictionem  iuris,  sed  ad  plenam  veri- 
tatem  restaurationis  innocentiae.  Siquidem  non  sic  inhae- 
rentem  iustitiam   dicimus,  quasi  in  nobis   esset  tamquam  a 

nobis,  sed  eam  dicimus,  qua  Deus  indidt  hominem  cum  iusti- 
ficat  impium,  idque  profecto  per  meritum  sanguinis  crucis  lesu 
Christi.  Nam,  sicut  fides  Christi  dicta  est,  non  qua  credit  Chri- 
stus,  sic  et  illa  iustitia  Dei,  non  qua  iustus  est  Deus.  Utrum- 
que  enim  nostrum  est,  sed  ideo  Del  et  Christi  dicitur,  quod 
eius  nobis  largitate  donafur.  Ita  iterum  Augustinus,  1.  de  sp. 
et  litt.  n.  15. 


§3. 


Sed  iam  ad  rationes  theologicas  veniamus,  ut  magis  ap- 
pareat,  non  esse  ullatenus  abeundum  in  sententiam  Scotista- 
rum,  qui  etsi  catholice  profiteantur  illa  duo  quae  in  iusti- 
ficatione  impii  coniuncta  esse  diximus,  veram  scilicet  pec- 
catorum  remissionem,  et  inhaerentis  gratiae  infusionem,  volunt 
tamen  nexum  non  esse  ex  natura  rei,  aut  certe,  non  tam- 
quam  efFectus  formalis  cum  communicatione  formae.  Quae 
eorum  sententia  videri  posset  sufficienter  iam  exclusa  ex  te- 
stimoniis  mox  allatis,  praesertim  si  addantur  verba  Triden- 
tini,  ubi  causas  iustificationis  impii  enumerans  ait :  «  Unica 
«  formalis  causa  est  iustitia  Dei,  non  qua  ipse  iustus  est,  sed 
«  qua  iustos  nos  facit,  qua  videlicet  donati  renovamur  spi- 
«  ritu  mentis  nostrae,  {per  susceptionem  gratiae  et  donorum, 
«  ut  supra  dixerat  Concilium),  et  non  modo  reputamur,  sed 
«  vere  iusti  nominamur  et  sumus  ».  Quia  tamen  Scotistae 
adhuc  putant  se  posse  effugere,  recurrendo  ad  liberam  ordi- 
nationem  Dei,  secundum  quam  verba  Concilii  essent  acci- 
pienda  et  interpretanda,,  ideo  communis  illa  quam  sequimur 
theologorum  doctrina,  argumentis  intrinsecis  ulterius  firmanda 
relinquitur. 

Et  re  quidem  vera,  quacumque  hypothesi  facta,  habituale 
peccatum  situm  est  in  privatione  ordinis  iustitiae  ad  Deum. 
Nunc  autem  in  praesenti    statu  naturae  elevatae,   eiusmodi 

privatio  est  privatio  gratiae.  Rursus,  privatio  tollitur  forma- 
liter  ex  natura  rei  per  infusionem  formae  cuius  est  privatio. 
Ergo  a  primo  ad  ultimum,  gratiae  infusio  formaliter  ex  natura 
rei  peccatum  aufert,  sicut  lux  aufert  tenebras,  albedo  ni- 
gredinem,  et  vita  mortem.  Nec  refert  si  dicas  quod  peccatum 
habituale  non  est  nuda  gratiae  privatio,  sed  connotans  offen- 
sam  prout  adhuc  manentem  in  debito  quod  induxit  sustinendi 
inimicitiam  Dei.  Facile  enim  respondebitur  quod  ipsa  quoque 
in  casu  infusio  gratiae,  non  est  nuda  et  simplex  infusio,  sicut 
in  angelis  fuit,  et  in  Adam  ante  lapsum,  sed  ferens  secum 
remotionem  eius  quod  gratiam  impediebat,  id  est,  offensae 
modo  dicto  imputabiliter  remanentis.  Et  hoc,  non  propter 
aliquam  diversitatem  in  quidditate  gratiae  inventam,  sed 
propter  solam  diversitatem  conditionis  subiecti.  Quisquis  enim 
accipit  gratiam  Dei,  in  Dei  amicum  recipitur,  et  qui  inimicus 
erat  non  potest  recipi  in  amicum,  quin  ipso  facto  tollatur 
permanentia  offensae  secundum  quod  ratio  erat  permanentis 
inimicitiae,  ut  in  terminis  evidens  est.  Omnibus  ergo  modis, 
ex  natura  rei  est  quod  gratia  in  iustificatione  impii  adv^e- 
niens,  formaliter  auferat  statum  aversionis  a  Deo,  tum  in  se, 
tum  in  ratione  a  qua  dependebat,  ac  per  hoc,  tollat  habi- 
tuale  peccatum  secundum  omnia  ad  eius  essentiam  quomo- 
documque  pertinentia.  Ex  quo  demum  apparet,  non  posse 
fieri  de  quacumque  potentia,  ut  remaneat  peccatum  in  eo  qui 
habet  gratiam,  et  tam  impossibile  hoc  esse,  quam  impossibile 
est  ut  unus  idemque  homo  sit  simul  gratus  et  ingratus  Deo, 
habitualiter  conversus  ad  ultimum  finem  charitatis,  et  habi- 
tualiter  ab  eo  aversus.  Imo,  coexsistentia  peccati  mortalis 
cum  gratia  a  solis  Lutheranis  concipi  potest,  qui  negant 
iustitiam  inhaerentem,  et  fingunt  extrinsecam  imputationem 
iustitiae  Christi. 

At  nunc  occurrit  Scotus  dicens,  posse  concipi  remissionem 
peccati  absque  infusione  gratiae,  et  similiter  infusionem 
gratiae  absque  remissione  peccati.   Ergo  non  formaliter  op- 

ponuntur  ad  invicem  haec  duo.  Ergo,  ubi  coniunguntur,   id 
quidem  non  ex  natura  rei,  sed  ex  positiva  Dei  voluntate. 

Sed  facile  distinguitur  maior    argumenti  quoad  utramque 
partem.  Concipitur  utique  infusio  gratiae  absque  remissione 
peccati,   si  gratia    adveniens   nullum   peccatum    inveniat   in 
subiecto,  minime  vero  si  inveniat.  Et  vice  versa,  concipitur 
peccati  remissio  absque  infusione  gratiae^  supposito  statu  in 
quo  non  esset  elevata  natura  humana  ad  finem  supernatura- 
lem,  conc.    Supposito    praesenti  et  historico    statu    elevatio- 
nis,  nego.  Et  ratio   est  omnino  in  aperto,    quia   non    eadem 
est  conditio  habitualis  peccati  pro  utraque  hypothesi.  Nunc 
enim  habitualis  conversio  ad  Deum  est  per  gratiam  et  cha- 
ritatem,  ac   per  hoc,  habitualis  aversio   a  Deo,   in    eiusdem 
gratiae  et  charitatis  privatione  consistere  dicenda  est.  At  non 
ita  in   statu   naturae   purae,   ut   constat;   nam   tunc    peccati 
habitualis  ratio,  semper  eadem  in    abstracto,  non  in  eodem 
verificata  inveniretur  (1).   Porro    privationes    non    tolluntur 
nisi  per  positiva  quorum    privationes    sunt,  atque    hinc    est 
quod  remissio  peccatorum  aliter  et  aliter  ex  natura  rei  fieri 
intelligitur,  pro  duplici    hypothesi    naturae  elevatae    et   na- 
turae  purae. 

Quod  si  urgeas  dicendo,  statum  peccati  et  statum  gratiae 
non  esse  immediata  opposita,  quia  mediat  status  in  quo  nec 
peccatum  esset,  nec  gratia,  ergo  potest  auferri  peccatum  quin 
infundatur  gratia,  —  respondeo :  Statum  peccati  et  statum 
gratiae  non  esse  immediata  opposita,  respectu  hominis  in 
abstracto  considerati,  conc.  Kespectu  hominis  considerati  in 
concreto,  prout  nunc  est,  seu  in  sensu  composito  institutae, 
et  conservatae,  et  semper  vigentis  oeconomiae  supernaturalis, 
neg.  Nunc  enim  Deus  ut  auctor  gratiae  et  gloriae,  unicus 
est  finis  homini  propositus,  et  non  est  possibilis,  durante 
huiusmodi  oeconomia,  recta  ad  Deum  finem   naturalem   ha- 

(1)  Cfr.  De  personali  et  originali  peccato,  thes.  4. 

bitudo,  quae  non  includatur  in  conversione  ad  Deum  obie- 
ctum  charitatis.  Hinc  ergo  fit  ut  omnis  carentia  charitatis 
et  gratiae  sit  in  praesenti  vera  privatio  conversionis  ad  ul- 
timum  humanae  vitae  hnem,  in  qua  quidem  privatione  sita  est 
propria  peccati  habitualis  ratio. 

Caeterum,nullo  modo  inhaerendum  est  similitudini  hominis 
qui  alteri  homini  remittere  potest  offensam,  non  iam  ha- 
bendo  eum  pro  inimico,  quamvis  nec  pro  amico  quem  ad 
suum  consortium  admittat.  In  his  namque  et  similibus  argu- 
mentis  semper  accidit  sophisma  a  remissione  hominis  ad  re- 
missionem  Dei.  Et  est  sophisma,  quia,  ut  observat  Caietaniis 
in  praesenti,  remissio  nostra  potest  esse  ex  parte  remittentis 
tantum,  siquidem  possum  condonare  inimico  qui  ex  parte 
sua  manet  inimicus.  At  remissio  Dei,  oportet  quod  sit  ex 
parte  eius  cui  remittitur,  quoniam  ad  differentiam  remissionis 
quae  ab  homine  est,  ordinem  iustitiae  intrinsecus  instaurare 
habet.  Propterea  oportet  illum  cui  a  Deo  remissio  fit,  mutari 
ab  impii  privatione  ad  habitum  oppositum  :  et  hoc,  propter 
rationes  superius  datas,  non  erit  absque  infusione  gratiae 
per  quam  recipietur  in  amicum.  Quod  quidem  dico  in  sup- 
positione  semper  perseverantis  praesentis  supernaturalis  oeco- 
nomiae,  quia  facta  hypothesi  imaginaria  reductionis  ad  sta- 
tum  purae  naturae  post  peccatum,  multa  forsitan  dubia 
possent  occurrere.  Sed  in  his  quae  spectant  hypotheses  ab 
intellectu  nostro  confictas,  utpote  quae  vacua  fructu  sunt, 
et  omni  utilitate  carentia,  nequaquam  convenit  immorari. 

THESIS  XVI. 

(Art.  3-5). 

Ad  iustificationem  impii  adulti  semper  requiritur  motus  liberi 
arbitrii  in  Deum  et  in  peccatum :  motus  quidem  fidei  qua  vera 
ea  esse  credimus  quae  divinitus  revelata  et  promissa  sunt : 
motus  etiam,  tum  spei,  tum  perfectae  charitatis  ac  contritionis, 
salva  interim  suflacientia  simplicis  attritionis  cum  sacramento 
re  suseepto.  Sed  et  omnibus  modis  excluditur  error  protestan- 
tium,  qui  cum  solam  tidem  sufficere  dicant,  ipsiusmet  fidei 
veram  germanamque  notionem  penitus  eorrumpunt. 

§1- 

Substantia  assertionis  declaratur  a  S.  Thoma  in  praesenii 
tribus  quasi  progressibus :  requiritur  primo  liberi  arbitrii 
motus:  secundo  motus  qui  sitinDeum:  tertio  motus  qui  sit 
contra  peccatum. 

Primo,  inquam,  liberi  arbitrii  motus.  Id  probat  Angelicus, 
tum  auctoritate  Scripturae,  tum  ex  natura  rei.  Auctoritate 
quidem  Scripturae,  nam  dicitur  loan.  YI:  Omnis  qui  audivit 
a  Patre,  et  didicit,  venit  ad  me.  Sed  discere  importat  liberi 
arbitrii  motum,  quia  addiscens  consentit  docenti.  Ergo  nul- 
lus  venit  ad  Deum  per  gratiam  iustificantem  absque  consensu 
liberi  arbitrii.  —  Ex  natura  vero  rei,  nam:  lustificatio  impii 
fit,  Deo  movente  hominem  ad  iustitiam ;  ipse  enim  est  qui 
iustificat  impium,  ut  dicitur  Rom.  III.  Deus  autem  movet 
omnia  secundum  modum  uniuscuiusque.  Unde  et  hominem  ad 
iustitiam  movet  secundum  conditionem  naturae  humanae 
quae  est  libero  arbitrio  donata :  ac  per  hoc,  si  sermo  sit  de 
eo  qui  habet  liberi  arbitrii  usum,  ita  infundit  donum  gra- 
tiae  iustificantis,  ut  simul  moveat  liberum  arbitrium  ad  do- 
num  gratiae  acceptandum.  Ita  S.  Thomas,  art.  3. 

Secundo  requiritur  motus  qui  sit  in  Deum.  Nam,  uti  mox 
dictum  est,  motus  liberi  arbitrii  in  iustificatione  impii  requi- 

Ve  Graiia  ChiHsti.  15 

ritur,  secundum  quod  oportet  hominem  consentire  Deo  mo- 
venti  ad  iustitiam.  Sed  Deus  movet  animam  hominis  ad  iu- 
stitiam  convertendo  eam  ad  seipsum,  iuxta  illud  Thren.  V-21 : 
Converfe  Jios,  Domine,  ad  te,  et  convertemur.  Ergo  ad  iustifica- 
tionem  impii  requiritur  motus  conversionis  in  Deum,  et  qui- 
dem  in  Deum  non  qualitercumque  consideratum,  sed  in 
quantum  est  supernaturalis  beatitudinis  obiectum  et  gratuitae 
iustificalionis  causa.  Huiusmodi  porro  conversionis  primuni 
principium  est  fides,  quam  deinde  sequuntur  spes  et  amor, 
quemadmodum  declarat  Tridentinum,  8ess.  6,  c.  6,  ubi  ait : 
«  Disponuntur  autem,  dum  fidem  ex  auditu  concipientes,  li- 
«  bere  moventur  in  Deum,  credentes  vera  esse  quae  divinitus 
«  revelata  et  promissa  sunt,  atque  illud  in  primis,  a  Deo 
«  iustificari  impium  per  redemptionem  quae  est  in  Christo 
«  lesu,  et  dum  peccatores  se  esse  intelligentes,  ad  conside- 
«  randam  Dei  misericordiam  se  convertendo  in  spem  erigun- 
«  tur,  fidentes  Deum  sibi  propter  Christum  propitium  fore, 
«  illumque  tamquam  omnis  iustitiae  fontem  diligere  inci- 
«  piunt  ». 

Tertio  denique  requiritur  motus  qui  sit  contra  peccatum, 
quia  iustificatio  impii  est  a  statu  peccati  in  statum  iustitiae. 
Oportet  igitur  quod  humana  mens  ad  utrumque  extremo- 
rum  secundum  niotum  liberi  arbitrii  se  habeat,  sicut  se  habet 
corpus  localiter  motum  ad  duos  terminos  motus.  Manifestum 
est  autem  in  motu  locali  corporum,  quod  corpus  motum  re- 
cedit  a  termino  a  quo,  et  accedit  ad  terminum  ad  quem. 
Unde  oportet  quod  mens  humana,  dum  iustificatur,  per  mo- 
tum  liberi  arbitrii  recedat  a  peccato,  et  accedat  ad  iusti- 
tiam.  Recessus  autem  et  accessus  in  motu  liberi  arbitrii 
accipitur  secundum  detestationem  et  desiderium.  Dicit  enim 
Augustinus,  Tract.  46  in  loan.  n.  8 :  «  Affectiones  nostrae 
«  motus  animorum  sunt.  Laetitia  animi  diffusio  ;  tristitia 
«  animi  contractio ;  cupiditas  animi  progressio ;  timor  fuga 
«  est.  Diffunderis  enim   animo,   cum   delectaris;  contraheris 


DE   lUSTlFICATIONE  IMPII  227 

«  animo,  cum  molestaris ;  progrederis  animo,  cum  appetis  ; 
«  fugis  animo,  cum  metuis  ».  Oportet  igitur  quod  in  iusti- 
ficatione  impii  sit  motus  liberi  arbitrii  duplex:  unus  quo  per 
desiderium  tendat  in  Dei  iustitiam,  et  alius  quo  per  detes- 
tationem  recedat  a  peccato.  Ita  iterum  S.  Thomas,  art.  5, 
cui  consonat  Tridentinum,  cum  loco  superius  citato  de  iis 
qui  ad  iustificationem  disponuntur  agens,  post  descriptam 
conversionem  eorum  in  Deum,  addit:  «  Ac  propterea  moven- 
«  tur  adversus  peccata  per  odium  aliquod  et  detestationem,  h. 
«  e.  per  eam  poenitentiam  quam  ante  baptismum  agi  oportet  » . 
Sic  igitur  constant  omnia  quae  ad  substantiam  praesentis  as- 
sertionis  attinent.  Caeterum,  non  est  cur  ad  singulos  actus 
pro  iustificatione  requisitos  nunc  descendamus,  siquidem  do- 
ctrina  in  hac  parte  sufHcientem  declarationem  alibi  habuit, 
cum  de  sacramentis  in  genere,  et  de  poenitentia  in  specie, 
praesertim  ubi  de  prima  ex  ipsius  poenitentiae  partibus,  quae 
est  contritio,  ageretur  (1).  Nec  remanet  aliquid  peculiarem 
requirens  considerationem  :  iuvabit  tanien  adiicere  coronidis 
instar,  generalem  quamdam  annotationem  quoad  errorem  pro- 
testantium  in  secunda  propositionis  parte  signatum. 

§  -2. 

Protestantes  quippe,  non  solum  errant  circa  naturam  iu- 
stificationis  secundum  se,  verum  etiam  circa  dispositiones  quae 
ad  eam  sunt  necessariae.  Et  eorum  error  est  in  duobus.  Primo 
in  hoc  quod  solam  fidem  sufficere  dicunt.  Secundo  in  hoc 
quod  ipsiusmet  fidei,  quae  procul  dubio  (etsi  non  sola)  re- 
quiritur,  veram  genuinamque  notionem  penitus  corrumpunt. 

In  primo  suo  errore  firmari  sibividentur  per  doctrinam  apo- 
stoli  in  duabus  ad  E-omanos  et  ad  Galatas  epistolis,sed  frustra. 
Certeinutraque  distinguit  apostolus  duos  modos  iustitiae.  Unus 

(1)    Cf.    de    Sacr.  2,  Tom.  2,  Thes.   11,  seq. 

est,  iustitiae  per  legem  in  qua  ludaei  gloriabantur  ;  alter  est, 
iustitiae  per  fidem,  quae  ei  quae  per  legem  est,  contraponitur. 
lustitia  per  legem,  falsa  iustitia  iudaica;  iustitia  per  fidem, 
vera  iustitia  christiana.  Sed  quo  sensu  per  fidem  esse  dicatur, 
ex  ipsa  oppositione  inter  unum  et  alterum  modum  facile  appa- 
rebit.  Nam  cum  proprium  legis  sit  imperare  et  iubere,  ille 
qui  vult  iustus  esse  secundum  solam  legem,  non  respicit  nisi 
ad  opera  quae  iubentur,  nec  aliud  cogitat  quam  iussa  facere 
et  exsequi.  Et  quamvis  haec  iustitia  speciosam  habeat  appa- 
rentiam,  eam  nihilominus  impugnat  apostohis,  ostendendo 
(|Uod  si  habet  aestimationem  apud  homines,  non  recipitur 
apud  Deum:  idque  propter  duas  rationes  quibus  commenda- 
tur  opposita  iustitia  fidei,  et  sola  vera  ostenditur. 

Prima  est,  quia  non  satis  est  apud  Deum  considerare  id 
quod  faciendum  est,  sed  per  prius  considerandum  id  quod 
purgandum  est.  Omnes  enim  homines  in  peccato  sunt,  a  quo 
nisi  purgentur,  vera  in  eis  iustitia  esse  omnino  nequit.  Atqui 
principium  purgationis  peccati  non  est  in  respectu  ad  legem, 
quia  lex  peccatum  monstrat,  non  aufert.  Sed  est  in  fide  per 
([uam  intenditur  in  eum  qui  peccata  expiat  in  sanguine  suo, 
iuxta  illud  Rom.  III-23 :  «  Omnes  enim  peccaverunt,  et  egent 
«  gloria  Dei,  iustificati  gratis  per  gratiam  ipsius,  per  redem- 
«  ptionem  quae  estin  Christo  lesu,  quem  proposuit  Deus propi- 
«  tiationem  per  fidem  in  sanguine  ipsius,  ad  ostensionem  iusti- 
«  tiae  suae,  propter  remissionem  praecedentium  delictorum  » . 

Altera  est,  quia  non  satis  est  considerare  praeceptum  mon- 
strans  quid  agendum  sit,  sed  necesse  est  levare  oculos  in  eum 
qui  adiuvat  ad  faciendum;  et  hoc  rursus  nonnisi  per  fidem 
in  Christum  fit.  Quisquis  igitur  proponit  sibi  legem  quasi  a 
sola  lege  pendens,  falsam  iustitiam  adstruet,  quianullum  ha- 
bebit  respectum  ad  gratiam,  et  putabit  se  iustum  esse  posse 
propriis  viribus.  Et  in  hoc  sensu  apostolus  dicit  de  ludaeis 
qui  legem  Moysi  sine  fide  in  Christum  retinebant :  Ignorantes 
iustitiam   Dei,  et  suam   quaerentes  statuere,  iustitiae  Dei  non 

mnt  suhiecti.  Ubi  non  de  iustitia  qua  iustus  est  Deus,  sed  de 
ea  qua  iustos  nos  facit  Deus,  loquitur  apostolus.  Sibi  ergo 
vult  i\\\od  carnales  iudaei,  ignorantes  iustitiam  qua  nos  iustos 
facit  Deus,  voluerunt  statuere  propriam  iustitiam,  id  est, 
quae  esset  per  proprias  vires.  Unde  etiam  infra,  solvens  quae- 
stionem  cur  Israel  sectando  legem  iustitiae,  in  legem  iusti- 
tiae  non  pervenit,  hanc  rationem  reddit:  Quia  non  ex  fide^ 
sed  quasi  ex  operibus^  id  est,  tamquam  eam  per  semetipsos 
operantes,  non  in  se  credentes  operari  Deum,  ut  Augustinus 
dicit,  de  spir.  et  litt.  c.  29. 

Ergo  in  duobus  deiicit  superba  illa  iustitia  quae  solam  sibi 
legem  et  opera  proponit.  Quia  primo,  non  coQsiderat  nos  esse 
peccatores,  nec  quaerit  per  quem  reconciliemur.  Quia  secundo 
non  considerat  nos  esse  impotentes,  nec  quaerit  per  quem 
adiuvemur.  Ideo  damnabilis  superbia,  sese  obtegens  falso  no- 
mine  iustitiae.  Sed  haec  duo  facit  iustitia  christiana,  et  per 
iidem  facit,  quia  per  fidem  respicimus  in  Christum  salvan- 
tem  a  malo  peccati,  per  iidem  respicimus  in  Christum  repa- 
rantem  ad  bonum  virtutis.  Ergo  fides  est  quae  iustificat,  non 
quia  facit  sola  totam  iustitiam,  sed  quia  primum  principium 
est  faciens  nos  intendere  in  auctorem  iustitiae,  et  impetrans 
coetera  dona  quibus  iustitia  in  nobis  perficitur.  Et  huc  redit 
dictum  Tridentini  docentis  quod  per  fidem  ideo  iustificari  di- 
cimur,  quia  fides  est  humanae  salutis  initium,  fundamentum 
et  radix  omnis  iustificationis.  Initium  quidem  salutis,  pro 
quanto  est  primum  quo  directe  convertimur  ad  sahitis  aucto- 
rem  Deum,  et  ad  sahitis  mediatorem  Christum.  Fundamen- 
tum  quoque  et  radix  omnis  iustificationis,  tum  quia  magno 
illi  iustificationis  aedificio  basim  cui  de  integro  innitatur  sup- 
peditat,  tum  quia  ponit  radicalem  differentiam  discriminantem 
iustitiam  quae  est  secundum  Deum,  ab  ea  quae  est  secundum 
falsam  aestimationem  hominum. 

Sic  igitur  non  sunt  receptibiles  protestantes^  cum  per  so- 
lam  fidem  nos  iustificari  volunt.  Sed  multo  minus  in  altero 

errore  suo,  quo  co)isummant  impiam  suam  cle  iustificatione 
sententiam,  reducendo  nempe  fidem  iustificantem  ad  simpli- 
cem  fiduciam  acceptae  a  Deo  remissionis  peccatorum,  propter 
imputatam  iustitiam  Christi.  Et  dixi  impiam  sententiam,  in 
qua  nimirum  iustiticatio  absolvitur  per  conversionem  homi- 
nis  ad  seipsum,  non  ad  Deum.  Ecce  a  iustificatione  prote- 
stantica  exchisus  est  iam  omnis  motus  poenitentiae  de  pec- 
cato,  omnis  ascensus  in  Deum  per  qualecumque  etiam  initium 
dilectionis,  et  ipsa  sola  retenta  est  fides.  Sed  putasne  reten- 
tam  saltem  fuisse  fidem,  secundum  quod  rationem  habet  re- 
verentiae,  observantiae,  et  obsequii  erga  Deum  ?  Nullo  modo. 
Alia  erit  fides  dogmatum,  et  alia  fides  iustificans.  Fides  dogma- 
tum  qua  credimus  vera  esse  quae  divinitus  revelata  sunt 
propter  revelantis  auctoritatem,  et  captivamus  intellectum 
nostrum  in  obsequium  primae  veritatis:  haec,  inquam,  fides 
libera  manebit,  id  est,  nulla  legis  necessitate  imposita.  Est 
enim  onerosa^  nihil  ad  propriam  commoditatem  conferens, 
ad  quam  solam  oculum  habet  protestans.  Adstruent  ergo  fidem 
novae  rationis,  qua,  sine  alio  onere,  liberetur  homo  a  molesta 
conscientia  criminum,  fidendo  ea  sibi  proter  solutum  a  Christo 
peccati  pretium,  non   imputari. 

Sed  hanc  doctrinam  exposuisse,  refutasse  est,  praeterquam 
quod  contra  eam  protestantur  omnia  quaecumque  fuerunt 
disputata  in  tractatu  de  virtutibus,  ubi  vera  et  germana  fidei 
theologicae  notio  declarata  est,  tum  quoad  obiectum  formale, 
tum  quoad  materiale,  tum  quoad  actum  qui  non  est  volun- 
tatis,  sed  intellectus  a  voluntate  moti,  adeoque  non  in  fidu- 
cia  consistit,  sed  in  assensu:  argumentum,  inquit  apostolus, 
seu  convictio  non  apparentlum. 

THESIS  XVII. 

(Art.   6-8). 

Substantiam  iustificationis  impii  ex  opere  operantis,  quatuor 
ingrediuntur,  quae  etsi  in  eodem  indivisibili  instanti  simul  exsi- 
stant,  adhue  tamen  quemdam  inter  se  naturae  ordinem  habent : 
Primo,  infusio  habitualis  gratiae  tamquam  principii  dispositionis 
ultimae  ad  consecutionem  iustitiae  et  exclusionem  culpae.  Se- 
cundo,  motus  liberi  arbitrii  in  Deum  per  charitatem.  Tertio, 
motus  liberi  arbitrii  in  peccatum  per  contritionem.  Quarto  de- 
nique,  consecutio  gratiae  ut  gratificantis  et  formaliter  confe- 
rentis  remissionem  peccatorum. 

Sermo  hic  est  de  sola  iustificatione  ex  opere  operantis, 
quae  scilicet  non  fit  per  virtutem  sacramenti  re  et  actu  su- 
scepti ;  nam  de  illa  quae  est  ex  opere  operato  per  sacramen- 
tum,  specialis  consideratio  habebitur  infra,  in  annexo  corol- 
lario.  Cum  autem  sacramenta  per  accidens  se  habeant  ad 
oeconomiam  supernaturalem  ahsolute  consideratam,  (siquidem 
ad  sanctificationem  supernaturalem  nihil  aliud  per  se  requi- 
ritur,  praeter  influxum  Dei,  et  gratiam,  et  cooperationem  li- 
beri  arbitrii,  ut  dictum  est  in  thes.  3  de  sacram.  in  gen.) : 
quaestio  praesens  respicit  ordinem  iustificationis  prout  ex  sola 
natura  rei  praestituitur,  id  est,  secundum  id  quod  fert  regu- 
laris  per  se  processus  e  statu  peccati  in  statum  gratiae,  quando 
nullum  intervenit  medium  positivae  institutionis,  instrumen- 
taliter  causans  gratiam,  et  quadantenus  supplens  eas  quae 
alias  requirerentur  conditiones. 

Convenit  quidem  inter  theologos,  dispositionem  ultimam 
in  hac  iustificatione  ex  natura  rei  requisitam,  esse  actum  per- 
fectae  charitatis  seu  contritionis,  nec  opus  est  in  id  nunc  in- 
sistere,  quod  alibi  multis  argumentis  declaratum  atque  firma- 
tum  est.  Sed  est  quaestio  residua,  utrum  motus  ille  liberi 
arbitrii  in  perfecta  charitate  seu  contritione  consistens,  per- 
tineat  ad  ipsam  lustificationis  substantiam,  vel  non.  Et  solutio 

pendet  a  quaestione  alia :  sitne  idem  ille  motus  ex  sola  gratia 
actuali  sicut  caeteri  qui  etiam  tempore  iustificationem  an- 
tecedunt,  utputa  fidei,  timoris,  spei,  poenitentiae,  quos  in 
cap.  ()  enumerat  Tridentinum,  an  sit  potius  ex  gratia  habi- 
tuali:  illa,  inquam,  eadem  per  quam  iustificatio  perficitur.  Si 
primum :  tunc  motus  liberi  arbitrii  in  quo  est  ultima  dispo- 
sitio,  in  limine  iustificationis  sistit.  Si  secundum:  tunc  inotus 
ille  ingreditur  substantiam  mutationis  qua  homo  de  impio  fit 
iustus,  et  abiecta  peccati  macula,  anima  ad  perfectionem  gra- 
tiae  iustificantis  coaptatur.  Porro  theologi  in  hoc  puncto  sunt 
inter  se  divisi,  dum  alii  post  S.  Bonaventuram  in  IV,  D.  17, 
p.  1,  a.  2,  q.  2  ad  1^^,  et  Suarez  1.  8  de  iustif.  c.  12,  pro 
prima  resolutione  stant:  alii  vero,  inter  quos  Caietanus,  Va- 
lentia,  Vasquez,  post  S.  Thomam  in  praesenti,  et  de  Verit. 
Q.  28,  a.  8,  et  in  IV,  D.  17,  q.  1,  a.  4,  pro  secunda. 

Argumenta  Suarezii  sunt  potissimum  duo,  unum  ex  ratione 
intrinseca,  alterum  ex  auctoritate  Tridentini.  Ex  ratione  qui- 
dem  intrinseca,  nam :  «  Prima  gratia  habitualis  seu  charitatis 
«  habitus  infunditur  homini  quia  est  contritus,  vel  quia  toto 
«  corde  per  dilectionem  super  omnia  in  Deum  convertitur. 
«  Ergo  talis  contritio  vel  dilectio  non  potest  esse  ab  ipso 
«  habitu  gratiae  vel  charitatis,  tamquam  a  principio  efficiente 
<-  proxime  seu  eliciente  talem  actum.  Consequentia  probatur, 
«  quia  si  contritio  eliceretur  ab  habitu  gratiae,  sequeretur 
.  «manifeste  hanc  causalem  esse  veram:  homini  infunditur 
«  habitus  gratiae  ut  conteratur :  hoc  autem  repugnat  priori 
«  propositioni  causali,  (confertur  homini  habitus  quia  est  con- 
:  tritusj.  Ergo  admitti  non  potest  ^>.  Et  confirmatur  ex  aucto- 
ritate  Tridentini,  Sess.  6,  cap.  7,  nam:  «  Coucilium  ait:  Hanc 
«  dispositionem  iustificatio  ipsa  consequitur.  lustificatio  autem 
«  per  infusionem  habituum  fit....  Ergo,  si  iustificatio  talem 
«  dispositionem  consequitur,  etiam  infusio  habitus  eamdem 
«  sequitur  dispositionem.  Ergo  dispositio  praecedit  in  exse- 
«  cutione  ipsa,  saltem  ordine  naturae.  Ergo  praecedit  ut  vera 

«  causa.  Ergo  vere  etiam  pronuntiatur  Deus  infundere  ha- 
«  bitus  homini,  quia  est  sufficienter  dispositus,  ac  subinde  quia 
«  est  contritus  ». 

Nihilominus  conclusio  S.  Thomae  sustinetur,  et  solidis  ar- 
gumentis  firmari  videtur.  Nam  proprium  iustificationis  ex 
opere  operantis  in  hoc  est,  quod  actio  Dei  iustificans,  me- 
diante  motu  liberi  arbitrii  sortitur  effectum.  Non  enim  dil- 
fert  iustificatio  ista  ab  illa  quae  est  ex  opere  operato,  per 
hoc  quod  liberum  arbitrium  consentit  Deo  iustificanti  consensu 
solum  praecedente  aut  concomitante.  Nam  huiusmodi  prae- 
cedens  et  habitualiter  saltem  concomitans  consensus  omnino 
necessarius  est  in  iustificatione  etiam  sacramentali,  cum  nemi- 
nem  adultorum  iustificet  Deus  nisi  volentem,  et  universaliter 
verum  sit  quod  qui  creavit  te  sineHe,  non  iustificabit  te  sine 
te.  Sed  differt  per  hoc  quod  motus  liberi  arbitrii,  in  uno 
modo  iustificationis,  est  ipse  motus  quo  impius  transfertur 
in  statum  iustitiae  ;  in  altero  vero,  circumstat  tantum  ut 
conditio  removens  obicem.  Et  propter  hoc  ipsum,  in  poste- 
riori  modo  non  requiritur,  in  priori  vero  requiritur  perfectus 
ille  liberi  arbitrii  motus,  animam  subiiciens  et  coaptans  et 
coniungens  ultimo  fini.  Nunc  autem,  quod  motus  liberi  ar- 
bitrii,  puta  in  casu,  actus  charitatis  seu  contritionis,  ipse  sit 
motus  translationis  e  statu  peccati  in  statum  iustitiae^,  omnino 
non  intelligitur  nisi  in  quantum  ille  actus  elicitive  sit  ab 
habituali  gratia,  in  cuius  infusione  actio  iustificativa  origi- 
naliter  consistit.  —  Accedit  secundo,  quod  omnibus  fatenti- 
bus,  actus  contritionis  et  infusio  gratiae  sunt  tempore  omnino 
simul.  Si  ergo  actus  contritionis  elicitive  esset  a  sola  gratia 
actuali,  non  autem  ab  habituali,  oporteret  ponere  coexsisten- 
tem  simul  duplicem  elevationem  eiusdem  potentiae,  habitua- 
lem  unam,  transeuntem  alteram:  quod  est  impossibile,  quia 
transiens  elevatio  quae  alias  in  gratia  actuali  continetur,  nec 
est,  nec  esse  potest  nisi  in  absentia  habitualis,  cuius  defectum 
supplet.  Proinde  ex  hoc  ipso  quod  in  eodem  indivisibili  in- 

stanti  elicitur  contritionis  actus,  et  gratia  infunditur,  necesse 
est  ut  ab  infuso  habitu  actus  ille  sit.  —  Et  confirmatur  denique 
tertio,  quia  nemine  diffitente,  idem  ipse  perfectae  contritionis 
actus  est  de  condigno  meritorius  vitae  aeternae ;  in  lioc  enim , 
magno  consensu  conveniunt  theologi.  Sed  nuUus  est  aut  esse 
potest  actus  meritorius,  qui  ab  habituali  gratia  non  procedat, 
iuxta  ea  quae  de  merito  in  sequenti  quaestione  declarabuntur, 
quaeque  tradidit  S.  Thomas  supra,  Q.  112,  a.  2  ad  1^^ :  «  Di- 
«  cendum,  inquit,  quod  praeparatio  hominis  ad  gratiam  ha- 
«  bendam,  quaedam  est  simul  cum  ipsa  infusione  gratiae, 
«  (actus  scilicet  perfectae  contritionis).  Et  talis  operatio  est 
«  quidem  meritoria,  sed  non  gratiae  quae  iam  habetur,  sed 
«  gloriae  quae  nondum  habetur.  Est  autem  alia  praeparatio 
«  gratiae  imperfecta,  quae  aliquando  praecedit  donum  gratiae 
«  gratum  facientis,  quae  tamen  est  a  Deo  movente.  Sed  ista 
«  non  sufficit  ad  meritum,  nondum  homine  per  gratiam  iu- 
«  stihcato,  quia  nulhim  meritum  potest  esse  nisi  ox  gratia 
«  (habituali),  ut  infra  dicetur  Q.  114,  a.  2  ». 

At  nuQc,  quomodo  possit  actus  contritionis  esse  effective 
ab  eadem  gratia  ad  quam  ultimo  disponit,  simulque  habere 
in  se  rationem  tum  dispositionis  quae  ordine  causalitatis  iusti- 
ticationem  antecedit,  tum  operis  meritorii  quod  eodem  ordine 
iustificationem  consequitur,  difficile  forsitan  erit  videre.  Nam 
si  contritio  effective  procedit  ab  habituali  gratia,  haec  erit 
vera:  Ideo  elicitur  contritio,  quia  infunditur  gratia.  Et  si 
contritio  est  ultima  ad  habitualem  gratiam  dispositio,  haec 
aha  erit  vera :  Ideo  gratia  infunditur,  quia  contritio  elicitur. 
Atqui  impossibile  est  has  duas  esse  simul  veras,  per  quas 
vitiosus  circulus  causalis  adstrueretur.  Ergo  sententia  S.  Tho- 
mae  in  hac  parte  non  sustinetur. 

Verumtamen  dicendum  potius,  quod  non  sustinetur  argu- 
mentum.  Etenim,  eatenus  esset  vitiosus  in  casu  circulus  cau- 
salis,  quatenus  mutua  illa  habitudo  causae  ad  effectum,  et 
eftectus  ad  causam,  secundum  unum  idemque  causae  genus 

exsisteret;  at  non  ita,  si  secundum  aliud  et  aliud  genus,  utputa 

causae  efficientis  in  una  parte,  causae  materialis  seu  dispo- 

sitivae  in  altera.  Quod  ipsum  apto  exemplo   illustrat  Soto : 

exemplo  scilicet  venti  aperientis  fenestram,  et  aperiendo  in- 

trantis  in  aulam.    Nam    ingressus    venti    est   causa    efficiens 

apertionis    fenestrae,    et   apertio   fenestrae  est  causa   dispo- 

sitiva  ingressus    venti.  Quod   si   ordinem    causae    efficientis 

consideres,  ideo  fenestra  aperitur,  quia  ingreditur  aer.  Si  or- 

dinem  causae  dispositivae,  ideo  ingreditur  aer,  quia  fenestra 

aperitur.  Denique,  secundum  primumrespectum,  prior  natura 

est  ingressus   venti,   posterior   apertio   fenestrae ;  secundum 

alium  respectum,  prior  apertio  fenestrae,  posterior  venti  in- 

gressus.  Et  sic  etiam  est   in   proposito,  ubi   infusio   gratiae 

proportionaliter   respondet  ingressui   venti,    productio  vero 

actus  contritionis  apertioni  fenestrae.   «  Optime  potest  intel- 

«  ligi,  inquit  Gregorius  de  Valentia  in  lam_2ae^  Disp.  8,  Q.  3, 

«  Puncto  IV,  quod  in  uno  causae  genere,  scilicet  efficientis, 

«  conversio  pendeat  ab  habitibus  gratiae  et  virtutum,  scilicet 

«  ut  a  principio  quo  elicitur;  et  in  alio  causae  genere,  scilicet 

«  materialis  seu  dispositivae,  habitus  illi  gratiae  eb  virtutum 

«  pendeant  a  conversione....  Quam  rem  declarat  Soto  apposito 

«  exemplo.  Dum  ventus,  inquit,  aperit    fenestram,   intrando 

«  aperit,  et  aperiendo  intrat.  Nihilominus,  in  genere  causae 

«  efficientis,  non  quia  aperit  intrat,  sed  motu  quo  intrat  aperit. 

«  In  genere  autem  causae  materialis,  prius  natura  est  apertio, 

«  quoniam  nisi  aperiretur  fenestra,  aula  non  reciperet  ven- 

«  tum.  Ita  in  proposito,  in  genere  causae  efficientis,  prior  est 

«  infusio  gratiae  per  quam  Deus  movet  nos  ad  conversionem, 

«  et  quasi   aperit  mentis   nostrae  ianuam.  In  genere  autem 

«  causae  materialis,  prior  natura  est  haec  conversio,  et  quasi 

«  apertio  mentis  ut  intret  gratia  » . 

Quae  ut  melius  faciliusque  assequaris,  iuvabit  distinguere, 
in  eodem  indivisibili  instanti  reali,  duplex  rationis  instans, 
et  duplicem   correspondentem   formalitatem,  tum   in  gratia 

quae  infunditur,  tum  in  actu  contritionis  qui  elicitur.  Nam 
in  primo  rationis  instanti,  considerari  debet  liabitualis  gratia 
in  sui  infusione^  ut  qua  anima  movetur  seu  elevatur  a  Deo,  et 
sic  erit  gratia  operans,  principium  actus  contritionis  prout 
ultimae  dispositionis  ad  iustificationem.  In  secundo  autem 
instanti,  debet  considerari  haec  eadem  habitualis  gratia  in  sui 
consecutionej  ut  quae  iam  infovmat  animam^  et  propria  eius 
virtus  efficitur^  et  sic  est  gratia  cooperans^  principium  actus 
contritionis  ut  actus  meritorii.  Si  ergo  sumamus  contritionis 
actum  praecise  in  quantum  est  ultima  dispositio,  procedit 
quidem  ab  infuso  habitu  charitatis,  nondum  tamen  ab  ha- 
bitu  considerato  ut  habitus  est,  in  potestate  voluntatis  iam 
existens,  sed  magis  secundum  quod  in  signo  priori  locum 
tenet  simplicis  motionis  quae  alias  daretur,  nisi  oporteret 
dispositionem  ultimam  esse  tempore  simul  cum  infusione 
formae.  E  contra  vero  est  in  secundo  signo,  in  quo  actus 
ut  meritorius  procedit  ab  habitu,  ut  habitu,  inhaerente  sci- 
licet  et  informante.  Non  ergo  eadem  est  formalitas  secun- 
dum  quam  gratia  dicitur  in  sui  infusione  praecedere,  et  in 
sui  consecutione  subsequi  contritionis  actum  (1),  sicut  nec 
eadem  est  secundum  quam  actus  contritionis  ut  dispositio, 
dicitur  consecutione  gratiae  prior:  ut  opus  meritorium,  di- 
citur  esse  posterior.  Et  si  his  addideris  id  quod  tamquam 
principale  solutionis  elementum  paulo  supra  praemissum  est, 
videlicet,  praecessionem  esse  in  linea  causae  materialis,  suc- 
cessionem  autem  in  linea  causae  efficientis,  nulla  amplius  vera 
remanebit  difficultas. 

Ad  primum  ergo  argumentum  Suarezii  responsio  patet  ex 
dictis.  Ad  aliud  vero  quod  de  auctoritate  Tridentini  sume- 
batur,  missis  nunc  aliis  considerationibus  satis  erunt  obser- 

(1)  S.  Thomas,  a.  8  ad  2um :  «  Motus  liberi  arbitrii  (contritio)  natu- 
«  rae  ordine  praecedit  consecutionem  gratiae,  sequitur  autem  gratiae  in- 
«  fusionem  ». 

vationes  duae.  Prima,  quod  etiamsi  hanc  dispositionem  seu 
praeparationem,  quam  teste  S.  Synodo,  iustificatio  ipsa  conse- 
quitur,  intelligere  velles  de  dispositione  seu  praeparatione 
ultima,  adhuc  nulla  foret  conclusio.  Non  enim  abnuimus  quin 
contritio  ut  dispositio,  ordine  causae  materialis  praecedat 
gratiae  consecutionem,  per  quam  perficitur  iustificatio,  Nec 
etiam  diffitemur,  gratiam  infusam  quam  dicimus  praecedere 
contritionem  secundum  ordinem  causae  efficientis,  nondum 
esse  gratiam  reduplicative  ut  formaliter  gratificantem  seu  iu- 
stificantem,  sed  pro  priori  naturae  esse  solum  gratiam  ut  fun- 
gentem  munere  transeuntis  elevationis  quae  alias  locum  habet. 
Omnibus  ergo  modis,  quisquis  dixerit  iustificationem  ipsam 
consequi  dispositionem  seu  praeparationem,  nequaquam  huic 
praesenti  assertioni  nostrae  contradicit.  Et  haec  prima  ob- 
servatio  sit.  Sed  et  alia  est  adhuc  magis  radicaliter  enervans 
argumentum.  Quia  dispositio  de  qua  initio  capitis  7^  loquitur 
Concilium,  quemadmodum  ex  pronomine  demonstrativo  hanc 
luculenter  apparet,  ea  est  de  qua  fuerat  sermo  in  praecedenti 
capite  6^.  Sed  haec  non  erat  dispositio  ultima  perfectae  cha- 
ritatis  seu  contritionis,  siquidem  et  initium  dilectionis  quod 
ibi  connumeratur  cum  motibus  fidei,  timoris,  spei,  et  poeni- 
tentiae,  ipsi  quoque  adversarii,  non  de  perfecto  amore  acci- 
piunt,  sed  de  voluntat©  sive  desiderio  conversionis,  in  quo 
involvitur  quidam  iustitiae  recuperandae  amor,  adeoque  et 
Dei  qui  fons  iustitiae  est  (1).  Porro,  huiusmodi  praeparatio- 
nem,  et  posse  separari  a  iustificatione,  et  posse  etiam  tem- 
pore  illam  praecedere,  constans  omnium  et  concors  sententia 
est.  Unde  argumentum  e  Tridentino  sumptum  falso  laborat 
supposito. 

Non  ergo  est  cur  recedatur  ab  ordine  iustificationis  quem 
his  verbis  explicat  S.  Thomas:  «  Quatuor  quae  requiruntur 
«  ad  iustificationem  impii,  tempore  quidem  sunt  simul,  quia 

(1)  Vide  in  III,  D.  26,   Q.   2,  a.   3,  q.   2  ad  3um. 

«  iustificatio  impii  non  est  successiva.  Sed  ordine  naturae. 
«  (idest,  catisalis  dependentiae),  unum  eorum  est  prius  altero. 
«  Et  inter  ea,  naturali  ordine  primum  est  gratiae  infusio5 
«  secundum,  motus  liberi  arbitrii  in  Deum  (per  charitatem) ; 
«  tertium,  motus  liberi  arbitrii  in  peccatum  (per  contritionem) ; 
«  quartum  vero  est  (consecutio  gratiae  et)  remissio  culpae.  Cuius 
<-  ratio  est,  quia  in  quolibet  motu,  naturaliter  primum  est  motio 
«  ipsius  moventis  ;  secundum  autem  est  motus  ipsius  mobilis  ; 
«  ultimum  vero  est  iinis  vel  terminus  motus  ad  quem  termina- 
«  tur  motio  moventis.  Ipsa  igitur  Dei  moventis  motio  est  gra_ 
«  tiae  infusio,  (simul  cum  excitatione per  actum  indeliberatum  ad 
«  perfectam  conversionem).  M  otus  autem  mobilis  est  duplex  mo- 
«  tus  liberi  arbitrii.  Terminus  autem  vel  finis  motus  est  (con- 
«  secidio  gratiae  et)  remissio  culpae.  Et  ideo^  naturali  ordine, 
«  primum  in  iustificatione  impii  est  gratiae  infusio.  Secundum 
«  est  motus  liberi  arbitrii  in  Deum.  Tertium  vero  est  motus 
«  liberi  arbitrii  in  peccatum:  propter  hoc  enim  ille  qui  iustifica- 
«  tur,  detestatur  peccatum,  quia  est  contra  Deum  :  unde  motus 
«  liberi  arbitrii  in  Deum  praecedit  naturaliter  motum  liberi 
«  arbitrii  in  peccatum,  cum  sit  causa  et  ratio  eius.  Quartum 
«  vero  et  ultimum  est  (consecutio  gratiae  et)  remissio  culpae , 
«  ad  quam  tota  ista  transmutatio  ordinatur  sicut  in  finem  ». 
Haec  S.  Doctor,  ubi  solum  notandum  superest  cur  deremis- 
sione  culpae  potius  quam  de  consecutione  gratiae  semper  lo- 
quatur.  Et  ratio  non  est  alia  nisi  quia  terminus  nostrae  iusti- 
ficationis  non  est  sola  iustitia,  sicut  fuit  in  angelis  vel  in 
Adam  cum  primum  crearetur,  sed  est  iustitia  expellens  cul- 
pam.  Et  quia  ex  hoc  habet  ultimam  differentiam  iustificatio 
nostra,  per  quam  differt  a  iustiticatione  primo  modo  dicta, 
ideo  ex  remissione  culpae  potius  quam  ex  consecutione  gra- 
tiae,  iustificationem  impii  sumere  speciem  ait,  sicut  motus 
a  termino  suo. 

Hactenus  de  iustificatione  ex  opere  operantis.  Sequitur  co- 
rollarium  de  ea  quae  est  ex  opere  operato. 

COROLLARIUM 

Cum  in  iustificatione  adultorum  ex  opere  operato^  motm  li- 
heri  arhitrii  non  requiratur  ut  dispositio  coaptativa  ad  gra- 
tiam^  sed  solum  ut  removens  ohicem  impedientem  virtutem 
sacramenti:  non  est  necesse  ut  actu  exsistat  in  ipso  iustificationis 
instanti^  dummodo  praecesse7'it  et  remanserit  non  retractatus. 
Quo  in  casu  adhuc  verum  est  quod  Tindentinum  dicit,  iustifi- 
cationem  generatim  esse  renovationem  interioris  hominis  per 
voluntariam  susceptionem  gratiae  et  donorum. 

Conclusio  est  contra  Caietanum  qui  vult  quod  quando  con- 
tingeret  adultum  mentis  compotem,  vigilantem,  ac  conscium, 
suscipere  sacramentum  absque  actuali  devotione  simultanea 
cum  sacramento,  quamvis  praecedens  fuerit  devotio,  non  in- 
funderetur  tunc  gratia.  «  Ex  quo  enim,  inquit  (1),  Deus  in- 
«  fundendo  gratiam  iustificantem,  simul  movet  liberum  ar- 
«  bitrium,  si  liberum  arbitrium  non  movetur,  consequens  est 
«  quod  gratia  non  infundatur».  Sed  in  lioc  procul  dubio, 
extra  cliorum  cantat  Caietanus,  et  non  iusta  modulatione 
cantat. 

Primo  quia,  in  ordine  ad  conditiones  iustificationis  ex  opere 
operato,  nullam  aliam  distinctionem  norunt  theologi,  praeter 
illam  quae  est  inter  infantes  seu  perpetuo  amentes  et  adul- 
tos:  adultorum  nomine  comprehendendo  eos  omnes  qui  ha- 
bent  vel  habuerunt  aliquando  rationis  usum.  Atqui  certissimam 
est,  ipso  consentiente  Caietano,  adultum  vel  dormientem  vel 
destitutum  sensibus,  recepturum  esse  et  sacramentum  et  rem 
sacramenti,  dummodo  praecesserint,  cum  debita  intentione 
sacramentum  suscipiendi,  dispositiones  fidei,  spei  veniae,  et 
poenitentiae,  quas  in  cap.  6  enumerat  Tridentinum.  Ergo 
idem  dicendum  de  eo  qui  in  iisdem  conditionibus  cum  eva- 

(1)  In  art.   3  huius  Quaestiouis. 

gatione  mentis  recipit  sacramentum,  et  omnis  rlistinctio  inter 
adultum  dormientem  et  adultum  vigilantem,  sui  conscium 
et  sensibus  destitutum,  quod  attinet  ad  praesens,  omni  pror- 
sus  fnndamento  caret. 

Secundo  quia  Tridentinum  definivit  sacramenta  conferre 
gratiam  non  ponentibus  obicem,  et  quidem,  uti  facile  subin- 
telligitur.  tunc  praecise  conferre^  quando  cum  absentia  obicis 
sacramentum  conficitur.  iltqui  evagatio  mentis  simultanea 
cum  sacramento  non  est  obex  ad  omnem  gratiam  sacramenti. 
Nam  si  esset,  quisquis  sciens  et  prudens  negligeret  removere 
distractionem,  grave  sacrilegium  committeret  et  mortaliter 
peccaret:  quod  nemo  adhuc  theologorum  aut  docuit  aut  co- 
gitavit.  ne  excepto  quidem  Caietano  qui  contra  huiusmodi 
consequentiam  omnino  protestatur,  sed  frustra-  Sub  gravi 
enim  unusquisque  tenetur  procurare  quantum  in  se  est,  ut 
non  sine  fructu  sacramentum  recipiatur. 

Tertio  denique,  quia  ratio  a  Caietano  allata  procedit  ex 
praepostero  intellectu  principii  de  voluntarietate  requisita  in 
iustificatione  adultorum.  Verissimum  equidem  est,  neminem 
adultorum  iustificari  nisi  volentem,  et  iustificationi  libere 
consentientem :  id  tamen.  salva  semper  diflferentia  inter  iusti- 
ficationem  ex  opere  operantis  et  ex  opere  operato.  In  priori 
enim  tam  impossibile  est  ut  sine  actuali  motu  liberi  arbitrii 
perficiatur  iustificatio,  quam  est  impossibile  ut  sine  eis  quae 
sunt  de  substantia  rei,  res  nihilominus  habeatur.  In  poste- 
riori  autem,  liberi  arbitrii  motus  non  computatur  inter  cau- 
sas  iustificationis  directas,  quia  causa  directa  ibi  non  est  nisi 
sacramentum.  Xecesse  tamen  est  ut  removeantur  prohibentia, 
et  in  primis  obex  involuntarietatis,  ac  per  hoc,  motus  liberi 
arbitrii  adhuc  causa  erit,  sed  indirecta  tantum.  Atqui,  si  quid 
requiratur  solum  ut  causa  indirecta  seu  removens  prohibens, 
nequaquam  necesse  est  ut  tunc  praecise  actu  influat,  cum 
producendus  est  eflfectus,  si  modo  per  prius  remotum  fuerit 
obstaculum,    et   remotum   permaneat.    Sicut   si   lapis  obstet 

transitui  vehiculi,  non  oportet  ut  causa  removens  tunc  actu 
influat,  quando  vehiculum  transit.  Et  sic  est  in  praesenti, 
quia  ex  actu  praecedente  non  retractato,  remanet  homo  ha- 
bitualiter  volens,  et  operante  sacramento,  adhuc  iustificabi- 
tur  pe7'  voluntariam  susceptionem  gratiae  et  donorum.  Unde 
S.  Thomas  in  IV,  D.  17,  Q.  1,  a.  3,  q.  2  ad  3^^:  «Per  ba- 
ptismum,  etiam  adulti  gratiam  suscipere  possunt  in  dor- 
miendo,  quia  quamvis  non  adsit  actualis  dispositio  ex 
actuali  motu  voluntatis,  adest  tamen  habitualis  dispositio 
ex  motu  liberi  arbitrii  praecedente.  Qui  quidem  quandoque 
ad  gratiam  percipiendam  sufficienter  disponit,  et  tunc  gratia 
infunditur  statim,  ut  dictum  est.  Quandoque  autem  insuf- 
ficienter,  et  tunc  talis  insufficientia  non  potest  suppleri  nisi 
per  alium  actum  liberi  arbitrii,  vel  per  sacramentum  quod 
ad  gratiam  dispositive  operatur.  Et  propter  hoc^  sine  sac^^a- 
mento  nullus  adultus  iustificari  potest^  nisi  actualiter  motu 
liheri  arhitrii  exsistente.  Sed  per  sacramentum  potest,  si  ta- 
men  praecessit  motus  liheri  arhitrii  prohihens  fictionem  » . 

THESIS  XVIII. 

(Art.  9-10). 

lustificatio  impii  ex  parte  rei  operatae  est  maximum  Dei 
opus,  tametsi  non  semper  miraculosum,  si  nomine  miraculi 
proprie  intelligatur  id  quod  in  rebus  fit  praeter  solitum  et  con- 
suetum  ordinem  operandi  effectum. 

Primam  assertionem  sic  declarat  S.  Thomas :  Potest  ali- 
quod  opus  dici  magnum  dupliciter.  Uno  modo  ex  parte  modi 
agendi,  et  sic  maximum  opus  est  opus  creationis,  in  quo  ex 
omnino  non  ente  fit  ens.  Alio  modo  potest  dici  opus  magnum 
ex  parte  eius  quod  efficitur,  et  secundum  hoc,  iustificatio 
impii,  quae  terminatur  ad  bonum  aeternum  divinae  partici- 
pationis,  est  maius  opus   quam  creatio  coeli   et  terrae  quae 

De  Oratia  Christi.  H) 

terminatur  ad  bonum  naturae  mutabilis.  Quod  si  opponas 
bonum  universi  esse  maius  quam  bonum  particulare  unius 
hominis  ad  quod  ordinatur  iustificatio :  respondebit  Angelicus, 
hoc  esseverum  siutrumque  bonum  accipiatur  in  eodem  genere, 
sed  bonum  gratiae  etiam  unius  hominis  praevalere  bono  natu- 
rae  etiam  totius  universi.  CJnde  Augustinus,  Tract.  72  in  loan. 
n.  3:  «  Prorsus,  inquit,  maius  hoc  esse  dixerim  quam  est  coe- 
«  lum  et  terra,  et  quaecumque  cernuntur  in  coelo  et  in  terra. 
«  Et  coelum  et  terra  transibit:  praedestinatorum  autem,  id 
«  est,  eorum  quos  praescit,  salus  et  iustiticatio  permanebit». 
Quin  imo,  si  donum  gratiae  impium  iustificantis  compares 
cum  dono  gloriae  beatificantis  iustum,  adhuc  habebit  quem- 
dam  excessum  magnitudinis,  non  quidem  in  quantitate  abso- 
hita,  bene  tamen  in  quantitate  proportionis :  pro  quanto  plus 
excedit  donum  gratiae  dignitatem  impii  qui  erat  dignus  poena, 
quam  donum  gloriae  dignitatem  iusti,  qui  ex  hoc  quod  iustus 
est,  dignus  estgloria.  [Jnde  subdit  Augustinus  ubi  supra:  «Sed 
«  et  in  coelis,  Throni,  Dominationes,  Principatus,  Potestates, 
';  Archangeli,  Angeli,  opera  sunt  Christi :  numquid  etiam  his 
«  operibus  maiora  facit,  qui  operante  in  se  Christo,  coope- 
«  ratur  aeternam  salutem  ac  iustificationem  suam  ?  Non  hic 
«  audeo  praecipitare  sententiam :  intelligat  qui  potest,  iudicet 
«  qui  potest,  utrum  maius  sit  iustos  creare  quam  impios  iu- 
«  stificare.  Certe  enim,  si  aequalis  est  utrumque  potentiae, 
«  hoc  maioris  est  misericordiae  » . 

Non  ideo  tamen  iustificationem  impii  regulariter  recensebis 
inter  opera  proprie  miraculosa,  nec  quantum  ad  substantiam 
facti,  nec  quantum  ad  modum  faciendi.  Non  quantum  ad  sub- 
stantiam  facti,  adquodrequiriturut  forma  inducta  sit  supra  na- 
turalem  potentiam  talis  materiae,  sicut  in  suscitatione  mortui 
vita  est  supra  naturalem  potentiam  talis  corporis.  Hoc  autem 
non  verificatur  in  proposito,  «  quia  naturaliter  anima  est 
«  gratiae  capax:  eo  enim   ipso  quod  facta   est  ad  imaginem 

«  Dei,  capax  est  Dei  per  gratiam  »  (1).  Nec  etiam  quantum 
ad  modum  faciendi,  tametsi  quaedam  hic  distinctio  facienda 
occurrat.  Nam  ad  rationem  miraculi  satis  est  ut  fiat  aliquid 
praeter  solitum  ordinem  causandi  effectum,  sicut  cum  infir- 
mus  sanitatem  assequitur  praeter  consuetum  cursum  sanatio- 
nis  quae  fit  a  natura  vel  arte.  Est  autem  iste  communis  et 
consuetus  cursus  iustificationis,ut  Deomoventeanimam,  homo 
convertatur  ad  Deum,  primo  quidem  conversione  imperfecta, 
et  postmodum  ad  perfectam  deveniat.  Quandoque  vero  tam 
vehementer  Deus  animam  movet,  ut  statim  quamdam  perfe- 
ctionem  iustitiae  assequatur,  sicut  fuit  in  conversione  Pauli, 
et  his  in  adiunctis,  iustificationem  impii  miraculosam  vere 
dici  et  esse,  dubium  utique  non  est. 

(1)  Nota  quod  in  hoc  modo  dicendi,  esse  supra  naturalera  potentiam, 
jdem  est  ac  esse  supra  omnem  naturalera  non  modo  exigentiam,  verum 
etiam  convenientiam  subiecti.  Sicut  in  suscitatione  mortui,  cadaver  non 
solum  non  babet,  nec  consequi  potest  ullam  exigentiam  ad  vitalem  for- 
mam,  sed  nequidem  babet  aut  naturaliter  consequi  potest,  quo  sit  sibi 
conveniens  haec  forma  tamquam  perfectio  perfectibili.  At  longe  aliter 
est  de  gratia  quae  supra  omuem  exigentiam  naturae  rationalis  existens, 
non  tamen  supra,  aut  melius  extra  convenientiam  eius  est.  Imo  anima, 
ex  hoc  ipso  quod  ad  imaginem  Dei  est  fp.cta,  naturaliter  comparatur  ad 
gratiam,  sicut  ad  perfectionem  qua  melior  sibique  congruentior  cogi- 
tari  nequit.  «  Et  ideo,  potentia  animae  ad  gratiam,  quandoque  natura- 
«  lis,  quandoque  non  naturalis,  sed  obedientialis  vocatur.  Simpliciter 
«  autem  non  est  naturalis,  quoniam  ad  res  supremi  ordinisest;  sed  de- 
«  ficit  a  ratione  miraculi  iustificatio,  propter  illud  naturalitatis  quod 
^^  est  in  anima,  praecipue  a  theologo  considerata,  qui,  quoniam  Deus 
«  ab  initio  instituit  creaturam  rationalem  ad  hunc  supremum  ordinem 
«  elevandam  :  ideo,  ut  naturale  hoc  accipit,  quod  non  acciperet  si  Deus 
«  solum  naturalem  ordinem  rerum  creasset  ac  instituisset  ».  Caietanus, 
in  art.  10  huius  quaest. 

DE  MERITO  QUOD  EST  EFFEOTUS  GRATIAE  COOPERANTIS 

Superest  denique  dicendum  de  merito,  quod  est  nobilissi- 
mus  gratiae  cooperantis  effectus :  ut  cum  de  his  quae  de  Dei 
largitate  gratuito  nobis  donata  sunt,  nostra  hactenus  prae- 
cesserit  consideratio,  nunc  demum  in  id  quod  de  iisdem  per 
bonum  usum  liberi  arbitrii  accrescit  ac  fructificat,  animum 
intendamus.  Siquidem:  «  Datur  unicuique  sine  merito  unde 
tendat  ad  meritum,  et  datur  ante  ullum  laborem  unde  quis- 
que  mercedem  accipiat  secundum  suum  laborem.  Quod  ita 
esse,  etiam  ex  doctrina  evangelicae  veritatis  agnoscitur :  ubi 
per  comparationem  dicitur  quod  homo  peregre  proficiscens 
vocavit  servos  suos^  et  tradidit  illis  suhstantiam  suam^  et  uni 
dedit  quinque  talenta^  alii  autem  duo,  alii  riero  unum^  uni- 
cuique  secundum  propriam  virtutem^  id  est,  secundum  pro- 
priam  et  naturalem  possibilitatem,  non  autem  secundum 
proprium  meritum :  quia  aliud  est  posse  operari,  aliud  ope- 
rari ;  et  aliud  est  posse  habere  charitatem,  aliud  habere  cha- 
ritatem;  et  aliud  est  capacem  esse  continentiae,  iustitiae, 
sapientiae,  aliud  vero  esse  continentem,  iustum,  atque  sa- 
pientem....  Denique,  isti  quibus  secundum  modulum  capa- 
citatis  suae  dispar  creditus  est  numerus  talentorum,  non 
meriti  remunerationem,  sed  operis  accepere  materiam.  In 
qua  duorum  servorum  vigilantissima  industria  non  solum 
gloriosis  laudibus  honestatur,  sed  etiam  in  aeterna  Domini 
sui  gaudia  intrare  praecipitur.  Tertii  vero  pigrum  otium 
et  desidiosa  nequitia  sic  punitur,  ut  et  vituperationis  dede- 
coretur  opprobrio,  et  portione  quam  acceperat  privetur.... 
Quamvis  enim  omnia  bona  dona  sint  Dei,  a  Deo  tamen 
quaedam  etiam  non  petita  tribuuntur,  ut  per  ipsa  quae  ac- 
cepta  sunt,  ea  quae  nondum  sunt  donata  quaerantur.  Se- 

«  men  quippe  quod  iacitur  in  terram  non  ob  hoc  seritur  ut 
«  ipsum  solum  maneat,  sed  ut  fructum  afFerendo,  multiplex 
«  atque  numerosum  sit,  Cui  quidem  profectus  ab  illo  est,  qui 
«  dat  incrementum,  sed  terra  vivens  et  rationalis,  et  de  gra" 
«  tiae  iam  imbre  fecunda,  habet  quod  ab  ipsa  exspectetur,  ad 
«  id  quod  accepit  augendum  ».  Sic  praeclare  auctor  de  voc. 
omn.  gent.  1.  2,  c.  8. 

Caeterum,  vix  opus  est  praemittere  generales  de  merito 
notiones,  utpote  omnibus  notissimas.  Sane  vero,  meritum  ge- 
neratim,  prout  nunc  de  merito  loquimur,  est  ratio  bonitatis 
in  actu  humano  exsistens,  secundum  quam  actus  ille  dignus 
est  laude  et  praemio.  In  concreto  acceptum,  est  opus  virtu- 
tis  cui  debetur  merces,  nam  meritum  et  merces  ad  idem  re- 
feruntur ;  id  enim  merces  dicitur,  quod  alicui  recompensatur 
pro  retributione  operis  vel  laboris,  quasi  quoddam  pretium 
ipsius,  inquit  S.  Thomas  in  praesenti.  Distinguitur  autem 
meritum  de  condigno  et  meritum  de  congruo.  Primum,  cui 
secundum  debitum  iustitiae  merces  retribuitur,  et  est  meritum 
proprie  ac  simpliciter,  ab  aequa  dignitate  meriti  ad  mercedem 
nomen  accipiens.  Alterum,  cui  non  ex  iustitia  retributio  fit,  sed 
solum  ex  quadam  convenientia  et  liberalitate,  et  est  meritum 
improprie  ac  secundum  quid,  adeoque  non  sine  addito  dimi- 
nuente  dictum.  Distinguitur  praeterea  meritum  apud  Deum, 
et  meritum  apud  homines,  prout  retributor  mercedis  vel  Deus 
vel  homo  est.  Et  de  merito  quidem  apud  homines  non  est  hic 
disserendi  locus,  et  si  esset,  vix  aliqua  occurreret  difficultas. 
At  de  merito  apud  Deum,  de  quo  praesens  currit  disputatio, 
utrum  et  qualiter  esse  possit,  non  ita  facilis  sese  ofFert  quae- 
stio,  pro  qua  per  prius  elucidanda,  sit : 

THESIS  XIX. 
(Art.   1-3). 

Potest  esse  meritum  hominis  apud  Deum,  secundum  eum  iu- 
stitiae  modum  quem  habitudo  creatiirae  ad  Creatorem  compa- 
titur.  Qui  etsi  non  ferat  plus  quam  aequalitatem  proportionali- 
tatis  per  comparationem  operantis  ad  retributorem,  adhuc  tamen, 
suppositis  supponendis,  admittit  aequalitatem  etiam  quantitatis 
per  comparationem  operis  ad  retributionem.  Et  hoc  modo  locus 
est  merito  de  condigno,  cui  ex  iustitia  praemium  debetur,  non 
quidem  a  Deo  reddendum  tamquam  debitore  creaturae,  sed 
tamquam  implente  ordinem  sapientiae  et  aequitatis  quem  ipse 
instituit  in  rebus.  Porro,  huiusmodi  merito  bona  opera  iusto- 
rum,  secundum  quod  in  gratia  facta,  reipsa  merentur  mercedem 
vitae  aeternae. 

Ait  S.  Thomas,  1-2,  Q.  21,  a.  3,  quod  meritum  et  demeritum 
dicuntur  in  ordine  ad  retributionem  quae  fit  secundum  iusti- 
tiam,  addens  quod  retributio  secundum  iustitiam  fit  alicui  ex 
eo  quod  agit  in  profectum  vel  nocumentum  alterius.  Id  quidem 
conformiter  omnino  ad  communes  illas  notiones  quas  de  ser- 
vitiis  et  mercedibus  liabemus  omnes  in  mente.  Sed  exhinc, 
quod  attinet  ad  possibilitatem  meriti  apud  Deum,  non  parva 
statim  a  limine  creatur  difficultas,  uti  cuilibet  cogitanti  ul- 
tro  sane  occurret.  Siquidem  primo,  nulli  debetur  retributio 
secundum  iustitiam,  ex  hoc  quod  reddit  debitum  alteri.  Sed 
per  omnia  bona  quae  facimus,  non  possumus  sufficienter  re- 
compensare  Deo  quod  debemus,  quin  semper  amplius  debea- 
mus.  Et  propterea,  Luc.  XVII-10,  dicitur:  Cum  omnia  quae 
praecepta  sunt  feceritis^  dicite :  servi  inutiles  sumus^  quod  de- 
buimus  facere,  fecimus.  —  Insuper,  retributio  secundum  iu- 
stitiam  est  ad  recompensationem  emolumenti  vel  damni  al- 
teri  illati.  Sed  homo  bene  operando,  sibi  proficit,  vel  alteri 
homini,  non  Deo,  iuxta  illud  lob.  XXXV-6  :  Si  peccaveris, 
quid  ei  nocebis?  porro,  si  iuste  egeris,  quid  donabis  ei?  Ergo, 
ubi  Deus  refcributor   supponitur,  de   retributione   secundum 

iustitiam  quaestio  esse  non  poterit.  —  Denique  tertio,  quis- 
quis  retribuit  secundum  iustitiam,  eo  ipso  debitor  eius  cui 
retributio  fit,  esse  convincitur.  Sed  esse  alicui  debitorem, 
prorsus  repugnat  Deo,  iuxta  illud  Eom.  XI- 35  :  Qiiis  prior 
dedit  ei,  et  retribuetur  ei  f  Eadem  igitur  semper  conclusio  re- 
dit,  quin  ullum  undequaque  appareat  medium  evadendi.  Et 
revera  evasio  nulla  esset,  si  forte  retributionem  iustitiae,  ideo- 
que  et  meritum  vellemus  intelligere  secundum  plenam  acce- 
ptionem  eorum  quae  in  rationibus  iusti  et  debiti  importan- 
tur.  At  non  ita  esse,  ipsa  thesis  enuntiatio  aiitirmat,  in  qua 
non  sine  causa  appellatur  ad  eum  iustitiae  modum  quem  ha- 
bitudo  creaturae  ad  Creatorem  compatitur.  Qui,  cuius  ratio- 
nis  sit,  operae  pretium  erit  per  prius  investigare. 


§  1. 


Principium  porro  totius  elucidationis  est  in  distinctione  du- 
plicis  respectus  qui  in  omni  merito  sese  offert  considerandum, 
nimirum,  merentis  ad  retributorem  ex  una  parte,  meriti  ad 
mercedem  ex  altera.  Primus  est  personae  ad  personam,  seu 
in  casu,  creaturae  ad  Deum;  alter  est  rei  ad  rem,  id  est,  operis 
ad  praemium.  Et  non  est  de  utroque,  ad  praesens  quod  spectat, 
par  idemque  iudicium,  uti  per  partes  facile  declaratur. 

Primo  enim  considerandum  quod  spectato  ordine  operantis 
hominis  ad  retributorem  Deum,  non  est  dare  plus  quam  aequa- 
litatem  proportionalitatis,  et  aequalitas  proportionalitatis  non 
ad  iustitiam  simpliciter,  sed  solum  ad  aliqualem  iustitiae  mo- 
dum  sufficiens  invenitur.  Eatio  est  in  aperto,  quia  iustitia 
proprie  dicta  aequalitatem  constituit  in  acceptationibus  et 
dationibus,  ut  scilicet  accipiens  tantum  det  quantum  accepit, 
et  dans  tantum  accipiat  quantum  dedit.  Quo  fit  ut  inter  il- 
los  in  quibus  nequit  esse  eiusmodi  dati  et  accepti  aequalitas, 
nequeat  quoque  propria  consistere  commutativa  iustitia,  ut- 
puta  in  illis  quorum  unus  non  potest  recompensare   aliquid 

aequivaleus  beneficiis  acceptis  ab  alio.  Sicut  filius  non  po- 
test  recompensare  aliquid  aequivalens  beneficiis  patris,  a  quo 
esse  accepit,  et  nutrimentum,  et  disciplinam.  Proinde,  quan- 
tumcumque  retribuat  patri  in  obsequiis,  non  fiet  perfecta  ae- 
qualitas,  nec  proprie  salvabitur  ibi  commutativae  iustitiae  ra- 
tio,  sed  solum  aliquis  deficiens  iustitiae  modus  salvari  poterit, 
in  quantum  filius  retribuit  patri  secundum  modum  suum,  sicut 
secundum  modum  etiam  suum  prior  dedit  pater.  Et  hoc  est 
adesse,  loco  aequalis  quantitatis,  solam  aequalitatem  propor- 
tionis.  Nunc  autem,  quidquid  de  filio  dicitur  respectu  patris, 
multo  magis  verificatur  de  creatura  respectu  Dei :  tum  quia  in 
Dei  emolumentum  nemo  unquam  aliquid  operari  valet,  tum 
quia  totum  quod  est  creaturae  bonum,  est  acceptum  aDeo: 
totum,  inquam,  et  quo  est,  et  quo  vivit,  et  quo  intelligit,  et  quo 
\Tilt,  et  quo  agit;  imo  ipsum  esse,  vivere.  intelligere,  velle  et 
agere.  Nisi  quod  inter  caetera  quae  a  Deo  accepit  creatura  ra- 
tionalis,  est  etiam  liberum  arbitrium  quod  eam  facit  dominam 
determinationis  suae.  ita  ut  bonum  quod  per  liberum  arbitrium 
agit,  tametsi  sit  Dei,  adhuc  sit  suum,  sub  suo  dominio  nihilo- 
minus  exsistens.  E.atione  igitur  dominii  liberi  arbitrii  poterit 
concipi  quaedam  hominem  inter  et  Deum  in  dando  et  reci- 
piendo  commutatio.  At  non,  uti  patet,  secundum  absolutam 
aequalitatem,  sed  solum  secundum  proportionalitatem :  in 
quantum  scilicet,  iuxta  mox  praemissa,  uterque  operatur  se- 
cundum  suum  modum,  Deus  quidem  secundum  modum  qui 
competit  suae  superabundantiae,  creatura  vero  secundum  mo- 
dum  qui  competit  suae  parvitati.  Nuncautem  modus  competens 
humanae  parvitati,  in  mensura  virtutis  ei  a  Deo  determinata 
praecise  reperitur.  «  Et  ideo  meritum  hominis  apud  Deum  esse 
«  non  potest  nisi  secundum  praesuppositionem  divinae  ordina- 
«  tionis,  ita  scilicet  ut  id  homo  consequatur  a  Deo  per  suam  ope- 
«  rationem  quasi  mercedem,  ad  quod  Deus  ei  virtutem  ope- 
«  randi  deputavit,  sicut  etiam  res  naturales  hoc  consequuntur 
«  per  proprios  motus  et  operationes,  ad  quod  a  Deo  sunt  ordi- 

«  natae,  differenter  tamen,  quia  creatura  rationalis  seipsam 
«  movet  ad  agendum  per  liberum  arbitrium ;  unde  sua  actio 
«  habet  rationem  meriti,  quod  non  est  in  aliis  creaturis  ». 

Haec  quidem,  si  consideremus  ordinem  personae  ad   per- 
sonam,  id  est,   creaturae   operantis  ad  Deum  retribuentem. 
At  nunc,  si  spectetur  ordo,  iam  non  personae  ad  personam, 
sed  rei  ad  rem,  id  est  meriti  ad  praemium,  sic  non  inconve- 
nit  inveniri  id  quod  est  de  ratione  iustitiae  simpliciter,  vi- 
delicet  aequalitatem  non  proportionalitatis  modo,  verum  etiam 
quantitatis,  quia  non  inconvenit  meritum  aequivalere  praemio 
reddendo,  seu  actum  tanti  valoris   ordinari  a  Deo  ad   prae- 
mium   valoris   aequalis.  Atque  hinc  tandem  fit  ut  in  merito 
apud  Deum,  partim  esse  possit  iustitia  sine  addito  diminuente, 
et  partim  esse  non  possit.  Esse  non  potest,  ut  dictum  est, 
spectato  ordine  operantis  ad  7'etrihutorem,  sed  esse  potest,  spe- 
ctato  ordine  ope^ns  ad  retribiitionem .  Ex  primo  habetur  quod 
Deus  non  sit  debitor  erga  creaturam,  sed  solum  erga  seme- 
tipsum:  debitor,  inquam,  implendi  ordinationem  suae  aequi- 
tatis  et  sapientiae,  sine  qua  praesupposita  nullum  esse  potest 
meritum   creaturae.  Ex  secundo  habetur  quod  locus  nihilo- 
minus  sit  merito  de  condigno,  i.  e.  aequalis  valoris  cum  mer- 
cede:  semper  tamen  subintelligendo  quod  si  omni  ex   parte 
consideretur  merces,  hoc  est,  non  solum  ut  merito  aequalis, 
verum  etiam  ut  homini  a  Deo  reddenda,  sic  non  alius  modus 
iustitiae  cogitandus  erit  unquam,  praeter  eum  quem  compa- 
titur  habitudo  merentis  ad  praemiatorem  ilhim  cui  nihil  ac- 
crescit  ex  nostris  operibus,  a  quo  nos  accipimus  omne  id  unde 
in  eius  gloriam  operamur,  imo  qui  omnia  opera  nostra  ope- 
ratur  in  nobis,  ac  per  hoc,  coronando  merita  nostra,  coronat 
in  nobis  dona  sua.  Quod  recte  expressit  Caietanus  in  prae- 
senti  dicens  :   «  Quoniam  merces  reddenda  a  Deo,  quantum- 
«  cumque  sit  aequivalens  merito,  ut  tamen  redditur  a  Deo, 
«  excedit  meritum  hominis,  cuius  ad  Deum  non  potest  esse 
«  aequalitas  simpliciter   in   aliquo:  ideo  simpliciter  hominis 

«  ad  Deum  non  potest  esse  meritum  simpliciter,  sed  secun- 
«  dum  proportionem,  ut  in  littera  dicitur,  quamvis  hominis 
«  ad  ipsam  mercedem  absolute,  possit  esse  meritum  simpli- 
«  ter,  sicut  et  iustum  » . 

Ex  his  colligere  iam  licet  generales  conditiones  meriti,  et 
meriti  theologici  de  quo  nunc  sermo.  Oportet  primo,  actum 
meritorium  esse  actum  a  libero  arbitrio  procedentem,  adeo- 
que  liberum  non  modo  a  coactione,  verum  etiam  a  necessi- 
tate,  ut  de  fide  est  ex  censura  tertiae  propositionis  lansenii. 
Hatio,  quia  retributio  alicui  non  debetur  nisi  propter  opus 
quod  ipse  praestitit ;  nemo  autem  praestat  nisi  quod  sub  suo 
dominio  est;  denique  dominium  actuum  nostrorum  non  ha- 
bemus  nisi  per  liberum  arbitrium.  Ergo  conditio  essentialis 
cuiusvis  meriti  est,  ut  procedat  a  libero  arbitrio. 

Oportet  secundo,  actum  meritorium  esse  moraliter  bonum; 
malus  enim,  si  quid  meretur,  meretur  poenam,  non  praemium, 
ut  constat.  Insuper  si  sermo  sit  de  merito  perfecto,  quod  est 
meritum  proprie  et  sine  addito  dictum,  oportet  esse  bonum 
bonitate  non  qualicumque,  sed  in  suo  genere  perfecta,  quae 
actui  humano  accidit  ex  hoc  quod  est,  non  modo  referibilis, 
verum  etiam  relatus  ad  ultimum  finem :  ipse  enim  impositus 
ordo  ad  ultimum  finem  Deum,  illud  est  quo  posito,  ultimo 
perficitur  actus  moralis,  et  quo  deficiente,  remanet  adhuc  in- 
formis.  Atqui  in  actu  moraliter  informi  seu  imperfecto,  ra- 
tionem  proprie  dicti  meriti  ordinis  moralis  nemo  collocabit 
unquam.  Accedit  etiam  quod  cum  apud  homines  merita  re- 
putentur  secundum  servitiorum  utilitatem,  non  sic  est  in  prae- 
senti;  dixi  siquidem  Domino,  Deus  meus  es  tu,  quoniam  bo- 
norum  meorum  non  eges.  Loco  igitur  utilitatis,  quaerit  Deus 
ex  operibus  nostris  gloriam,  i.  e.  manifestationem  suae  bo- 
nitatis.  «  Et  ideo  meremur  aliquid  a  Deo,  non  quasi  ex  nostris 
«  operibus  aliquid  ei  accrescat,  sed  in  quantum  propter  eius 
«  gloriam  uperamur »  (1).  Porro,  operari  propter  gloriam  Dei, 

(1)  Art.   X  ad  2^m. 

idem  est  ac  ponere  opus  relatum  iri  ultimum  finem  Deum, 
sicut  evidens  est  in  terminis. 

Oportet  tertio,  opus  esse  praeordinatum  a  Deo  in  merce- 
dem:  quae  tamen  praeordinatio  non  distinguitur  ab  elargi- 
tione  virtutis  operandi  et  constitutione  creaturae  in  via  ad 
terminum.  Si  enim  elargitur  Deus  creaturae  virtutem  ope- 
randi,  eo  ipso  ordinat  eam  ad  operandum ;  et  si  praefigit  ei 
assequendum  terminum  qui  ex  natura  rei  nullam  aliam  habi- 
tudinem  habere  potest  ad  operationem  ipsam,  praeter  iilam 
quae  est  mercedis  ad  meritum,  eo  ipso  etiam  ordinat  ad  prae- 
mium.  Unde  constat  imaginariam  esse  eam  quam  Scotus  re- 
quirit,  ordinationem  seu  acceptationem  superadditam  com- 
municato  principio  operis  meritorii,  eique  velut  ab  extrinseco 
supervenientem . 

Oportet  denique  quarto,  opus  esse  mercedi  aequale,  quia 
aliter  non  erit  condignitas:  aequale  tamen,  non  praecise  in 
entitate  physica,  sed  in  valore  morali,  prout  exponendum 
restat  in  altera  huius  propositionis  parte,  in  qua^  post  decla- 
ratam  generatim  possibilitatem  meriti  de  condigno  coram 
Deo,  venitur  ad  debitam  applicationem,  quod  attinet  ad  bona 
opera  iustorum  respectu  vitae  aeternae. 

§2. 

Bona  iustorum  opera  revera  mereri  mercedem  vitae  aeter- 
nae,  auctoritate  Scripturae  multoties  edocemur.  Primo,  ubi 
vita  aeterna  appellatur  merces :  Gaudete  et  exsultate  quoniam 
merces  vestra  copiosa  est  in  coelis  (Matth.  V-12).  Secundo,  ubi 
vocatur  bravium  certantium  in  agone:  Ad  destinatum  perse- 
quor,  ad  hravium  supernae  vocationis  Dei  in  Christo  lesu 
(Philipp.  III-14).  Tertio,  ubi  comparatur  coronae  quam  in 
proprium  accipunt  ii  qui  in  stadio  currunt:  Nescitis  quod  ii 
qui  in  stadio  cwrunt,  omnes  quidem  curriint^  sed  unus  accipit 
hravium.  Sic  currite  ut  comprehendatis.  Omnis  autem  qui  in 

agone  confendif,  ah  omnibus  se  ahsfinef :  ef  illi  quidem  ut  cor- 
rupfihilem  coronam  accipianf^  nos  aufem  incorrupfam  (1  Cor. 
IX-24).  Quarto,  ubi  vocatur  retributio  haereditatis :  Scientes 
quod  a  Domino  accipiefis  refrihufionem  haeredifafis,  Domino 
Chrisfo  servife  (Coloss.  III-24).  Generatim  vero,  ubicumque 
dicitur  Deus  redditurus  vitam  aeternam  pro  operibus  bonis, 
eodem  modo  quo  poenam  damnationis  pro  operibus  malis  : 
Qui  reddet,  inquit,  in  die  revelationis  iusti  iudicii^  unicuique 
secundum  opera  eius :  iis  quidem  qui  secundum  pafientiam 
honi  operisj  gloriam  ef  honorem  ef  incorrupfionem,  quaerunt, 
vifam  aefernam,  iis  aufem  qui  sunt  ex  confentione...  ira  et  in- 
dignafio  (Rom.  II-7).  Quod  ipsum  in  evangelio  ChristusDo- 
minus  quasi  in  actu  exercito  ob  oculos  ponit,  extremum  iu- 
dicium  describens,  et  patefaciens  causas  praemiationis  bono- 
rum  ac  punitionis  malorum :  Tunc  dicet  rex  his  qui  a  dextris 
eius  erunt'.  Venite  henedicti  Pafins  mei,  possidete  parafum  vohis 
regnum  a  constitutione  mundi.  Esurivi  enim,  et  dedistis  mihi 
manducare.  Sitivi^  et  dedisfis  mihi  hihere.  Hospes  eram,  et  col- 
Jegistis  me;  nudus^  et  cooperuisfis  me ;  infirmus^  et  visitastis 
me ;  in  carcere  eram^  et  venisfis  ad  me.  Tunc  dicet  ei  his  qui 
a  sinistris  erunt^  etc.  Quibus  verbis,  uti  alias  declaratum  est,, 
in  uno  genere  operum,  omnia  quotquot  sunt,  seu  bona  iusto- 
rum,  seu  mala  impiorum  voluit  intelligi.  Quocirca  apostolus: 
Ahundate  in  omni  opere  hono,  scientes  quod  lahor  vester  non 
est  inanis  in  Domino  (1  Cor.  XV-58).  Non  enim  iniustus  est 
Deus^  ut  ohliviscatur  operis  vestri  et  dilectionis  quam  osfendistis 
in  nomine  ipsius  (Heb.  VI- 10).  Et  multae  aliae  sunt  sacrarum 
litterarum  auctoritates,  quibus  edocti  Patres,  vitam  aeternam 
constanter  praedicaverunt,  et  tamquam  gratiam  filiis  Dei  per 
Christum  lesum  misericorditer  promissam,  et  tamquam  mer- 
cedem  ex  ipsius  Dei  promissione  bonis  ipsorum  operibus  et 
meritis  fideliter  reddendam,  ut  iure  meritoque  definierit  Tri- 
dentinum :  «  Si  quis  dixerit,  hominis  iustificati  bona  opera 
«  ita  esse  dona  Dei,  ut  non  sint  etiam  bona  ipsius  iustificati 

«  merita,  aut  ipsum  iustificatum  bonis  operibus  quae  ab  eo 
«  per  Dei  gratiam  et  I.  C.  meritum,  cuius  vivum  membrum 
«  est,  liunt,  non  vere  mereri...  vitam  aeternam,  a.  s.  ». 

Sed  et  in  bonis  iustorum  operibus  respectu  vitae  aeternae, 
non  sufficit  meritum  qualecumque  confiteri,  imo  meritum  de 
condigno  oportet  agnoscere,  ut  fert  constans  et  rata  theolo- 
gorum  sententia.  Ipsa  enim  vita  aeterna  est  corona  illa  iusti- 
tiae,  quam  post  suum  certamen  et  cursum  repositam  sibi  esse 
dicebat  apostolus,  2  Tim.  IV-7,  a  Christo  iusto  iudice  sibi 
reddendam;  non  solum  autem  sibi,  sed  et  omnibus  qui  dili- 
gunt  adventum  eius.  Corona  iustitiae,  aiebat,  id  est,  quae  ex 
iustitia  debetur,  quemadmodum  contextus  aperte  declarat, 
similitudine  desumpta  ex  iis  qui  in  agone  vincunt,  et  non 
favore  donati,  sed  iure  suo  bravium  accipiunt.  Et  confirmatur 
etiam  amplius  ex  apposito :  Quam  reddet  Dominus  iustus  iu- 
dex;  siquidem  iusti  iudicis  est  retribuere  condigna  praemia 
meritis,  aequalia  aequalibus,  et  tanta  pro  tantis.  Sed  quoniam 
ibi  iacet  aliqua  difficultas,  ad  explicationes  theologicas  iam 
veniendum  est. 

Et  sane  difficile  alicui  videri  posset  quod  mercedi  vitae 
aeternae  aequalia  dicantur  opera  nostra.  Siquidem  nuUus 
actus  praesentis  vitae  potest  aequari  vitae  aeternae,  quae  co- 
gnitionem  et  desiderium  nostrum  excedit ;  excedit  etiam  cha- 
ritatem  vel  dilectionem  viae,  sicut  et  excedit  naturam.  Verum 
difficultas  cessabit,  duabus  observationibus  factis.  Prima  est, 
quod  aequalitas  non  debet  hic  praecise  attendi  in  ratione 
entitativae  perfectionis.  Nam  neque  in  humanis,  praemia  et 
merita  hoc  modo  inter  se  comparantur,  sicut  patet  ex.  gr.  de 
honoribus  reipublicae  seu  civitatis  qui  habentur  ut  condignum 
praemium  pro  servitiis,  tametsi  honores  et  servitia  in  eodem 
genere  entitativo  utique  non  conveniant.  Sed  est  attendenda 
in  ratione  dignitatis,  hinc  quidem  mercedis,  inde  vero  operis 
cui  aequa  aestimatione  talis  merces  tamquam  iusta  et  pro- 
portionata  assignatur.  Altera  observatio  est,  quod  opus  me- 

ritorium  hominis   dupliciter  considerari   potest:  uno  modo, 
secundum  quod  procedit  ex  libero   arbitrio:  alio   modo,  se- 
cundum  quod  procedit  ex  gratia  Spiritus  Sancti.  «  Si  consi- 
«  deretur  secundum  substantiam   operis,  et   secundum  quod 
«  procedit  ex  libero  arbitrio,  sic  non  potest  ibi   esse  condi- 
«  gnitas  propter  maximam  inaequalitatem...  Si  autem  loqua- 
«  mur  de  opere  meritorio  secundum  quod  procedit  ex  gratia 
«  Spiritus  Sancti,  sic  est  meritorium  vitae  aeternae  ex  con- 
«  digno.  Sic  enim  valor  meriti  attenditur  secundum  virtutem 
«  Spiritus  Sancti  moventis  nos  in  vitam  aeternam,  secundum 
«  illud  loan.  IV :  Fiet  in  eo  fons  aquae  salientis  in  vitarn  aeter- 
«  nam.  Attenditur  etiam  pretium  operis  secundum  digiiitatem 
«  gratiae  per    quam   homo   consors    factus    divinae    naturae 
«  adoptatur  in  filium  Dei,  cui  debetur  haereditas  ex  ipso  iure 
«  adoptionis  secundum  illud  :  Si  filii^  et  haeredes  » .  Et  re  qui- 
dem  vera,  gratia  sanctificans  est,  per  quam  formaliter  ordi- 
namur  a  Deo  ad  convivendum  cum  ipso,  quasi  cives  et  socii 
effecti  beatae  illius    civitatis   quae    est  lerusalem   coelestis. 
Ordinamur,  inquam,    et  acceptamur,  non   per  ordinationem 
extrinsecam  tantum,  ac   mere   iuridicam,  sicut  contingit  in 
humanis,  sed  per  communicatum  consortium  naturae  divinae 
de  quo  superius,  Q.  110,  thes.  7.  Quo  fit  ut  homo  particeps 
factus  gratiae  sanctificantis,  constituatur  7'atione  sui  esse,  in- 
trinsece  dignus  vita  aeterna.  At  non  potest  opus  gratiae  esse 
inferioris  ordinis  quam  gratia  a  qua  procedit.  Erit  ergo  opus 
gratiae,  quo  homo  dignus  iam  fit  vita  aeterna  ratione  etiam 
sui  operari.  Sed  condignitas  quae  est  ratione  operationis,  est 
praecise  condignitas  meriti,  addens  supra  condignitatem  quae 
est   ratione   conditionis    essendi.  Ergo  in    operibus    gratiae 
agnoscenda  est  ratio  meriti  condigni  respectu  vitae  aeternae. 
Sicut  si  dicerem  quod  eadem  est  proportio  boni  operis  gra- 
tiae  ad  vitam  aeternam  sumptam  in  ratione  mercedis^  quae 
est  ipsius    gratiae   ad  vitam  aeternam   sumptam  in  ratione 
haereditatis.  Sed  haec  posterior  est  certo  certius  proportio 
condignitatis.  Ergo  et  illa  prior. 

Ea  autem  quae  obiici  solent,  fere  praeoccupata  sunt  in 
superioribus  :  utputa,  quod  servi  inutiles  sumus,  quod  omnia 
opera  nostra  multis  titulis  sunt  debita  Deo^  quod  Deus  re- 
spectu  creaturae  debitor  esse  non  potest,  et  si  qua  alia  huius- 
modi.  Nam  haec  omnia  ostendunt  impossibilitatem  tituli  iu- 
stitiae  simpliciter  dictae,  spectato  ordine  personae  creatae 
ad  Deum,  uti  ultro  concessum  est,  sed  intactum  relinquunt 
illum  iustitiae  modum  quem  diximus  conditioni  creaturae  li- 
bero  arbritrio  praeditae  consentaneum.  Quando  autem  apo- 
stolus  dicit,  non  esse  condignas  passiones  huius  temporis  ad 
futuram  gloriam  quae  revelabitur  in  nobis,  constat  quod  con- 
siderat  eas  quantum  ad  poenalitates,  acerbitates,  et  molestias 
quas  continent :  quo  quidem  modo  nullam  reipsa  proportio- 
nem  habent  cum  torrente  voluptatis  quo  potantur  beati  in 
visione  intuitiva.  Sed  alia  omnino  consideratio  est  de  passio- 
nibus  illis,  quantum  ad  valorem  moralem  quem  habent  se- 
cundum  quod  libere  sufferuntur  propter  Deum  ex  gratia  Spi- 
ritus  Sancti. 

THESIS  XX. 

(Art.  4). 

Meritum  vitae  aeternae  primario  pertinet  ad  charitatem,  se- 
cundario  autem  ad  alias  virtutes,  in  quantum  earum  actus  for- 
mantur  a  charitate.  Et  quia  nihil  boni  est  quod  ad  finem  cha- 
ritatis  ordinabile  non  sit,  nullum  etiam  boni  operis  genus  ad 
quod  homo  iustiflcatus  supernaturalibus  habitibus  non  instrua- 
tur,  nullus  denique  in  individuo  aetus  humanus  moraliter  in- 
diflferens,  dieendum  videtur,  omnem  actum  in  iusto,  si  moraliter 
malus  non  sit,  eo  ipso  esse  meritorium.  Non  tamen  aequaliter 
meritorium,  sed  tanto  magis  quanto  magis  est  charitate  infor- 
matus,  quanto  e  promptiori  voluntate  procedens,  quanto  maio- 
rem  ex  obieeto  bonitatem  habens. 

§1. 

Meritum  vitae  aeternae  primario  pertinere  ad  charitatem, 
secundario  autem  ad  alias  virtutes,  in  quantum  earum  actus 

formantur  a  charitate,  ex  duplici  capite  suadetur :  videlicet 
auctoritate  Scripturae,  tum  ratione  theologica. 

Et  primo  quidem,  ad  Scripturam  quod  attinet,  indubium 
sane  est,  meritum  vitae  aeternae  in  eaattribui  quibuslibet  bo- 
norum  operum  generibus.  Loquens  enim  de  revelatione  iusti 
iudicii  Dei :  Qui  reddet,  inquit,  unicuique  secundum  opera  eius^ 
iis  qui  secundum patientiarn  honi  operis  incoiTuptionem  quaerunt^ 
vitam  aeternam.  Et  alibi :  Venit  hora  in  qua  omnes  qui  in  mo- 
numentis  sunt,  audient  vocem  Filii  Dei^  et  procedent  qui  bona 
fecerunt,  in  resurrectionem  vitae.  Ubi  omne  genus  boni  ope- 
ris  generaliter  comprehenditur,  nec  ullum  excipitur,  nullum 
a  remuneratione  vitae  aeternae  excluditur.  Quo  tamen  non 
obstante,  eadem  Scriptura  singulari  prorsus  modo  aeternae 
vitae  meritum  ad  charitatem  refert :  Si  quis  diligit  me,  diligetur 
a  Patre  meo^  et  ego  diligam  eum^  et  manifestabo  ei  meipsum : 
manifestabo  meipsum,  inquit,  et  non  ea  sane  manifestatione 
quae  est  per  illuminationem  tidei,  cum  haec  ad  dilectionem 
praesupponatur,  sed  illa  alia  de  qua  scriptum  est :  Scimus 
quoniam  cum  apparuerit,  similes  ei  erimus,  quoniam  vide- 
bimus  eum  sicuti  est.  Dicit  iterum  Scriptura:  Accipiet  coro- 
nam  vitae  quam  repromisit  Deus  diligentibus  se.  Et  alibi:  Quod 
oculus  non  vidit,  nec  auris  audivit,  nec  in  cor  hominis  ascen- 
ditj  quae  praeparavit  Deus  iis  qui  diligunt  illum.  Et  rursus : 
In  Christo  enim  lesu  neque  circumcisio  aliquid  valet,  neque 
praeputium,  sed  fides  quae  per  charitatem  operatur.  Quasi  ni- 
mirum,  non  iam  omnibus  virtutum  operibus,  sed  soli  chari- 
tati  esset  praeparata  illa  manifestatio  visionis  intuitivae,  illa 
corona  vitae,  ineffabile  ilhid  quod  in  cor  hominis  non  ascen- 
dit.  Yeruntamen  non  sunt  contraria  posteriora  testimonia 
prioribus,  et  facile  conciliantur  inter  se,  quia  omnium  qui- 
dem  virtutum  actibus  ratio  meriti  attribuitur,  sed  eatenus 
attribuitur,  quatenus  a  charitate  informantur.  Quo  in  sensu 
dixit  apostolus,  1  Cor.  XIII-2  :  Si  charitatem  non  habuero, 
nihil  sum....  nihil  mihi  prodest.  Nam  opera  virtutum  non  pro- 

desse  sirie  charitate,  idem  est  ac  meritoria  non  esse  vitae 
aeternae,  nisi  ex  charitate  procedant:  quod  est,  meritum  primo 
charitati  attribui,  aliis  vero  virtutibus  nonnisi  in  quantum 
a  charitate  ultimam  suam  perfectionem  consequuntur.  Siqui- 
dem,  «  a  proprio  fine  et  a  proprio  obecto  quaelibet  virtus 
«  habet  formam  specialem,  per  quam  est  haec  virtus ;  sed  a 
«  charitate  habet  quamdam  formam  communem  secundum 
«  quam  est  meritoria  vitae  aeternae  (1)  ».  Et  ideo  apostolus 
doctrinam  confirmat,  ostendens  charitatem  imperare  actus 
caeterarum  virtutum,  quorum  exempla  enumerat :  Charitas 
patiens  est,  benigna  est,  omnia  suffert^  ornnia  cvedit^  omnia 
sperat,  oninia  sustinet. 

Venit  nunc  ratio  theologica,  quae  absolvitur  simplici  ap- 
plicatione  generalium  principiorum  de  merito.  Dictum  est 
enim  supra,  quod  opus  meritorium  de  condigno  debet  esse 
bonum,  non  ea  tantum  bonitate  deficiente  quae  actui  adhuc 
informi  inest,  sed  bonitate  completa  et  ultimata,  a  qua  unum- 
quodque  opus  simpliciter  et  sine  addito  diminuente  bonum 
denominatur.  Huiusmodi  autem  complementum  accedit  operi 
ex  hoc  quod  est  non  modo  referibile,  sed  et  relatum  ad  finem 
ultimum  ;  rursus,  referre  ad  finem  ultimum,  proprium  cha- 
ritatis  est.  Ergo  ex  iniluxu  charitatis  ultima  forma  seu  per- 
fectio  bono  operi  advenire  intelligitur,  adeoque  et  merito  (2). 
—  Adhuc,  nullus  operum  nostrorum  valor  reputatur  mercede 
aeternae  gloriae  dignus,  nisi  praesupposita  acceptatione  seu 
praeordinatione  divina:  quae  quidem  praeordinatio  involvi- 
tur,  ut  dictum  est,  in  dono  gratiae  sanctificantis,  per  quam 
conscribimur  in  cives  coelestis  lerusalem^  et  investimur  iu- 
ribus  possidendi,  acquirendi,  lucrandi  in  superna  illa  civitate 
cuius  artifex  et  conditor  Deus.  Nullum  igitur  est  meritum 
possibile,  quod  non  sit  opus  gratiae,  et  ex  radice  gratiae  non 

(1)  S.  Thom.  Q.  nnic.   de  cliar.  a.   3  acl  9um. 

(2)  Cf.  de  Virtiit.  Tbes.  32. 

De  Gi'atia  ChHsti,  17 

procedat.  Nunc  autem,  gratia  non  habet  ordinem  ad  actum 
nisi  charitate  mediante,  inquit  S.  Thomas  de  Verit.  Q.  14, 
a.  5  ad  ult.  Id  est,  non  influit  per  modum  radicis  in  opera- 
tionem,  nisi  in  ordine  ad  proprium  finem,  ac  per  hoc,  medio 
illo  habitu  qui  pro  obiecto  habet  supernaturalem  finem  sub 
ratione  finis,  scilicet  habitu  charitatis.  Nam  et  in  ordine  na- 
turali,  quidquid  agit  natura  rationalis,  agit  propter  finem  bea- 
titudinis  in  communi,  et  mediante  voluntate  secundum  quod 
est  facultas  huius  finis.  —  Denique  meritum  de  condigno  ro- 
quirit  quamdam  aequalitatem  inter  opus  et  mercedem.  Sed 
si  merces  est  possessio  divini  et  increati  boni,  quod  est  pre- 
tii  inaestimabilis,  quid  tandem  huic  mercedi  proportionatum 
invenietur,  nisi  charitas,  quae  ideo  praecise  charitas  dicitur, 
quia  sub  inaestimabili  pretio  quasi  carissimam  rem,  amatum 
ponit  ?  Concludendum  ergo  quod  «  meritum  vitae  aeternae 
«  primo  pertinet  ad  charitatem^  ad  alias  autem  virtutes  se- 
«  cundario,  secundum  quod  eorum  actus  a  charitate  impe- 
«  rantur  ». 

§  2. 

Sed  iam  quaeritur  quomodo  cum  his  principiis  conciliari  pos- 
sit  id  quod  secunda  assertio  in  thesi  posita  prae  se  fert,  nimi- 
rum:  omnem  actum  moraliter  bonum,  (i.  e.  nec  mortaliter  nec 
venialiter  malum),  esse  in  habente  gratiam,  vitae  aeternaemeri- 
torium.  Quae  quidem  positio  est  valde  communis  apud  ve- 
teres  theologos.  Est  certe  S.  Thomae  pluribus  inlocis,  utputa 
de  Malo  Q.  2,  a.  5  ad  7^^  ,  de  Verit.  Q.  14,  a.  5  ad  ult.,  et 
in  II,  D.  40,  Q.  1,  a.  5  ubi  sic  dicit:  «  Actus  susceptibilis  est 
«  bonitatis  moralis  secundum  quod  humanus  est;  humanus 
«  autem  est  secundum  quod  aliquatenus  ratione  deducitur, 
«  quod  contingit  in  illis  actibus  tantum  qui  imperantur  a 
«  voluntate  quae  consequitur  deliberationem  rationis.  Actus 
«  autem  qui  sequuntur  apprehensionem  snbitae  imaginationis 

«  sicut  confricatio  barbae  et  aliquid  huiusmodi,  dicuntur  hoc 
«  modo  indifierentes.  Nullus  autem  eorum  qui  voluntatem 
«  deliberatam  sequuntur,  indifFerens  erit,  sed  de  necessitate 
«  vel  bonus  vel  malus  bonitate  vel  malitia  civili.  Sed  tamen 
«  actus  bonitate  civili  perfectus,  non  est  susceptibilis  effica- 
«  caciae  merendi,  nisi  in  eo  qui  gratiam  habet,  et  ideo,  in 
«  eo  qui  caret  gratia,  indiiferens  est  ad  meritum  vel  deme- 
«  ritum.  Sed  in  illo  qui  gratiam  habet,  oportet,  vel  merito- 
«  rium  vel  demeritorium  esse :  quia  sicut  malus  erit  demeri- 
«  torius,  sic  etiam  bonus  erit  meritorius :  quia  cum  charitas 
« imperet  omnibus  virtutibus,  sicut  voluntas  omnibus  po- 
«  tentiis,  oportet  quod  quidquid  ordinatur  in  finem  alicuius 
«  virtutis,  ordinetur  in  finem  charitatis.  Et  cum  omnis  actus 
«  bonus  ordinetur  in  finem  alicuius  virtutis,  in  finem  cha- 
«  ritatis  ordinatus  remanebit,  et  ita  meritorius  erit.  Et  sic, 
«  comedere  et  bibere,  servato  modo  temperantiae,  et  ludere 
«  ad  recreationem,  servato  modo  eutrapeliae  quae  medium 
«  tenet  in  ludis,  meritorium  erit  in  eo  qui  charitatem.  ha- 
«  bet,  qua  Deum  ultimum  finem  vitae  suae  constituit » .  Haec 
quidem  angelicus  (1).  Et  in  hoc  sensu  videtur  omnino  lo- 
qui  Augustinus,  Enarr.  in  Ps.  34,  Serm.  2,  n.  16,  docens 
modum  laudandi  Deum  tota  die,  (siquidem  laudare  Deum 
et  in  gloriam  Dei  agere  incidit  in  idem,  et  meritorium  pro- 
fecto  est  quidquid  a  iusto  agitur  in  gloriam  Dei).  Docens 
ergo  modum  laudandi  Deum  tota  die:  «  Cuius  lingua,  ait, 
«  durat  meditari  tota  die  laudem  Dei?  Ecce  modo  pat^lo 
«  longior  sermo  factus  est,  fatigamini.  Tota  die  Deum  lau- 
«  dare  quis  durat?  Suggero  remedium  unde  tota  die  lau|ies 
«  Deum ;  lingua  tua  quid  agit,  nisi  laudet  et  conscientia  .t5|a  ? 
«  Cessasti    ab    hymno  cantando,  discedis  ut  reficiaris?  Noli 

(1)  Idem  docent  Capreolus  in  II,  D.  4,  Q.  1,  a.  3,  Caietauus  in  1-2, 
Q.  8,  a.  3,  Ferrariensis  in  3  c.  Geut.  c.  109,  Soto  de  nat.  fct  grat.  c.  4, 
et  alii  plures  ex  recentioribus,  inter  quos  Terrien,  la  grdce  et  la  gloire,  1.  c. 

inebriari  et  laudasti  Deum.  Discedis  ut  dormias?  Noli 
surgere  ad  malefaciendum,  et  laudasti  Deum.  Negotium 
agis?  Noli  fraudem  facere,  et  laudasti  Deum.  Agrum  colis? 
Noli  litem  movere,  et  laudasti  Deum.  In  innocentia  operum 
tuorum  praepara  te  ad  laudandum  Deum  tota  die  ». 
Sic  igitur,  est  valde  fundata  in  auctoritate,  sententia  illa 
docens  quod  exsistentibus  in  statu  gratiae,  omnis  actus  hu- 
manus  non  malus,  eo  ipso  est  vitae  aeternae  meritorius.  Ve- 
rum  oportet  perscrutari  rationem  intrinsecam,  et  quia  in 
opere  meritorio  quod  non  est  ipse  elicitus  charitatis  actus, 
considerantur  duo :  primo  substantia  actus  secundum  se, 
deinde  forma  quam  habere  debet  a  charitate  ipsum  ordinante 
in  Deumultimum  finem  supernaturalem,  videndum  est  utrum 
sub  uno  vel  altero  respectu  possit  unquam  in  honesto  opere 
iusti,  cuiuscumque  tandem  generis  illud  sit,  aliquid  deesse 
quominus  meritoriis  operibus  accenseatur. 

Et  dico  primo,  nihil  posse  deesse  ex  parte  actus  absohite 
.sumpti  secundum  se.  Cuius  ratio  plus  quam  sufficiens  est, 
quia  in  iusto,  ex  hoc  solo  quod  iustus  est,  omnes  actus  ho- 
nesti  ex  habitibus  infusis  necessario  procedunt,  ac  per  hoc, 
supernaturalis  ordinis  necessario  sunt.  Re  enim  vera,  gratia 
sanctificans  secum  fert  comitatum  omnium  infusarum  virtu- 
tum,  tam  theologalium  quam  moralium.  Rursus,  infusae  vir- 
tutes  morales  se  extendunt  ad  omne  genus  operis  referibilis 
ad  finem  charitatis.  Denique,  a  generalitate  huius  compre- 
hensionis  nuUus  actus  moraliter  bonus  excipitur,  ut  constat 
ex  dictis  ab  initio,  tum  de  unicitate  finis  qui  humanae  vitae 
praestituitur,  tum  de  conductibilitate  in  finem  hunC;,  iis  etiam 
vel  praeceptis  vel  actibus  propria,  qui  alias  non  excederent 
ordinem   naturalis    honestatis  (1).  Nihil  igitur   ad   honestam 


(1)  «  Sane,  cum  actus  virtiitis  moralis  quoad  substantiam  conveniat  cum 
«  actu  virtutis  supernaturalis,  (siquidem  actus  supernatnralis  non  spe- 
«  cificatnr  ab  obiecto^,  inclinatio  in  obiectum  naturaliter  honestum  emi- 

vitam  vel  privatam  vel  civilem  pertinens  excogitari  poterit, 
ad  quod  homo  iustificatus  infusa  virtute  non  instruatur ,  nihil 
proinde,  quod  de  facto  etiam  ex  infusa  virtute  non  agat,  si 
modo  in  agendo  honestatis  regulam  servet.  Et  nota  conse- 
quentiam.  Non  enim  opus  est  intentione  speciali,  sed  satis 
est  vel  sola  infusi  habitus  exsistentia.  Nam  si  obiicias,  nos 
habitibus  uti  cum  volumus,  et  habitum  non  cogere  ad  usum 
sui,  dico  cavendam  esse  aequivocationem.  Est  verum  hoc 
sensu,  quod  semper  habemus  in  nostra  potestate,  aut  non 
agere  ea  quae  congrua  habitui  sunt,  aut  etiam  agere  ea  quae 
sunt  vel  contra,  vel  praeter.  Est  falsum,  si  sit  sensus  quod 
possibile  est  habitum  non  infiuere,  quando  ea  operamur  quae 
sunt  habitui  consentanea.  Sicut  qui  instruitur  habitu  acqui- 
sito  temperantiae,  adhuc  potest  facere  id  quod  a  medio  tem- 
perantiae  exorbitat:  quo  in  casu,  habitu  utique  non  utitur. 
Sed  si  in  usu  delectabilium  regulam  virtutis  servet,  putasne 
ipsum  posse  habitum  a  parte  ponere,  ut  ex  nuda  ac  veluti 
spoliata  vohmtate  agat  ?  Absit,  absurdum  enim  dictu  hoc 
foret.  Nunc  autem,  eadem  tam  de  acquisitis  quam  de  infusis 
ratio  currit.  Et  ideo,  si  omne  obiectum  rectae  rationi  con- 
forme,  in  infusi  quoque  habitus  latitudine  comprehenditur, 
eo  ipso  omnis  actus  hominis  iustificati  consentaneus  regulae 
honestatis,  ex  infuso  seu  supernaturali  habitu  eliciatur  ne- 
cesse  est. 

Nec  contra   hoc  est,  quod   fides    proponitur  in  Scripturis 
tamquam  fundamentum  operum  quae  valorem    habent  apud 

«  nenter  continetur  in  habitn  supernaturali,  et  propterea,  si  voluntas 
«  elicit  actuni  iuxta  normani  naturalis  honestatis,  iam  hoc  ipso  sequitur 
«  inclinationeni  propriam  virtutis  supernaturalis,  h.  e.  utitur  habitu  sn- 
«  pernaturali.  Impossibile  igitur  est,  in  homine  iusto,  cum  sit  habitibus 
«  supornaturalibns  iustructus  ad  omnem  houestam  operationem,  haberi 
«  actum  virtutis  qui  non  sit  elicitus  per  virtutem  supernaturalem,  etiamsi 
«  obiectum  actns  sit  bonum  in  quantum  conforrae  reguhae  rationis  natn- 
«  ralis  tantum.  »  Pignataro,  de  gratia,  th.  .36. 

Deiim,  dicente  apostolo:  In  Chrk-to  lesu  neque  circumcisio 
(diquid  calef,  neque praejxuffum,  sed  fides  quae  per  charitatem 
operatur.  Exliinc  enira  rocfe  deduces,  fidem  utpote  radicem 
totius  iustificationis,  esse  id  sine  quo  nullus  operum  nostro- 
rum  valor  reputatur  ad  meritum  coram  Deo;  immerito  con- 
cluderes  essentialem  conditionem  omnis  operis  meritorii  esse, 
ut  fiat  etiam  ex  motivo  per  fidem  apprehenso.  Nam  in  loco 
obiecto  et  in  aliis  analogis,  non  de  motivo  operum  agit  apo- 
stolus.  Non  propter  rationem  ex  hac  parte  desumptam,  nihil 
valere  dicit  circumcisionem  et  praeputium,  sed  quia  tam 
circumcisio  quam  praeputium  vacua  sunt  Christo,  ac  per  hoc, 
gratia:  Quoniam  si  circumcidamini,  inquit,  Christus  vobis  nihil 
proderif...  Ecacuati  estis  a  Chrisfo,  qui  in  lege  iustificamini,  a 
f/ratia  excidlstis.  Unde  statim  circumcisioni  et  praeputio  op- 
ponit  fidem  vivam  seu  charitate  formatam,  per  quam  solam 
Christo  adhaeremus  tamquam  )nembra  capiti  et  palmites  viti, 
ut  fructum  afferamus  in  vitam  aeternam.  Assignat  ergo  con- 
ditionem  ex  parte  operantis;  quae  si  desit,  fructus  utique 
nuUus  erit.  iuxta  illud  Matth.  V-46:  Si  enim  diligitis  eos  qui 
vos  diJigunf^  quam  mercedem  habebitis  f  Nonne  et  publicani  hoc 
faciunt  /  Ef  si  salutaverifis  fratres  vestros  tantum,  quid  amplius 
facitis/  Xonne  et  efhnicihoc  faciunt?  Non  quod  haec  dilectio 
amicorum  et  salutatio  fratrum  a  mercede  evacuetur  eo  prae- 
cise  titulo,  quia  ex  motivo  simplicis  honestatis  naturalis  est, 
sed  quia  esse  supponitur  in  eis  qui  pharisaicam  legis  inter- 
pretationem  sequentes,  diligunt  proximum  suum^  et  odio  ha- 
bent  inimicum  suum,  ut  supra  praemiserat  Christus.  Et  tales 
profecto,  etsi  honeste  agant  diligendo  amicos,  vel  salutando 
fratres,  carent  tamen  statu  gratiae  et  charitatis,  ex  hoc  ipso 
quod  inimicos  odio  prosequuntur.  Porro,  si  carent  statu  gra- 
tiae  et  charitatis,  versantur  omnino  extra  conditiones  quae 
nunc  in  consideratione  sunt.  —  Frustra  etiam  appellares  ad 
sententiam  iudicis :  Venife  benedicfi....  Esurivi  enim,  etc, 
quasi  illa  sola  misericordiae  opera  valerent,  per  quae,  prae- 

lucente  motivo  fidei,  fuit  in  persona  pauperum  cibatus,  coo- 
pertus,  visitatus,  et  susceptus  Christus.  Omnibus  enim  modis 
responsio  in  promptu  est,  siquidem  cum  modo  interpretandi 
unde  procedit  obiectio,  oporteret  etiam  admittere,  nulla  alia 
opera  remuneranda  fore,  praeter  ea  quae  in  misericordiis 
pauperum  consistunt^  quod  absit.  Sed,  uti  alias  post  Maldo- 
natum  observatum  est,  unam  ibi  operum  speciem  pro  toto 
genere,  quemadmodum  in  exemplis  facere  consuevimus,  no- 
minavit  Christus,  ut  inculcaret  se  neminem  temere  aut  sal- 
vaturum  esse  aut  damnaturum,  sed  solum  ex  causa  iustissima, 
eaque  publice  et  coram  hominibus  declarata.  Ideo  autem  hanc 
potius  quam  aliam  speciem  operum  proposuit,  quia  magis 
idonea  erat,  quae  humano  niodo  ostenderet  iudicii  et  senten- 
tiae  aequitatem.  lustum  quippe  est,  etiam  in  oculis  hominum, 
ut  qui  susceperint  Christum  quando  erat  pauper  et  infirmus 
et  nudus,  adveniente  postea  die  gloriae  eius,  ab  eo  assuman- 
tur.  lustum  quoque  ut  qui  despexerint  eum  in  diebus  malis 
paupertatis  et  humiliationis,  deinde  in  regeneratione  cum 
sederit  in  sede  maiestatis  suae,  a  beatitudinis  consortio  ex- 
cludantur.  Tale  ergo  exemplum  positum  est,  in  quo  luculen- 
tius  appareret  secundum  regulas  quoque  humani  iudicii,  per- 
fecta  proportionalitas  sive  praemii  sive  poenae  cum  operibus 
sive  meritoriis  sive  demeritoriis.  Nunc  autem,  trahere  omnes 
et  singulas  conditiones  inventas  in  uno  exemplo,  speciminis 
gratia  proposito,  ad  omnia  quotquot  sunt  opera  meritoria,  nec 
legitimum  foret,  nec  rationi  consentaneum.  —  Dicamus  ergo 
quod  etsi  in  operibas  meritoriis  principatum  facile  teneant 
ea  quae  ex  motivo  fidei  exercentur,  adhuc  tamen  non  exclu- 
duntur  alia,  si  quae  a  iusto  fiunt  secundum  simplex  etiam 
dictamen  rectae  rationis  naturalis.  Et  ratio  est,  superius  as- 
signata,  quia  in  iusto  omnes  et  singuli  actus  honesti  ex  in- 
fusis  habitibus  sunt,  supernaturalis  ordinis  sunt,  ac  per  hoc, 
nati  sunt  ultimam  meritorum  formam  accipere  per  informa- 
tionem  charitatis. 

Veruni  non  satis  est  ad  meritum  quod  bonum  opus  ex  ha- 
bituali  gratia  procedens,  susceptivum  sit  ordinationis  in 
iinem  charitatis.  Sub  hac  enim  consideratione  adhuc  intelli- 
iritnT  ut  in  potentia,  nondum  ut  in  actu  formatum  ultima 
forma  bonitatis,  quae  ultima  est  forma  et  meriti.  Oportet 
igitur  ut  in  re  ipsa  accedat  ordinatio  per  quam  referatur  in 
Deum  super  omnia  dilectum,  cui  intendit  charitas  aeternali- 
ter  in  patria  convivere.  Proinde  succedit  iam  quaestic,  quo- 
modo  necesse  sit  talem  ordinationem  in  omni  bono  opere 
iusti  intervenire,  et  non  est  ita  facilis  solutionis.  Quamquam 
diflfi.cultas  occurrat  in  qualibet  theologorum  sententia,  eo  quod 
independens  sit  a  quaestione  controversa  de  motivo  actuum 
supernaturalium,  et  aequaliter  tangat  ea  etiam  opera  ex  mo- 
tivo  iidei  facta,  quae  communi  calculo  et  consensu  pro  me- 
ritoriis  et  haberi  debent  et  habentur.  Sed  cuiusmodi  sit  dii- 
ficultas  ipsa,  per  prius  videndum  est. 

Sane  vero,  non  solum  non  esset  necesse  omne  opus  bonum 
iusti  esse  meritorium,  sed  ne  possibile  quidem  id  foret,  si 
ad  rationem  meritorii  requireretur  relatio  in  finem  charitatis 
per  expressam  intentionem  actualem.  Intentionem  enim  eius- 
modi  iugiter  actu  continuatam  infirmitas  huius  vitae  non  pa- 
ritur,  et  conditio  praesens  non  fert,  etiam  in  illis  viris  con- 
smnmatae  sanctitatis  qui  magis  accedunt  ad  charitatem  bea- 
torum,  vivacis  f^ammae  instar  semper  ascendentem  ante 
Dominum.  Verum  modus  iste  nemini  unquam  vel  in  suspi- 
cionem  venit  tamquam  ad  meritum  necessarius. 

Succedit  igitur  modus  alius,  adhuc  quidem  per  intentionem 
expressam,sed  vel  actualem  vel  virtualem  tantum.  «  Non  opor- 
«  tet,  inquit  Angelicus  in  II,  D.  40,  Q.  1,  a.  5,  ad  6^°^,  quod 
«  intentio  actualis  ordinans  in  finem  ultimum  sit  semper  con- 
«  iuncta  cuilibet  actioni  quae  dirigitur  in  aliquem  finem  proxi- 
«  mum.  Sed  suificit  quod  aliquando  actualiter  omnes  illi  fines  in 
«  finem  ultimum  referantur,  sicut  fit  quando  aliquis  cogitat  se 
«  totum  ad  Dei  dilectionem  dirigere.  Tunc  enim  quidquid  ad 

«  seipsum  ordinat,  in  Deum  ordinatum  erit.  Et  si  quaeratur 
<'  quando  oporteat  actum  referre  in  finem  ultimum,  hoc  nihil 
«  aliud  est  quam  quaerere  quando  oportet  habitum  charitatis 
«  exire  in  actum,  quia  quandocumque  habitua  charitatis  in 
«  actum  exit,  iit  ordinatio  totius  hominis  in  finem  ultimum, 
«  et  per  consequens,  eorum  quae  in  ipsum  ordinantur  ut  bona 
<  sibi».  Porro  iste  modus  iam  non  laborat  eadem  impossi- 
bilitate  qua  praecedens,  imo  vero  conditioni  humanae  ap- 
prime  accommodatur.  Quid  enim  facilius  homini  habenti  ha- 
bitum  charitatis,  quam  identidem  in  Deum  ferri  actu  dile- 
ctionis,  cuius  intentio  virtualiter  perseverans  omnes  informet 
operationes  in  ipsum  dilectum  Deum  aliunde  referibiles? 
Certe,  nihil  suavius  divino  amore_,  nihil  per  se  iucundius.  Et 
dico  per  se,  hoc  est,  abstractione  facta  ab  impedimentis  quae 
in  homine  iu,sto,  quamdiu  iustus  est  et  manet,  omnino  non 
sunt.  Nam  in  sensu  composito  status  iustificationis,  omnis 
affectus  ad  mortale  peccatum  procul  absit  necesse  est,  et 
solus  aiFectus  ad  mortale  peccatum  dilectioni  Dei  contrariatur. 
Accedit  quod  nulla  virtus  habet  tantam  inclinationem  in  suum 
actum  sicut  charitas,  nec  aliqua  ita  delectabiliter  operatur, 
ait  S.  Thomas  2-2,  Q.  23,  a.  2.  Ratio  est  quia  charitas  ex  pro- 
pria  ratione  habet  quod  sit  habitualis  amor,  cui  per  se  primo 
convenit  inclinatio  et  delectatio  in  opere.  «  Omnia  enim  quae- 
«  cumque  in  aliquid  inclinantur,  in  quantum  amant,  inclinan- 
"^  tur  in  illud.  Ipse  ergo  amor  magis  inclinat  ad  amandum. 
«  Et  simiUter,  in  quibuscumque  delectamur,  quatenus  ama- 
«  tis.  Quanto  ergo  magis  ipse  amor  in  suo  amandi  opere  de- 
«  lectabitur ! . . .  (Itaque)  virtutes  caeterae  sunt  sicut  inclinatae 
«  ad  suos  actus,  charitas  autem  est  ipsa  inclinatio  in  suum 
«  actum,  et  ideo  charitati  primo,  reliquis  per  se  secundo  con- 
«  venit  inclinari  in  suos  actus  »  (1).  Non  ergo  a  vero  abhidet 
(piisquis  dixerit,  vic  ac  ne  vix  quidem   contingere  posse   ut 

(1)  Caietan.   iu   2-2,  Q.  23,  a.   2. 

qui  in  gratia  Dei  vivunt.  non  identidem  actus  perfecti  amoris 
eliciant,  ac  per  hoc,  communem  hunc  esse'modum  quo  forma 
charitatis  omnibus  eorum  bonis  actibus  imponitur,  ut  meri- 
torii  fiant  vitae  aeternae. 

Verumtamen,  nondum  omnino  satisfit  conditionibus  quae- 
stionis  praesentis.  Nondum  enim  assignatus  est  modus  ne- 
cessario  comprehendens  omnes  casus  possibiles,  i.  e.  omnia 
iustorum  opera  bona  pro  quacumque  hypothesi:  sicut  patet 
exemplo  praesertim  hominis  in  sacramento  iustificati  cum 
sola  attritione,  qui  ante  elicitum  charitatis  actum,  exerceret 
opera  caeterarum  virtutum,  puta  fidei,  spei,  religionis,  poe- 
nitentiae,  atque  ita  porro.  Et  circa  hunc  casum  nihil  expres- 
sum  reperi  apud  S.  Thomam,  qui  cum  ubique  supponat  iusti- 
ficationem  impii  fieri  regulariter  per  contritionem  perfectam, 
ex  virtute  etiam  huius  actus  omnium  subsequentium  operum 
debitam  formationem  derivare  solet  (1).  Propterea  non  defue- 
runt  inte  Thomistas  qui  dixerint,  doctrinam  de  valore  merito- 
rio  omnis  actus  moraliter  boni  in  habentibus  gratiam,  esse 
aliquatenus  limitandam  atque  circumscribendam :  ita  scilicet 
ut  non  comprehendantur  actus  praecedentes  formalem  amo- 
ris  actum  quo  quis  se  et  omnia  sua  ordinat  in  Deum,  ei  actu 
inhaerendo  ut  ultimo  fini.  Et  de  hac  sententia  aiunt  Salman- 
ticenses,  quod  etiam  in  via  S.  Thomae  habet  probabilitatem. 
Nihilominus  communiter  reiicitur  a  theologis,  nec  ut  opinor, 

(1)  «  In  iiistificatione  impii,  cum  motu  fidei  est  etiam  motus  charitatis  », 
inquit  Q.  113,  a.  4  ad  lum^  et  sic  etiam  in  aliis  locis  passim.  Tametsi 
art.  praec,  ad  l^m  respondeat  sufficere  in  sacramento  propositum  iusti- 
ficationis  obtinendae,  et  in  IV,  D.  6,  Q.  l,  a.  3  ad  5^^  expresse  doceat  : 
«  Ad  hoc  quod  homo  praeparet  se  ad  gratiam  in  baptismo  recipiendam, 
«  praeexigitur  fides,  sed  non  charitas,  quia  sufficit  attritio  praecedens, 
«  etsi  non  sit  contritio.  »  Yerumtamen  iste  modus  iustiticationis  cum 
sola  attritione  est  aliquatenus  praeter  naturam  rei,  sensu  explicato  in 
initio  thesis  ITae^  et  hac  de  causa,  ut  opinor,  non  solet,  explicite  sal- 
tem,  a  S.  Doctore  considerari,   ubi  de  merito  tractat. 

immerito  :  siquidem  sine  ulla  restrictione  bona  opera  quae  a 
iusto  per  Dei  gratiam  et  I.  C.  meritum,  cuius  vivum  mem- 
brum  est,  fiunt,  meritoria  a  Tridentino  definiuntur.  Tdeo  alii 
in  aliud  extremum  propendentes  censuerunt  sufficere  ad  opus 
meritorium  habitualem  relationem  in  finem,  quae  nimirum 
haberetur  per  solam  praesentiam  habitus  charitatis.  Sed  hoc 
etiam  non  videtur  verum,  quia  «  ex  hoc  quod  est  in  habitu 
«  nullus  meretur,  sed  ex  hoc  quod  actu  operatur  »,  ut  dicitur 
in  II,  D.  40,  a.  5  ad  6"^"^.  Insuper,  si  posset  esse  meritum, 
charitate  remanente  penitus  otiosa,  nulla  amplius  foret  ratio 
dicendi  quod  gratia  est  principium  meriti  principalius  per 
charitatem  quam  per  alias  virtutes,  et  inutiliter  plane  specia- 
lis  de  charitate  mentio  fieret,  quia  clarius  ac  simplicius  di- 
ceretur,  ad  actus  meritorios  requiri  et  sufficere  ut  sint  actus 
virtutum  facti  in  statu  gratiae.  Sunt  adhuc  et  alii  qui  alia 
dicunt,  sed  ea  referre  non  vacat,  quia  satis  arbitraria,  infun- 
data,  et  ad  necessitatem  potius  causae  adinventa. 

In  hac  igitur  quaestionis  obscuritate  convenit  certe  sapere 
ad  sobrietatem.  Occurrunt  tamen  duo  principia,  eaque  non 
conficta,  sed  verissima,  ex  quibus  forsitan  desideratam  lice- 
bit  deducere  solutionem.  Primum  principium  est,  quod  omnis 
actus  virtutis,  utpote  liber  ac  deliberatus,  dupliciter  consi- 
doratur,  ut  elicitus  nempe,  etut  imperatus.  Evidentius  id  qui- 
dem  patet  in  actu  fidei,  qui  elicitive  ab  intellectu  est,  impe- 
rative  a  voluntate.  Sed  et  in  iis  quoque  quae  sunt  solius 
voluntatis,  eadem  distinctio  satis  aperta  reperitur.  Ea  enim 
est  inter  actus  voluntatis  instinctivos  et  deliberatos  essentia- 
lis  et  propria  diflferentia,  quod  priores  a  voluntate  eliciuntur 
tantum,  posteriores  vero  ab  eadem  voluntate  eliciuTitur  simul 
et  imperantur,  siquidem:  «  Omne  quod  est  in  potestate  no- 
«  stra,  subiacet  imperio  nostro ;  sed  aetus  voluntatis  (delibe- 
«  rati)  sunt  maxime  in  potestate  nostra,  nam  omnes  actus 
«  nostri  in  tantum  dicuntur  in  potestate  nostra,  in  quantum 
«  voluntarii   sunt ;   ergo  actus   vohmtatis    imperantur    a  no- 

«  bis  »  (1).  Neque,  ut  opinor,  difficultatem  quis  inveniet  in  eo 
quod  voluntas  imperet  ipsa  sibi ;  imo  videbit  aliter  omnino 
esse  non  posse,  quia  oportet  ut  in  quolibet  actu  deliberato  vo- 
luntas  super  seipsam  reflectens,  non  solum  velit,  verum  etiam 
moveat  et  applicet  se  ad  volendum,  quod  est  imperare.  Tale 
igitur  est  principium  primum.  Succedit  et  alterum  non  mi- 
noris  certitudinis,  et  est  in  hoc,  quod  habitus  charitatis,  utpote 
habens  pro  obiecto  finem  sub  ratione  finis,  ipsa  sua  natura 
perficit  voluntatem,  non  dico  ad  eliciendum,  sed  ad  impe- 
randum  omnes  quotquot  esse  possunt  actus,  in  ipsum  finem 
qui  Deus  est  beatitudinis  obiectum  referibiles.  Equidem  cae- 
terae  quoque  virtutes  hoc  habent,  ut  imperare  possint  et  impe- 
rent  quandoque  aliarum  virtutum  actus :  sicut  religio  exempli 
gratia  imperat  quandoque  actus  temperantiae,  misericordiae, 
liberalitatis,  atque  ita  porro.  Id  tamen,  quod  apprime  notan- 
dum  est,  quasi  per  accidens,  hoc  est,  non  ex  sola  natura  sua, 
sed  mediante  expressa  operantis  intentione  sive  ordinatione. 
Et  ratio  est  in  promptu,  quia  virtutes  istae  sunt  circa  fines 
particulares,  qui  non  habent  necessariam  subordinationem 
inter  se.  At  charitas  est  circa  finem  universalem  et  ultimum, 
cui  ex  natura  rei  debetur  omnimoda  omnium  finium  particu- 
larium  subiectio.  Quo  fit  ut  sit  in  essentia  habitus  charitatis 
perficere  voluntatem,  non  modo  ad  amoris  seu  dilectionis 
actum,  verum  etiam  ad  imperium  cuiuscumque  virtuosi  ope- 
ris,  idque  per  se  et  ratione  sui,  etiam  quando  nulla  est  ad 
proprium  charitatis  finem  advertentia,  sed  ex  solo  inferioris 
virtutis  motivo  voluntas  movetur. 

His  iam  praeiactis  principiis,  intelligi  forsitan  poterit  qua- 
liter  charitas  necessario  influat  in  omnia  et  singula  iustorum 
opera  bona,  etiam  ante  omnem  elicitum  actum  dilectionis. 
Etenim,  ut  dictum  est  supra,  habitus,  ubi  adest,  necessario 
et  semper  influit  in  omne  id  ad  quod  ex  sese  perficit  facul- 

a)  S.  Thoui.   1-2,  Q.   17,  a.  5. 

tatem,  quin  ad  hoc  reflexione  opus  sit,  aut  speciali  intentione, 
quia  quandocumque  facultas  ponit  actum  qui  in  orbe  habitus 
invenitur,  eo  ipso,  non  nuda  facultas,  sed  facultas  habituata 
operetur  necesse  est.  Nunc  ergo,  si  voluntatem  perficit  cha- 
ritas,  (et  quidem  directe,  immediate,  et  per  se),  tum  ad  hoc 
quod  est  diligere,  tum  ad  hoc  quod  est  imperare  caeterarum 
opera  virtutiim,  puta  ad  hoc  quod  est  velle  credere,  velle 
sperare,  velle  orare,  velle  poenitere,  et  sic  de  aliis:  ultro  con- 
sequitur  quod  in  habente  gratiam,  nullus  esse  potest  par- 
ticularis  virtutis  actus,  etiam  ex  solo  huius  virtutis  motivo 
positus,  qui  charitate  formatus  non  sit :  formatus,  inquam, 
sin  minus  in  actu  signato,  ratione  specialis  et  expressae 
intentionis  vel  actualis  vel  virtualis,  at  saltem  in  actu  exer- 
cito,  ratione  influxus  in  imperio  quem  ex  parte  charitatis  secum 
fert  ipsum  simplex  et  nudum  cuiusvis  boni  operis  exercitium, 
modo  supra  explicato. 

Et  confirmari  hoc  idem  potest  ex  communissima  doctrina 
theologorum  circa  virtutem  fidei.  Sunt  equidem  aliqui  aucto- 
res  qui  duce  Suarezio,  opinantur  virtutem  fidei  integrari  ex 
duobus  habitibus,  quorum  unus  esset  in  intellectu,  alter  in 
voluntate.  Et  moventur  hac  consideratione,  quod  cum  ad 
fidei  assensum  requiratur  imperium  voluntatis,  oportet  ut 
praeter  habitum  quo  perficitur  intellectus,  sit  et  alius  spe- 
cialis  habitus  in  voluntate,  qui  tamquam  individuus  satelles 
priori  annectatur.  Sed  plerique  theologi  iure  meritoque  hanc 
doctrinam  respuunt,  tenentes  virtutem  fidei  esse  habitum 
simplicem  qui  totus  in  intellectu  est  tamquam  in  subiecto, 
quia  ad  id  quod  requiritur  ex  parte  voluntatis  sufficienter 
perficit  charitas,  iuxta  illud  Gral.  V-6:  Fides  quae  per  chari- 
tatem  operatur^  id  est,  per  charitatem  movetur,  et  per  cha- 
ritatem  ad  actum  applicatur.  Vide  quae  de  hac  re  dicta  sunt, 
de  Virt.  thes.  20.  Porro,  communissima  illa  sententia  reii- 
ciens  innominatum  habitum  Suarezii,  et  sufficientiam  chari- 
tatis  asserens,  nonideo  somniat  necesse  esse  ut  in  iusto,  to- 

ties  quoties  praecedat  elicitus  actus  charitatis,  quo  mediante 
actus  fidei  imperetur.  Sed  cum  charitatis  habitus  immediate 
ac  per  se  perficiat  voluntatem  ad  volendum  credere,  quoties 
iustus  credit,  etiam  sola  intrinseca  credendi  honestate  motus, 
toties  ex  imperio  voluntatis  charitate  formatae  id  agit.  Hoc 
idem  nunc  applica  caeteris  omnibus  actibus  virtuosis,  de 
quibus  eadem  prorsus  ratio  currit,  et  nulla  remanebit  diffi- 
cultas. 

§3. 

Addendum  nunc  superest  quod  etsi  in  iusto  omnis  actus 
moraliter  bonus,  eo  ipso  sit  meritorius,  non  tamen  aequali 
modo  meritorius,  sed  tanto  magis  meritorius  quanto  magis 
est  informatus  charitate,  quanto  e  promptiori  voluntate  pro- 
cedens,  quanto  maiorem  ex  obiecto  bonitatem  habens.  Et 
ratio  est  fere  obvia,  quia  sicut  se  habet  simpliciter  ad  simpli- 
citer,  ita  magis  ad  magis.  Siergo,  iuxta  superius  praemissa> 
ad  meritum  simpliciter  requiritur  actus  voluntarius,  actus  ex 
obiecto  bonus,  actus  charitate  formatus,  quo  maior  erit  vo- 
luntarietas,  maior  ex  obiecto  bonitas,  maior  praesertim  in- 
formatio  charitatis,  eo  etiam  maius  meritum  erit.  Maior  vo- 
luntarietas,  id  est,  maior  promptitudo  voluntatis;  maior  ex 
obiecto  bonitas,  siquidem  actus  specificantur  ab  obiecto,  et 
ab  eo  nobilitatem  ac  laudabilitatem  trahunt:  maior  denique 
informatio  charitatis,  quia  non  uno  modo  contingit  charita- 
tem  informare  actum.  Nam  praeter  modum  illum  in  actu 
solum  exercito  qui  paulo  supra  fuit  declaratus,  est  alius  longe 
melior,inactu  nimirum  signato  per  expressam  intentionem  qua 
quis  ex  motivo  perfecti  amoris  se  et  omnia  sua  in  Deum  dile- 
ctum  refert.  Et  ibi  adhuc  gradus  computantur  absque  numero, 
secundum  maiorem  minoremve  amoris  intensitatem,  maiorem 
minoremve  influxus  actualitatem.  Augetur  siquidem  quam  ma- 
xime  meritum  opejum,  quo  saepius  repetito  fervore,  in  Deum 

super  omnia  dilectum  ordinantur.  Et  inde  est  praxis  illa  a 
magistris  vitae  spiritualis  tantopere  commendata,  pluries  in 
die  ofFerendi  proprias  actiones  Deo  per  charitatis  actum  (1); 
quam  non  evacuat,  sed  conlirmat  etiam  magis  doctrina  ha- 
ctenus  declarata  de  merito  et  conditionibus  eius. 

Notatu  autem  dignum  est  quod  inter  conditiones  conferen- 
tes  ad  augmentum  meriti  non  recensetur  difficultas  seu  ar- 
duitas  operis.  Et  ratio  est  quia  operis  difficultas  per  se  et 
ratione  sui  nihil  facit  ad  meritum.  Si  enim  aliquid  faceret 
per  se  et  ratione  sui,  sequeretur  quod  quanto  quis  magis 
proficit  in  virtute^  ac  per  hoc,  minorem  in  iis  quae  virtutis 
sunt,  invenit  difficultatem,  tanto  etiam  minus  mereretur:  quo 
quidem  nihil  absurdius,  cum  res,  uti  patet,  accidat  prorsus 
e  converso.  Proinde,  operis  arduitas  duplici  tantum  ratione 
in  considerationem  nunc  venire  potest,  et  utroque  modo  re- 
ducitur  ad  unam  e  conditionibus  supra  assignatis.  Primo,  in 
quantum  arduitas  connectitur  ut  plurimum  cum  maiori  boni- 
tate :  quia  quanto  aliquid  melius  est^  tanto  supra  vires  hominis 
operantis  est  elevatum.  Secundo,  in  quantum,  caeteris  paribus, 
requirit  maiorem  voluntarietatem :  quia  in  id  quod  difficile 
est^  maiori  attentione  aliquis  consurgit,  et  cum  maiori  conatu 
voluntatis  (2).  Caeterum,  non  ideo  aliquid  magis  vel  minus 
meritorium,  praecise  quia  et  in  quantum  magis  vel  minus 
laboriosum.  Quare,  ad  argumentum  contra  primatum  chari- 
tatis  in  merendo,  deductum  ex  hoc  quod  charitas  magis  di- 
minuit  laborem  quam  augeat,  siquidem  omnia  immania  et 
saeva,  facilia  et  prope  nulla  facit  amor^  bene  S.  Thomas  re- 
spondet:  «  Opus  aliquod  potest  esse  laboriosum  et  difficile 
«  dupliciter.  Uno  modo,'ex  magnitudine  operis,  et  sic  magni- 
«  tudo  laboris  pertinet  ad  augmentum  meriti,  et  sic  charitas 
«  non  diminuit   laborem,  imo  facit   aggredi  opera   maxima ; 

(1)  Cf.  S.  Franciscum  Salesium,  Trait^  de  l'amonr  de  Dieu,  1.  12,  c.  9. 

(2)  In  II,  D.  29,  Q.   1,  a.  4. 

«  magna  enim  operatur,  si  est,  ut  Gregorius  dicit.  Alio  modo 
«  ex  defectu  ipsius  operantis  ;  unicuique  enim  est  laboriosum 
«  et  difficile,  quod  non  prompta  voluntate  facit,  et  talis  la.bor 
«  diminuit  meritum,  et  a  charitate  tollitur  ». 

Animadvertendum  denique,  quod  eadem  est  ratio  de  acti- 
bus  externis  ac  de  internis^  quia  actus  exteriores  ab  internis 
suam  moralitatem  derivant.  Quin  imo,  actus  externi  ad  me- 
ritum  faciunt  solummodo  ratione  voluntatis,  pro  quanto  sci- 
licet  non  est  perfecta  voluntas  nisi  sit  talis  quae  opportuni- 
tate  data  operetur.  Et  ideo,  si  possibilitas  desit,  voluntate 
exsistente  perfecta  ut  operaretur  si  posset,  defectus  consum- 
mationis  in  actu  externo,  utpote  penitus  involuntarius,  me- 
ritum  non  impediet.  Et  similiter,  si  in  actu  externo  meritum 
augetur,  id  rursus  ratione  motus  voluntatis  qui  inter  operan- 
dum  vel  magis  continuatur,  vel  magis  intenditur,  ut  decla- 
ratum  invenies,  1-2,  Q.  20,  a.  4. 

THESIS  XXI. 

(Art.  8). 

Ad  augmentum  quoque  gratiae  et  consequens  augmentum 
gloriae  se  extendit  meritum  bonorum  operum,  ut  expresse  defi- 
nitur  in  Tridentino,  Sess.  6,  ean.  32.  Dicendum  autem  videtur 
quod  augmentum  istud,  nec  absolute  nec  statim  consequitur 
singulum  quemque  actum  meritorium,  sed  solum  sub  condi- 
tione  et  ad  praesentiam  dispositionum  respondentium  conditio- 
nibus  pro  incremento  requisitis  in  habitibus  ordinis  naturalis 
qui  per  exercitium  operum  acquiruntur  et  crescunt. 

§1. 

Ad  meliorem  intelligentiam  continuationis  rerum,  primum 
omnium  generaliter  observare  iuvabit  quod  non  est  de  essen- 
tiali  ratione  meriti,  ut  debitum  faciat  aliquid  quod  aut  nullo 
modo,  aut  non  in  aequali  quantitate  aliunde  haberetur.  Constat 
hoc  evidenter  in  exemplo  actus  contritionis  quo  impius  iusti- 
ficatur  :  qui,  omnibus  fatentibus,  est  vere  et  proprie  merito- 

l*ius  vitae  aeternae,  tametsi  non  det  ius  ad  gloriam  maiorem 
quam  sit  illa  quae  iam  debetur  ut   simplex    et   connaturalis 
terminus  gratiae  in  iustificatione  restitutae.  Posset  igitur  a 
dicto  contritionis  actu  omnis"  valor  meritorius  penitus  auferri, 
sola  ei  relicta  ratione  dispositionis  ad  iustificationem,  et  hoc 
non  obstante,  eadem  constaret    iustificato  gloria,    in   eadem 
plane  mensura,  eodemque  gradu  possidenda.  In  quo  quidem 
exemplo  clare  monstratur,  meritum    in   quantum  huiusmodi 
non  dicere  necessario  ordinem  ad  aliquid  novi  obtinendum, 
sed  satis  esse  ut  sit  ad  obtinendum  novo  et  nohiliori  titulo^  mer- 
cedis  nimirum  et  praemii,  id  quod  alia  nihilominus   ratione 
adhuc  deberetur.  Non  solum  autem,  sed  et  si  quis  bene  consi- 
deret,  videbit  quod  nihil  plus  in  quolibet  merito  vitae  aeter- 
nae  posset  unquam  inveniri,  si,  quemadmodum  in  exemplo 
praeallato,  ad  solam  gloriam  meritum  operum  nostrorum  sem- 
per  sese  extenderet.  Nunc  autem  non  ita  se  rem  habere  prae- 
sens  propositio  ostendit.  Ponit  enim  quod  opera   quae  post 
primam  iustificationem  fiunt,  merentur  per  prius  augmentum 
gratiae,  et  merendo  augmentum  gratiae,  merentur  utique  ex 
consequenti  novum  gloriae  incrementum. 

Colligitur  ex  Scriptura_,  cum  docet  renatos  in  Christo  cre- 
scere  in  gratia  per  virtutum  exercitium.  Veritatem  autem  fa- 
cientes  in  cliaritate,  crescamus  in  illo  per  omniay  qui  est  caput 
ChristuSy  inquit  Ephes.  IV-15.  Et  rursus,  1  Petr.  II-2  :  Sicut 
modo  genitl  infantes,  rationahile  sine  dolo  lac  concupiscite^  ut 
in  eo  crescatis  in  salutem.  Ubi  analogia  sumitur  de  incrementis 
viventium,  quae  per  proprias  ipsorum  operationes  fiunt  usque 
ad  plenam  ac  perfectam  evolutionem.    Oportet   igitur  confi- 
teri  proportionale  quoddam  incrementum  vitae  spiritualis  per 
operationes  gratiae.  Sed   huiusmodi    incrementi    principium 
efficiens  operationes  nostrae  nequaquam  esse  possunt,  ut  sup- 
pono  nunc  ex  dictis  in  materia  de  infusis  habitibus.  Relin- 
quitur  ergo  ut  loco  efficientis  principii,  meritorium  agnosca- 
tur,  et  sic  dicendum    est,    iustos    vere   mereri   suae  gratiae 

De  Gratia  Ghrisii.  18 

augmentum.  Paulus  quoque,   Rom.  YI-22,  liominibus  iam  iu- 
stificatis  dicit :  Exhibete  memhm  vestm  servire  iustitiae  in  san- 
ctificationem,  statim  adiungens  :  Liberati  a  peccato,  servi  autem 
facti  Deo,  hahetis  fructum  vestrum,  in  sanctificationem^  finem 
aiitem  vitam  aeternam.  Ubi  sermo  non  est  de  sanctificatione 
prima  quae  adesse  praesupponitur,  sed  de  secunda,  i.  e.  de 
sanctificationis  augmento.  Et  hoc  sanctificationis  augmentum 
dicitur  esse  fructus  boni  operis  ;  si  autem  fructus  boni  operis, 
ergomerces  eius  in  ordine  ad  vitam  aeternam.  Quocirca  Triden- 
tinum,  Sess.  6,  postquam  can.  24  praemisisset,  iustitiam  acce- 
ptam  conservari  atqueetiamaugericoramDeoperbonaopera,  et 
opera  ipsa  non  esse  tantummodo  signa  iustificationis  adeptae, 
verum  etiam  iustificationis  augendae  causam,  can.  32  sic  de- 
finit :  aS7  quis  dixerit...  ipsum  iustificatum  honis  operihus  quae 
ah  eo  per  Dei  gratiam  fiunt,  non  vere  mereri  augmentum  gratiae^ 
vitam  aeternam,  et  ipsius  vitae  aeternae,  si  tamen  in  gratia  de- 
cesserit,  consecutionem.    atque   eiiam  gloriae  augmentum,  ana- 
thema  sit.   «  Ubi  etsi  non  dicat    mereri  de  condigno,    tamen 
«  id  satis  significat  in  particula    vere.  Et  dum  coniungit  vi- 
«  tam  aetemam  et  augmentum  eius,  satis  aperte    docet  non 
«  esse  minus  perfectum    et   de  condigno  meritum  hoc    circa 
«  gratiae  augmentum,    quam  circa  vitam   aeternam,  eiusque 
«  augmentum.  Unde  concludimus  ex  mente  Concilii,  si  aliquid 
«  meretur  iustus  de  condigno,  maxime  iustitiae  augmentum 
«  quod  Concilium  primo  loco  posuit.  Ergo,  quam  est  certum 
«  meritum  iustorum  apud  Deum  esse  de  condigno,  quod  su- 
«  pra  ostensum  est,  tam  est  certum,  augmentum  iustitiae  sub 
«  merito  de  condigno  cadere  ».  Ita  Suarez  de  grat.  1.  12,  c.  25. 
Et  de  hoc  quidem  plenus  est  consensus  inter  theologos. 

§2. 

Sed  iam  venit  ea  quae  secundo  loco  ponitur,  celebris  quae- 
stio,  an  omnem  actum  meritorium,  etiam  remissum,  conse- 
quatur  augmentum  gratiae,  et  ratione  augmenti  gratiae,  no- 

vus  correspondens  gloriae  gradus  obtinendus.  Et  mirum  est 
quam  sint  variae  in  hac  parte  scholasticorum  opiniones,  quae 
tamen  ad  tres  principales  reduci  possunt  et  reducuntur. 
Prima  est :  ad  omnes  et  singulos  actus  meritorios^,  quantumvis 
remissos,  semper  et  statim  sequi  gratiae  sanctificantis  incre- 
mentum  (1).  Secunda  est :  semper  quidem  sequi,  quantum 
est  ex  vi  meriti^  non  tamen  statim,  sed  post  hanc  vitam  in 
primo  instanti  ingressus  gloriae  (2).  Tertia  est:  nec  statim 
sequi;,  nec  semper,  sed  solum  si  durante  statu  viae^  homo  se 
ad  augmentum  disponat  per  actus  ferventiores  (3).  Porro,  in- 
finitae  propemodum  hinc  et  inde  congestae  disputationes 
obscuritatem  quaestionis  attestantur,  in  qua  cum  vix  occurrat 
explicatio  satis  quietans  intellectum,  anceps  animus  haeret. 
Quid  tamen  rationabilius  dicatur,  et  analogiae  fidei  confor- 
mius,  ex  singularum  opinionum  examine  aliqualiter  forsitan 
apparebit  (4). 

Porro  prima  opinio,  quae  multum  favorabilis  est,  sat  ma- 
gnam  habet  contra  se  praesumptionem,  ex  analogia  gratiae 
et  naturae  ductam.  Omnino  enim  dicendum  videtur,  augmen- 
tum  habituum  supernaturalium  ex  opere  operantis,  servare 
proportionem  cum    augmento    naturalium,   parique  incedere 

(1)  Sic  Nominales,  quos  sequitiir  Suarez. 

(2)  Ita  Scotus  cum  sua  scliola. 

(3)  S.  Thomas  in  praesenti,  et  alibi  passim. 

(4)  Hic  uota  qnod  quaestio  ista  est  quaestio  scholastica  circa  quam 
regula  fidei  nihil  determinat.  Certe  Tridentinum  in  duobus  praecitatis  ca- 
nonibus  contentus  fuit  destruere  errorem  Lutheranorum,  de  eo  quod 
omnes  iusti  sunt  aequaliter  iusti  per  extrinsecam  iustitiam  Christi,  et 
quod  in  eis  iustitia  non  augetur  per  meritum  bonorum  operum.  Minime 
vero  determinat  an  omuia  et  singula  opera  boua,  quomodolibet  facta, 
statim  augeant  gratiam,  vel  etiam  an  importent  augmentum  quod  sin- 
gulis  distributive  sumptis  debeat  respoudere.  Haec  de  industria  ani- 
madverterim,  inquit  Bannez,  quia  non  defuit  aliquis  iunior  theologus 
qui  non  dubitavit  dicere  «  quod  si  D.  Thomas  fuisset  nuuc  post  talem 
«  determinationem  Concilii,   retractasset  sententiam  suam  ». 

gressu.  Habitus  autem  naturales  non  augentur  per  omnes  et 
singulos  actus  remissos,  sed  solum  per  eos  qui  intensione  sua 
praecedentem  mensuram  ipsorum  habituum  excedunt.  Qnod 
si  forte  opponas  magnum  esse  discrimen,  et  intensionem  ha- 
bituum  in  naturalibus  fieri  per  physicam  actuum  efficientiam, 
minime  vero  in  supernaturalibus,  exinde  nihil.  Quia  hoc  non 
impedit  proportionalitatem  assertam,  secundum  quam  Deus 
augmentum  tunc  causare  dicitur,  quando  vis  nostra  causaret 
illud,  si  in  nostra  esset  potestate:  ad  praesentiam  scilicet  in- 
tensioris  actus  in  ratione  saltem  necessariae  ac  debitae  di- 
spositionis  (1).  Et  re  quidem  vera  :  «  Si  quid  habemus  in  re- 
«  velatione  de  gratiae  augmento,  hoc  est:  gratiam  crescere 
«  ad  modum  vitae  moralis  in  homine.  Sane  apostolus  (2  Cor. 
«  IV,  9-11)  describens  renovationem  interioris  hominis  de  die 
«  in  diem^  recurrit  ad  assiduam  mortificationem  et  fervens 
«  virtutum  exercitium,  i.  e.  ad  ea  quibus  vita  moralis  natu- 
«  rali  ordine  perficitur  in  acquisitione  vel  intensione  habi- 
«  tuum.  Item,  Coloss.  III,  5-15,  postulat  ut  christiani  exspo- 
«  lientur  veterem  hominem  cum  actihus  suis^  et  induant  novum 
«  qui  renovatur  in  agnitionem  secundum  imaginem  eius  qui 
«  creavit  illum.  Similia  habet,  Eph.  IV,  20-32,  et  Rom.  VI, 
«  per  totum.  In  tantum  igitur  licet  ex  his  arguere,  augmen- 
« tum  gratiae  esse  obiectum  meriti,  in  quantum  ex  aliis 
« locis  novimus  gratiam  quae  est  principium  huius  reno- 
«  vationis,  non  haberi  nisi  per  infusionem  a  Deo.  Quod  si 
«  secus  esset,  deberemus  potius  concludere,  augmentum  gra- 
«  tiae  non  aliter  contingere  quam  per  ipsum  exercitium 
«  actuum,  perinde  ac  in  naturalibus.  Non  modo  igitur  nihil 
«  habemus  in  revelatione,  quod  suadeat  eiusmodi  augmen- 
«  tum  esse  independens  a  proportionata  dispositione  hominis, 
«  sed  oppositum  potius  ex  modo  loquendi  Scripturae  erui- 
«  tur  (2)  » .  Et  amplius  confirmatur,  quia  Deus  non   infundit 

(1)  Caietan.  in  art.  8  huius  Quaest. 

(2)  Pignataro,  de  gratia,  thes.  38,  coroll.  1. 

primogratiamnisiiuxtadispositionem  operantis,magis  scilicet 
vel  minus  intensam,  prout  dispositio  magis  vel  minus  intensa 
fuerit ;  neque  unquam  intensio  gratiae  excedit  intensionem 
dispositionis.  Ergo  idem  credendum  est  servare  Deum  in 
augmento  gratiae  praestando.  Superquo  scite  observat  Ban- 
nez  in  2-2,  Q.  23,  a.  6:  «  Proportionaliter  voluit  Deus  nostris 
«  actibus  uti  tam  ad  generationem  quam  ad  augmentum  cha- 
«  ritatis  tamquam  proportionatis  dispositionibus  ad  effectum. 
«  Et  mirabile  esset  quod  semper  in  inf  usione  habitus  serva- 
«  retur  praedicta  proportio,  et  tamen  postea  in  augmento  non 
«  servaretur,  ut  tenentur  concedere  adversarii  ».  Non  ergo 
iustae  discretionis  limites  excederet,  quisquis  censeret  solido 
non  carere  fundamento  sententiam  ponentem  quod  augmen- 
tum  habitualis  gratiae  et  charitatis  non  sequitur  actus  me- 
ritorios,  nisi  sub  conditione  dispositionis  quae  intensioni 
augmentandae  charitatis  correspondeat.  Nihil  enim  magis 
consentaneum  generalibus  theologiae  principiis,  quam  con- 
clusio  qua  dicitur  iustificatio  secunda  proportionari  actibus 
nostris,  non  secus  ac  prima  :  hoc  solo  discrimine,  quod  in 
secunda,  ultra  rationem  simplicis  dispositionis  superadditur 
actibus  illis  et  ratio  meriti,  quae  in  prima^  ante  consecutio- 
nem  status  gratiae,  nondum  poterat  habere  locum. 

Propterea  opinio  Nominalium  cui  postea  adhaesit  Suarez, 
nunquam  communis  evasit  inter  veteres,  sed  plerique  adhae- 
rebant  principio  mox  memorato  de  necessitate  dispositionis 
assequendo  augmento  proportionatae.  Ideo  etiam  plerique  in 
hoc  conveniebant,  quod  gratiae  augmentum  non  statim  se- 
quitur  actus  remissos.  Et  inter  hos  fuit  quoque  Scotus,  qui 
tamen  soUicitus  ponendi  in  tuto  accrescentem  gradum  glo- 
riae  pro  singulis  actibus  meritoriis,  dixit  augmentum  gratiae 
respondens  actibus  remissis  non  dari  in  via  :  «  sed  in  ulti- 
«  mum  terminum  eius  reservari,  et  tunc  simplicitcr  dari  ut 
«  praemium  praecedentium  meritorum,  nuUa  exspectata  di- 
«  spositione  positiva  ex  parte  animae,  praeter  statum  gratiae 

«  usque  ad  terminum  viae,  qui  est  extrinseeus  respectu  ipsius 
«  viae,  et  intrinsecus  quoad  initium  gloriae  (1).  Et  haec  est 
secunda  opinio  superius  memorata  :  quae  interim  satis  arbi- 
traria  forsitan  videbitur,  imo  et  secum  ipsa  parum  constans. 
Arbitraria  quidem,  quia  nulla  ratione  vel  aucioritate  suffulta. 
Secum  ipsa  parum  constans,  quia  non  poterit  reddi  ratio 
probabilis  cur  augmentum  gratiae  de  quo  nunc  sermo,  in 
termino  viae  daretur  sine  dispositione  praevia  ultra  meritum 
requisita,  et  in  tempore  viae  non  daretur,  Nam  quoad  hoc 
genus  praemii,  ut  bene  observat  Suarez,  nulla  est  ratio  dif- 
ferentiae  inter  viam  et  terminum  eius,  cum  sit  praemium 
accommodatum  viae,  et  fructuosum  ad  ipsam  viam  melius  tran- 
sigendam:  ideo  enim  Christus,*non  contentus  augmento  no- 
strorum  operum,  illud  etiam  per  sacramenta  providit.  Igitur 
ex  parte  subiecti  est  eadem  capacitas  talis  praemii,  et  ex 
parte  meriti  aequalitas,  etex  parte  alterius  dispositionis  eadem 
carentia.  Cur  ergo  daretur  in  termino,  et  in  via  nunquam, 
omnino  non  apparet. 

Remanet  igitur  tertia  sententia,  quae  sine  dubio  est  S.  Tho- 
mae  et  plerorumque  theologorum  qui  opinioni  Nominalium 
primo  loco  recensitae  non  suflfragantur.  Agnoscit  quidem  haec 
sententia  in  bonis  operibus,  etiam  remissis,  meritum  augmenti 
gratiae.  Sed  a  ratione  meriti  distinguit  rationem  dispositionis 
pro  accipiendo  augmenti  praemio  necessariae.  Et  cum  haec 
in  operibus  remissis  desideretur,  dilatum  augmentum  docet 
usque  ad  positionem  ferventioris  actus  charitatis :  quo  demum 
adveniente,  augmentum  datur,  proportionatum  quidem  in- 
tensitati  ultimi  ferventioris  actus,  adhuc  tamen  tamquam 
merces,  non  ultimi  tantum,  sed  et  praecedentium.  «  Dicen- 
«  dum,  inquit  Angelicus  in  praesenti,  quod  quolibet  actu  me- 
«  ritorio  meretur  homo  augmentum  gratiae,  et  gratiae  con- 
«  summationem  quae  est  vita  aeterna.  Sed  sicut  vita  aeterna 

(1)  Scotus  apad  Saarez  de  grat.  1.  9,  c.  3,  u.  12. 

«  non  statim  redditur,  sed  suo  tempore:  ita  nec  gratia  statim 
«  augetur,  sed  suo  tempon^,  cnm  scilicel  aliquis  sufficienter 
«  fuerit  dispositus  ad  gratiae  augmentum.  »  Et  rursus,  in  2-2, 
Q.  24,  a.  6  ad  1^°^:  «  Quilibet  actus  charitatis  meretur  vitam 
«  aeternam,  non  quidem  statim  exhibendam,  sed  suo  tempore. 
«  Similiter  etiam  quilibet  actus  charitatis  meretur  charitatis 
«  augmentum,  non  tamen  statim  augetur,  sed  quando  aliquis 
«  conatur  ad  huiusmodi  augmentum.  »  Ubi  vides  sententiam 
hanc  notabiliter  difierre  a  duabus  prioribus,  et  in  hoc  praeci- 
pue,  quod  mensuram  gratiae  et  gloriae  assignat  longe  infra 
cumulum  illum  quem  aliae  repromittunt.  Nam  in  aliis,  cuilibet 
operi  meritorio,  quantumvis  remisso,  respondet  novus  accre- 
scens  gratiae  et  gloriae  gradus,  in  ista  autem  non;  sed  novi 
gradus  sequuntur  nova  incrementa  actualis  fervoris  charitatis, 
ut  non  plus  praemii,  sed  tantum  propter  plura  praemium 
accipiat,  qui  remissa  opera  multiplicat  ante  adventum  dispo- 
sitionis  ad  augmentum  requisitae. 

Et  non  deerunt  qui  contra  eiusmodi  sententiam  protesten- 
tur  dicentes,  meritum  operum  quae  non  procedunt  ex  fervore 
semper  crescente  charitatis,  hoc  modo  ad  nihil  fere  reduci. 
Similis  nempe  difficultas  in  quaestione  de  reviviscentia  me- 
ritorum  occurrit,  cui  fortasse  vix  invenietur  responsio  quae 
firmum  ac  decisum  adversarium  convincere  possit.  Interim 
vero,  tria  haec  opportune  consideranda  proponentur. 

Primum  est,  quod  non  ideo  evacuari  dicitur  meritum  actus 
contritionis,  ex  hoc  quod  nemine  diffitente,  nulla  alia  ei  re- 
spondet  retribuenda  gloriae  mensura,  praeter  eam  quae  ti- 
tulo  gratuitae  iustificationis  iam  est  constituta.  A  pari  ergo, 
nonnisi  immerito  diceretur  evacuari  meritum  operum  remis- 
sorum,  ex  hoc  quod  in  unam  collineent  augmenti  gratiae 
mercedem,  etiam  uni  ferventiori  actui  proportionatam,  eique 
vel  soli  iam  debitam.  Uti  enim  observatum  est  supra,  non 
in  eo  est  meritum  ut  debitum  faciat  aliquid  quod  aliunde 
non  haberetur,  sed  satis  est  ut  afferat  titulum  ad  praemii  re- 

compensationem,  quidquid  sit  an  tituli  alii.  vel  eiusdem  vel 
diversi  generis,  concurrant,  necne.  —  Secunda  consideratio 
est,  quod  etsi  singuli  quique  actus  remissi  non  habeant  toti- 
dem  sibi  correspondentia  gratiae  et  gloriae  incrementa,  adhuc 
tamen  habent  singuli  proprium  quiddam  quo  influant  in 
augmentum,  videlicet:  «  in  quantum  ex  uno  actu  charitatis 
«  homo  redditur  promptior  ad  iterum  agendum  secundum 
«  charitatem,  et  habilitate  crescente  homo  prorumpit  in  actum 
«  ferventiorem  quo  conetur  ad  charitatis  profectum,  et  tunc 
«  charitas  augetur  in  actu  »  (]).  Atque  hoc  modo,  ibi  quoque 
similitudo  valet  de  guttis  cavantibus  lapidem,  alias  afferri 
solita.  —  Ultima  tandem  observatio  sit,  quod  respiciendo 
nunc  ad  praxim,  optimum  consilium  erit  ordinare  vitam  spi- 
ritualem  conformiter  ad  principia  tertiae  huius  sententiae, 
quae  procul  dubio  tutior  est,  ut  observat  Bannez,  supposito 
quod  omnes  sustineri  possent.  «  Etenim,  inquit,  si  opinio 
«  Scoti  et  Nominaliiim  vera  fuerit,  nihil  mihi  nocebit,  sed 
«  potius  proderit  sententiam  S.  Thomae  tenuisse  mente  et 
«  opere.  Caeterum,  si  sententia  S.  Thomae  vera  est,  multum 
«  detrimenti  accipient,  qai  plus  nimio  fidentes  multitudini 
«  bonorum  operum,  negligentes  fuerint  in  fervore  charitatis 
«  quae  est  vinculum  perfectionis  ».  Et  in  summa,  timendum 
est  ne  divitiae  spirituales  quae  in  aliis  sententiis  tanta  libe- 
ralitate  congeruntur,  in  die  tandem  retributionis  evanescant, 
suamque  applicationem  habeat  illud  quod  dicitur  in  Psalmo  : 
Dormierunt  somnum  suum^  et  nihil  invenerunt  omnes  viri  di- 
vitiarum  in  manibus  suis. 

(1)  S.   Thom.  2-2,  Q.  24,  a.  6. 

THESIS  XXII. 

(Art.   5-9). 

Sub  merito  de  condigno  ea  sola  cadunt,  quae  se  habent  per 
modum  termini  ad  motum  quo  moventur  iusti  a  Spiritu  Sancto, 
non  autem  ea  quae  per  modum  principii.  Ideoque  obiectum  me- 
riti  esse  non  possunt,  nec  donum  primae  iustificationis,  nec 
perseverantia  in  bono,  multoque  minus  reparatio  post  lapsum : 
quo  fit  ut  quisquis  per  poenitentiam  a  peccato  resurgit,  secun- 
dum  solam  praesentium  dispositionum  mensuram  semper  recu- 
peret  gratiam. 

Principium  generale  hic  enuntiatur,  iam  superius  insinua- 
tum,  cum  dictum  est,  meritum  hominis  apud  Deum  esse  non 
posse  nisi  secundum  praesuppositionem  divinae  ordinationis 
ut  id  homo  consequatur  a  Deo  per  suam  operationem  quasi 
mercedem,  ad  qnod  Deus  ei  virtutem  operandi  deputavit,  sicut 
etiam  res  naturales  hoc  consequuntur  per  proprios  motus  et 
operationes,  ad  quod  sunt  a  Deo  ordinatae.  In  quo  quidem 
distinctio  fiebat  inter  operis  meritorii  terminum,  seu  id  quod 
consequendum  proponitur  tamquam  merces,  et  operis  meri- 
torii  principium,  seu  virtutem  operandi  a  Deo  datam  ad  con- 
secutionem  mercedis.  Statim  autem,  et  vel  primo  intuitu  ap- 
paret  quod  quidquid  se  habet  per  modum  principii,  a  merito 
excluditur,  ne  idem  respectu  eiusdem  causa  simul  et  eifectus 
esse  dicatur  in  eodem  genere  causae,  quod  absit.  Hinc  yulga- 
tum  axioma :  principium  meriti  non  cadit  sub  merito.  Eestat 
igitur  ut  obiectum  meriti  ilhid  solum  sit,  quod  comparatur 
ad  motum  liberi  arbitrii  directi  a  Deo  movente  per  gratiam, 
sicut  terminus.  Cuiusriiodi  profecto  erant  illa  duo  de  quibus 
dictum  est  hactenus :  vita  scilicet  aeterna  ut  terminus  ulti- 
mus,  et  augmentum  gratiae  ut  terminus  medius,  siquidem  : 
«  Motio  alicuius  moventis  non  solum  se  extendit  ad  ultimum 
«  terminum  motus,  sed  etiam  ad  totum  progressum  in  motu. 
«  Terminus  autem  motus  gratiae  est  vita  aeterna ;  progressus 

«  autem  iii  hoc  motu  est  augmentum  charitatis  vel  gratiae, 
«  secundum  illud  Prov.  IV:  Iiistorum  semita  quad  lux  splen- 
«  dens  procedif;  et  crescit  usque  ad  perfectam  diem^  qui  est 
«  dies  gloriae  » .  Et  haec  quidem  satis  evidentia  sunt.  Quare 
positis  a  parte  iis  quae  nuUam  residuam  dubitationem  ferunt, 
movetur  nunc  quaestio  de  tribus  aliis,  hoc  est,  de  prima  gra- 
tia  habituali,  de  perseverantia  in  bono,  et  de  reparatione 
post  lapsum.  Porro,  quoad  omnia  et  singula,  loquendo  sal- 
tem  de  merito  proprie  dicto,  quod  est  de  condigno,  negativa 
prorsus  responsio  est. 

^  1. 

Et  de  prima  quidem  gratia  quae  in  iustificatione  impii 
infunditur,  res  est  ex  Scripturis  et  Conciliis  pene  definita. 
lustificati  gratis  per  gratiam  ipsius,  inquit  Rom.  111-24.  Quae 
verba  interpretans  Tridentinum,  Sess.  6,  cap.  8,  ait :  «  Cum 
«  vero  Apostolus  dicit  iustificari  hominem...  ^rfl^^*^  ea  verba 
«  in  eo  sensu  intelligenda  sunt_,  quem  perpetuus  Ecclesiae  ca- 
«  tholicae  consensus  tenuit  et  expressit :  ut  scilicet...  gratis 
«  iustificari  ideo  dicamur,  quia  nihil  eorum  qaae  iustificatio- 
«  nem  praecedunt,  sive  fides  sive  opera,  ipsam  iustificationis 
«  gratiam  promeretur  » .  Et  ratio  intrinseca  est  in  applicatione 
generalis  principii  mox  declarati.  Verum  equidem  est  quod 
iustificationis  gratia  se  habet  ut  terminus  ad  motionem  qua 
liberum  arbitrium  movetur  a  Spiritu  Sancto.  Sed  motio  ista 
ad  quam  comparatur  ut  terminus,  non  ea  profecto  est  quae 
nunc  in  considerationem  vemre  debet.  Non  enim  est  motio 
ista  a  Spiritu  Sancto  iam  inhabitante  ;  non  motio  gratiae  coo- 
perantis,sed  operantis  tantum;  motio  est  proinde  quamovetur 
impius  ad  iustitiam,  ut  in  accepta  iustitia  principium  quoque 
accipiat  operandi  meritorie.  Unde  constat  quod  per  ordinem 
ad  opus  meritorium,  prima  iustificationis  gratia  se  tenet  tota 
ex  parte  j.rincipii,  nullo  autem  modo  ex  parte  termini.  B-elin- 
quitur  ergo  quod  sub  merito  cadere  nequaquam  possit. 

§2. 


De  perseverantia  quoque  in  bono  idem  asserii  concors  et 
unanimis  theologorum  sententia.  Ratio  est  quia  perseverantia 
in  bono  pendet  a  motionibus  efficacibus  per  quas  liberum 
hominis  arbitrium,  quod  tam  ad  bonum  quam  ad  malum  est 
naturaliter  tlexibile,  constanter  inclinatur  ad  bonum  usque 
in  finem.  Porro,  efficaces  illae  motiones  nullo  modo  obiectum 
meriti  esse  possunt,  sive  collective  sumantur,  sive  distributive. 
Nam  si  sumantur  collective  et  in  globo,  sic  principium  sunt 
totius  in  globo  collectionis  actuum  quibus  perseveratur,  et  ne 
dicantur  obiectum  meriti  eorumdem,  obstat  evidens  axioma: 
principium  meriti  non  cadit  sub  merito.  Si  autem  sumantur 
distributive,  sic  quidemnon  de  omnibus  et  singulis  post  illam 
primam  per  quam  perseverantia  initiatur,  eadem  valebit  ra- 
tio.  Diceret  enim  quispiam,  nihil  prohibere  quominus  sub 
merito  primi  actus  cadat  motio  efficax  quae  erit  principium 
secundi,  et  sub  merito  secundi  ea  quae  erit  principium  tertii, 
atque  ita  porro.  Sed  tunc  venit  ratio  alia,  fundata  in  altera 
parte  principii  superius  enuntiati.  Quia  ab  obiecto  meriti 
exclusum  est  non  modo  id  quod  se  habet  ad  actum  meritorium 
ut  principium,  verum  etiam  id  quod  non  se  habet  ad  illum 
ut  terminus.  Atqui  motio  ad  actum  subsequentem  nequaquam 
comparatur  ut  terminus  actus  meritorii  praecedentis,  ut  bene 
ostendit  Suarez  1.  12,  c.  26,  n.  24-25,  ubi  sic  dicit:  «  Meritum 
«  de  condigno  ex  natura  sua  solum  ordinatur  ad  id  in  quod 
-<  actus  meritorius  tendit  tamquam  ad  terminum.  Hoc  autem 
«  modo  non  tendit  unus  actus  meritorius  ad  motionem  quae 
«  est  principium  alterius...  Quia  per  se  non  est  ordo  inter 
«  illos  actus  vel  illas  motiones...  Unde  non  recte  dicitur  pri- 
«  mus  actus  ordinari  ad  secundum ;  et  secundus  ad  tertium, 
«  ordine  causalitatis^  aut  meriti,  vel  medii  ad  finem,  sed  tan- 
«  tum  ordine  successionis  et  temporis,  qui  ordo  ad  rationem 

«  meriti  accidentarius  et  insufficiens  est.  »  Accedit  praeterea 
quod  etiamsi  concederetur,  motionem  ad  actum  sequentem 
cadere  posse  sub  merito  praecedentis,  adhuc  non  caderet 
praecise  qua  efficax,  potius  quam  mere  sufficiens.  Caderet 
enim  sub  merito  in  ratione  medii  seu  auxilii  ad  vitam  aeter- 
nam.  Atqui  haec  ratio  communis  est  tam  efficaci  gratiae 
quam  mere  sufficienti  ;  extrinseca  autem  denominatio  effica- 
cem  a  mere  sufficiente  distinguens,  esse  scilicet  secundum 
praescientiam  et  propositum  obtinendi  consensum,  in  eo  or- 
dine  est  in  quo  non  iustitia  retribuentis  locum  habet,  sed 
solum  consilium  miserentis,  iuxta  illud  Rom.  IX-15:  Mise- 
rebor  cidus  misereor^  et  misericordiam  praestabo  cuius  mise- 
rehor ;  igitur  non  volentis^  neque  currentis^  sed  miserentis  est 
Dei.  Omnibus  ergo  modis  efficitur  quod  motus  efficax  ad  per- 
severandum  non  est  obiectum  meriti,  et  quod  Deus  gratis 
perseverantiae  bonum  largitur,  cuicumque  illud  largitur. 

Et  confirmatur  amplius,  ratione  quam  affert  S.  Thomas  in 
arg.  Sed  contra.  Quia  meritum  perseverantiae,  si  exsisteret, 
esset  tribuendum,  non  secus  ac  meritum  vitae  aeternae,  cui- 
cumque  actui  meritorio  de  condigno  post  iustificationem. 
Nulla  enim  est  assignabilis  ratio,  sive  ex  fontibus  revela- 
tionis,  sive  ex  natura  rei  deducta,  quare  meritum  hoc  spe- 
ciali  cuidam  categoriae  bonorum  operum  reservari  diceretur, 
ut  bene  ostendit  Suarez  ubi  supra,  n.  20-21.  Consequens  igitur 
esset,  hominem  iustificatum,  per  quemcumque  primum  actum 
meritorium  de  condigno,  ita  constitui  in  gratia,  ut  in  ea  con- 
firmatus  exsisteret.  Porro  consequentis  enormitas  luculenter 
ostendit  falsitatem  antecedentis.  «  Omne  quod  quis  meretur, 
«  inquit  Angelicus  1.  c,  a  Deo  consequitur,  nisi  impediatur 
«  per  peccatum.  Sed  multi  habent  opera  meritoria,  qui  non 
«  consequuntur  perseverantiam,  nec  potest  dici  quod  hoc  fiat 
«  propter  impedimentum  peccati:  quia  hoc  ipsum  quod  est 
«  peccare,  opponitur  perseverantiae,  ita  quod,  si  aliquis  per- 
«  severantiam  mereretur,  Deus  non  permitteret  aliquem  ca- 

« dere   in   peccatum.   Non    igitur  perseverantia    cadit    sub 
«  merito  » . 

Verumtamen  diligenter  observa  quod  etsi  perseverantia 
obiectum  meriti  non  sit,  adhuc  tamen  potest  infallibiliter 
impetfari  per  instantem  et  assiduam  orationem,  ratione  iam 
dicta  in  superioribus,  thes.  6,  §  3.  Et  nota  quomodo  non  pu- 
gnant  inter  se  haec  duo,  quia  aliud  est  meritum,  aliud  impe- 
tratio ;  quo  iit  ut  ea  etiam  quae  non  meremur,  orando  impe- 
tremus.  Nam  et  peccatores  audit  Deus,  peccatorum  suorum 
veniam  petentes  quam  non  merentur,  sicut  audivit  publicanum 
dicentem:  Deus,  propitius  esto  mihi  peccatoin.  «  Et  similiter 
«  perseverantiae  donum  aliquis  petendo  a  Deo  impetrat,  vel 
«  sibi  vel  alii,  quamvis  sub  merito  non  cadat  (1)  ». 


§3. 

Restat  reparatio  post  lapsum,  quae  multo  adhuc  eviden- 
tiori  ratione  a  merito  excluditur.  Perinde  enim  est  quaerere 
an  iustus  possit  de  condigno  mereri  reparationem  post  la- 
psum,  ac  quaerere  an  possit  mereri  ut,  si  peccaverit,  effica- 
citer  convertatur  a  Deo  ad  poenitentiam  ut  iterum  iustificetur. 
Ex  dictisautem  evidenter  sequiturnonposse  dari  talemeritum. 
Primo,  quia  magis  est  resuscitare  mortuum  quam  conser- 
vare  viventem;  ergo,  si  iustus  non  potest  absolute  secun- 
dum  mereri,,  minus  poterit  mereri  primum.  Secundo,  quia 
ostensum  est  non  posse  iustum  mereri  vocationem  ad  obser- 
vanda  in  futurum  praecepta,  et  vitanda  peccata,  nec  omnia, 
nec  aliqua;  ergo  multo  minus  poterit  mereri  ut  detur  sibi  po- 
stea  vocatio  efficax  ad  contritionem.Tertio,  quia  vel  hoc  me- 
ritum  debet  fundari  in  actibus  quos  iustus  facit  dum  iustus 
est,  vel  in  actibus  quos  post  lapsum  operatur.  Hoc  posterius 
facile  reiicitur,  quia  illi  actus  iam  non  sunt  ab  homine  grato, 

(1)  S.  Thom.  hic,   a.  9  ad  lum. 

«  et  ideo  non  possunt  esse  meritorii  de  condigno.  Nec  enim 
«  sufficit  fuisse  gratum,  quia  dignitas  quae  iam  non  est,  non 
«  potest  actus  digniiicare,  praesertim  cum  obstet  praesens 
«  peccatum.  Neque  etiam  dici  potest  primum,  quia  priora 
«  merita  per  subsequens  peccatum  mortificantur...  Neque 
«  potest  iustus  mereri  ut  non  mortificentur,  licet  peccet^  quia 
«  hoc  necessario  sequitur  ex  ipsa  malitia  et  demerito.  Quia 
«  repugnat  eum  qui  est  in  peccato  mortali  habere  ius  iusti- 
«  tiae  coram  Deo:  ergo  postquam  labitur  in  peccatum,  non 
«  potest  retinere  ius  iustitiae  ad  resurgendum,  sed  omnes 
«  iustitiae  eius  non  recordabuntur  amplius,  ut  dicitur  Ezech. 
«  XVIII-24:  sub  qua  universali  etiam  hoc  particulare  compre- 
<  henditur.  Ac  tandem  hoc  confirmant  omnia  Scripturae,  Con- 
«  ciliorum  et  Patrum  testimonia,  quae  remissionem  peccati 
«  mortalis  dicunt  fieri  gratis,  et  ex  misericordia,  nam  indiffe- 
«  renter  loquuntur,  sive  nulla,  sive  pauca,  sive  multa  merita 
«  praecesserint  ('l)  ». 

Accedit  quod  reparatio  post  lapsum  eius  conditionis  est. 
quae  conditioni  termini  actus  meritorii  omnino  repugnat. 
Nam,  cum  omnis  actus  meritorius  a  charitate  sit,  impossibile 
est  ut  habeat  pro  termino  id  ad  quod  intentio  charitatis  nec 
se  extendit,  nec  se  extendere  potest.  Huiusmodi  autem  est 
reparatio  post  lapsum,  utpote  claudens  in  se  suppositionem 
solutionis  amicitiae,  a  qua  penitus  abhorret  charitas.  Si  ergo 
fieri  nequit  ut  ad  reparationem  hanc  intentio  prioris  chari- 
tatis  terminetur,  fieri  etiam  non  poterit  ut  reparatio  ipsa 
obiectum  meriti  exsistat  (2).  Nec  iure  opponeres  reviviscen- 
tiam  meritorum  quam  uno  ore  theologi  omnes  confitentur, 
quia  reviviscentia  meritorum  recte  intellecta,  obiectum  me- 

(1)  Suarez,   de  grat.   ].   12,  c.   27. 

(2)  «  Amor  benevolentiae  nequit  permittere  hypothesim  solutionis 
«  amicitiae,  cum  sit  contra  benevolentiam,  et  ideo  non  fertur  ad  obie- 
«  ctum  pro  illa  hTpothesi.  Solum  utique  movetur  amicus  ad  solutionem 
«  amicitiae  omni  conatu  impediendum.  »  Pignataro,  degrat.  thes.  38^  $  2. 

riti  revera  noii  est,  sed  est  solum  gratuitae  reparationis  ne- 
cessarium  et  naturale  consectarium.  Siquidem  per  praece- 
dentia  merita  homo  meruerat  gloriam,  sub  conditione  de- 
cessus  in  gratia  suo  tempore  consequendam;  peccatum  autem 
superveniens  non  simpliciter  sustulerat  merita  ista,  sed  so- 
lum  posuerat  impedimentum  ad  praemii  nondum  coUati  fu- 
turam  consecutionem.  Ex  natura  igitur  rei  est,  quod  ablato 
impedimento,  meritum  mortificatum  ipso  facto  recuperet  vim 
non  tam  amissam  quam  ligatam,  et  pro  tanto  dicatur  revi- 
viscere.  Itaque,  reviviscentia  ista  minime  est  intelligenda 
per  modum  positivae  restitutionis  quam  opera  priora  pro- 
meruissent,  sed  pure  et  simpliciter  per  modum  naturalis  re- 
sultantiae  ex  ablatione  impedimenti  quam  secum  fert  gratuita 
post  lapsum  reparatio.  Caeterum,  quidquid  positive  restitui- 
tur  et  directe  datur  in  reconciliatione  eorum  qui  semel  sunt 
illuminatiy  gustaverunt  etiam  donum  coeleste,  et  jparticipes  facti 
sunt  Spiritus  Sancti,  et  prolapsi  sunt :  totum  hoc  solius  mi- 
sericordiae  est,  non  autem  antecedentium  quorumlibet  meri- 
torum  fructus. 

Et  ultima  conclusio  erit,  quam  tamen  plerique  recentiores 
non  recipiunt :  semper  recuperari  gratiam  secundum  solam 
praesentium  dispositionum  mensuram,  non  autem  secundum 
quantitatem  gratiae  prius  habitae,  etiam  merito  acquisitae. 
Merita  enim  praecedentia  non  possunt  se  extendere  ad  re- 
stitutionem  eius  quod  in  naufragio  charitatis  destruitur,  sicut 
ratio  paulo  superius  facta  satis  ostendere  videtur.  Cui  accedit 
ratio  etiam  generalis,  e  communissimameritinotione  deducta. 
Nam  merito  de  condigno  proportionata  debetur  merces, 
quae  semel  data,  semel  pro  semper  est  data,  et  semel  pa- 
riter  amissa,  semel  pro  semper  est  amissa,  hoc  sensu  scilicet, 
quod  nunquam  restitui  debebit  in  vi  praecedentis  meriti  iam 
exhausti.  Et  ne  iterum  confundaris  in  consideratione  revivi- 
scentiae  meritorum,  iteram  animadverte  quod  reviviscentia 
illa  bene  intellecta,   non  importat  ullo    modo  restitutionem 

mercedis  iam  datae,  et  per  peccatum  deinde  amissae,  sed  sd- 
lum,  ut  dictum  est,  remotionem  impedimenti  in  ordine  ad 
consecutionem  mercedis  nondum  redditae,  et  adhuc  in  fu- 
turo  repositae,  nimirum  mercedis  gloriae  de  qua  apostolus 
ait  quod  reddet  eam  in  illa  die  iustus  iudex.  De  caetero, 
quoad  praesentem  statum  controversiae,  et  argumenta  in 
contrarium  allata,  vide  dicta  in  3^"^  Part.  Q.  89,  ubi  id  sal- 
tem  in  claro  videtur  fuisse  positum:  argumenta  nempe  illa 
nil  minus  esse  quam  decisiva.  Et  ideo,  tutius  iterum  consi- 
lium  erit,  non  nimis  fidere  in  praxi  opinioni  adversae,  ne 
forte  quoad  spirituales  divitias  quas  quis  crederet  acquirere, 
et  haberet  in  sola  existimatione,  locus  sit  dicto  Psalmistae : 
Qiioniam  cum  interierit,  non  mmetomnia^  neque  descendet  cum 
eo  gloria  eius. 

Scholion. 

Circa  meritum  de  condigno  nostra  de  integro  praecessit  di- 
sputatio.  Praeter  hoc,  agnoscunt  theologi  aliud  meritum  ana- 
logice  dictum,  quod  est  tantum  de  congruo:\n  quo  nimirum 
titulus  retribuendi  non  iam  iustitia  est,  quocumque  modo 
accepta,  sed  sola  convenientia.  Et  quia  conveniens  dicitur 
dupliciter,  cuius  oppositum  estinconveniens,  et  cuius  opposi- 
tum  non  est  inconveniens :  meritum  quoque  in  convenientia 
fundatum,  vel  strictius  vel  minus  stricte  accipitur,  merce- 
demque  habet  vel  infallibiliter,  vel  non  infallibiliter  conse- 
quentem. 

Porro  meritum  de  congruo  non  semper  requirit  praehabi- 
tum  statum  gratiae.  Unde  communiter  admittitur  quod  pec- 
cator  ex  actuali  gratia  operans  meretur  de  congruo  gratias 
ulteriores  quibus  ad  iustificationem  proximius  disponatur,  et 
quod  contritus  eodem  genere  meriti  meretur  ipsam  gratiam 
iustificationis.  Congruum  siquidem  est  ut  dum  homo  bene 
utitur  virtute  a  Deo  accepta,  Deus  secundum  superexcellen- 
tem  suam  virtutem  excelientius  operetur.    Congruum   simi- 

liter  ut  homini  toto  corde  sese  ad  Deum  convertenti  Deus 
restituat  amicitiam  ;  imo  ita  congruum  ut  nisi  faceret,  faceret 
contra  misericordiam,  contra  quam  nec  facit  nec  facere  po- 
test,  quia  contra  seipsum  facere  non  potest.  Vide  quae  de  hac 
re  dicta  sunt  in  tractatu  de  poenitentia. 

Est  etiam  in  merito  de  congruo  alia  particularitas,  consi- 
stens  in  hoc  quod  eiusmodi  merito  non  sibi  soli,  sed  et  aliis 
quoque  mereri  potest  homo.  Et  merito  quidem  condigni  nuUus 
aliis  meretur,  solo  Christo  excepto,  cuius  singularis  praero- 
gativa  fuit,  ordinari  ad  hoc  ut  caeteros  in  gloriam  vitae 
aeternae  adduceret,  in  quantum  factus  est  caput  Ecclesiae 
et  auctor  salutis  humanae.  Sed  merito  congrui  potest  aliquis 
alteri  mereri  gratiam,  et  etiam  primam  gratiam.  «  Quia  enim 
«  homo  in  gratia  constitutus  implet  Dei  voluntatem,  con- 
«  gruum  est  secundum  amicitiae  proportionem,  ut  Deus  im- 
«  pleat  hominis  voluntatem  in  salvatione  alterius,  licet  quan- 
«  doque  possit  habere  impedimentum  ex  parte  illius  cuius  ali- 
«  quis  sanctus  iustificationem  desiderat  »  (1). 

Observandum  denique  est  quod,  sive  loquamur  de  merito 
condigni,  sive  de  merito  congrui,  utriusque  obiectum  sola 
sunt  bona  spiritualia,  temporalia  autem  nonnisi  in  quantum 
ad  spiritualia  reducuntur,  id  est  considerantur  praecise  ut 
habentia  rationem  medii  ad  vitae  aeternae  consecutionem. 
Sicubi  vero,  in  seipsis  accepta  dicuntur  a  sanctis  cadere  sub 
merito,  scito  meritum  nonnisi  abusive  tunc  dici,  et  omnino  im- 
proprie :  «  In  quantum  scilicet  homines  moventur  a  Deo  ad 
«  aliqua  temporaliter  agenda,  in  quibus  suum  propositum  con- 
«  sequuntur,  Deo  favente :  ut  sicut  vita  aeterna  est  simpliciter 
«  praemium  operum  iustitiae  per  relationem  ad  motionem  divi- 
«  nam,  ita  temporalia  bona  in  se  considerata  habent  rationem 
«  mercedis,  habito  respectu  ad  motionem  divinam,  qua  volun- 
«  tates  hominum  moventur  ad  haec  prosequenda,  licet  inter- 

(1)  S.  Thom.,  bic,  a.  6. 
Be  Gratia  Chrisli.  19 

«  dum  in  his  non  habeant  homines  rectam  intentionem  »  (1). 
Hoc  modo  Romani  quandoqiie  dicuntur  a  SS.  Patribus  ob- 
tinuisse  imperium  terrae  tamquam  praemium  bonarum  vir- 
tutum,  tametsi  non  cognoverint  Deum,  aut  si  cognoverint, 
non  sicut  Deum  glorificaverint.  Hoc  modo,  favente  Deo  quem 
non  colebat,  praedicitur  Cyrus  victorias  supra  victorias  con- 
secuturus,  sicut  scriptum  est:  Haec  dicit  Dominus  Ghristo  meo 
Cyro....  Ego  ante  te  iho....  et  dabo  tibi  thesauros  absconditos  et 
arcana  secretoriim....  Et  vocavi  te  nomine  tuo,  et  non  cognovisti 
me  (2).  Haec  siquidem  sunt  velut  munera  nullius  pretii,  digna 
dari  et  impiis.  Nobis  vero  in  altiori  culmine  praemia  suiit 
reposita  :  nobis,  inquam^  non  contemplantibus  quae  videntur, 
sed  quae  non  videntur  :  quae  ei;im  videntur  temporalia  sunt, 
quae  autem  non  videntur,  aeterna.  Denique,  si  in  hoc  saeculo 
tantum  in  Christo  sperantes  sumus,  miserabiliores  sumus 
omnibus  hominibus. 

(1)  Ibid.  a.  10. 

(2)  Isai.   XLV-1,  seq. 

De  spirituali  quoque  lumine  revelationis  accipi  potest  quod 
de  luce  corporali,  a  qua  huius  mundi  aspectabilis  ornatus 
incepit,  legitur  dictum  initio  Geneseos.  Nam,  Deus  qui  dixit 
de  tenehris  lucem  splendescere,  ipse  illuxit  in  cordibus  nostris 
ad  illuminationem  scientiae  claritatis  Dei.  Et  praeter  analo- 
giam  fundamentalem  quam  in  citatis  verbis  enuntiat  apo- 
stolus,  alludens  ad  id  quod  scriptum  est :  et  tenebrae  erant 
super  faciem  abyssi,  dixitque  Deus,  fiat  lux^  et  facta  est  lux, 
est  et  alia  minime  praetereunda,  in  hoc  quod  dicitur  Deus 
divisisse  inter  lucem  et  tenebras,  et  appeliasse  lucem  diem, 
et  tenebras  noctem. 

Et  divisit^  inquit,  lucem  a  tenebris,  appellavitque  lucem  diem 
et  tenebras  noctem.  Quae  profecto  infantili  sensu  accipienda 
non  sunt,  imaginando  sic  factam  primitus  lucem,  ut  esset 
confusa  cum  tenebris,  et  ob  hoc  postea  separationis  indi- 
guisset :  aut  revolvendo  phantasmata  vocabulorum  seu  nomi- 
num  quae  tunc  et  luci  et  tenebris  a  Domino  Deo  fuissent 
imposita.  Absit.  Sed  Deum  divisisse  lucem  a  tenebris,  nihil 
aliud  importat  quam  Deum  sic  fecisse  lucem,  et  sic  instituisse 
principia  eius,  ut  lucis  et  tenebrarum  alternae  essent  vices. 
Similique  modo,  Deum  appellasse  lucem  diem  et  tenebras 
noctem,  nihil  aliud  est  quam  Deum  disposuisse  id  omne  cui 
nos,  et  diei,  i.  e.  lucis  cum  ordine  ad  subsecuturas  tenebras^  et 
noctis,  i.  e.  tenebrarum  cum  ordine  ad  praecedentem  et  subse- 
quentem  hicem,  nomina  imponimus.  Siquidem  non  omnis  hix 
dies,  nec  omnes  tenebrae  nox,  sed  lux  et  tenebrae  certis  inter 
se  vicibus  distinctae,   diei  et  noctis  nominibus  appellantur. 

Proinde,  ubi  a  tenebris  divisa  lux  commendatur,  talis  in  summa 
insinuatur  operatio  Dei,  per  quam  ipsae  tenebrae,  etsi  non  a 
Deo  factae,  adhuc  tamen  ab  eo  ordinatae  omnino  intelligantur. 
«  Non  enim,  inquit  Augustinus,  1.  imp.  de  Genes.  ad  litt.  n.  25, 
«  Deum  fecisse  tenebras  dictum  est,  quoniam  species  ipsas 
<'  Deus  fecit,  non  privationes  quae  ad  nihilum  pertinent,  unde 
«  ab  artifice  Deo  facta  sunt  omnia.  Quas  tamen  ab  eo  ordinatas 
«  intelligimus,  cum  dicitur,  et  dimsit  Deus  inter  lucem  et  tene- 
«  bras,  ne  vel  ipsae  privationes  non  haberent  ordinem  suum, 
«  Deo  cuncta  regente  atque  administrante.  Sicut  in  cantando 
«  interpositiones  silentiorum  certis  moderatisque  intervallis, 
«  quamvis  vocum  privationes  sint,  bene  tamen  ordinantur  ab 
«  iis  qui  cantare  sciunt,  et  suavitati  universae  cantilenae  ali- 
«  quid  conferunt.  Et  umbrae  in  picturis  eminentiora  quaeque 
«  distinguunt,  ac  non  specie,  sed  ordine  placent..  .  Dixit  ita- 
«  que,  fiat  lux,  et  facta  est  lux.  Non  dixit,  fiant  tenebrae,  et  fa- 
«  ctae  sunt  tenebrae.  Horum  ergo  unum  fecit,  alterum  non 
«  fecit;  utrumque  tamen  ordinavit,  cum  divisit  Deus  inter  lu- 
«  cem  et  tenebras.  Ita  et  ipso  faciente  pulchra  sunt  singula, 
«  et  ipso  ordinante  pulchra  sunt  omnia  » . 

Haec  quidem  de  luce  illa  corporali  quae  mundum  hunc  vi- 
sibilem  candore  suo  illustrat  et  ornat.  Sed  quanto  altiori 
ratione  applicationem  habebunt,  si  ad  lumen  aliud,  non  huius 
creationis,  transferamus  cogitationem  nostram :  ad  lumeu 
dico  verbi  revelati,  quod  in  hoc  caliginoso  loco  sine  adiun- 
ctis  tenebris  utique  nusquam  est.  Ecce  nos  pro  modulo  nostro 
de  magno  illo  divinae  gratiae  dono  aliquid  lucis  e  fontedivino- 
rum  eloquiorum  capere  studuimus.  Vix  tamen  tenuem  radium 
dixeris,  qui  non  tam  fugat  quam  permeat  noctem.  Remanet 
enim  undique  circumdans  nos  grande,  ingens,  impenetrabile 
mysterium :  mysterium  circa  iuncturam  liberi  arbitrii  cum 
prima  causa  operante  in  nobis  velle  et  perficere:  mysterium 
circa  altissimas  supernaturalis  providentiae  vias,  circa  eius  ra- 
tiones  et  fines,  circa  gratuitam  quorumdam  electionem  con- 

trapositam  aliorum  reprobationi :  mysterium  adhuc  profundius 
circa  sufficientium  auxiliorum  distributionem,  circa  apparen- 
tem  derelictionem  tot  tantarumque  gentium  tam  ante  quam 
post  Christum ,  circa  relativam  paucitatem  eorumad  quos  etiam 
post  consummatam  redemptionem  pervenit  exterior  gratia 
evangelii:  et,  ut  uno  verbo  dicam,  circa  pleraque  eorum  de 
quibus  maxime  averet  humana  curiositas  interrogare  Deum. 
Porro,  sicutin  diebus  lob,  respondens  Dominus  de  turhiney  hoc 
unum  per  apostolum  super  nos  intonat:  0  homo^  tu  quis  es  ut 
respondeas  Deo'^  Et  iterum:  0  altitudo  divitiarum  sajpientiae 
et  scientiae  Deif  Quam  incomprehensibilia  sunt  iudicia  eius,  et 
investigabiles  viae  eiusf  Quis  enim  cognovit  sensum  Domini, 
aut  quis  consiliarius  eius  fuit  f  Secretum  igitur  sibi  interim 
reservans,  vult  manere  simul  cum  luce  tenebras;  sed  et  has 
tenebras  non  ab  eo  utique  factas,  ab  eo  tamen  definito  con- 
silio  ordinatas  dubitare  non  possumus.  Et  re  quidem  vera, 
sicut  ex  interpositionibus  noctium  et  ex  crepusculorum  seu 
vespertinorum  seu  matutinorum  vicissitudinibus  iucundius 
lumen  corporale  affulget,  sic  etiam  ex  impenetrabilis  obscu- 
ritatis  adiunctione  magis  benefica  nobis  evadere  debet  ali- 
quantula  illa  lux  quam  de  supercaelestibus  in  revelationis 
verbo  Deus  irradiavit.  Obscuritas  quippe  est  ad  eam  animi 
dispositionem  comparandam  ordinata,  sine  qua  nulla  cognitio 
proficit  ad  salutem,  nulla  etiam  plenissima  sidentiae  plenitudo 
ducit  in  montem  sanctum  Deietin  tabernacula  eius.  Quidenim 
proderit  quantacumque  mentis  illuminatio,  nobis  manentibus 
superbis?  Et  si,  inquit,  linguis  hominum  loquar,  et  angelorum, 
et  si  habuero  prophetiam  et  noverim  mysteria  omnia,  et  om- 
nium  scientiam,  nihil.  Tunc  ergo  blanda  et  lenis  et  vere  sahi- 
taris  lux  illa  mentis  nostrae  oculos  inundat,  quando  nos  invenit 
liLimiles,  non  infiatos,  non  paratos  reprehendere  quod  non  in- 
telligimus,  non  pervicacibus  concertationibus  effectos  indoci- 
les,  sed  vere  Deo  submissos,  vere  in  eo  reponentes  de  integro 
fidem  nostram,  vere  cum  pietateet  omni  reverentia  requirentes 

testamentum  eius.  Porro,  ad  eiusmodi  exercitationem  ac  disci- 
plinam  ordinem  a  Deo  habent  tenebrae  illae  a  luce  condivisae. 
Interim  vero  noverimus,  tenebras  non  esse  nudas  et  sim- 
plices  tenebras,  sed  quas  noctem  appellavit,  utpote  penitus 
aliquando  pellendas  et  in  splendidissimum  mane  desituras. 
Propterea  toties  iubemur  patientes  esse  et  exspectare  Domi- 
num,  exspectare  beatam  spem,  exspectare  revelationem  iusti 
iudicii  Dei.  Et  sic  fiet  dies  peregrinationis  nostrae  non  tam 
mane  et  vespere,  quam  vespere  et  mane  dies  unus,  ubi  ni- 
mirum  nox  intermedia  est,  non  in  qua  pausatur,  sed  a  qua 
ad  agnitionem  pervenitur. 

sissimas  vias  quae  nos  saepissime  latent,  di- 
spensat.  Unde  sequitur  non  debere  nos  in  iis 
quae  alios  spectant,  illicite  esse  curiosos,  ne 
in  his  quae  circa  nosmetipsos  sunt,  damna- 

biliter  inveniamur  ingrati 186 

Thesis  XIII.  —  Ad  gratiam  quidem  iustifica- 
tionis  consequendam  necesse  est  hominem 
adultum  divinitus  motum  et  excitatum  libero 
suae  voluntatis  actu  praeparari  atque  disponi. 
Sed  si  sermo  sit  de  gratia  actuali  per  quam 
opus  salutis  initiatur,  sic  nuUa  esse  potest 
ex  parte  hominis  praeparatio  saltem  positiva, 
quasi  praeveniens  divinum  auxilium.  Quin 
imo,  vulgatuni  axioma  quo  gratia  dicitur  a 
Deo  dari  facienti  quod  in  se  est,  videtur 
esse  semper  intelligendum,  ad  veterum  theo- 
iogorum  mentem,  de  facieute  quod  in  se  est 
per  alicuius  praecedentis  gratiae  vires  .  .  197 
Thesis  XIV.  —  Gratiae  iustificationis  ea  causa, 

eaeque  conditiones  sunt,  ut  unusquisque, 
duin  seipsum  suamque  infirmitatem  respicit, 
de  seipso  formidare  ac  timerc  possit,  et  nemo 
scire  valeat  certitudine  fidei,  cui  non  potest 
subesse  falsum,  se  gratiam  Dei  esse  conse- 

cutum 205 

QuAEST.  CXIII.  —  De  iustificatione  impii,  quae  est  effectus  gratiae 

operantis. 

Praenotiones 211 

Thbsis  XV.  —  lustificatio  impii  terminatur  ad 
veram  ac  realem  remissionem  peccatorum. 
Et  haec  remissio  non  mddo  cum  dono,  verum 
etiam  per  donum  gratiae  inhaerentis  atque 
animam  informantis  formaliter  fit :  idque, 
non  in  virtute  positivae  cuiusdam  disposi- 
tionis  divinae  voluntatis,  sed  omnino  ex  na- 
tura  rei,  quae  non  patitur  ut  de  potentia 
etiam  absoluta,  reatus  mortalis  peccati  simul 
cum  gratia  in  anima  remanere  possit.    .     .  214 

Thesis  XVI.  —  Ad  iustificationem  impii  adulti 
semper  requiritur  motus  liberi  arbitrii  in 
Deum  et  in  peccatum :  motus  quidem  fidei 
qua  vera  ea  esse  credimus  quae  divinitus 
revelata  et  promissa  sunt :  motus  etiam  tum 
spei,  tum  perfectae  charitatis  ac  contritionis, 
salva  interim  suflRcientia  simplicis  attritionis 
cum  sacramento  re  suscepto.  Sed  et  omnibus 
modis  excluditur  error  protestantium,  qui 
cum  solam  fidem  sufficere  dicant,  ipsiusmet 
fidei  veram  germanamque  notionem  penitus 
corrumpunt 225 

Thesis  XVII.  —  Substantiam  iustificationis  im- 
pii  ex  opere  operantis^  quatuor  ingrediuntur, 
quae  etsi  in  eodem  indivisibili  instanti  si- 
mul  exsistant,  adhuc  tamen  quemdam  inter 
se  naturae  ordinem  habent :  Primo,  infusio 
habitualis  gratiae  tamquam  principii  dispo- 
sitionis  ultimae  ad  consecutionem  iustitiae 
et  exclusionem  culpae.  Secundo,  motus  liberi 
arbitrii  in  Deum  per  charitatem.  Tertio, 
motus  liberi  arbitrii  in  peccatum  per  coutri- 

tionem.  Quarto  denique,  consecutio  gratiae 
ut  gratificantis  et  formaliter  conferentis  re- 
missionem  peccatorum 231 

Oorollarium.  —  Cum  in  iustificatione  adulto- 
rum  ex  opere  operafo,  motus  liberi  arbitiii 
uon  requiratur  ut  dispositio  coaptativa  ad 
gratiam,  sed  solum  ut  removens  obicem  im- 
pedientem  virtutem  sacramenti,  non  est  ne- 
cesse  ut  actu  exsistat  in  ipso  iustificationis 
instanti,  dummodo  praecesserit  et  remanserit 
non  retractatus.  Quo  in  casu  adhuc  verum 
est  quod  Tridentinum  dicit,  iustificationem 
generatim  esse  renovationem  interioris  ho- 
minis  per  voluntariam  susceptionem  gratiae 
et  donorum .     , 239 

Thesis  XVIII.  —  lustificatio  impii  ex  parte 
rei  operatae  est  maximum  Dei  opus,  tametsi 
non  semper  miraculosum,  si  nomine  mira- 
culi  proprie  intelligatur  id  quod  in  rebus  fit 
praeter  solitum  et  consuetum  ordinem  ope- 

randi  efPectum 241 

QuAEST.  CXIV.  —  De  merito  quod  est  effectus  gratiae  cooperantis. 

Praenotiones 244 

Thesis  XIX.  —  Potest  esse  meritum  horainis 
apud  Deum,  secundum  eum  iustitiae  modum 
quem  habitudo  creaturae  ad  Creatorem  com- 
patitur.  Qui  etsi  non  ferat  plus  quam  aequa- 
litatem  proportionalitatis  per  comparationem 
operantis  ad  retributorem,  adhuc  tamen,  sup- 
positis  supponendis,  admittit  aequalitatem 
etiam  quantitatis  per  comparationem  operis 
ad  retrihutionem.  Et  hoc  modo  locus  est  me- 
rito  de  condigno,  cui  ex  iustitia  praemium 
debetur,  non  quidem  a  Deo  reddendum  tam- 
quam  debitore  creaturae,  sed  tamquam  im- 
plente  ordinem  sapientiae  et  aequitatis  quem 
ipse  instituit  in  rebus.  Porro,  huiusmodi 
merito  bona  opera  iustorum,  secundum  quod 
in  gratia  facta,  reipsa  merentur  mercedem 
vitae  aeternae 246 

Thesis  XX.  —  Meritum  vitae  aeternae  prima- 
rio  pertinet  ad  charitatem,^ecundario  autem 
ad  alias  virtutes,  in  quantum  earum  actus 
formantur  a  charitate.  Et  quia  nihil  boni  est 
quod  ad  finem  charitatis  ordinabile  non  sit, 
nullum  etiam  boni  operis  genus  ad  quod 
homo  iustificatus  supernaturalibus  habitibus 
non  instruatur,  nuUus  denique  in  individuo 
actus  humanus  moraliter  indifferens :  dicen- 
dum  videtur,  omnem  actum  in  iusto,  si  mo- 
raliter  malus  non  sit,  eo  ipso  esse  meritorium. 
Non  tamen  aequaliter  meritorium,  sed  tanto 
magis  quanto  magis  est  charitate  informa- 
tus,  quanto  e  promptiori  voluntate  proce- 
dens,  quanto  maiorem  ex  obiecto  bonitatem 
habens 255 

Thesis  XXI.  —  Ad  augmentum  quoque  gra- 
tiae  et  consequens  augmentum  gloriae  se 
extendit  meritum  bonorum  operum,  ut  ex- 
presse  definitur  in  Tridentino,  Sess.  6,  can.  32. 
Dicendum  autem  videtur  quod  augmentum 
istud,  nec  absolute  nec  statim  consequitur 
singulum  quemque  actum  meritorium,  sed 
solum  sub  conditione  et  ad  praesentiam  di- 
spositionum  respondentium  conditionibus 
pro  incremento  requisitis  in  habitibus  ordi- 
nis  naturalis  qui  per  exercitium  operum  ac- 
quiruntur  et  crescunt 272 

Thbsis  XXII.  —  Sub  merito  de  condigno  ea 
sola  cadunt,  quae  se  habent  per  modum 
termini  ad  motum  quo  moventur  iusti  a  Spi- 
ritu  Sancto,  non  autem  ea  quae  per  modum 
principii.  Ideoque  obiectum  meriti  esse  non 
possunt,  nec  donum  primae  iustificationis, 
nec  perseverantia  in  bono,  multoque  minus 
reparatio  post  lapsum :  quo  fit  ut  quisquis 
per  poenitentiam  a  peccato  resurgit,  secun- 
dum  solam  praesentium  dispositionum  men- 
suram  semper  recuperet  gratiam    ....  281 

